
Experimentul descris în această carte, prin care Uri 
Geller se presupune că a reușit să influențeze materia cu 
puterea minții, s-a desfășurat în anul 1972 sub patronajul 
CIA și al Universităţii Stanford, și a cuprins experimente 
cu zaruri, găsirea de obiecte ascunse și influențarea la 
distanţă a unui cântar de laborator. 

Geller a fost adus în încăpere și cercetat cu un magne- 
tometru. Mâinile, gura și urechile i-au fost fotografiate și 
cercetate pentru a nu exista dispozitive magnetice ori 
electronice. De îndată ce a luat loc dinaintea unei mese 
din sticlă, cu camere video înregistrându-i mâinile din 
două unghiuri diferite, experimentele au început. 


Phenomena: The Secret History of the U.S. Government's 
Investigations into Extrasensory Perception and Psychokinesis 
— Annie Jacobsen 


Link Amazon: https://tinyurl.com/2p9c4u8t 


Experimentele au fost înregistrate simultan pe film, 
bandă video și audio. Puteţi găsi mai multe copii ale 
filmului pe YouTube căutând: Stanford Uri Geller. 


Capitolul 1 


În biroul mareșalului Agapov, conducătorul proiecte- 
lor militare negre ale Federaţiei Ruse, liniștea umplea în- 
căperea. Patru bărbaţi, printre care mareșalul însuși, stă- 
teau nemișcați pe podea, cu spatele sprijinit de peretele 
ferestrei. Cu toții purtau bocanci, uniforme și cagule fa- 
bricate dintr-un material special care nu permitea căldurii 
trupului să răzbească la suprafaţă. O eventuală cameră 
video cu infraroșii i-ar fi ignorat, incapabilă să le detec- 
teze prezenţa. Era trecut de trei dimineaţa, iar afară ploua 
mărunt și era frig, marcând un noiembrie posomorât. 

Ghenadi Yefimov, maior în cadrul serviciului secret, se 
uită la ferestrele ce dădeau către stradă şi înjură cu sârg. 
Obloanele impermeabile undelor electromagnetice, care 
protejau biroul mareșalului în timpul zilei, erau ridicate 
complet. Faptul în sine nu era împotriva protocolului de 
securitate, dar le făcea pânda cu atât mai dificilă. 

Dintr-odată, imprimanta multifuncţională mare cât un 
frigider se trezi la viaţă și începu să zumzăie. 

— Maxim, fii pe fază! mârâi Yefimov. 

Maxim, specialistul în computere al echipei, scoase 
dintr-o servietă un laptop și tastă câteva comenzi. Pe mo- 
nitor apărură toate rețelele WiFi existente în zonă. 

— Vreo modificare? întrebă în șoaptă Yefimov. 

Maxim le verifică pe cele care aveau cea mai mare inten- 
sitate a semnalului. 

— N-a apărut nici una nouă, spuse el cu jumătate de 
gură, trăgând cu ochiul la imprimantă. Să mai așteptăm 
puțin... 

— Am așteptat destul! se stropși mareșalul. Yefimov, 
trimite-ți oamenii să pieptene parcul și străzile din îm- 
prejurimi. Să aresteze pe oricine este găsit că staționează 
în zonă! 

Maiorul încuviință de complezenţă, apoi i se adresă 
încă o dată lui Maxim: 

— Eşti sigur? Blestemăţia aia de dispozitiv pirat trebuie 
să-și trimită cumva acasă prada! 

Specialistul în computere reluă încă o dată lista. Situate 
la limita ariei de acoperire, câteva rețele apăreau și dispă- 
reau. 

— Nimic, murmură el. Se simțea confuz. Dacă într-ade- 
văr imprimanta avea montat în ea un modul WiFi prin 
care transmitea date cuiva aflat în afara clădirii, atunci 
semnalul ar fi trebuit să fie de cinci linii din cinci, însă pe 
ecranul lui, doar rețeaua internă se prezenta astfel. 

Yefimov mai întârzie o clipă cu privirea în monitorul lui 
Maxim, apoi se întoarse către celălalt membru al echipei: 

— Constantin, ridică drona în aer. Comută pe infraroșii. 
Marchează-i pe toți cei aflați în zonă. 

Mareșalul îşi dădu ochii peste cap și pufni cu un aer 
exasperat. Yefimov își reprimă cu greu dorința de a-i planta 
un pumn în mutra aia a lui de buldog obișnuit ca oamenii 
să i se supună fără crâcnire. 

Constantin nu aşteptă să i se spună a doua oară. Săltă 
antena telecomenzii și acţionă butonul de pornire. Pe 
acoperișul clădirii, o dronă silențioasă, vopsită într-un gri 
incert, se ridică în aer și porni să cerceteze împrejurimile. 
Pe laptop apăru o imagine în tonuri de alb şi verde. 

Mintea lui Yefimov funcţiona ca un motor supraturat. 
Într-un fel sau altul, imprimanta modificată comunica cu 
exteriorul. Nu încăpea vreo îndoială, experţii lor conclu- 
zionaseră deja acest lucru. Mai rămânea de văzut cum 
anume o făcea. | 

Pe monitor își făcu apariția numele unei rețele doar pen- 
tru a dispărea în următorul moment: HM3-2002. Cineva 
s-a grăbit când a introdus anul, îşi spuse el, înregistrând au- 
tomat cifrele inversate din coada denumirii. 

Maxim îndreptă ecranul laptopului cu un gest brutal. 
Indiciul pe care îl căuta nu se afla acolo. Dar, dacă nu pe 
calea undelor, cum altfel își deșerta imprimanta secretele 
pe care mareșalul, în adânca lui prostie, le încredințase 
hârtiei pentru a le putea citi „în voie”?! 

În mintea maiorului un gând se desprinse de celelalte, 
și începu să alerge pe propria lui roată, adăugând litere, 
completând numele greșit. Brusc, înțelese! 

— Acolo! exclamă el. Maxim tresări, aproape scăpând 
laptopul. Dă înapoi! spuse surescitat Yefimov. Maxim se 
întoarse la coada listei. Numele rețelei de mai devreme 
tocmai își făcea încă o dată apariţia. 

Maiorul împunse cu degetul cele trei litere 

— HM3! strigă el. Nu pricepi?! Hemesuaa! Nemesis! 

Constantin opri drona în aer și schimbă câteva setări 
pe laptop. Pe ecran apăru numele rețelei suspecte. 

— Aşteptaţi puţin, mi-a venit o idee, spuse el printre 
dinţi, aducând drona la nivelul solului. Apăsă câteva bu- 
toane, cerând informații suplimentare. Semnalul pare mai 
intens în apropierea clădirii, mai precis, la baza ei, rosti 
el, lăsându-se pe spate. Dacă mă întrebaţi pe mine, cred 
că vine din subsol. 

Yefimov se uită întrebător la mareșal. Bătrânul ridică 
din umeri, palid în obraz: 

— În beci nu-i nimic, spuse el cu voce nesigură. Doar 
cablul de fibră optică și câteva spaţii de depozitare, majo- 
ritatea goale. 

Maxim închise ochii, rememorând circuitul electronic 
spion. Singurul mod în care acesta ar fi putut comunica 
cu un router aflat în subsol, ar fi fost prin intermediul re- 
țelei interne, fapt care s-ar fi văzut imediat în lista conexi- 
unilor efectuate. Oftă obosit. Probabil că numele respecti- 
vului WiFi era doar o coincidență. Așa cum unii ameri- 
cani își denumesc rețeaua de acasă FBI SURVEILLANCE 
VAN, așa și Hemesnaa i se păruse un nume amuzant po- 
sesorului. 

Pe când dădea să-i împărtășească maiorului opinia lui, 
în minte îi răsunară vorbele mareșalului: În beci nu-i nimic. 
Doar cablul de fibră optică. Se uită la monitor, la impri- 
mantă, și-i veni să-și dea un pumn în cap. Pe lângă cablul 
de fibră optică mai exista ceva acolo! 

— Ghenadi Ivanovici, spuse el cu glas reținut, cred că 
ştiu ce se întâmplă: prin intermediul rețelei de electrici- 


Hiperspaţiul minţii Dan Rădoiu 


tate, circuitul spion din imprimantă trimite datele în sub- 
sol, de unde sunt luate și retransmise prin intermediul 
WIiFi-ului găsit de dumneavoastră. Cum însă din cauza 
grosimii zidurilor, semnalul nu bate foarte departe, pe 
undeva prin apropiere trebuie să se afle un repetitor, un 
dispozitiv care amplifică semnalul recepționat, și-l dă mai 
departe. Este cea mai simplă explicaţie. 

— Cât de departe? se răsti mareșalul. 

— Depinde de puterea repetitorului. Zeci, sute de metri. 
Nenorocitul pe care îl căutăm s-ar putea afla în oricare 
dintre blocurile care ne înconjoară. 

Mareșalul izbi cu pumnul în podea şi înjură cazon. 

— Nu, nu în oricare. Trebuie să fie unul cu vedere în- 
coace, să se poată asigura că nu e nimeni în birou atunci 
când se efectuează schimbul de date, murmură Yefimov 
cu un zâmbet abia schițat pe buze. 

Acum, că înțelegea cum procedase, putea simți gându- 
rile persoanei fără chip de parcă s-ar fi aflat în mintea ei. 

Îi puse mâna pe cot lui Constantin: 

— Rămâi pe infraroșu și fă un tur discret, de la distanță, 
spuse el. Mă interesează apartamentele din blocurile de 
vis-a-vis care nu au perdele la geamuri. 

Constantin manevră delicat manetele telecomenzii, an- 
gajând drona într-un semicerc larg. Câteva minute se scur- 
seră într-o tăcere încordată. 

— Uite-l, șopti Yefimov, arătând către silueta în tonuri 
de roșu și galben care stătea la un birou, dinaintea lui 
aflându-se un dreptunghi luminând aprins, semn că func- 
ționa cald. 

— Trimite mascaţii să intre peste el în casă, ce mai aş- 
tepți? îl presă mareșalul. 

Maiorul clătină încet din cap. Intuiţia îi spunea că juca 
împotriva unui dușman redutabil. 

— E complicat. Oricât de repede s-ar mișca băieții noștri, 
spuse el, continuând să privească ecranul, nu vom putea 
preveni o eventuală distrugere a materialelor care ne-ar 
putea pune pe urmele complicilor lui. Sunt suficiente 
doar câteva secunde pentru a scufunda acel laptop într-o 
baie de acid ori pentru a-l distruge în orice alt mod. Tre- 
buie să nu-i lăsăm posibilitatea asta. 

Luă un aparat de emisie-recepție de armată și se con- 
sultă preț de câteva minute cu echipa de intervenţie sta- 
ționată la o stradă distanță. Când întrerupse legătura, 
între sprâncene avea o cută adâncă. Era ceva care îl deranja 
în imaginea bărbatului așezat la birou. În zona capului, 
conturul trasat de căldura corpului se estompa ca și cum 
respectivul ar fi purtat o căciulă cu apărători pentru urechi 
ori o cască de motociclist. În casă? Puțin probabil... Își privi 
ceasul, apoi porni aparatul și spuse cu o siguranţă care 
nu era a lui: 

— Toată lumea pe poziţii. Acţionaţi conform planului! 


X kt k 


Când cilindrul de oțel pătrunse șuierând prin sticla fe- 
restrei, bărbatul înțelese că a fost descoperit. Clipa pe care 
o ştia că va veni, de care se temuse, dar pe care o şi aştep- 
tase, sosise. Prinse laptopul cu o mână și își îngropă capul 

în scobitura cotului. Grenada paralizantă explodă, făcând 
să cadă tablourile ieftine ce atârnau pe pereți. Un fum al- 
bicios și înecăcios umplu camera, reducând vizibilitatea 
la zero. Agil ca un animal de pradă care se păzeşte de lo- 
vitura vânătorului, bărbatul luă laptopul și îl introduse 
într-o cutie din metal cu pereţii groși de câțiva centimetri. 
Mișcările îi erau precise, fără gesturi de prisos. Avea doar 
câteva clipe la dispoziţie, dar îi erau suficiente. Masca 
specială, dotată cu antifoane și filtru de gaze ce îi acope- 
rea capul îl protejase de efectele grenadei, lăsându-i gân- 
direa și reflexele neafectate. 

Ușa apartamentului sări din balamale, proiectată de 
suflul a patru încărcături explozive. Bărbatul închise ca- 
pacul cutiei și acționă un zăvor. Dinăuntru se auzi un zgo- 
mot înfundat, iar prin fantele special prevăzute în pereții 
din oțel, ieși un fum negru mirosind a plastic ars. 

Bărbatul pipăi cu vârfurile degetelor pastila de otravă 
pe care o avea în buzunar, apoi renunță. Voia să le vadă 
îndeaproape groaza, să le guste frica. Nu avea să le spună 
nimic, indiferent ce îi vor face. Aveau să-l tortureze, desi- 
gur, dar faptul în sine îl lăsa rece. Va întâmpina durerea, 
apoi moartea, așa cum o sălbăticiune obosită să mai fugă 
se întoarce către gonacii săi pentru o ultimă luptă fără iz- 
bândă. Își încrucișă mâinile la ceafă și aşteptă. Așa îl gă- 
siră bărbaţii în uniforme negre şi fețe acoperite de măști, 
atunci când intrară peste el. 


tae: R: d 

Oleg Feodorov străbătea coridoarele înguste ale închi- 
sorii Liubianka cu obișnuinţa celui care mai trecuse de 
nenumărate ori pe acolo. Atmosfera sumbră, grilajele din 
fier cu vopseaua sărită, îi aminteau de anii de teroare ai 
regimului sovietic. Dosarul pe care îl ducea cu sine era 
aproape gol. În ciuda procedurilor la care fusese supus, 
piratul imprimantei mareșalului Agapov se ținuse tare. 
Bătut, drogat, apoi bătut din nou, acesta refuzase să le 
spună cine este ori să divulge cel mai mic amănunt legat 
de complicii lui. Pentru a-i afla numele, anchetatorii se 
văzuseră nevoiți să recurgă la recunoașterea facială. Ajunși 
la capătul răbdărilor, șefii serviciului secret rusesc apela- 
seră la asul lor din mânecă. 

Oleg mulțumi bărbatului în haine civile care îl condu- 
sese până acolo și intră într-o cameră de interogatoriu cu 
aspect de bunker. Ținuta îi era dreaptă, iar mersul elastic 
le râdea în nas celor nouăzeci de ani pe care îi împlinise 
de ceva vreme. Sacoul Armani îi venea ca turnat pe trupul 
său uscat, dând formă umerilor osoşi ce fuseseră odată 
largi. 

Bărbatul încătușat de masa din metal îl privi surprins. 
Oleg puse pe masă dosarul şi se așeză. Deţinutul se aplecă 
înainte și-i șopti conspirativ: 

— Bunicule, cred că ai greșit camera — poate și clădirea, 
dar asta n-aş avea cum s-o știu — m-au adus aici cu cagula 
pe cap. Întreabă la recepție. De obicei, oficiul de pensii e 
la ultimul etaj ori chiar la mansardă. E cald de leșini, iar 
liftul nu merge. Așa înțelege patria noastră să-i răsplă- 
tească pe cei care s-au spetit muncind pe brânci pentru ea. 

Oleg îl privi fără să zică nimic. Pomeții bărbatului erau 
tumefiați, iar din gură îi lipseau mai mulți dinți. Cel care 
îl prelucrase își cunoscuse perfect meseria. Loviturile fu- 
seseră aplicate cu o precizie milimetrică, minimizând ris- 
cul unei vătămări permanente, maximizând în schimb 
efectele vizuale imediate ale traumei. Rezultatul era pe 
măsura științei utilizate. Ori de câte ori deținutul se pri- 
vea în oglinda ce acoperea de la un cap la celălalt peretele 
din faţa lui, vedea un om zdrobit, învins. lar bătaia siste- 
matică nu fusese singura modalitate de a-l obliga să vor- 
bească. Din loc în loc, braţele lui purtau semnele injec- 
țiilor cu droguri care îi fuseseră administrate. 

Prizonierul ridică din umeri. Înfruntarea privirilor pă- 
rea că îl plictiseşte. Oleg aproape că îl văzu strigând să fie 
adus înapoi cel care îl bătuse până atunci. Trase grobian 
de reverele sacoului, cu gestul militarului obișnuit să poarte 
uniformă. Începea să își intre în rol. Prefă-te slab atunci când 
ești puternic și puternic atunci când eşti slab. Ori prost. Este 
același lucru, completă el în gând cuvintele rostite de ge- 
neralul Sun-Tzu cu mai bine de două mii de ani în urmă. 

— Volkov Anton, se răsti el cu voce de tablă, știi de ce 
te afli aici? 

Pe faţa umflată de lovituri a bărbatului încătușat se 
așternu un rânjet lat: 

— Pentru expunerea organelor genitale în public, pre- 
supun. 

Lui Oleg îi trebui o secundă să înțeleagă ce auzise. În- 
cercă să nu lase surprinderea să-i ajungă pe chip, dar fu 
prea târziu. Sprâncenele stufoase îi stăteau cățărate pe 

frunte ca două pisici cu blana zburlită sâsâind furioase 
una la cealaltă. 

— Așa..., mormăi el, făcându-și de lucru cu dosarul aflat 
pe masă. 

— Așa, ce? nu se lăsă Volkov atras în capcană. 

Oleg înjură în gând. Pierduse punctul de deschidere. 

— Ce vă face să spuneți acest lucru? rosti el, utilizând 
pluralul de politeţe. Pe chipul lui Volkov trecu o expresie 
de dezgust: Arată-le că nu ţi-e frică de ei și or să-și umple pan- 
talonii. Brute imbecile! 

Oleg își privi în ochi adversarul. Cine suferă acum de su- 
ficiență, tinere? îşi spuse el, mascându-și zâmbetul de sa- 
tisfacție. Volkov se întoarse pe jumătate și scuipă o bobiță 
de salivă. Gestul îi smulse un geamăt de suferință, dar îl 
duse încăpățânat până la capăt. Se șterse cu umărul la 
gură și începu să depene cu glas monoton, de om care își 
face disciplinat autocritica: 

— Cu o zi înainte să mă săltaţi, s-a întâmplat să trec prin 
Piaţa Roșie. O doamnă în etate, un soi de fosilă umblătoare 
- dacă v-aș arăta o poză, pun pariu că ați recunoaște-o; 
îmi păreți de-un leat — mi-a atras atenţia că aveam deschis 
șlițul de la pantaloni. Când am băgat mâna la locul cu pri- 
cina pentru a repara greșeala, am constatat că nu-mi lua- 
sem chiloţii pe mine — așa a fost să fie! Dacă pocinogul 
s-ar fi întâmplat într-un oricare alt loc — în Piaţa Albastră, 
de exemplu — probabil că aș fi scăpat doar cu o amendă, 
dar așa, uite-mă aici, pus la popreală. 

Oleg se hotări să mai joace încă o vreme rolul plutonie- 
rului cvasi-analfabet: 

— Deţinut, îți înrăutățești în mod inutil situația! Există 
legi care pedepsesc aspru fapta dumitale, să știi! spuse el, 
trăgând afară la întâmplare o pagină din dosar. 

Volkov se strâmbă pe cât îi permitea figura umflată: 

— Tataie, nu știu cine te-a adus aici, și de ce. Mă gândesc 
că oi fi fost vreo sculă la viața matale, vajnicul tovarăș Vo- 
lodin în faţa căruia suspecţii tremurau și-și deșertau min- 
tenaş sacul, dar mă tem că azi nu-i ziua ta norocoasă. Dacă 
n-am vorbit cu restul maimuţelor, ce te face să crezi că o 
să încep tocmai acum? 

În spatele oglinzii unidirecţionale, un bărbat scund de 
statură urmărea scena aflată în desfășurare. Stătea în pi- 
cioare, iar mâinile și le ținea încrucișate lejer la spate. Cos- 
tumul albastru ultramarin purtând semnătura creatoru- 
lui rus Tigorico se reflecta în unda sticlei, asprindu-i tră- 
săturile și împrumutând ochilor lui o sclipire de gheață. 

— Habar n-are cât de bine a nimerit-o nefericitul, spuse 
el. Nimeni, niciodată, nu i-a rezistat lui Oleg Mihailovici. 
Indiferent cine au fost cei care au încăput pe mâna lui, fas- 
ciști, criminali de război, dușmani ai poporului, toți au 
sfârșit prin a face mărturisiri complete. Priveşte cu atenție, 
Saşa. Cine ştie când o să-ţi prindă bine ce-ai să vezi aici. 

Mareșalul simți că i se transformă intestinele în apă. În 
ciuda staturii lui mărunte, bărbatul în costum umplea în- 
căperea asemenea unui gigant. Mărturisiri complete?! Fu- 
sese cumva o notă de amenințare în vocea lui? Dacă hotă- 
râse să se descotorosească de el, era ca și mort. Rosti umil, 
cu capul plecat: 


15 


Hiperspaţiul minții Dan Rădoiu 


— Da, domnule... — celălalt ridică un deget, reducân- 
du-l la tăcere. 

Oleg puse hârtia înapoi. 

— Pe cine aţi pierdut în atacul teatrului Dubrovka în 
2002? rosti el cu o voce surprinzător de blândă. 

Volkov privi dosarul de parcă în el s-ar fi ascuns un șarpe 
veninos. Siguranţa de sine îi dispăruse ca scufundată în- 
tr-un bazin cu solvent chimic. Ce nu făcuseră zile întregi 
de umilință și tortură, reușise o simplă întrebare nevino- 
vată. 

— Nnu înțeleg ce-ce vreți să spuneţi, se bâlbâi el. 

Oleg surâse. Aroganţa prizonierului tocmai fusese în- 
locuită de respectul generat de frică. Plutonierul incult 
părăsi scena, făcând loc mentorului sever, dar binevoitor. 

— Trebuie să recunosc, Anton Vladimirovici, că nu mi 
s-a mai întâmplat până acum să întâlnesc pe cineva ca 
dumneavoastră. Majoritatea subiecților cedează după a 
doua doză de pentothal de sodiu. Dumneavoastră v-aţi 
încăpățânat să rezistați și după a cincea. Practic, i-ați obli- 
gat pe anchetatori să se oprească, din teama de-a nu vă 
ucide. Nu vă cunosc motivele, dar mă văd obligat să mă 
înclin în fața dârzeniei de care ați dat dovadă. 

Oleg făcu o pauză, apoi adăugă cu voce înceată, lăsând 
să se creadă că gândește cu voce tare: 

— O asemenea forță interioară poate proveni doar 
dintr-o dragoste fierbinte ori din ura cea mai adâncă. Își 
trecu degetele pe deasupra dosarului inutil, mângâind 
cartonul grosolan. Nu-i așa, Anton Vladimirovici? 

Pe chipul prizonierului se succedă un torent de emoții. 

— Nu am nimic să-ţi spun, se burzului el. Fă ce trebuie 
să faci, pentru ce ai venit. Până la urmă, n-o să aveţi înco- 
tro și o să trebuiască să mă ucideți. 

Oleg își prinse bărbia în pumn. Era un fapt obişnuit ca 
anchetatul să-și dorească moartea, dar în cazul deținutu- 
lui care îl privea sfidător mai era ceva, o nevoie cumplită 
de ispășire, de izbăvire prin suferință. Nu era de mirare 
că tortura nu obținuse rezultatele scontate. 

— Când am citit raportul misiunii, mi-a atras atenţia, 
ca și maiorului care a orchestrat prinderea ta, numele pe 
care l-ai folosit pentru rețeaua pirat: Nemesis-2002. La 
prima vedere părea o greşeală, dar, cum nu-mi plac situa- 
tiile ambigue, am luat doi băieți din serviciul secret cu 
mine și am făcut o vizită foştilor tăi colegi de muncă din 
perioada aceea. 

Volkov se albi la chip, dar se încăpățână să rămână tăcut. 
Oleg continuă: 

— Câţiva abia dacă au știut cine era persoana despre 
care ne interesam, însă un anume Anton Simonov a părut 
extrem de dornic să ne dea amănunte. 

— Un pupincurist născut cu mâna la chipiu, plin de aere, 
și prost de dădea pe dinafară, spuse Volkov, trimițând la 
podea încă o bobiță de scuipat. 

Oleg scutură din cap și râse: 

— Pe care l-ai trimis cu un ochi vânăt la nunta lui frati-su. 
Când l-am întrebat în ce dată a avut loc altercaţia, n-a avut 
nicio problemă să şi-o aducă aminte: 26 octombrie 2002, 
ziua în care trupele speciale au luat cu asalt teatrul Du- 
brovka. 


17 


Hiperspaţiul minții Dan Rădoiu 


Ochii lui Volkov se umplură de lacrimi și îşi încleștă 
mâinile de bara de care era legat. Oleg păstră un moment 
de tăcere, apoi spuse: 

— Niciunul dintre cei pe care i-am întrebat, colegi, su- 
periori ierarhici ori vecini, nu și-au adus aminte să fi exis- 
tat vreo femeie în viața dumitale în perioada respectivă. 
Pe cine ai pierdut, Anton Vladimirovici, ce ființă dragă 
ţi-a fost răpită în floarea vârstei, în ziua aceea fatidică? 

Felul în care Oleg își alesese cuvintele nu fusese întâm- 
plător. Volkov sări ca ars: 

— Ucisă, nenorocitule! Omorâtă cu sânge rece, nu răpită 
în floarea vârstei! urlă el. Pe Raisa n-a lovit-o autobuzul 
în timp ce traversa pe la semafor, și nici n-a alunecat pe 
săpun în baie. A murit în stradă, întinsă pe asfalt, alături 
de sacii de plastic în care urmau să fie transportate cada- 
vrele. 

Smuci de cătușe de parcă ar fi vrut să le rupă. Metalul 
cromat îi intră în carne, rupând cojile rănilor deja exis- 
tente, iar glasul îi sună neinteligibil, sufocat de durere și 
ură: 

— Ar fi fost suficient să le spuneţi doctorilor ce gaz aţi 
folosit, ca să-i poată trata pe cei afectați. Atât ar fi trebuit 
să faceți! 

Oleg se întoarse cu gândul în trecut. Incidentul men- 
ționat avusese loc în data de 23 octombrie 2002, când un 
grup de teroriști dăduse buzna pe scena teatrului Du- 
brovka. Înarmaţi cu puști de asalt, grenade și încărcături 
explozive, ei i-au luat ostateci pe cei peste opt sute de 
spectatori aflaţi în sală, cerând retragerea trupelor rusești 

din Cecenia şi încheierea războiului care dura de trei ani. 
Fusese o situaţie imposibilă. Pentru a putea ajunge în sala 
în care erau ținuți ostatecii, trupele speciale ar fi trebuit 
să avanseze printr-un coridor lung de zeci de metri, apoi 
să urce o scară păzită în permanenţă. Singura șansă a 
autorităților de a evita masacrul a fost utilizarea unui gaz 
paralizant care să-i scoată pe atacatori din luptă înainte 
ca aceștia să arunce teatrul în aer. Din păcate, odată cu te- 
roriștii, au fost afectaţi şi ostatecii. Din cei opt sute cinci- 
zeci de civili care se aflau în sală în momentul declanșării 
atacului, peste o sută treizeci au murit ca urmare a efec- 
telor gazului. Acest lucru ar fi putut fi evitat, cel puţin în 
parte, dacă autorităţile le-ar fi dezvăluit medicilor che- 
mați la fața locului rețeta chimică a gazului utilizat. N-au 
făcut-o, iar oameni nevinovați au murit pentru protejarea 
unui secret militar. 

Oleg oftă. I se adeverea cea mai rea temere: deținutul 
nu era un individ fără conștiință pus pe îmbogăţire rapidă, 
ci un cruciat, un fanatic mânat de un ideal. Un mercenar 
n-ar fi rezistat atât. Dinaintea durerii și a fricii de moarte, 
banii oferă o motivaţie șubredă. Doar ura și dragostea, 
cel mai ades combinate, pot trece dincolo de acest prag. 

— Frumos nume, Raisa, spuse el. Înseamnă „cea mai 
bună dintre femei” în arabă. Așa a fost, Anton Vladimiro- 
vici? 

Volkov se uită la el cu dispreţ: 

— Habar n-ai ce fel de femeie a fost, nenorocitule. A 
fost un înger! Unul ca tine, nici să-i sărute urma piciorului 
în praful drumului nu ar merita! 

Prizonierul se afla pe marginea capcanei. Îi mai trebuia 
doar un pas ca să se prăbușească. Oleg dădu un bobârnac 
sonor dosarului, împingându-l către Volkov. Brutalitatea 
reținută a gestului lăsa să se înțeleagă că înăuntru s-ar 
afla dovada irefutabilă a spuselor lui. Era un bluf. 

— Spune-mi, oare tot așa o considera și soțul ei? su- 
sură Oleg pe un ton încărcat cu semnificaţii lipicioase, de 
alcov mirosind a necurățenie şi trădare. 

Volkov îl privi ca izbit cu măciuca în piept. Respirația 
îi era superficială și sacadată, prevestind colapsul psiho- 
logic: 

— Nu poate fi adevărat..., murmură el. N-am spus ni- 
mănui, niciodată... Se uită lung la dosar. Cum aţi aflat?? 

Oleg surâse trist: 

— Am avut o intuiție. Odată ce am fost sigur că la mij- 
loc se află o femeie, mi-am dat seama că doar o iubire vi- 
novată ori neîmplinită poate naște o asemenea loialitate 
fanatică. 

Momentul culminant al strategiei pe care și-o făcuse 
în clipa când îl văzuse pe deținut se apropia cu repezi- 
ciune. Oleg se aplecă înainte, scormonind cu privirea în 
ochii înroșiți ai lui Volkov: 

— Ce s-a întâmplat, Anton Vladimirovici, când v-aţi 
văzut ultima dată înaintea atacului? V-aţi certat? Ai în- 
cercat să-i forțezi mâna, s-o obligi să se despartă de soțul 
ei? I-ai dat poate o palmă? Ai îmbrâncit-o? 

Câteva clipe, Volkov fu incapabil să respire. Din cufărul 
cu șerpi și păienjeni otrăvitori se ridicau amintiri pe care 
și-ar fi dorit să nu le fi avut vreodată. Mai întâi furia de- 

vastatoare. Lucrurile se mişcau încet, prea încet pentru 
gustul lui. Gândul că Raisa se băga în fiecare seară în pat 
alături de soțul ei, îl făcea să ragă precum un tigru rănit. 
Apoi groaza când a văzut la televizor că teatrul căzuse în 
mâinile teroriștilor. Au urmat trei zile în care n-a mâncat 
și n-a dormit, doar a fumat, a băut, și a ațipit pe covor, 
lipit de televizor. Apoi durerea sfâșietoare când a aflat că 
Raisa nu mai este. 

— Eşti un nemernic, și mi-aş dori să te văd mort, spuse 
el cu glas lipsit de orice inflexiune. Cred că lumea ar fi un 
loc mai bun dacă tu și cei asemenea ţie ați dispărea loviți 
de o boală fatală. 

— De ce ai făcut-o, Anton Vladimirovici? spuse Oleg rar, 
ignorând ieșirea lui Volkov. La ce ţi-au folosit secretele pe 
care gloaba de mareșal ți le-a pus ca un idiot pe tavă? No- 
rocul lui că e încă bine-văzut printre cei din vechea gardă, 
altfel președintele s-ar fi descotorosit de el mai rău ca de 
o ciubotă veche. Dar ulciorul nu merge de multe ori la apă. 
De îndată ce vor afla despre boacăna pe care a făcut-o, cei 
care acum îl susțin vor începe brusc să-l ocolească. Insuc- 
cesul, Anton Vladimirovici, este la fel de molipsitor ca râia. 
Se ia prin contact direct. 

În spatele oglinzii, Agapov se îndreptă ultragiat de 
spate. 

— Ascultă-l, Sașa, spuse bărbatul cu ochi verzi fără să 
se întoarcă. Ți-am spus că o să afli lucruri interesante azi. 

Volkov veni în față pe cât de mult îi permiteau cătu- 
șele. Buzele umflate și ochii injectați îl făceau să pară un 
animal sălbatic gata să se repeadă. 

— Pentru asta v-a trebui să îți folosești încă o dată intu- 
iția. Nu contează cât de mult mă veți tortura ori droga, 
de la mine nu veți afla nimic. 

Oleg își lăsă privirea în jos. Sperase din toată inima că 
nu se va ajunge la partea aceea. Scoase din buzunar câ- 
teva fotografii și le întinse pe masă dinaintea lui Volkov. 

— Ghinionul dumitale este că te cred, Anton Vladimi- 
rovici, oftă el. Nu există caznă în lumea asta care te-ar 
putea forța să ne spui ce vrem să știm. Ar însemna să ucizi 
în dumneata singurul lucru care te-a ținut în viață în toți 
acești ani: speranţa că într-o zi te vei răzbuna pe cei pe 
care îi consideri vinovați de moartea femeii iubite. 

Arătă către fotografii: 

— Le recunoşti? Nu te obosi să negi. În curând se împli- 
nesc opt ani de când sora ta s-a mutat în Canada. Incredi- 
bil cât de repede cresc, nu-i așa? Ajunge să clipești o dată 
și din copii s-au transformat în adolescenţi. Spune-mi, 
când ţi-ai văzut ultima dată nepoatele? 

Volkov privi cu ochii împăienjeniţi de lacrimi la foto- 
grafiile mărite, luate de la distanță, prin intermediul unui 
teleobiectiv puternic. 

— Să nu îndrăznești, spuse el în șoaptă. Lasă-le în pace. 
Sunt nevinovate, abia dacă mă cunosc pe nume. N-ar avea 
ce să îți spună. 

Oleg își încleștă pumnii. ÎI umplea de scârbă ce urma 
să facă, dar prin încăpăţânarea lui, prizonierul nu-i dădea 
de ales. Secretele pe care acesta reușise să i le fure mare- 
șalului puteau arunca lumea în haosul unui război gene- 

ralizat din care nimeni, inclusiv cele două fete cu ochi 
albaștri și părul buclat, nu avea să supraviețuiască. 

— Ele nu, dar dumneata, da, rosti el răspicat. Refuză 
să cooperezi și îți promit că până diseară le vei avea tova- 
rășe de celulă! 

Mintea lui Oleg făcu un salt uriaș în trecut, la o gaură 
în tavanul podului și la strigătele de suferință venind de 
jos. Gura i se uscă, iar inima începu să-i bată haotic. Ca să 
nu i se vadă tremurul mâinilor și le ascunse sub masă. 

— Ai idee în câte moduri poate fi rănit trupul unei femei, 
mai ales al unei tinere care n-a apucat să înveţe încă ce-i 
viaţa? reuși el într-un final să pună întrebarea al cărui răs- 
puns îl pârjolea pe dinăuntru. 

Volkov îl privi cu moartea cuibărită în suflet. Bărbia îi 
tremura și părea gata să izbucnească în plâns. Oleg își îm- 
prejmui inima într-un val de sârmă ghimpată, obligând-o 
să redevină o simplă mașinărie îndeplinind o funcţie bio- 
logică. 

— De exemplu, ai văzut vreodată ce i se întâmplă unei 
persoane atunci când i se jupoaie pielea de la subțiori? 
Probabil că nu, râse el, reușind să imprime cuvintelor sale 
o notă de amuzament psihotic, dar încearcă să îți imagi- 
nezi! Din cauza usturimii — gândește-te, acolo e carne vie 
care supurează încontinuu — nu își mai poate ține brațele 
pe lângă corp — 

Oleg își plie braţele din coate, le urcă la nivelul umeri- 
lor şi începu să dea frenetic din ele: 

— Zici că-i un pinguin, pe cinstea mea, hohoti el, țopăie 
și bate din cioate ca să mai răcorească locul! Treaba de- 

vine cu adevărat hilară atunci când îi iei pielea de pe o 
pleoapă — dar doar de pe una! E un spectacol care merită 
văzut! În timp ce ochiul belit și-l ţine închis, celălalt i se 
deschide cât o farfurie din cauza durerii. Să vezi și să nu 
crezi: pinguinul se transformă în bufniță! 

Scutură sfătos din cap, mustrător chiar: 

— Singurul neajuns survine atunci când cei chemaţi 
s-o înveţe pe tânăra jună despre cum stă treaba în jocul 
de-a boul și vaca, trebuie să presteze. Îţi spun, cei mai mulți 
n-o pot face decât băuți. Dar nu poți să-i învinuiești! Du- 
hoarea care de obicei vine de la infecțiile prințesei e atât 
de mare, încât ar strica cheful oricui, dacă mă înţelegi ce 
vreau să zic. 

Vaietul lui Volkov străpunse aerul, izbindu-se la nesfâr- 
şit de pereţi. Era strigătul de durere al unui om căruia îi 
este smuls sufletul din piept. Oleg îl așteptă să termine, 
apoi izbi cu mâna de masă: 

— Cine îți sunt complicii, Anton Vladimirovici? se răsti 
el, nelăsându-i celuilalt timp să-și revină. Îndrăznește să 
nu-mi răspunzi și îți promit că următoarea discuție o vom 
avea în compania surorii și a nepoatelor tale. După ce îi 
vom face uneia dintre copile toate pe care ți le-am descris 
— și încă multe altele pe deasupra — te voi întreba din nou, 
iar tu, Anton Vladimirovici, nu-ți face iluzii, îmi vei răs- 
punde. Într-un fel sau altul, până la urmă, îmi vei spune 
tot ce vreau să știu. De tine depinde să salvezi o ființă ne- 
vinovată de la o soartă mai rea ca moartea! 

— Complicele, unul singur, bolborosi Volkov. Ochii îi 
erau complet lipsiți de expresie, ferestre de casă pustiită. 

Boris Yakușkin, soțul Raisei. Profesor de matematică și 
cel mai bun hacker care a existat vreodată. 

Profesor de matematică, hacker?! Teama lui Oleg se pres- 
chimbă subit în groază. Nu exista nicio îndoială, deținu- 
tul spunea adevărul. O putea vedea pe chipul său răvășit. 
Doi rivali de moarte, unul expert în calculatoare, celălalt 
inginer electronist, conlucrând pentru a dobori un dușman 
comun. Miza nu putea fi, într-adevăr, decât imensă. In- 
spiră adânc, căutând să-și țină în frâu emoțiile. 

— Haideţi s-o luăm cu începutul, spuse el. Cum v-aţi cu- 
noscut cu acest Boris Yakușkin? 

Volkov își înfipse dinţii în buza lovită. Pe bărbie îi apăru 
un fir de sânge. 

— Când am aflat de moartea Raisei, primul meu gând 
a fost să-mi construiesc o vestă explozivă, și să fac o vizită 
unui restaurant frecventat la ora mesei de oamenii servi- 
ciului secret. Speram să iau măcar unul sau doi cu mine. 
În timp ce mă străduiam să îmi fac rost de materiale, am 
primit un telefon. Era Boris. Cu o zi înainte de a fi luată 
ostatică, Raisa îi spusese soțului ei despre noi. 

— La ce bun să mânjească amintirea soţiei lui? îl pro- 
vocă Oleg. Era moartă. La ce-i mai trebuia să te cunoască? 

În privirea lui Volkov sclipi bucuria celui care își vede 
dușmanul alergând prostește către prăpastie. 

— Spui asta pentru că nu l-ai cunoscut; Boris nu face 
niciodată ceva fără să aibă un scop anume. Și când se duce 
la toaletă, o face pentru că atunci era momentul oportun 
pentru a îndeplini respectiva activitate. Omul acesta nu 
trăiește în prezent, ci într-un viitor situat undeva cu zece 

mutări înainte. Sunt sigur că dacă Raisa nu ar fi murit în 
ziua aceea, pe mine m-ar fi lovit cine ştie ce ghinion ab- 
surd. Un ghiveci, un aparat de aer condiționat prost fixat 
ori aș fi căzut din neatenţie în golul liftului. Acesta este 
Boris, un şarpe veninos gata să se repeadă asupra ta din 
întuneric atunci când te aștepți mai puțin. Și-a trecut peste 
mândria rănită nu din curiozitatea de a mă cunoaște, ci 
dintr-un calcul simplu. A realizat că se poate baza pe 
mine, că nu mă voi da îndărăt de la nimic pentru a răz- 
buna moartea femeii pe care amândoi o iubisem mai pre- 
sus de rațiune. 

Oleg îşi ascuţi toate simțurile, pregătit să detecteze 
minciuna, apoi întrebă: 

— Ce plănuiți să faceți, Anton Vladimirovici? Cum in- 
tenționați să vă duceți răzbunarea la îndeplinire? 

Reacţia lui Volkov îl luă prin surprindere: acesta își 
dădu capul pe spate și începu să râdă. Unul după altul, ho- 
hotele lui inundau camera din beton, șubrezind siguran- 
ţa de sine a lui Oleg și făcându-l să se întrebe unde a greșit. 

— Habar n-am, articulă Volkov printre sughițuri. Şi nu 
contează ce o să-mi faci, mie, Katerinei ori fetelor ei. Ai 
putea chiar s-o trezești pe Raisa din morți și s-o mai ucizi 
o dată, rezultatul ar fi același. N-aş avea cum să-ți spun 
ceva ce nu cunosc. 

Oleg clipi dezorientat. Era evident că deținutul nu 
mintea. 

— Dar, spuse el, cum este posibil aşa ceva? Împreună 
ați decis să vă răzbunați pe cei responsabili pentru pierde- 
rea suferită... 

Volkov se lăsă nonșalant pe spate. Dacă i-ar fi permis 
cătușele, şi-ar fi întins brațele peste spătarul banchetei și 
s-ar fi așezat picior peste picior. 

— Cum îţi zice ţie, bunicule, în carnetul de alegător? 
întrebă el cu aerul cuiva care se adresează unui bătrân senil. 
Bănuiesc că aș putea să te strig în continuare „nenoroci- 
tule”, dar parcă încep să mă plictisesc. Ai și matale un nume 
de botez ori unul de familie? 

Un zâmbet imperceptibil se pierdu printre ridurile care 
zbârceau obrazul lui Oleg. Nu înţelegea ce anume se în- 
tâmplase, dar putea vedea pe chipul prizonierului infa- 
tuarea izbânzii. Era de bine. Orgoliul și îngâmfarea com- 
batanţilor cauzaseră, de-a lungul istoriei, mai multe bă- 
tălii pierdute decât toate arcurile, puștile și tancurile adu- 
nate la un loc. 

— Oleg Mihailovici Feodorov, spuse el cu glas nesigur, 
de om căruia i-a fugit pământul de sub picioare. 

Ochii lui Volkov sclipeau înveninat. 

— V-am avertizat, Oleg Mihailovici, râse el, că nu îl cu- 
noașteți pe Boris. Nu doar cei responsabili or să plătească 
pentru ce s-a întâmplat atunci, ci lumea întreagă! Unii 
pentru ce au făcut, iar ceilalți pentru că și-au întors pri- 
virea și au tăcut. Trase de cătușe, făcându-le să răsune: 
Atât eu, cât și Boris, am știut că acest moment va veni. 
Era inevitabil. Oricât de atent ai fi, la un moment dat vei 
face o greșeală care te va scoate din joc. Ca să limităm con- 
secințele unei eventuale capturi, am hotărât ca el să fie 
creierul, iar eu mușchii. Habar n-am unde se află acum. 
De ani de zile comunicăm doar prin internet, niciodată la 

telefon. Ar putea fi în Rusia, în America ori pierdut prin 
jungla amazoniană. Cât despre răzbunarea pe care v-a 
pregătit-o, nu știu în ce constă, dar pot să îți spun că va fi 
ceva mare, înţelegi? Îl cunosc pe individ. Dacă jumătate 
din planetă ar lua-o razna și ar începe să-i dea în cap ce- 
leilalte jumătăţi, abia dacă s-ar simţi satisfăcut. Ce l-ar 
face cu adevărat fericit, ar fi să vă vadă pe toți, de la fașă 
până la barbă albă, murind în chinuri de nedescris. Eu în 
locul vostru aș săpa gropi în pământ, le-aş umple cu pro- 
vizii și m-aş muta în ele — dar nici așa n-aș fi sigur că apa 
îmbuteliată pe care o beau nu a fost otrăvită cu o sub- 
stanță necunoscută. 

Oleg își duse mâna la frunte. Interogatoriul îl obosise 
peste măsură, atât fizic, cât și uman. Simţea nevoia să se 
spele de lucrurile pe care fusese obligat să le facă. Îi făcu 
semn lui Volkov să se oprească. Misiunea lui se încheiase; 
deținutul mărturisise. 

— Nu pot vorbi în numele colegilor mei, spuse el, dar 
cred că vor urma niște întâlniri cu experții noștri. Păstrați 
pentru dânșii restul detaliilor tehnice. Eu oricum nu aș 
înțelege mare lucru din ele. 

Din nou Volkov râse. 

— Nu am ce detalii să le dau oamenilor voștri. Pentru 
a-i pune lui Boris la dispoziție materialele pe care reușeam 
să le obțin, am folosit un banal server de torrents. Ori de 
câte ori aveam ceva pentru el, criptam datele, apoi denu- 
meam fișierul rezultat cu titlul unui episod din serialul 
„X Files”. Era suficient pentru a ne acoperi urmele. Într-o 
zi — cât era activ respectivul torrent — sute, mii de oameni 

îl descărcau. Imposibil de spus care dintre ei a fost Boris. 
Rânji: Mă tem că va trebui să veniți cu o altă idee pentru 
a-i da de urmă. Întrebaţi-vă experții. Vă vor spune același 
lucru. 

În spatele oglinzii, bărbatul cu ochi verzi își potrivi 
nodul cravatei, apoi își consultă ceasul Patek Philippe. Pe 
chip purta o expresie de îngrijorare pe care camerele de 
televiziune nu reuşiseră să i-o surprindă vreodată. 

— Sașa, ordonă el rece, înștiințează-l pe Oleg Mihailo- 
vici că tocmai a fost numit în funcția de coordonator prin- 
cipal al echipei însărcinate cu prinderea lui Boris Yakuș- 
kin. Începeţi din seara asta. Orice spune că are nevoie, îi 
pui la dispoziție. Dacă îţi cere luna de pe cer, aduni oa- 
menii și până a doua zi la prânz i-o aduci frumos amba- 
lată. Ai înțeles? 

Mareșalul luă poziție de drepți. Fusese cruțat. Pieptul 
i se umflă de recunoștință. Dacă i-ar fi cerut-o, și-ar fi smuls 
inima din piept și i-ar fi dat-o bărbatului care se îndrepta 
cu pas energic către ieșire. 

— Da, să trăiţi! Așa am să fac! răcni el, izbindu-și mili- 
tărește călcâiele. 

În camera de interogatoriu, Oleg se ridică anevoie în pi- 
cioare. Greutatea anilor îi strivea umerii, strecurându-i 
nevolnicie în trupul îmbătrânit. Rezistă dorinţei de a în- 
chide pentru o clipă ochii. În spatele pleoapelor conti- 
nuau să i se deruleze imaginile de coșmar văzute prin 
gaura din scândura podului. 

— Anton Vladimirovici, spuse el. 

Volkov îl privi apatic, ca venind de foarte departe. 

Oleg băgă mâna în buzunar și scoase o cheie. Într-un 
impuls de moment, descuie cătușele deținutului și îi în- 
tinse mâna: 

— Îmi pare rău pentru pierderea dumitale. Astfel de 
lucruri nu ar trebui să i se întâmple nimănui, spuse el cu 
glas reținut. 

Volkov ezită un moment, apoi luă mâna ce i se întin- 
dea și o strânse, doi dușmani de moarte împărtășind un 
moment de respect reciproc, în clipa de dinaintea bătă- 
liei. 

Capitolul 2 


În fața unei clădiri de birouri situată în apropierea par- 
cului Cișmigiu, opri o mașină care atrase imediat atenţia 
trecătorilor. Un adolescent o fotografie cu mobilul, apoi 
se apucă s-o caute grăbit pe internet. Deși un împătimit 
al mașinilor „cu mușchi”, nu ţinea minte s-o mai fi văzut 
până atunci. Când în sfârșit o găsi, realiză că se uita la ul- 
timul model de Aston Martin. Preţul, încă neconfirmat, 
promitea să se apropie de șase sute de mii de euro. 

Şoferul, un bărbat trecut de treizeci de ani, aşteptă să i 
se permită accesul în pasajul subteran, apoi parcă pe locul 
cel mai îndepărtat de intrare. 

Ştefan Babeș își așeză palma pe cititorul de amprente 
aflat pe zid și privi în ochiul camerei video. Odată cu am- 
prentele și trăsăturile chipului, aparatul îi verifică umi- 
ditatea pielii, apoi îi luă temperatura la nivelul feţei prin 
intermediul unui senzor termic. Bărbatul așteptă calm fi- 
nalizarea protocolului. Nivelul de securitate era apropiat 
de cel al unităților militare. Dacă măsurătorile efectuate 
ar fi arătat un indice de stres psihic neobișnuit de ridicat, 
sistemul i-ar fi refuzat accesul şi ar fi declanșat o alarmă 
silenţioasă. Se reducea în acest fel riscul ca o persoană au- 
torizată să cedeze sub amenințare, permițând unor rău- 


31 


Hiperspaţiul minții Dan Rădoiu 


făcători să încerce să pună mâna pe secretele, nu puține 
la număr, ce se găseau stocate în computerele companiei. 

În contrast cu măsurile dure de securitate, spaţiul des- 
tinat birourilor îl întâmpină vesel și pus pe șotii. Decora- 
țiunile ar fi încântat imaginația oricărui adolescent, pur- 
tându-l printre stele la bordul unei nave spaţiale ce nu ar 
mai fi avut nevoie de vreo introducere. 

Din podea și până în tavan, unul dintre pereţi fusese 
acoperit cu o matrice de televizoare interconectate, rezul- 
tatul fiind un ecran imens. Dinaintea lui, la o distanță 
confortabilă, fuseseră amplasate trei fotolii încăpătoare, 
cel din mijloc dispunând de un pupitru de control instalat 
într-unul dintre brațe. Sticla ferestrelor fusese acoperită 
cu autocolante ilustrând aglomerări stelare, quasari ori 
supernove, iar aparatul de cafea răspundea la comenzi 
vocale. Nava Star Trek Enterprise își aştepta echipajul, 
gata de drum. 

Ștefan Babeș își consultă ceasul. Era aproape șase dimi- 
neața. Mai erau două ore până când aveau să sosească 
primii angajaţi. La întâmplare, își puse rucsacul pe unul 
dintre birouri. În compania lui nu existau încăperi desti- 
nate șefilor; fiecare stătea unde găsea liber. Cine voia să 
se asigure că prinde locul favorit, venea mai devreme la 
lucru. 

Din bucătărie, luă un coș cu toartă asemănător celor din 
supermarket-uri și porni printre birouri, vânând căni, ta- 
câmuri ori ambalaje goale. Cei care rămâneau până seara 
târziu uitau, uneori, să strângă înainte de plecare. Găsi 
două pahare și câteva lingurițe. După ce le spălă, își puse 

o pereche de mănuși de cauciuc, umplu coșul cu produse 
de igienizare și se îndreptă în direcţia toaletelor. Întâi o 
curăță pe cea a bărbaților, apoi pe a femeilor. Când termină, 
podeaua, oglinzile, cabinele de duș, scaunele de toaletă, 
sclipeau de curățenie. Așa cum se exprimase siderat un 
blogger într-unul dintre articolele lui: „O dată pe lună, 
CEO-ul unei companii al cărei venit depășește zece mili- 
oane de euro pe an, își începe ziua de muncă spălând buda. 
Nu știi dacă să te minunezi de el ca de un soi de Robin 
Hood fără arc ori să-l deplângi ca pe un biet Hagi Tudose 
scârțar și strâns la pungă”. 

Ştefan zâmbi amintirii. Observaţia fusese exactă, evi- 
dențiind una dintre regulile sacrosante ale companiei pe 
care o înființase pe când avea doar douăzeci de ani: fie- 
care angajat, indiferent de funcţia pe care o avea, asigura 
prin rotație curăţenia în firmă. Un colectiv profesional, 
obișnuia el să spună, este întocmai precum echipajul unei 
corăbii. Dacă pe timp de furtună bucătarul — ori căpitanul 
- refuză să strângă velele pe motiv că își strică mani- 
chiura ori că respectiva activitate nu face parte din fișa 
postului său, acea corabie are mari șanse să se scufunde 
înainte să ajungă la destinaţie. 

Puse lapte proaspăt în containerul frigorific al apara- 
tului de cafea, verifică să fie suficiente boabe, apoi scoase 
din rucsac o pereche de schimburi și intră să-și facă un 
duș. Mai era o jumătate de oră până la opt. 

Zece minute mai târziu, Ștefan se opri în faţa oglinzii. 
Imaginea reflectată era cea a unui bărbat tânăr, cu păr 
blond și ochi de un albastru metalic. Constituţia atletică, 
vioiciunea în mișcări și tenul bronzat, lăsau să se vadă 
sportivul obişnuit cu activitățile în aer liber. 

Luă un prosop de hârtie din distribuitor și se şterse pe 
mâini. Cu ochii în ochii reflexiei din oglindă, își zâmbi. 
Timp de o clipă, acolo fură doi bărbaţi. Unul sigur pe el, 
în control, activ și gata să sară în ajutorul unui seamăn 
aflat la ananghie, și un altul trist, melancolic, el însuși având 
nevoie de căldură și de o vorbă bună. Apoi clipi, iar vraja 
se destrămă. Aruncă prosopul la gunoi și ieși. 

În drum se opri în dreptul aparatului de cafea. 

— Neaţa, Bianca! rosti el tare. 

Aparatul de cafea se trezi la viață, bucătăria răsunând 
de măsurile unui cimpoi săltăreț. 

— Sir Ștefan, la ordinele dumneavoastră! răcni o voce 
de bărbat, nazalizând și pocind cuvintele așa cum ar fi fă- 
cut-o un scoțian sadea care abia a învățat limba română. 
Bianca vă roagă s-o scuzaţi. Zice că e la ciclu. 

Ştefan rămase interzis, apoi izbucni în râs. Vocea îi apar- 
ținuse aparatului de cafea, un model intitulat „Zâmbre 
Matinalle”. Produs și vândut de compania lui, era consi- 
derat un succes la nivel mondial în rândul aparatelor de 
uz casnic dotate cu inteligenţă artificială. 

Puse cana sub duza distribuitorului: 

— E în regulă. Spune-i să-şi ia câteva zile libere. Dum- 
neavoastră cine sunteți, cu cine am onoarea? 

Ca de obicei, atunci când întâlnea o dificultate lingvis- 
tică, aparatul de cafea alese la întâmplare câteva cuvinte 
din întrebarea care tocmai îi fusese pusă, și le întoarse sub 
formă de răspuns: 

— Onoarea liberă regulată, să trăiţi! 

Nu-i rău deloc! A transformat „regulă“ în „regulată“. Noii 
algoritmi lingvistici par să dea rezultate interesante! 

— O să-ţi spun Jack. E bine? 

— Nu știu, s-o întreb pe soacră-mea, veni răspunsul 
morocănos. 

Sesizând nota de impacienţă din vocea lui Ştefan, apa- 
ratul de cafea îi răspunsese pe măsură. Oglindirea stării 
clientului făcea parte din succesul de care se bucurase pro- 
dusul. De obicei, oamenii vin dimineața arțăgoși la lucru. 
O ceartă absurdă, plină de poante tâmpite, cu aparatul 
de cafea tinde să-i binedispună, înseninându-le starea de 
spirit. 

— Jack, vreau o cafea tare, fără zahăr. 

— Da, şefu', se face! 

Aparatul abia porni să zumzăie că se și opri: 

— Şefu’, cre' că mi-e țucalu' plin. Poţi să verifici matale? 
rosti scoțianul pe un ton la fel de scârbit ca al unei prințese 
care constată că i-au trecut degetele prin hârtia igienică. 

Ştefan râse, clătinând în același timp din cap. Vocabu- 
larul introdus de noua versiune de algoritmi avea nevoie 
de ajustări serioase. Scoase tava de sub distribuitor și o 
vărsă într-o pungă de hârtie special pregătită în acest 
scop. Câţiva dintre angajaţi aveau grădină și foloseau 
zațul pentru a ţine dăunătorii la distanţă. 

Abia apucă să-și pornească laptopul că holul începu 
să răsune de o discuţie purtată în contradictoriu: 

— Ideea a fost genială, îţi zic. În șase luni au ajuns la 
peste un milion de utilizatori. Doar PornHub s-a ridicat 
mai repede de atât, scuzat să-mi fie jocul de cuvinte! spuse 
o voce de femeie. 

— Și la ce le-a folosit? o contră un bărbat. Bagă bani cu 
nemiluita în publicitate, oferă premii scandalos de mari, 
și la ce bun? N-au conturi premium ori subscrieri pe bani. 
Unde e monetizarea?! Ceva nu-i în regulă în toată schema 
asta, ascultă-mă pe mine. 

În cameră intră o femeie suplă, cu părul coafat în bucle, 
îmbrăcată într-un costum de spandex care-i scotea în evi- 
denţă fiecare amănunt al trupului. În urma ei, alergând 
să nu rămână în urmă, venea un bărbat slab și blond, îm- 
brăcat în blugi și un tricou larg. 

Ştefan îi urmări cu privirea. Victoria Filotti, șefa depar- 
tamentului de cercetare — care de când cu redecorarea bi- 
rourilor se îmbrăca în consecinţă, insistând să i se spună 
„Troy” — şi Nicolae Vianu, expertul tehnic şi părintele al- 
goritmilor de inteligenţă artificială comercializați de către 
companie. 

— Și mă rog, dacă este așa o mare prostie, de ce ţi-ai 
instalat aplicaţia pe telefon? rosti din vârful buzelor Vic- 
toria. 

— Din lipsă de altceva mai bun! Am fost curios să arunc 
o privire. Prea vorbeşte toată lumea de ea... veni încurcat 
răspunsul lui Nicolae, apoi îl văzu pe Ștefan: Hei, ia te 
uită cine-i aici! Neaţa, Fane! 

Ștefan se ridică și le veni în întâmpinare. 

— Neaţa și vouă. Care-i treaba? se interesă el curios. 

Una dintre atribuţiile Victoriei era să fie la curent cu 
aplicaţiile care tindeau să se preschimbe în fenomen de 
masă. 

— The Mentat Warrior, rosti Nicolae, dându-și ochii peste 
cap. O prostie de joc pe care cică l-ai putea controla cu pu- 
terea minţii! Imaginează-ţi: te concentrezi la microproce- 
sor și îl obligi să facă ce vrei tu. 

— O prostie, poate, dar una virală! Conform statistici- 
lor, în dimineața asta aveau peste un milion de instalări, 
interveni Victoria. 

— Virală, așa e! Se transmite precum gripa, din prost 
în prost! se oțări Nicolae, luându-l drept martor pe Ștefan. 
Închipuiește-ţi, man, realizatorii se laudă că ar da premiu 
de o sută de mii de euro celui care termină jocul. Nu-i mai 
suport! Toţi prietenii mei se holbează la mobile precum 
Yoda când e constipat, doar-doar or lua bănetul. 

— Arătaţi-mi și mie, vă rog, spuse Ștefan. 

— On screen! articulă răspicat Victoria. Computerul 
companiei, un dulap care ar fi făcut gelos un serviciu de 
spionaj prin puterea lui de calcul, îi recunoscu atât vocea, 
cât și comanda dată. Scoase din baza de date parametrii 
anterior stocați și realiză conexiunea cu telefonul mobil 
al femeii. Pe matricea de televizoare apăru fotografia unui 
bărbat aproape gol, însoțită de un text incendiar. 

Imperturbabilă, Victoria făcu să dispară fereastra de 
WhatsApp. 


37 


Hiperspaţiul minţii Dan Rădoiu 


— lertaţi-l pe Tarzan. Nu prea știe el cum e cu calcula- 
toarele. Altele îi sunt calitățile pentru care îl țin prin 
preajmă, spuse ea apăsând pe o iconiță reprezentând un 
luptător ninja stilizat, din capul căruia ieşeau efluvii de 
energie psihică. 

Pe ecran apărură două cercuri dispuse la întâmplare, 
de dimensiuni diferite. 

— Nu așa! sări Nicolae. Pune-l de la început, să vadă 
toată prezentarea. Instrucţiunile, cum au tupeul să le nu- 
mească realizatorii! 

Victoria schimbă imaginea. Pe ecran apăru radiografia 
digitală a unui telefon mobil identic cu cel pe care îl ținea 
în mână. Pe mijloc se vedea microprocesorul, un colț al 
acestuia fiind încercuit cu roșu. Dedesubt, un text explica 
ce trebuie făcut. Ștefan își miji ochii. 

Nicolae izbucni în râs: 

— Îți spun eu ce scrie: cică trebuie să îţi închipui că în 
zona pe care ţi-o arată ei s-ar afla un mare zero. Te concen- 
trezi asupra lui, şi cu puterea minții, tinere padawan, îl 
preschimbi în unu. De câte ori îți reușește, cercul mic se 
apropie de cel mare. Când ai reușit să le aduci unul în ce- 
lălalt, treci la nivelul următor. Cum o arăta ăla, tata Noe 
știe! Mai mult de trei ori la rând nu mi-a ieșit, și aia doar 
o singură dată! 

— Mie de cinci ori, îi dădu cu tifla Victoria. Şi dacă nu 
suna Tarzan să-mi spună că a terminat la sală şi că trece 
pe la mine, cred că ar mai fi mers câteva. Îi întinse telefo- 
nul lui Ștefan: Încearcă și tu. 

— Inutil, habar n-am cum aș putea face asta. 

Cum Victoria continua să stea cu mâna întinsă, Ştefan 
râse și luă telefonul: 

— Bine, fie. Unde ziceai că trebuie să mă concentrez? 

— În colţul din dreapta jos al microprocesorului. 

— Da, cică acolo se află generatorul de țepe, pardon, 
de numere aleatoare, am vrut să zic, râse Nicolae. Ai grijă 
să nu te concentrezi cumva la ăla din stânga sus, că e de 
rău. Îi cade lui Tărzănel prosopul de și-l ținea la cuc! 

Ştefan puse mobilul în palmă, apoi închise ochii și își 
imagină respectiva zonă de microprocesor, așa cum apă- 
ruse ea în instrucțiuni. Câteva clipe nu se întâmplă nimic, 
apoi ambele cercuri porniră către centrul ecranului. Într-un 
colţ, un contor număra descrescător: 9 — 8 — 7. Când ajunse 
la zero, telefonul emise un bip scurt și începu să vibreze. 

Ştefan deschise ochii. Pe mijlocul ecranului, cele două 
cercuri deveniseră concentrice. 

— Foarte tare! Cum ai reușit? se entuziasmă Victoria. 

— l-a ordonat microprocesorului cu puterea minții, 
nu-i evident? se strâmbă Nicolae. Cum altfel ar fi putut 
s-o facă? Își scoase propriul telefon mobil. Încearcă și cu 
ăsta! 

Ştefan îl luă și deschise aplicația. Când cercurile apă- 
rură, îşi imagină din nou bucata respectivă de micropro- 
cesor. Fără să se grăbească, o umplu mental cu legiuni de 
1 și cu nici un zero. În mai puţin de un minut, mobilul 
țiui din nou. Din separate, cele două cercuri deveniseră 
concentrice. 

— Noroc chior, râse Ştefan, înapoindu-i telefonul lui 
Nicolae. 

Blondul îl înhăță cu un gest brusc. 

— Chiar că noroc. Auzi, știi ceva? Ia încearcă să treci 
și de nivelul doi, că poate ai nimerit peste vreo dudă în 
aplicaţie și-i scuturi pe realizatori de premiu! 

Ştefan luă din nou telefonul. De data aceasta, pe ecran 
se vedeau trei cercuri de culori diferite, fiecare mai mic 
decât cel precedent. Dedesubt, un nou set de instrucțiuni 
îl îndruma să se concentreze la colțurile din stânga și din 
dreapta ale microprocesorului. Doi paşi mai încolo, Vic- 
toria se zgâia cu ochii mijiți la mobilul ei. 

— Pixu'! Începe să mă doară capul, se stropși ea la aparat. 
Mai mult de trei la rând nu-mi ies. Cum dracu ţi-a reușit?! 

Nicolae îi făcu cu ochiul: 

— O fi simţit mâna șefului la atingere și s-a gândit să 
se pună bine cu el. 

Ștefan strânse telefonul în palmă. Un sentiment de 
frustrare creștea în el. Oricât de tare s-ar fi concentrat, cer- 
curile refuzau să se îndrepte către centrul ecranului. lar 
ca dificultatea să fie maximă, odată la cinci secunde ele 
își schimbau poziţia. Apropie telefonul de ochi. 

Nicolae scutură din cap și rosti cumpănit, tristeţea ci- 
tindu-i-se în voce: 

— The Force is with you, young Skywalker, but you are not 
a Jedi yet... 

Ştefan îi dădu mobilul înapoi: 

— a-l de aici până nu mă văd nevoit să-ți cumpăr altul 
în loc! 

Nicolae rânji superior, strivind-o cu privirea pe Victo- 
ria. Femeia îi făcu un gest obscen și alese un loc la fereastră. 

Ştefan îşi scoase din buzunar telefonul și rămase cu 
ochii la el. Imaginea cercurilor mici alergându-le pe cele 
mari nu-i dădea pace. Numise „noroc” performanţa de a 
trece de primul nivel, dar nu așa o simțise. Închise ochii, 
încercând să rememoreze experiența. 

Din bucătărie se auzi vocea lui Nicolae, urmată de cea 
a scoțianului explicându-i acestuia despre riscurile zahă- 
rului în exces asupra potenţei. 

Ştefan se ridică în picioare: 

— Am să lipsesc puțin. Dacă nu mă întorc până în prânz, 
mâncaţi fără mine, spuse el ieșind din birou. 


k*k 


De îndată ce intră în casă, Ştefan văzu pantofii de damă 
din hol. Inima i se strânse. În cadrul uşii stătea Simona, 
fosta lui prietenă. 

— lartă-mă, spuse ea, evitând să-l privească. Am trecut 
să-mi iau restul hainelor. Am crezut că ești la birou, altfel 
nu veneam... 

Amintirea ultimei cerți îi reveni lui Ştefan în amintire: 
Suntem împreună de șase ani. Fie intrăm şi noi în rândul oame- 
nilor, fie ne despărțim. Eu așa nu mai pot... 

— Am trecut să-mi iau niște acte, inventă el o scuză la în- 
tâmplare. Nu mă lua în seamă. În două minute am plecat. 

— Vreau să te rog ceva..., spuse Simona pe un ton șovă- 
ielnic. Pot să iau eu glastra din dormitor? 

Nu exista în casă un lucru pe care Ştefan să-l deteste 
mai mult decât acea glastră. În urmă cu câțiva ani, Simona 

o spărsese din greșeală pe cea originală, o piesă din cristal 
achiziționată la licitație. Ca să se revanşeze, cumpărase 
una „haioasă”, o pisică din porțelan care rânjea șmeche- 
rește. Ori de câte ori privea la contrastul dintre lemnul de 
cireş din dormitor și albul glastrei, Ștefan simțea o nevoie 
organică s-o spargă de pereți. 

— Știu că nu îţi place, adăugă Simona, tocmai de aia te 
și rog să mi-o dai mie. A fost singurul lucru pe care mi l-ai 
permis să-l schimb în casa ta în tot timpul cât am fost îm- 
preună. Mi-ar plăcea s-o iau cu mine la plecare. 

Vorbele ei îi suiră lui Ştefan un bolovan în spate, stri- 
vindu-l sub greutatea lui. 

— Să nu dramatizăm. N-a fost chiar așa, spuse el cu 
jumătate de glas. 

— Ba chiar așa a fost. Adu-ţi aminte cum ai reacționat 
când ţi-am propus să înlocuim o parte din mobilă. 

Ştefan își aminti. Fusese o ceartă deosebită de celelalte. 
Motivând plictisul faţă de culorile sobre din casă, Simona 
insistase să cumpere nişte mobilă „tinerească” în loc. 
Când s-a uitat la propunerile ei, a văzut că una dintre ca- 
mere, cea aflată lângă biroul lui, ar fi trebuit să aibă pereții 
vopsiți în albastru pastel ori în roz. Din ziua aceea n-a mai 
făcut niciodată sex cu ea fără prezervativ. 

— E în regulă, poţi s-o păstrezi, spuse el brusc. 

— Mulţumesc. 

O tăcere de gară pustie se lăsă între ei. 

— Ai tăi sunt bine? întrebă Ștefan. Ce au zis când au 
aflat că te muţi înapoi la ei? 

Simona surâse: 

— Vrei varianta cosmetizată sau pe cea adevărată? 

Ştefan rânji cu privirea în podea. 

— Nu mă cruța, zi-o pe aia adevărată. M-au blestemat? 

— Nu chiar. Mama a zis că ar fi trebuit să ne fi despărțit 
încă de acum patru ani, să nu fi așteptat atât, că se vedea 
pe tine că nu ești un tip serios. Tata a zis cam aceleași lu- 
cruri, doar că a folosit alte cuvinte, de-ale voastre, de-ale 
băieţilor. 

— Adică m-a porcăit de m-a trecut Dunărea înot, oftă 
cu un zâmbet Ștefan. Tatăl Simonei era din Brăila. La el 
orice înjurătură începea, conținea ori se termina prin men- 
ționarea fluviului în apropierea căruia se născuse și cres- 
cuse. 

— Cam așa ceva, surâse Simona. 

Purtat de complicitatea momentului, Ştefan dădu s-o 
întrebe ce vrea să comande de mâncare, apoi își aduse 
aminte că se despărțiseră. 

— La job cum stau lucrurile? spuse el ca să umple cu 
ceva tăcerea care amenința să se instaleze din nou. 

— Bine. Unul dintre micuţi a făcut ieri febră și a trebuit 
să-l chem pe tatăl lui să vină să-l ia acasă, dar în rest, totul 
merge bine. Directoarea a fost înțelegătoare cu, hm, situa- 
ţia mea. Mi-a permis să-mi iau câteva zile libere. 

Aș fi vrut s-o văd că face altfel, dădu Ştefan să spună, dar 
păstră gândul pentru el. 

Pe Simona o cunoscuse pe când era în ultimul an de 
facultate. Când a terminat, proaspătă absolventă a facul- 
tăţii de limbi străine, tânăra a încercat să își găsească un 
loc de muncă, dar i-a fost imposibil. În învățământul de 

stat, condiţiile erau de mizerie și nici în cel particular lu- 
crurile nu stăteau cu mult mai bine. În afara mediului 
academic ar fi avut de ales între secretară cu decolteul 
adânc și traducătoare de etichete ori prospecte de medi- 
camente. Când Ştefan s-a oferit s-o ajute prin intermediul 
cunoștințelor pe care le avea, a fost întâmpinat cu un 
refuz ferm. Simona își dorea să reușească prin propriile 
forţe ori să eșueze tot la fel. 

Într-un final, n-a mai rezistat s-o vadă cum se chinuie, 
drămuindu-și fiecare leu, disperată că stă pe banii părin- 
ților ei. În secret, știind cât de mult iubea Simona copiii, 
în special pe cei mici, a înființat pe banii lui o grădiniță 
cu predare în limba germană, apoi a manevrat lucrurile 
în așa fel încât Simona să-și depună candidatura pentru 
postul de educatoare principală, funcție remunerată cu o 
sumă scandalos de mare. Când doamna Voicu, directoa- 
rea grădiniței, a sunat-o să-i dea vestea bună, Simona nu 
s-a putut opri o zi întreagă din plâns. Pentru o vreme, feri- 
cirea luase locul disperării. 

— Eşti sigură că nu vrei să accepți propunerea mea? 

Pe chipul Simonei trecu un zâmbet amar: 

— Să mă mut într-o casă cumpărată de tine? De ce aș 
face așa ceva? 

— Am mai discutat acest aspect. Am fost împreună o 
grămadă de ani. Până şi din punct de vedere legal o parte 
din banii pe care i-am făcut în timpul ăsta ar trebui să-ți 
aparțină. 

Simona îi cuprinse obrazul cu palma. Ştefan simţi cum i 
se pune un nod în gât, iar ochii i se umplură de lacrimi. 

— N-ai înțeles până acum că niciodată nu mi-au tre- 
buit banii tăi? spuse ea. Că i-am considerat mai curând o 
povară decât o binecuvântare, și că te-aș fi iubit și dacă ai 
fi fost sărac lipit pământului? Nu case, conturi în bănci și 
mașini scumpe mi-am dorit, ci o viață împreună cu tine. 
Un loc unde să pun capul jos la sfârșitul unei zile de muncă, 
știind că ai să mă cuprinzi în brațe când ai să te bagi și tu 
la somn, și copii. Cu cât mai mulți, cu atât mai bine... 

— S-ar fi adeverit toate, dacă ai fi avut răbdare, dacă nu 
ți se năzărea să-mi fixezi ultimatumuri, replică duşmănos 
Ştefan. 

Simona îi mângâie obrazul aşa cum ar fi făcut-o cu un 
copil care s-a julit în genunchi. 

— Nu, dragul meu, nu s-ar fi întâmplat, oricâtă răbdare 
aș fi avut. Eşti un om bun, capabil de gesturi surprinză- 
toare de generozitate, dar și o persoană ascunsă. Te-am 
văzut scoțându-ți haina de pe tine și dându-i-o unui bă- 
trân alcoolic, împreună cu o sumă năucitoare de bani. 
Nicio organizaţie de caritate, legală sau nu, care ţi-a trecut 
vreodată pragul, n-a plecat cu mâna goală. Mie, când n-am 
vrut să mă mut în apartamentul pe care voiai să mi-l cum- 
peri, mi-ai propus să rămân aici, să treci casa pe numele 
meu, apoi să pleci tu. 

Ştefan îi dădu furios mâna la o parte: 

— Dacă insinuezi cumva că ţi-am făcut aceste propu- 
neri știind că le vei refuza, află că te înșeli! Am vrut să-ți 
fie bine, să te știu în siguranţă! 

Simona rămase cu privirea în podea. 

— Sunt convinsă că așa au stat lucrurile, spuse ea într-un 
târziu. Chiar și acum, dacă te-aș ruga, mi-ai transfera fără 
să clipeşti câteva dintre milioanele tale. Nu te-ai da înapoi 
de la nicio cheltuială ca să-ți aperi independenţa, unicul 
lucru care contează cu adevărat pentru tine. 

— Pe asta de unde ai mai scos-o? se răsti Ștefan. Constat 
încă o dată că nu mă cunoști. Dacă nu ţi-ai dat seama până 
acum, nu fac parte dintre bărbaţii care zboară din floare 
în floare, culegând polen și boli cu transmitere sexuală. Cât 
am fost împreună, n-a mai existat nimeni altcineva pe lângă 
tine — și nici n-ar fi existat în următoarea sută de ani! 

— Nici nu am zis că ar fi fost altfel. 

— Atunci, la ce bun independenţa aia de care tot baţi 
toba? Ce să fac cu ea? 

— Să poți pleca în cazul în care situația degenerează. 
Să-ţi iei câteva lucruri într-un rucsac ori doar cheile de la 
mașină și cardul, și să te faci nevăzut pe ușă. 

— Asta aș putea-o face oricând, indiferent ce hârtie ar 
exista între noi! pufni Ștefan. 

Simona puse mâna pe clanţă: 

— Întocmai. Nu cred că s-a născut femeia care să te 
poată ţine în loc împotriva voinţei tale. Și amenințat cu 
arma, cred că ţi-ai băga degetul pe țeava pistolului și i-ai 
râde în nas individei, provocând-o fie să te împuște, fie 
să te lase să-ți vezi de drumul tău. 

Deschise ușa de o palmă. Ochii îi înotau în lacrimi. 

— Într-o singură situație n-ai mai putea pleca, oricât de 
mult ţi-ai dori: dacă ai avea un copil. Nu te văd abando- 
nându-l, indiferent de cât de rea ar fi relația cu mama lui, 

nu după cele întâmplate cu tatăl tău. Ai rămâne pe loc 
precum stânca Gibraltarului, înfruntând furtunile și arșița, 
asigurându-te că povestea ta urâtă nu trece și asupra lui. 

Vocea Simonei se frânse. Ştefan rămase împietrit, ne- 
știind ce să zică. 

— M-am răzgândit, spuse ea când fu în stare să vor- 
bească. Nu mă simt în stare. Roag-o pe tanti Rozi să-mi 
pună lucrurile într-o cutie și să mi le trimită prin curier 
când o să-i vină bine. 

Ştefan schiță un gest care se stinse la jumătatea drumu- 
lui. Ce sens ar fi avut să încerce s-o oprească? Radiografia pe 
care i-o făcuse, fusese adevărată până în cel mai mic detaliu. 

— În regulă, așa am să fac, murmură el. 

Simona se șterse la ochi, își îndreptă rochia, pregătin- 
du-se să iasă: 

— Şi mai spune-i lui tanti Rozi să-i cheme pe băieții care 
au reparat acoperișul anul trecut. Deasupra dulapului, în 
dormitor, văd că a apărut o pată de umezeală. E posibil 
să trebuiască să refacă izolația. 

Ştefan își simți sufletul sfâșiindu-i-se ca o pânză rărită 
de atâta utilizare. Simona nu se dezminţea. leșea din viața 
lui cu un ultim gest de tandrețe, asigurându-se — pe cât îi 
mai stătea în puteri — că lui îi va fi bine. Se sprijini de pe- 
rete, incapabil să mai spună ceva, să strige ori să implore. 
Ușa se închise cu un sunet mic, banal, cumplit prin sim- 
plitatea finalității lui. 

Ștefan îşi prinse capul în palme. În jurul lui, tăcerea se 
strecura afară din pereți aidoma aburilor care tremură 
iarna deasupra mormintelor proaspăt săpate. 

Ștefan puse pe noptieră sticla de vodcă din care lipsea 
o cantitate însemnată. Privirea i se îndreptă, pentru a suta 
oară, către pata de umezeală din colțul încăperii. Câţiva 
stropi de apă se strecuraseră, cumva, înăuntru. Simona 
avusese dreptate. Trebuia să cheme o echipă de muncitori 
să refacă izolaţia. 

Ecranul telefonului mobil se lumină. Eşti ok? O dată, de 
două ori... Dacă nu răspunzi în cinci minute, să știi că venim 
gașcă peste tine! Era Troy. La birou erau îngrijoraţi de sta- 
rea lui. Știau că se despărțise de Simona și erau cu ochii 
pe reacţiile pe care le-ar fi putut avea. Cei care lucrau pen- 
tru el nu-i erau doar angajați, ci și prieteni. Cu unii, printre 
care și Victoria, se știa încă de la începuturile companiei. 

Luă mobilul și răspunse: Sunt bine. Cu ceva treabă. Preia 
tu, te rog, dacă apare ceva neprevăzut. E posibil să nu mai ajung 
azi la birou. 

Răspunsul sosi prompt: Ai nevoie de ceva? Mănuşi de box? 
Numărul de telefon al unei fete cu picioare lungi, brunetă și în- 
telegătoare? Un joint?! 

Ștefan surâse. În filosofia de viață a Victoriei nu exista 
nimic care să nu se poată rezolva printr-un pumn aplicat 
în plină figură, o partidă sălbatică de sex, ori o țigară cu 

iarbă. Scrise: Cu cel mai mare drag! Dacă respectiva domnişoară 
poate spune care-i diferența între o rețea neurală şi un algoritm 
genetic, dă-i cu încredere numărul meu! 

Victoria nu pierdu timpul: Mişto încercare, da’ nu zboară! 
E ca și cum ai compara mere cu pere. Prima-i o formă de machine 
learning, a doua, un algoritm numeric de optimizare. Regrete 
eterne. Cred că va trebui să te multumeşti cu mine. 

Invitaţia era acolo, negru pe alb. Ștefan puse telefonul 
deoparte. Să-i dea curs ar fi însemnat să accepte un gest 
de compasiune izvorât dintr-un sentiment de prietenie, 
gest pe care amândoi aveau să-l regrete imediat ce furtuna 
va fi trecut. 

Sub televizor stătea aliniată disciplinat telecomanda. 
Să urmărească un film ori vreun episod al unuia dintre 
serialele favorite, părea o idee bună. Băuse prea mult pen- 
tru a se mai putea întoarce la birou. 

Întinse mâna, imitându-l pe Luke Skywalker, persona- 
jul principal din Războiul stelelor. Până la telecomandă 
erau cel puţin trei metri distanță. Prin vocea lui Nicolae, 
ajunseră la el cuvintele lui Darth Vader: „The Force is with 
you, young Skywalker, but you are not a Jedi yet”. 

Privirea îi căzu pe telefonul mobil. Senzația stranie pe 
care o resimțise utilizând aplicația aceea stupidă îi reveni. 
Oare ce mutră ar face Nicolae dacă i-aș arăta ca am ajuns la ul- 
timul nivel? Cât e el de ateu, îl văd chemând un popă să dea cu 
șomoiogul prin firmă. Pufni în râs. 

Ce zice sinucigașul care se aruncă de la etajul zece atunci 
când ajunge la doi? mormăi el, uitându-se la cercurile pri- 
mului nivel. Țeapă! De aici am mai căzut o dată! 

În ciuda eforturilor lui, Ștefan nu izbuti să obțină mai 
mult de trei reușite consecutive. Alcoolul îi încleia gân- 
durile, făcându-i mintea să alunece. O agrafă de păr a Si- 
monei zăcea uitată pe birou. Pata de umezeală din colțul 
camerei. Invitaţia Victoriei. 

Probabil că realizatorii jocului au rezolvat defecțiunea. 

Trânti mobilul de pat și se ghemui cu genunchii la piept. 
O cascadă de amintiri se revărsă asupra lui. Fiecare cen- 
timetru pătrat din cameră își avea povestea lui. În acel pat 
făcuse sex cu Simona, uneori grețos de romantici, alteori 
dezlănțuiți ca două animale de pradă, mușcând fără milă 
unul din celălalt. Pernele, cearceaful, încă purtau mirosul 
ei. 

Înhăţă din nou telefonul, refuzând să dea curs lacrimi- 
lor ce-l înăbușeau. Încăpăţânate, cercurile se alergau pe 
întreg ecranul. După un sfert de oră de încercări nereușite, 
Ştefan puse telefonul deoparte și se dădu bodogănind jos 
din pat: După cum i-a spus americanul super-potent vietname- 
zei nesatisfăcute: Je reviens! 


e: dă - 


Așezat în canapeaua din living, cu o cană de cafea 
amară dinainte, Ștefan redeschise aplicaţia. Parcă în bat- 
jocură, cele două cercuri n-ar fi putut să stea mai departe 
unul de celălalt. Să repete rezultatele pe care le obținuse 
la birou devenise o problemă personală. Apucă telefonul 
şi începu să privească ecranul. Ochii îi erau mijiți, maxi- 
larele încleștate, respirația superficială. 

Tu te relaxezi vreodată? îl întrebase Simona la scurtă vreme 
după ce se mutaseră împreună. Acasă, că la birou ori când 
ieşim cu prietenii noștri ştiu că o faci. Parcă ați fi două persoane 
diferite în același corp: Mr. Hyde şi Dr. Jekyll. La muncă eşti 
tot numai un zâmbet şi o voie bună; pentru fiecare dintre anga- 
jatii tăi găseşti o vorbă bună sau un banc să le înseninezi ziua. 
Când vii acasă, însă, devii încruntat şi obsedat de ordine. Nimic 
nu are voie să stea altfel decât la dungă. Îmi aduc aminte ce figură 
speriată a făcut tanti Rozi când m-a văzut punând un cuțit în 
compartimentul pentru furculiţe... 

Ștefan îşi îndreptă umerii. Îi era clar că greşea undeva. 
Era posibil ca aplicaţia să-și ia indiciile așa-zis telepatice 
din expresia de încruntare a utilizatorului. Își compuse o 
figură de persoană care a consumat substanţe ori a fumat 
iarbă. Rezultatul fu o grimasă chinuită. 

În jurul său, livingul respira structură și disciplină. Totul 
era așa cum îl prevăzuse designer-ul pe care îl angajase în 
acest scop. Plasate discret pe un perete se aflau trofeele 
obținute la concursurile de tenis, iar sub ele, într-un stativ 
din lemn de trandafir, stătea o chitară. 

Zâmbi tâmp ecranului, străduindu-se să-și relaxeze 
mușchii faciali. Inutil. Simona avusese dreptate. Îi era im- 
posibil să se relaxeze când se afla acasă. O farfurie mur- 
dară în chiuvetă, o pereche de șosete aruncate neglijent, 
îl făceau să-și retrăiască copilăria, o perioadă plină de cer- 
turi și de ură și, mai presus de orice, de mizerie. Odată, 
într-una din crizele pe care le făcea atunci când bea, tatăl 
lui răsturnase găleata de gunoi în mijlocul sufrageriei. 
Erau acolo coji de cartofi, o ceapă stricată, un os de vacă 

și câteva zgârciuri. Într-o societate de gunoaie, condusă de lă- 
turi şi de lepre, noi toți suntem nişte gunoaie! Să trăim, deci, în 
consecință! zbierase cu ochii injectați tatăl său. Abia când 
numărul muștelor devenise de nesuportat, le-a dat voie 
să strângă. 

Relaxare. Ultima dată când reușise să-și ia un moment 
de repaus de la responsabilităţile care îl apăsau fusese 
într-o dimineață, la mare, când întâmpinase primele raze 
ale răsăritului plutind gol ca în ziua nașterii. Închise ochii, 
rememorând mirosul de sare şi legănatul valurilor. Încet, 
pentru a nu risipi viziunea, trase imaginea microproceso- 
rului peste soarele ce se întrezărea la orizont. 

Un pescăruș trecu razant pe deasupra apei, strigând 
ascuţit. Ștefan îl transformă în cifra 1 şi-l aruncă precum 
o suliță în procesor. Două obiecte își făcură apariția lângă 
el: un crocodil gonflabil și o minge de plajă. Ștefan trans- 
formă crocodilul în 1, dar ignoră mingea; semăna prea 
tare a zero. Urmară o umbrelă, o butelie de scafandru, o 
lopăţică și o greblă din plastic — dar nu şi găletușşa; pe ea 
o lăsă să se scufunde în valuri. 

Telefonul îi vibră în mână. Ștefan deschise buimac ochii. 
Neobișnuit cu alcoolul, ațipise cu capul în piept. Pe mij- 
locul ecranului, cele două cercuri se aliniaseră cuminţi 
unul în interiorul celuilalt. Se pare că a mers trucul cu rela- 
xarea. Dacă am avut dreptate, dacă aplicația își ia indiciile din 
expresia de pe chipul utilizatorului, atunci programatorii lor 
au făcut o treabă excelentă. Aș fi curios să arunc o privire în surse. 
O să-i rog pe băieţii de la birou s-o facă. 

„Felicitări! Continuaţi?” apăru pe ecran. Ștefan apăsă 
pe „Da”. Cele două cercuri se făcură trei, iar sub ele apăru 
fotografia microprocesorului. Ca și prima dată, două col- 
turi ale microprocesorului, nu doar unul, erau încercuite 
cu roșu. 9-8-7... 

Ştefan se grăbi să se întoarcă pe plajă. Căută în jurul 
lui ceva cu ce să arunce, dar nu găsi decât nisip; chiar și 
pescărușii dispăruseră. Căzu în genunchi și începu să 
sape cu mâinile. O sticlă ori o cutie de bere ar fi fost bună. 
În zadar. Doar nisip ud și spumă de val. 

Telefonul îi vibră scurt în mână. Ștefan îl privi enervat. 
Cercurile își schimbaseră poziţia, iar contorul se resetase, 
arătând din nou cifra nouă. Ștefan închise ochii și se spri- 
jini de spătarul canapelei. La limita audibilului, aplicaţia 
marca trecerea secundelor prin bipuri cristaline. 

Ce dracu’ fac aici? Încerc să influenţez un generator de numere 
pseudo-aleatoare cu puterea minții? Cât de tâmpit pot să fiu? 
Parcă văd că mâine îmi pun o piramidă din staniol pe cap, ca să 
mă protejez de undele mentale nefaste ale reptilienilor ce stăpâ- 
nesc planeta, îmi tatuez pe piept ceva rune magice — care până la 
urmă se vor dovedi că înseamnă în japoneză „Intrare la metrou“ 
— și bag niște clisme măreţe cu cafea, iertată-mi fie cacofonia! 

Telefonul vibră, apoi bipurile descrescătoare își făcură 
din nou simțită prezența. Aveau o ritmicitate anume. 
Ştefan se lăsă purtat de ea. De zece ori răsunară, apoi ci- 
clul se reluă identic. Hm, nu tocmai identic..., murmură el. 
Nu toate bipurile aveau aceeași tonalitate. O diferență 
subtilă, aproape insesizabilă, exista acolo. Un sfert de semi- 
ton, poate nici atât... 

Luă chitara din stativul ei și se întoarse pe canapea. 
Degetele începură să-i alerge pe corzi, încercând să re- 
producă sunetele pe care le auzea. Telefonul vibră din 
nou, marcând trecerea altor zece secunde. Ștefan îl ig- 
noră, absorbit de sunetele jocului. Avusese dreptate. Nu 
toate erau identice. Modul în care erau distribuite lăsa să 
se întrevadă un model repetitiv. Ajustă unele corzi, mo- 
dificând subtil notele pe care le produceau. Un aparat 
specializat n-ar fi putut-o face mai bine. Pe buze îi apăru 
un surâs. 

Avea opt ani când unchiul din partea mamei, lăutar cu 
experienţă, își dăduse seama că nepotul său are auz mu- 
zical absolut — abilitatea de a recunoaște în orice sunet o 
notă muzicală. Nu conta dacă se spărgea un geam, claxona 
o mașină ori sufla vântul într-o sticlă goală, Ștefan putea 
spune din ce note distincte era compus respectivul sunet. 
Amintirea îi încălzi sufletul. Între el și muzică fusese dra- 
goste la prima vedere. De îndată ce a pus mâna pe acorde- 
onul lui Iulian, a fost în stare să cânte după ureche aproape 
orice piesă. I se părea atât de simplu! Tot ce avea de făcut 
era să manevreze burduful instrumentului și să apese pe 
butoanele care scoteau aceleași sunete ca cele pe care le 
auzea venind din magnetofonul unchiului său. Au urmat 
câțiva ani fericiți. Fără știrea părinților, l-a însoțit pe Iu- 
lian la nunţi, strângând bani și visând la clipa când lucru- 
rile vor sta altfel, când tatăl lui se va lăsa de băut, când nu 
va mai trebui să poarte haine care îi rămăseseră mici cu doi 
ani în urmă... 

Degetele îi alergau pe griful chitarei, anticipând cu o 
fracțiune de secundă înainte tonalitatea următorului 
sunet. Ce-i lipsea secvenţei de note ca muzicalitate, com- 
pensa prin structura matematică a progresiei. Ștefan se 
afundă în pernele canapelei, lăsându-se purtat de dansul 
hipnotic al bipurilor, care erau mai mult de atât. 

Într-un târziu, telefonul vibră. Nu o singură dată, posac, 
ci prelung și vesel. Ștefan deschise ochii și rămase uimit. 
Trecuse o jumătate de oră de când luase chitara. Pe ecran, 
cele trei cercuri se regăsiseră unul pe celălalt, devenind 
concentrice. Deasupra lor stătea suprapus mesajul: „Con- 
gratulations! Do you want to continue?!” 

Șovăitor, neștiind la ce ar trebui să se aștepte, Ştefan 
apăsă pe „YES”. Ecranul se umplu de benzi multicolore, 
apoi deveni în totalitate roșu. Și iată că până și aparatul tri- 
mis în dar pământenilor de către însuși Dumnezeu-Tatăl, mai 
sfânt decât bucata lipsă din ficatul lui Prometeu, Cel-care-nu- 
se-strică niciodată, se poate bloca! 

Înjură şi puse chitara deoparte. Telefonul „de fiţe” fu- 
sese cadoul Simonei de Crăciun. 

Avu nevoie de câteva minute și de resetarea la rece a 
aparatului pentru a-l face să meargă din nou. Când în 
sfârșit reuși să pornească aplicația, fu întâmpinat de me- 
sajul: „The Mentat Warrior is undergoing a scheduled 
maintenance. Your progress was saved. We will be back 
as soon as possible?”. 

1 Felicitări! Doriţi să continuaţi? 


2 The Mentat Warrior este supus unei întrețineri programate. Progresul 
dvs. a fost salvat. Vom reveni cât mai curând posibil. 

Ştefan aruncă telefonul în celălalt colț al canapelei. Așa 
îmi trebuie! Să-mi fie de învățătură de minte data viitoare când 
mai vreau să pierd niște timp și nu ştiu cum. Aş fi putut să mă 
uit la un film. 

Îşi luă treningul, echipamentul, iar restul zilei și-l pe- 
trecu pe terenul de tenis. 

Pe noptieră, telefonul porni să sune. Ştefan îl privi cu 
neîncredere, dar şi speriat. Pe ecran se vedea numărul lui 
Nicolae. Singura explicaţie posibilă era că se întâmplase 
ceva grav, miercurea fiind ziua în care nu se ducea la birou. 
Doar în caz de incendiu - și nici atunci, dacă nu era unul 
cu adevărat serios — angajaţii puteau să-l deranjeze din 
ziua lui sabatică. 

— Spune-mi că dau turcii năvală și poate am să te iert, 
spuse Ștefan, încercând să-și mascheze nervozitatea din 
voce. 

— Dacă ar fi fost așa, îi băteam măr, le luam iataganele 
și caii, și-i puneam să facă o sută de tăvi de baclavale, iar 
pe tine te lăsam să dormi, îi răspunse reținut Nicolae. Poate 
ar trebui să îţi faci un drum încoace. Nu reușim să dăm de 
cap instrucțiunilor de instalare pe care ni le-ai lăsat. 

Ștefan simți cum i se usucă gura. În codul pe care îl sta- 
biliseră împreună cu mulţi ani în urmă, expresia folosită 
de Nicolae însemna „incident grav de securitate”. Unul 
dintre serverele lor, poate chiar cel principal, fusese ata- 
cat. 

— Ce o fi așa complicat? Sunt trei pași simpli. Până și 
o maimuţă i-ar putea face, se arătă el supărat pentru even- 

tualele urechi care i-ar fi putut asculta. Ajung în jumătate 
de oră, mai spuse, apoi închise. 


irk 


— Cât de grav este? 

Nicolae se scărpină în cap. 

— N-aş putea să-ți zic... Fie nu-i nimic, fie am belit-o cu 
aplauze. Câinele de pază a înregistrat azi-noapte o tenta- 
tivă de penetrare, nivel oranj de severitate. 

Ştefan răsuflă ușurat. Oranj însemna un incident se- 
rios, dar nu critic. Atacatorii reușiseră să treacă de o parte 
din sistemele de securitate, dar nu de toate. Niciunul dintre 
secretele importante ale companiei nu fusese compromis. 

— Ştim de unde a venit atacul? China, Coreea de Nord, 
Rusia? 

— Din clădirea asta..., spuse încurcat Nicolae. Mai exact, 
a fost cineva conectat la rețeaua internă. 

Ștefan fu convins că n-a auzit bine. 

— Vrei să zici că a fost unul dintre ai noștri?! 

Nicolae îl privi îngrijorat. Gândul că trădătorul ar fi 
putut fi unul dintre cei pe care îi ştia de ani de zile, îl făcea 
să vrea să se uite în permanenţă peste umăr. 

O mie de lucruri îi veniră în minte lui Ștefan. Trebuia 
să-și anunţe partenerii despre breşa de securitate, să pre- 
gătească log-urile de acces, să-și înștiințeze avocaţii. Con- 
tractele pe care firma lui le avea în execuție, conțineau pre- 
vederi explicite pentru astfel de situații. 

— Cine lipseşte azi de la lucru? se interesă cu voce scăzută. 

Nicolae scutură încet din cap. 

— Nimeni... 

— Curat tupeu! Nici usturoi n-au mâncat, nici gura nu 
le miroase. Camerele de supraveghere de la intrare ce zic? 

— Nimic folositor, spuse abătut Nicolae. Dacă ar fi să 
dăm crezare log-urilor, la ora aia nu se mai afla nimeni în 
firmă. De două ori m-am uitat la înregistrări. Așa a fost. 
După ora șapte nu mai era nimeni aici! l-am numărat cu 
ochii mei pe cei care au intrat, apoi pe cei care au ieșit. 

Ştefan îndrăzni să spere. 

— Ar putea fi o alarmă falsă? 

— Habar n-am... Urmele pe care le-am găsit sunt con- 
sistente cu un atac în toată legea. Dacă n-au găurit po- 
deaua ori tavanul, nu văd cum ar fi putut s-o facă! 

— Ştefan, trebuie să vorbim. Vocea îi aparținuse Victo- 
riei. 

În spatele ei, la jumătate de metru, stătea un tânăr su- 
praponderal îmbrăcat într-o cămașă havaiană cu mânecă 
scurtă. 

Ştefan le aruncă o căutătură urâtă. Cezar avea întotdea- 
una ceva de obiectat ori de reclamat. Apa de la aparatul de 
cafea nu era filtrată corespunzător, aerul condiționat nu 
funcționa la capacitate maximă, unii dintre colegi nu reci- 
clau corespunzător deșeurile, și tot așa. 

— Nu am timp acum, Victoria. Ocupă-te tu, te rog. Dis- 
cutăm mai târziu. 

Femeia îi întinse o tabletă digitală. 

— Nu cred că suportă amânare. Suntem într-un mare 
căcat! 

Din expresia de teamă zugrăvită pe chipul Victoriei, 
Ştefan fu convins că exact așa stăteau lucrurile. 

— Urmaţi-mă. Nae, vino și tu, spuse el, îndreptându-se 
către o sală de ședințe. Ce-i asta? întrebă el arătând către 
tabletă, de îndată ce ușa se închise. 

Cezar se uită la Victoria. Chipul tânărului era acoperit 
de transpiraţie. 

— Spune-le și lor ce mi-ai zis mie, îl îmboldi femeia. 

— Știţi, așa cum v-am mai informat și în alte ocazii, în 
firma noastră se fură, începu cu glas tărăgănat tânărul. 
Nu mult, nu cât să se vadă, dar asta nu are nicio impor- 
tanță. Furtul este furt oricum te-ai uita la el! 

Ștefan schimbă o privire speriată cu Nicolae. Dacă ceea 
ce se întâmplase în noaptea trecută era un fapt binecunos- 
cut printre angajați, consecințele legale aveau să fie dintre 
cele mai severe. Putea, foarte bine, să-și piardă firma. 

— Despre ce furt este vorba? întrebă el calm, strădu- 
indu-se să nu-l sperie și mai tare pe tânăr. 

— Orice! Pateuri, Coca Cola — dar niciodată Pepsi! — 
bomboane cu ciocolată, și ca să vedeţi până unde poate 
merge nesimțirea, sarmale! 

— Sarmale? întrebă capiu Ștefan. 

— Da, reluă întărâtat Cezar. Nişte nemernici. Au mân- 
cat sarmalele, dar mi-au lăsat varza! Spuneţi-mi și mie, ce 
fel de oameni fac una ca asta?! 

Ştefan se uită interzis mai întâi la Victoria, apoi la Cezar: 

— Mă tem că nu înţeleg... Asta este problema serioasă 
despre care voiați să îmi ziceţi? Furtul unei oale cu... sar- 
male? 

Victoria luă iritată tableta și o conectă la ecranul TV 
existent în cameră. 

— De la asta a pornit. Când Cezar a venit la mine să mi 
se plângă că i se fură din mâncare, i-am zis că în afară de 
să fim atenți la ce mănâncă fiecare la prânz, nu putem face 
nimic. Se uită mustrător la tânăr, apoi continuă: Se pare 
că părerea mea n-a fost și a lui. Fără să spună nimănui, a 
instalat o cameră spion ca să vadă cine umblă la frigider. 

Ştefan își puse mâinile în cap. Instalarea unei camere 
video într-un spațiu unde nici măcar o fotografie de grup 
nu era permisă, putea avea grave consecinţe legale. Mai 
întâi breșa de securitate din noaptea trecută, apoi compor- 
tamentul iresponsabil al unuia dintre angajaţi. lar ziua abia 
începuse! 

— Ai idee ce ai făcut — avea dreptate Victoria — în ce 
căcat ne-ai băgat? îl chestionă el pe tânăr. 

Femeia îi făcu semn să se oprească: 

— Nu despre asta ţi-am zis că trebuie să vorbim. Uită-te 
ce a înregistrat camera instalată de Cezar! 

Pe ecranul TV apăru imaginea în tonuri de alb și negru 
a unei părți din bucătărie. În fundal se putea observa o 
fereastră. 

— La ce mă uit? se arătă nedumerit Ștefan. 

— Așteaptă. O să vezi imediat. 

Fereastra se lumină preţ de o clipă. Un zgomot înfun- 
dat, ca de explozie, se auzi venind de afară. Victoria opri 
înregistrarea. 

— M-am interesat la băieții de la pază. Azi-noapte, în 
jur de ora două, a luat foc o mașină în intersecție. S-a lăsat 

cu tămbălău în toată legea: poliție, salvare, pompieri. A 
durat o oră și mai bine balamucul. 

Ștefan se ridică în picioare: 

— Are vreo legătură cu noi? 

Victoria reporni înregistrarea. 

— Din nefericire, da. 

Întunecate, două siluete apărură atârnând în corzi de 
alpinism în dreptul ferestrei. Ștefan practic se lipi de ecra- 
nul televizorului: 

— Ce fac?! 

— Așteaptă și ai să vezi. Cred că cei care au turnat „Mi- 
siune imposibilă” ar avea de învăţat o chestie sau două 
din ce s-a întâmplat aici azi-noapte. Pun pariu că explozia 
mașinii a fost o diversiune. Cu ochii la incendiu, nu i-a 
mai trecut nimănui prin cap să se uite în sus. Băieții răi 
și-au putut vedea nestingheriți de treabă. 

Pe ecran, una dintre siluete lipi de sticla ferestrei un dis- 
pozitiv circular. 

— Diamant, laser? șopti Ştefan. Nu încăpea vreo îndo- 
ială ce avea să urmeze. 

— Habar n-am. Indiferent ce a fost, a făcut o treabă a 
dracului de bună, spuse Victoria. 

Silueta tocmai terminase de tăiat foaia exterioară și tre- 
cuse la a doua. După ce termină, îi întinse bucăţile decu- 
pate celui de al doilea și se lăsă să alunece înăuntru. 

— Cum de n-au înregistrat senzorii de prezență nimic? 
explodă Ștefan. 

— Cred că pot răspunde eu la întrebarea ta, interveni 
Nicolae. Uitaţi-vă la cagulele reflectorizante și la măștile 


62 


Hiperspaţiul minţii Dan Rădoiu 


care le acoperă fața. Fac mai mult decât să prevină iden- 
tificarea. Puse degetul pe ecran: Observaţi acest tub care 
îi intră individului sub jachetă. Pun pariu că pe dedesubt 
are un sistem care preia aerul respirat, îl răcește, și abia 
după aia îl elimină. Nicio urmă de căldură nu scapă în 
exterior în felul acesta. 

— lar senzorii pe care i-am instalat tocmai pe detecția 
radiațiilor în infraroșu se bazează, își plecă Ştefan capul. 
Soluţia de securitate îi fusese impusă de normele de pro- 
tecția muncii. Având în vedere timpul îndelungat pe care 
oamenii îl petreceau în acele spaţii, doar detectoarele de 
prezență pasive erau permise. Cele active, care ar fi pre- 
supus utilizarea microundelor, erau descurajate ca fiind 
potenţial periculoase pentru sănătatea angajaților. 

Silueta scoase din balamale fereastra, apoi i-o dădu 
partenerului său. 

— Ce mama dracului fac? strigă Ștefan. 

— Cred că înlocuiesc geamul tăiat, spuse Victoria. După 
cum îți imaginezi, când am intrat azi în birou, totul era la 
locul lui. Nici urmă de ditamai gaura într-unul din gea- 
muri! 

Ca pentru a-i confirma spusele, cea de a doua siluetă 
reapăru, aducând după sine rama ferestrei. O montă la 
loc, apoi dispărură în afara cadrului. 

Ușa se deschise, lăsând să intre o blondă mignonă, agi- 
tată ca o veveriță: 

— Mă scuzaţi, spuse ea, întinzându-i lui Nicolae câ- 
teva foi tipărite. Ai aici ce m-ai rugat să scot din log-uri. 

Blondul le înhăţă, grăbindu-se să le întindă pe masă: 

— Ceva deosebit? Au reușit să ne-o tragă până la capăt? 
rosti Ștefan. 

— Nu. Doar câteva încercări de a accesa niște foldere 
protejate. Întocmai cum ai bănuit, nimic serios. 

— Astrea? puse Ștefan întrebarea al cărui răspuns se 
temeau cu toţii să-l audă. 

— Nici măcar nu s-au uitat în direcţia ei. Fie n-au știut 
de ea, fie nu i-a interesat. 

Pentru prima dată în dimineața aceea, Nicolae își per- 
mise să zâmbească. 

— Se pare că am scăpat... 

Roșcata își drese glasul: 

— Ar mai fi ceva... Serverul principal prezintă semne 
de manipulare fizică... 

— L-au desfăcut? Au băgat șurubelniţa în el? rosti bul- 
versat Nicolae. 

— Părerea mea este că au făcut mai mult de atât. Cred 
că au scos hardisk-urile și le-au copiat pe o mașină neinte- 
ligentă, pistă cu pistă. Așa s-ar explica atât ce se vede în 
log-uri, cât şi ce nu se vede. Când și-au dat seama că nu pot 
trece de sistemele de protecție, au copiat datele cu totul, 
de-a valma. 

— Bine, dar sunt criptate! Ce ar putea face cu ele? strigă 
Victoria. 

— Pentru cei de calibrul indivizilor care ne-au vizitat 
azi-noapte, o criptare, oricât de performantă ar fi ea, nu 
înseamnă nimic, oftă Ştefan. După stilul lor de lucru, mi-i 
închipui deținând un computer cuantic. Cu o astfel de sculă, 

decriptarea ar putea dura săptămâni, nu milenii, aşa cum 
știam noi până de curând. 

Își prinse capul în mâini. Astrea era contractul lor cel mai 
important, un sistem expert bazat pe inteligenţă artificială 
utilizat de către instituţiile financiare internaționale pen- 
tru a urmări traseul banilor murdari. Până și simpla lui 
existență era un secret păstrat cu grijă. Dacă ajungea în 
mâinile unei organizații criminale, pagubele la nivel mon- 
dial puteau fi imense, de ordinul miliardelor. 

— Mulţumesc, spuse el încet. Roagă-i pe colegii noștri 
să nu părăsească firma. În mod sigur polițiștii or să vrea 
să stea de vorbă cu ei. Se ridică în picioare: Pe mine o să 
vă rog să mă scuzați. Am niște telefoane extrem de inco- 
mode de dat. 


k k k 


Trecuse de ora prânzului. Între timp, Ştefan înştiințase 
firma de avocatură, pe cea de audit, și pe reprezentantul 
clienţilor lui. 

— Bună ziua. Mulţumesc că v-aţi făcut timp atât de re- 
pede, își întâmpină el avocații. 

— E un fel de a spune. Mai exact ar fi că ne-a fost făcut 
acest timp. Eram pe drum spre birou când m-a sunat șeful 
meu. Mi-a zis să las totul și să mă ocup de cazul dumnea- 
voastră. Am fi sosit mai repede, dar am vrut să ne punem 
mai întâi la curent cu prevederile contractului. Daţi-mi 
voie să mă prezint: Liviu Catargiu, iar colega mea aici de 
față, domnișoara Mirela Milcu. Domnul Vâlcu își cere 

scuze că n-a putut veni personal; lipseşte pentru moment 
din ţară. Cu dânsul aţi lucrat pentru semnarea contractu- 
lui Astrea. 

Ștefan strânse mâna bărbatului, apoi pe cea a femeii. 

— Pe aici, vă rog, spuse el, conducându-și invitaţii către 
sala de ședințe. 

În centrul mesei se afla o tavă cu trei termosuri și câteva 
pahare din sticlă și de hârtie. Vesela din plastic era inter- 
zisă cu desăvârșire în firmă, amenda pentru o furculiță 
începând de la o sută de euro. 

— Cafea, ceai? 

Atât bărbatul, cât și femeia, optară pentru cafea. Mirela 
inspiră aburul ce se ridica din pahar și zâmbi apreciativ. 
Recunoscuse aroma unei cafele gourmet. 

— Etiopia? încercă ea. 

Între cei cu pasiuni similare se nasc întotdeauna com- 
plicități. 

— Nicaragua, regiunea Nueva Segovia, zâmbi obosit 
Ștefan. O fermă de vreo două hectare și ceva. L-am cunos- 
cut personal pe proprietar, un tip cu o mustață stufoasă 
și o pălărie care ziceai că e luată din filmele cu desperados. 
El spune că e bio. Înclin să-l cred. Din păcate — ori din fe- 
ricire — fermierii din partea aia de lume sunt prea săraci 
ca să-și cumpere pesticide. Trebuie să se bazeze doar pe 
ce le pune natura la dispoziţie. 

Catargiu trase de mâneca sacoului și își drese glasul. Cos- 
tumul lui era Armani. Al însoţitoarei, Christian Dior. Amân- 
doi ocupau funcţii importante într-una dintre cele mai mari 
firme de avocaţi din România, și nu se sfiau s-o arate. 

— Poate n-ar strica să discutăm puţin înainte de sosi- 
rea partenerilor dumneavoastră, spuse el. Să fim siguri că 
suntem aliniați. 

Ştefan își ținu pentru el replica acidă. Mai nou, tot cor- 
poratistul din România „se alinia”. În cazul meu o să fie 
simplu să mă alinieze: în spate zidul, în față plutonul de execu- 
ție. Ce vrei mai „aliniat“ de atât? 

— Desigur. Cum doriţi să procedăm? 

— Pentru început, relataţi-ne firul evenimentelor. Înţe- 
leg că a fost vorba despre o scurgere de date. 

Ştefan luă tableta de pe masă și porni înregistrarea. 

— Fantastic! Mă simt ca într-un film cu spioni! exclamă 
Mirela la sfârșit. 

Catargiu scoase din servietă un teanc de foi imprimate 
purtând mențiunea „CONFIDENŢIAL”. 

— Încurcată treabă, mormăi el, jucându-se cu capacul 
stiloului cu monogramă. Conform prevederilor contrac- 
tuale, inițiativa angajatului dumneavoastră ar putea marca 
cea mai scumpă oală cu sarmale din istorie. 

— Cât de mari pot fi despăgubirile pe care partenerii 
mei le vor cere? întrebă Ştefan, bănuind deja răspunsul. 

— Cu tot cu efectele scurgerii de date? De ordinul sute- 
lor de milioane, poate chiar și mai mult. Nu pot spune cu 
siguranță, dar e posibil să motiveze că, nemaiputându-se 
baza pe confidenţialitatea algoritmilor dumneavoastră, 
se vor vedea nevoiți să-i înlocuiască; ar putea trece ani până 
să reuşească. Achiziţii importante vor fi oprite din teama 
de a nu facilita accesul organizațiilor teroriste la compo- 
nente vitale ale societăţii. Credite cu multe zerouri vor fi 

amânate ori blocate definitiv. Băncile partenere vor do- 
vedi cu acte și cifre pagubele pe care le vor înregistra da- 
torită întârzierilor suferite din cauza... neglijenței dum- 
neavoastră. 

Catargiu adună la un loc hârtiile și îl privi pe Ștefan. Îi 
părea rău pentru tânărul antreprenor. Cu rechinii marilor 
instituţii financiare nu te joci. Din prinț aveau să-l trans- 
forme peste noapte în cerșetor, apoi aveau să-l arunce la 
rigolă ca pe un chiștoc de țigară. 

— Poate n-ar strica să mai cereți părerea și unei alte 
firme de avocatură, spuse el. Dacă există în acest contract 
o modalitate de a evita dezastrul, mă tem că mie îmi scapă. 

Ușa sălii de ședință se deschise. 

— Au venit și ceilalți, spuse Nicolae din prag. 

Ştefan avu nevoie de o clipă să se dezmeticească. Ceea 
ce începuse ca o cursă pe serpentine, tocmai se transfor- 
mase într-o prăbușire în gol. 

— Adu-i încoace și rămâi și tu. E posibil să am nevoie 
de expertiza ta tehnică. 

În încăpere intrară o femeie trecută de patruzeci de ani 
și un bărbat în vârstă, cu chipul ridat. Ştefan le ieși în în- 
tâmpinare: 

— Good morning, Silvia. Good morning, sir Thomas. 
Please, have a sit. Make yourself comfortable’. 

— Thank you, young man. You are very kind“! îi răs- 
punse bărbatul, alegând fără ezitare locul din capul mesei. 


3 Bună dimineaţa, Silvia. Bună dimineaţa, domnule Thomas. Vă rog, luaţi 
un loc. Simţiţi-vă ca acasă. 
4 Mulţumesc, tinere. Sunteţi foarte amabil! 

— Pot să vă ofer ceva? Cafea, apă, ceai la gheaţă? con- 
tinuă Ștefan în engleză. 

Bărbatul făcu o figură chinuită. 

— Tinere, un ceai cald mi-ar fi prins bine; a fost cam frig 
în avion. Pe legea mea, americanii și pe banchiză ar fi în 
stare să dea drumul la aerul condiționat, și în același timp 
să se plângă că nu-i suficient de rece! 

Ştefan își reținu un zâmbet. Nu întâmplător îi solicitase 
reprezentantul clienților săi ceva ce nu se aflase în ofertă. 
Îi sugera, încă de la început, că îi lipseşte organizarea. 
Scoase dintr-un sertar o cutie conținând zeci de sortimente 
de ceai și i-o puse dinainte: 

— Apă fierbinte găsiți în termosul din mijloc. Zahăr și 
îndulcitor artificial, pe tăviță. 

Bărbatul înclină din cap în semn de mulțumire şi clipi 
complice, gestul sportivului care admite fără ranchiună 
că a pierdut un punct în favoarea unui adversar care s-a 
dovedit, pentru moment, mai bun ca el. 

— Cred că am să-mi iau, totuși, o cafea, spuse el, ridicân- 
du-se sprinten în picioare. Se potrivește la vremea moho- 
râtă de afară. 

Cât timp noii veniți își preparară băuturile, domni tă- 
cerea. Grea, inconfortabilă, utilă celor de partea cărora se 
afla puterea. Ca în orice negociere, regula era simplă: cine 
vorbeşte primul pierde. 

— Capricioasă primăvară aveţi în ţara asta, pe onoarea 
mea, spuse bărbatul în vârstă, frecându-și mâinile. Îmi 
aduce aminte de orașul în care m-am născut. 

Silvia Williams, reprezentanta firmei de audit, nu spuse 
nimic şi continuă să amestece cu o spatulă de lemn în pa- 
harul de cafea. Imparţialitatea într-o astfel de situaţie era 
vitală. 

— Tinere, dacă informaţiile mele sunt corecte, ai ceva 
să ne arăţi. E adevărat? întrebă cu un aer jovial bărbatul 
în vârstă, lăsându-se pe spătarul scaunului. Se numea 
Thomas Urswick și era reprezentantul celor mai impor- 
tante bănci și burse de valori din lume. 

Pentru a treia oară în ziua aceea, Ștefan porni înregis- 
trarea realizată de camera-spion instalată de Cezar. Când 
se termină, Silvia Williams scoase din servietă o coală de 
hârtie și i-o întinse lui Ştefan: 

— Înainte de a începe, aș vrea să se consemneze faptul 
că firma mea v-a atras atenţia într-un e-mail asupra riscu- 
lui indus de absenţa detectoarelor de prezenţă active. 

Ștefan o luă buimac. Textul îi era vag cunoscut. Liviu 
Catargiu ridică mâna, solicitând atenţie, dar tânărul răs- 
punse înainte ca el să-l poată opri: 

— Bine, dar soluţia pe care am implementat-o în cele 
din urmă ne-a fost propusă de firma de securitate reco- 
mandată chiar de compania dumneavoastră! 

Pe buzele femeii trecu un zâmbet palid. Bătălia fusese 
câștigată înainte de a începe. 

— Domnule Babeș, nici chiar eu nu m-aș fi putut exprima 
atât de concis şi de clar. Așa este. Noi v-am recomandat o 
companie, nu o soluţie. Nici n-am fi avut cum s-o facem, 
aria noastră de expertiză nefiind asigurarea securității 
spaţiilor de birouri. În al doilea rând, chiar dumneavoas- 

tră ați spus-o: compania recomandată de noi v-a făcut o 
propunere, atâta tot. Mai departe a ținut de dumneavoas- 
tră s-o acceptaţi ori s-o respingeți. Sunt convins că dacă 
le-aţi fi solicitat un grad mai înalt de securitate, cei cu care 
aţi lucrat s-ar fi conformat și ar fi modificat în consecință 
oferta. 

Thomas Urswick își aşeză coatele pe masă. De pe chi- 
pul său dispăruse orice urmă de jovialitate. Unchiul bonom 
se transformase în inchizitor: 

— Tinere, am să îţi fac o propunere. Nu mă îndoiesc că 
avocaţii dumitale vor fi de acord cu ea. În condiţiile date, 
te asigur că nu vei găsi una mai bună. 

Taxiul galben trase scârțâind la bordură. Una dintre por- 
tiere îi era înfundată, cu vopseaua sărită. Ștefan urcă pe 
bancheta din spate și-i dădu șoferului adresa de acasă. 

— Să moară mama, asta da mașină, zici că-i de curse! 
exclamă taximetristul, încetinind în dreptul Aston Mar- 
tin-ului. Continuă, zdrobit de admiraţie: Asta-i aspirator 
de pizde, pă legea mea. Cu așa ceva la scară, fuți juma’ de 
club pă seară, și-ți mai rămâne şi pentru a doua zi înc-o- 
dată p'atât! 

Ştefan se ghemui pe banchetă și nu spuse nimic. Ma- 
șina, împreună cu acţiunile pe care le deținea în firmă, îi 
fusese luată ca parte a înțelegerii pe care tocmai o semnase. 

— Tinere, îi spusese Thomas Urswick când îi pusese 
dinainte teancul de documente, știu că o să ți se pară un 
nonsens ce am să îţi zic, dar... n-o lua personal. Te simți 
nedreptăţit, înțeleg. Îți spui că partenerii dumitale ar fi 
putut trece cu vederea incidentul și să mergeţi împreună 
mai departe. La o adică, Astrea a fost rodul geniului dumi- 
tale și al oamenilor de care ai știut să te înconjori. Nu me- 
ritai să fii îndepărtat ca o cravată pe care ţi-a căzut o pică- 
tură de sos. Îți dau dreptate, aşa este. Cei pe care îi repre- 
zint te-ar fi putut păstra -— fie și doar pe o poziţie execu- 

tivă — dar adevărul este că ai ajuns prea repede, prea sus; 
ai mai avea nevoie să crești. Pentru că, vezi tu, un mana- 
ger experimentat nu ar fi făcut în veci o astfel de greşeală 
copilărească. Şi-ar fi pus biroul într-un loc ferit de efectele 
radiaţiilor și s-ar fi rugat înainte de culcare pentru sănă- 
tatea angajaților săi. Pus să aleagă între riscul de a păți ce 
ți se întâmplă ţie acum și niște presupuse probleme de să- 
nătate cauzate personalului, n-ar fi ezitat; ar fi știut să 
aleagă varianta corectă. Clienţii mei sunt oameni de modă 
veche. Le place siguranța, predictibilitatea și perenitatea. 
Astfel de incidente îi deranjează. Le ia din timpul lor pre- 
tios și-i obligă să rezolve situații delicate care n-ar fi tre- 
buit să existe. 

ÎI bătuse pe umăr, iar zâmbetul de unchi cool care îi ex- 
plică nepotului cum vine chestia cu femeile, îi revenise 
pe chipul ridat. 

— Să nu-ţi faci griji în privinţa ta. Nu intenţionăm, nici 
o secundă, să te lăsăm sărac. În amintirea unui serviciu 
ireproșabil și a unei relații pe măsură, clienții mei au decis 
să nu te urmărească dincolo de perimetrul companiei. În 
schimbul rezolvării amiabile a acestei situaţii nefericite, 
îți vei păstra proprietățile pe care le-ai achiziționat în nume 
propriu, cât și banii pe care îi deții la această dată. O ultimă 
menţiune: oferta expiră azi. Dacă n-o accepți, mâine ne vom 
adresa instanţelor de judecată, solicitând daune complete. 

Când auzise condițiile propunerii, Ştefan a vrut să-l dea 
afară în șuturi pe nenorocit. Aia era firma lui, munca lui, 
nopțile lui petrecute dinaintea calculatorului. Nu inten- 
ționa să renunţe la ea, nu fără o luptă pe viaţă și pe moarte! 

A fost nevoie de intervenţia celor doi avocaţi ca să-şi recon- 
sidere poziţia. Thomas nu minţise. Având în vedere pre- 
vederile contractuale, acesta ar fi putut să-i ia tot și să nu-i 
lase absolut nimic. Cumplită cum era, oferta lui se dove- 
dise într-adevăr generoasă. 

— Şi cu firma, cu angajaţii, ce se va întâmpla? bâiguise el. 

— Eh, dragul meu, în privința lor mă tem că vor exista 
niște corecții. La urma urmelor, aici e România, iar oamenii 
tăi sunt plătiți cu niște sume care l-ar face pe un șeic risipi- 
tor să se încrunte. O ajustare conformă cu realitatea n-o 
să le strice. Se vor face foc şi pară, vor amenința că pleacă 
să-și pornească propriile afaceri — unii chiar vor demi- 
siona — dar cei mai mulţi vor rămâne. Întotdeauna se în- 
tâmplă așa. Dacă ar fi avut os de antreprenori în ei, ar fi 
pornit-o de mult pe cont propriu. 

Într-un colţ al minţii, Ștefan știa că Thomas avea drep- 
tate. În fiecare an de când își înființase compania, alocase 
o sumă cuprinsă între zece și cincisprezece la sută din pro- 
fit pentru prime, măriri de salariu și distracție. Angajaţii 
lui locuiau în apartamente ori în vile luxoase, și condu- 
ceau maşini care ar fi părut acasă la ele în locaţii ca Ibiza 
ori Monaco. 

— Aveţi vreun traseu preferat? se auzi vocea hârâită a 
şoferului. În taxi mirosea a fum de țigară și a ulei de motor. 
Într-un impuls de moment, în loc să apeleze la serviciul 
de limuzine pe care îl folosea atunci când se întâmpla să 
bea un pahar, Ştefan chemase un taxi obișnuit. Nu se năs- 
cuse cu buzunarele doldora. Știa ce înseamnă să-ți chel- 
tuiești cu măsură banii. 

— Nu, luaţi-o pe unde doriți dumneavoastră. Până la 
urmă, toate drumurile sfârșesc în același loc... spuse el, 
sprijinindu-se cu tâmpla de sticla geamului. Afară, un 
vânt înghețat scutura pomii încă lipsiți de frunze. Era 
abia începutul lui martie. 


X k - 


Ştefan îşi aruncă rucsacul pe un fotoliu și merse direct 
la barul unde se găsea puținul alcool existent în casă. Scoase 
o sticlă de whisky și se lăsă să cadă în canapea. Aruncat ne- 
glijent, alături se afla un caiet în care își notase câteva mo- 
dificări pe care voia să le aducă unuia dintre algoritmi. 
Nu mai era cazul; se îngrijise Thomas Urswick. La loc de 
cinste în înțelegerea pe care o semnase se afla o clauză de 
neconcurenţă care îi interzicea să dezvolte orice produs 
care ar fi semănat câtuși de puţin cu cele deținute de fosta 
lui firmă. Dacă mai voia să mai activeze în IT, trebuia să 
se apuce de făcut jocuri — dar și de acelea cu grijă, să nu 
conțină elemente de inteligenţă artificială — ori vreun ma- 
gazin virtual. Sandale de plajă și husele „de firmă” pen- 
tru mobilele „de fiţe” păreau numai bune pentru a-și face 
debutul în noua activitate comercială. 

Lăsă sticla jos și își prinse capul în mâini. Ce avea să 
facă începând de a doua zi? O să se trezească, ca de obicei, 
la șapte, apoi... apoi ce? De muncit pentru a-și asigura 
subzistenţa nu se punea problema. În absenţa unor chel- 
tuieli extravagante, banii pe care îi avea îi puteau ajunge 
până la sfârșitul vieţii. Ar fi putut să înființeze o nouă 

companie, dar nu se simţea în stare. Ce să facă, mai exact, 
cu ea? Programe prin care societățile multinaționale să 
poată urmări și mai bine „eficiența“ angajaților lor? Jocuri 
cu butoane mari, text puţin şi fotografii deocheate pentru 
corporatistul plictisit? 

Îi mai rămânea, desigur, alternativa unei vieți de rentier. 
Lenevit până târziu în pat, mers la sală la ora unsprezece 
împreună cu băieții care asigurau un anumit tip de servicii 
doamnelor singure, mâncat frugal la prânz - obligatoriu 
într-un restaurant la modă - seara în club, făcând slalom 
printre buze tumefiate de botox și pungile de silicon pri- 
zoniere în cupele sutienelor transparente. 

Oftă și se frecă la ochi. Realitatea era că Thomas îl cas- 
trase, profesional și intelectual. Oriunde se uita, vedea 
doar plictiseală și uşi zăvorâte. Scoase dopul sticlei și bău 
prelung. 

Odată cu arsura alcoolului, sosi și amintirea tatălui său. 
La fel proceda și el atunci când venea acasă de la atelier, 
urlând de furie că fostul său angajat - actualul patron — îl 
pusese să dea cu mătura ori îl trimisese să-i cumpere ți- 
gări. Ducea sticla la gură și n-o mai lăsa din mână până nu 
se îmbăta criță. 

O întrebare pe care nu și-o pusese niciodată până atunci, 
nu în forma aceea, îi răsună în minte: Cum de ai rezistat, tată? 

Telefonul vibră lângă el, înştiințându-l de recepționa- 
rea unui mesaj; era Nicolae. Eşti bine, bătrâne? Noi pe aici 
să ştii că ne cam gândim să ne băgăm picioarele și să ne deschi- 
dem propriile afaceri. Zi o vorbă, dacă vrei s-o luăm de la capăt 
sub un alt nume. 

Ștefan bău din sticlă. Nemernicul de Thomas se gândise 
la toate. Pentru o clipă vru să mintă, să vină cu o explica- 
ție care să nu-i știrbească imaginea de semi-zeu capabil 
să mute munții din loc cu puterea minţii, apoi renunță. 
O parte din succesul de care se bucurase în afaceri, avu- 
sese dreptate Urswick, se datorase geniului lui Nicolae. 
Era dreptul lui să afle adevărul, așa umilitor cum fusese. 
Scrise înapoi, cu degete care se încăpăţânau să apese pe 
literele greşite: Aș vrea, dar nu pot. Nu-mi dau voie clauzele 
contractului. Și dacă vreau să public un nenorocit de articol 
despre inteligența artificială, trebuie să obțin acordul în scris 
al lui Sir Thomas. 

Răspunsul nu sosi pe dată, dar când o făcu, îi smulse un 
surâs lui Ştefan: Ține-te strâns de bară, meștere, și nu dispera. 
O grămadă dintre noi ne gândim să coborâm la prima. Ne sfă- 
tuim, punem țara la cale, și vedem cum o scoatem la vopsea. 
Că nu mor caii când vor câinii! Ține aproape. Revin în curând 
cu noutăți! 

Ecranul se stinse. Ştefan puse telefonul deoparte. Sir 
Thomas, nu cred că CEO-ul pe care o să-l aduci în locul meu o 
să aibă un mandat tocmai ușor. Tare îmi e teamă că băieții ăia 
cu timpul prețios de care mi-ai vorbit cu atâta emfază or să de- 
coreze doi pari înalți cu capetele voastre. Bău prelung din sti- 
clă. Să fie primit și... distribuit! inventă el din mers, un rânjet 
de om beat lățindu-i-se pe buze. Alcoolul tare începea să-și 
facă efectul. 

Telefonul vibră din nou. Ștefan închise un ochi și deblocă 
ecranul. Ia să te vedem, Nae, ce blestemăţie ţi-a mai trecut prin 
minte! 

Nu era un mesaj de la Nicolae, ci o notificare: „The Men- 
tat Warrior is back online now. Master the last level and 
claim your 100k prize”. Ştefan puse sticla jos și se întinse 
prudent pe spate. Camera dădea să se învârtă cu el cu tot. 

Că tot ziceam mai devreme despre „puterea minții”... Pufni 
într-un râs împleticit: Dacă trec și de ultimul nivel, mai că aș 
putea să-mi depun candidatura pentru următoarele filme Star 
Wars! 

Porni aplicaţia. De data aceasta, toate cele patru colțuri 
ale microprocesorului erau încercuite. 

Își puse telefonul mobil pe piept şi își încrucișă mâinile 
deasupra lui. Pe ecran defilau bule colorate, însoţite de 
sunete care doar păreau identice. Ştefan închise ochii și 
alunecă în somnul bețivilor. 


XX x 


Dinaintea lui stăteau patru piscine circulare. De jur-îm- 
prejur, cât vedeai cu ochii, numai deșert. Ștefan își cobori 
privirea şi văzu că are în mâini un furtun de pompieri. 
Câţiva pași mai încolo, o instalație de petrecere umplea 
aerul cu baloane din săpun mirosind ascuţit a leșie. 

Ştefan ridică furtunul şi-l aţinti înainte. Şurubelnițe, 
cuie, împreună cu rigle de calcul ori simple bare de metal, 
începură să curgă, adunându-se pe fundul celei mai apro- 
piate piscine. Întâi o termin pe asta, apoi mă ocup și de cele- 
lalte, își spuse, apăsând o pedală ce se materializase sub 


5 The Mentat Warrior a revenit online. Rezolvă ultimul nivel şi revendi- 
că-ți premiul de 100.000! 

talpa lui. Jetul de 1 se mări în consecinţă, făcând furtunul 
greu de stăpânit. Așa trecură câteva minute. 

Probabil că este găurită pe fund, altfel nu-mi explic ce se în- 
tâmplă. Indiferentă la eforturile lui, piscina rămânea 
aproape goală. Ştefan opri furtunul. Avusese dreptate. 
Nu doar fundul bazinului, dar și pereţii erau găuriți. De 
undeva de sus se auziră câteva bipuri unul după celălalt, 
apoi piscinele se făcură nevăzute. 

Unde mama dracului s-au dus? Ştefan își ridică palma 
streașină la frunte, inspectând deșertul. Undeva, aproape 
de limita orizontului, sclipea ceva. Tânărul înhăță furtu- 
nul și începu să alerge în direcția respectivă. De data asta 
am s-o las pe cea verde la urmă. Am să încep cu alta. Privi peste 
umăr. În spatele lui, întocmai ca unicul tentacul al unei 
caracatițe gigantice, furtunul de pompier străbătea deșer- 
tul. Sau a fost aia roșie? Îşi plimbă confuz limba peste buzele 
arse de sete. Ori aia galbenă? Oricât s-ar fi străduit, nu reu- 
șea să-și aducă aminte ce culoare avusese prima piscină. 
Poate nici nu avusese una; poate fusese incoloră... 

Alte bipuri răsunară. Piscinele dispărură într-un puf 
de fum, lăsând nisipul neted în urma lor. Ștefan se opri 
din alergat. Sângele îi bubuia în timpane, iar furtunul îi 
atârna în mâini de parcă ar fi cântărit o tonă. Se lăsă să 
cadă în genunchi. Din cer curgea metal topit, arzându-i 
plămânii și înroșindu-i pleoapele. În zare, mii de baloane 
de săpun se îngrămădeau unele în altele, formând arcul 
unui curcubeu. 

Un Thomas Urswick înalt cât o clădire se ivi dinaintea 
lui Ştefan. Purta pălărie de cowboy, cizme cu pinteni, iar 

la cingătoare îi atârnau două revolvere. Tinere, dacă te iei 
după muscă, ajungi la căcat, râse el, dându-și pălăria pe spate. 
Am avut dreptate să-ți iau firma. Nu ești doar dezorganizat, dar 
și plăpând! Uită-te la tine cum zaci în praf ca o balegă moale și 
inutilă. 

Mutra de buldog bătrân a lui Thomas ar fi fost în stare 
să-l trezească pe Ştefan din cel mai negru și adânc fund de 
groapă. Las” că-ți arăt eu ție! suflă el slab, înnodându-și 
anevoie furtunul în jurul mijlocului. Încercă să se ridice, 
dar nu fu în stare. Începu să se târască, supunând deșer- 
tul centimetru după centimetru. Sub el, nisipul frigea mai 
tare ca fundul unei tigăi încinse, acoperindu-i coatele și 
genunchii de bășici. 

Bipurile de reset răsunară precum trei lovituri de gong. 
Purtate de un balon cu aer cald, piscinele își mutară locul, 
dispărând dincolo de linia unde cerul devenea una cu ni- 
sipul. Ştefan își acoperi chipul cu palmele și izbucni în 
plâns. Cuvintele lui Nicolae pluteau pe deasupra deșer- 
tului, fluturi diafani cu aripile din oţel: Ține-te strâns de bară, 
meștere, și nu dispera. O grămadă dintre noi ne gândim să co- 
borâm la prima. 

Ştefan deschise ochii. La nici doi pași de el, o bară de sus- 
tinere identică cu cele din mijloacele de transport în co- 
mun stătea înfiptă în nisip. Tânărul se prinse de ea cu dis- 
perarea unui înecat care simte colacul de salvare. Omni- 
prezente, bipurile de reset atârnau în aer, gata să se pe- 
treacă. Ecranul telefonului mobil se lumină, afişând un 
mesaj de avertizare: Only one attempt left! 


6 A mai rămas o singură încercare. 

Nu și de data asta! scrâșni Ştefan, întinzând mâna în 
direcţia în care dispăruse balonul cu aer cald. Durerea 
pricinuită de pierderea firmei, de plecarea Simonei, se 
comprimară într-un singur ordin șoptit: VINO! 

Ca să vezi, n-a fost nici verde, nici galbenă, și nici roşie — ci mov! 

Dispuse în jurul lui precum petalele unui trifoi noro- 
cos, cele patru piscine aşteptau cuminţi să fie umplute. 
Îndreptă furtunul către una la întâmplare şi dădu drumul 
jetului de șurubelniţe și cuie. 

Lugubru, primul bip de reset răsună ca un clopot bătut 
în dungă. Nu, nu, așteaptă! strigă Ştefan, uitându-se dispe- 
rat după ceva cu care să astupe găurile din piscină. Balo- 
nul cu aer cald care le adusese până acolo ar fi fost numai 
bun. Îl căută pe cer, dar în afara unor nori răzleți, nu văzu 
nimic altceva. 

lar timpul mai înaintă o secundă. 

Al doilea bip pluti îndelung peste deșert, sirena unui 
vapor fantomă care pleacă să înfrunte nisipurile încinse 
într-o călătorie fără întoarcere și fără de sfârșit. Pe fundul 
bazinului mov, câţiva de 1 se zbăteau ca niște pești arun- 
cați pe mal, incapabili să regăsească drumul către lumea lor. 

Două baloane de săpun îngemănate, două zerouri bat- 
jocoritoare celebrând înfrângerea lui 1, şterseră chipul lui 
Ștefan, apoi se dezintegrară în aerul încins. Ce te-ai aștepta? 
Oricât nimic ai aduna la un loc, tot nimic ai să obţii, oftă el, 
așteptând resemnat cel de-al treilea bip. Problema era că 
și atunci când folosise 1, obținuse același rezultat. În mate- 
matica booleană, zero înseamnă fals, iar unu, adevăr. 1 combi- 
nat cu 1 ar trebui să dea întotdeauna 1... 

Brusc, realiză unde era greșeala. Nu de fiecare dată două 
adevăruri conduceau în mod obligatoriu la o concluzie 
adevărată. Oamenii au acest talent, să ignore realitatea în 
favoarea minciunilor comode ori doar bine ticluite. Fun- 
damentalismul religios, naționalismul, campaniile împo- 
triva vaccinării, stăteau martore acestui mod de viață. 
Uneori este nevoie de minciună ca să ajungi la adevăr, şi de ură 
ca să te apropii de iubire. 

Cu un gest al mâinii cuplă furtunul la instalaţia de făcut 
baloane. Zerouri diafane se înghesuiră în bazinul mov, 
topind cuiele și șurubelnițele, formând o pastă mai dură 
decât diamantul. Spărturile se astupară, permițând um- 
plerea piscinei. Pe ecranul telefonului mobil, unul dintre 
cercuri făcu un salt în centru și rămase acolo. Celelalte i 
se alăturară în scurt timp, devenind concentrice. 

Zzzt. Zzzt. Pauză, apoi din nou: Zzzt. Zzzt. 

Ştefan deschise un ochi sticlos, cu vinișoare roșii. Pe 
pieptul lui, telefonul vibra insistent. Îl ridică, încercând 
să-și dea seama cine îl sună. Număr necunoscut. Închise 
fără să răspundă, apoi se întoarse la somn. N-avea nici cea 
mai mică intenţie să participe la cine știe ce sondaj obscur 
de opinie. 

Zgomotul se repetă: Zzzt. Zzzt. 

Ştefan duse aparatul la ureche. Ar fi putut fi unul din- 
tre avocaţi. Glasul îi răsună ca din butoi, unul de vin care 
făcuse floare: 

— Alo... 

Un zgomot infernal de fluiere, tobe, trompete — ba chiar 
și un trombon! — se revărsă din receptor, completat gene- 
ros cu zbierete nesfârşite de URAAAA! URAAAA! Ștefan 
se ridică în capul oaselor, dărâmând în drum sticla de 
whisky aproape goală. Gândul îi zbură la foștii lui angajați. 
Să vezi că nebunii aia chiar şi-au dat demisia! 

— Domnul Babeș? Domnul Ştefan Babeş? se auzi în re- 
ceptor o voce feminină entuziasmată. 

În fundal, deși diminuat, vacarmul continua nestin- 
gherit. 

— Da, eu sunt, spuse prudent Ștefan. 

Închise ochii și îşi masă tâmplele. Capul îl durea de 
parcă i l-ar fi despicat cineva cu securea. 

— Domnule Babeș, continuă vocea, v-am sunat pentru 
a vă confirma obținerea premiului de o sută de mii de euro! 
Nu-i așa că este extraordinar?! 

Ştefan își lipi mai tare telefonul de ureche. Era o farsă, 
un banc prost. Ce altceva ar fi putut fi? Decise să joace re- 
zervat. În mod sigur era în direct la cine ştie ce post de radio: 

— Mă tem că nu știu despre ce este vorba, domnișoară. 
Puteţi detalia? 

— Domnule Babeș, aţi uitat? ciripi glasul. The Mentat 
Warrior! Jocul! Aţi terminat cu succes toate cele trei nive- 
luri. Nu se poate să nu fi văzut! Contravaloarea premiului 
este afișată de fiecare dată când deschideţi aplicaţia — o 
sută de mii de euro, plătibili pe loc! Tot ce trebuie să faceți 
pentru a-i încasa este să veniți la sediul nostru! 

Bănuiala lui Ștefan se transformă în certitudine. Era 
victima unei farse idioate pusă la cale de vreun radio local! 

— Chiar o sută de mii? Doar pentru mine? exclamă el, 
străduindu-se să pară încântat. 

— Întocmai, doar pentru dumneavoastră! se alintă în 
extaz glasul. 

Mintea lui Ştefan funcționa la viteză crescută, inventa- 
riind modalităţi de a întoarce farsa împotriva farsorilor. 

— Cum se va efectua plata? Prin transfer bancar? 

— Desigur, dacă așa veți dori. 

— Ar putea fi şi cash? 

Urmă o scurtă pauză. 


84 


Hiperspațiul minţii Dan Rădoiu 


— Cred că s-ar putea aranja... spuse glasul. 

Entuziasmul fusese înlocuit de prudenţă. 

În ciuda durerii de cap care îi încingea fruntea, Ștefan 
rânji. Prima regulă a războiului la telefon: scoate-ți adver- 
sarul din scenariul care i-a fost înmânat. Obligă-l să impro- 
vizeze. Nu va trece mult și va face o greșeală. 

— În hârtii de câte zece și douăzeci de euro, nu mai 
mult de două bancnote consecutive din aceeași serie? 

— Nu știu ce să zic. Va trebui să discutați cu — 

— Sau și mai bine, în monezi! strigă Ștefan de parcă ar fi 
găsit leacul împotriva râiei căpreşti. De aur! răcni, stăpânin- 
du-și râsul. Da, da! Neapărat de aur! Dubloni spanioli!!! 

Câteva clipe domni tăcerea. 

— Am să vă fac transferul la supervizorul meu, spuse 
posac glasul blond. Vă rog să nu închideți. 

Ştefan își lăsă capul pe spate şi aşteptă. Asta-i mâna lui 
Nae ori a Victoriei. M-au văzut folosind prostia aia de aplicaţie 
şi s-au gândit să-mi joace o farsă, ca să mă scoată din starea 
proastă. Împinse sticla cu piciorul. Nişte zeamă de varză 
i-ar fi prins bine. 

— Bună dimineaţa, domnule Babeș. Numele meu este 
Anastasia Șaguna. Pot să vă rețin atenția câteva momente? 

Ştefan deveni atent. Tonul fusese profesional, ponderat, 
absent de circul de mai devreme. Se decise să atace frontal: 

— Suntem în direct? 

— În direct... unde? 

— Nu știu. La radio, la televizor — pe internet! Chiar, 
cum se numește emisiunea? Farse şi farsori mi s-ar părea 
un nume potrivit. 

Din profesional, tonul deveni rece, aproape neprietenos. 

— Domnule Babeș, vă înțeleg reținerea, dar vă asigur 
că această convorbire nu este o glumă. Conform informa- 
țiilor noastre, ieri seară la orele zece patruzeci și cinci, ați 
rezolvat ultimul nivel al jocului produs de compania 
noastră, realizare care vă face câștigătorul marelui pre- 
miu de o sută de mii de euro. Așa cum v-a spus și colega 
mea, tot ceea ce trebuie să faceți pentru a intra în posesia 
lui este să veniți la sediul nostru. V-am trimite banii direct 
în contul indicat de dumneavoastră, dar conform legisla- 
ției în vigoare, va trebui să semnăm niște acte. 

— Pot să-mi trimit avocaţii? se interesă Ștefan pe un 
ton ingenuu. 

În punctul acela niște farsori ar fi cedat. Pui un avocat 
pe drumuri doar dacă îți place socializarea umăr la umăr 
și atmosfera îmbâcsită din tribunale. 

— Bineînţeles, răspunse fără vreo urmă de șovăială 
Anastasia. Probabil că va dura mai mult să întocmiţi pro- 
cura, dar este dreptul dumneavoastră să procedați astfel. 
Pe de altă parte, dacă ne faceți o vizită, putem termina 
într-o jumătate de oră. Alegerea vă aparține. 

Oricât ar fi fost de neverosimil, se părea că făcuse o 
sută de mii de euro în timp ce dormea. Ştefan privi la cea- 
sul afișat în partea superioară a ecranului: nouă și jumă- 
tate. Altceva mai bun oricum n-avea în plan. 

— Îmi puteți da un mesaj cu adresa, vă rog? Am niște 
drumuri de făcut și aş putea să trec cu această ocazie pe 
la dumneavoastră. 

— Va fi plăcerea mea, domnule Babeș. Și încă ceva — 
adăugă femeia înainte să poată fi întreruptă — felicitări! 
Va fi o adevărată onoare pentru mine să vă înmânez pre- 
miul! 

— Da, mulțumesc... murmură Ştefan, apoi închise. 

Frânturi din visul pe care îl avusese i se amestecau în 
minte, sporindu-i starea de confuzie. Care era substratul 
afacerii, mită mascată? Era cineva interesat de informa- 
tiile confidenţiale deținute de firma lui? Alungă gândul; 
prea multe variabile! Dacă n-ar fi auzit discuţia dintre 
Victoria și Nicolae, nu și-ar fi instalat niciodată jocul. 

The Mentat Warrior... Porni aplicaţia. Jocul se resetase, 
afișând din nou primul nivel. Oare pe ce și-au bazat realiza- 
torii deciziile? Expresia chipului? Mişcările ochilor? Acoperi 
cu degetul camera video frontală. Care mișcări ale ochilor? 
Dormise buștean! 

Inspiră adânc. O parte din el, cea care există în orice 
băieţel ori fetiță care a crezut vreodată în baghete magice 
ori în covoare fermecate, îndrăzni să se întrebe: Dar, dacă...? 
Adultul, cel care învățase că Moș Crăciun poate fi îmbrân- 
cit pe ușă afară de către tatăl alcoolic, respinse gândul cu 
un hohot de râs. Magia există doar în măsura în care o 
faci tu să se întâmple. Îi spune bani, putere, independenţă; 
financiară și emoțională. 

Deschise agenda telefonului și apelă un număr. 

— Salut, Florine. Îmi pare rău că te sun atât de dimi- 
neaţă. Ai câteva minute libere? intră el direct în subiect. 

Florin Vasile, avocat cu experiență și membru în parti- 
dul aflat la putere, sursa lui Ştefan pentru informațiile 

care nu puteau fi găsite în cartea de telefon, își declară zgo- 
motos disponibilitatea. La două sute de euro pe oră n-avea 
nimic împotrivă să fie trezit înainte să-și fi făcut somnul 
de frumuseţe. 

— Florine, circulă pe piață un joc nou. Îi zice The Men- 
tat Warrior. Aş vrea să știu pe cine au în România. Sediu, 
personalitate juridică, reprezentanți, cifră de afaceri, mă 
rog, tacâmul complet. 

Avocatul își făcu rapid un calcul. Era o treabă de cinci 
ore pe factură. Două ca să facă rost de informațiile cerute 
și alte trei ca să se relaxeze la piscină după munca depusă. 
Ziua începuse bine. 

Ștefan se grăbea. În plus, ştia cu cine are de-a face. Nu 
poţi să angajezi un hoț ca să-i spargă casa vecinului, apoi 
să te plângi că ţi-a dispărut ceasul de la mână ori becul de 
la poartă. Continuă să-l preseze pe avocat: 

— Şi vreau tot ce ţi-am cerut într-o oră. Da, înțeleg că 
vor fi cheltuieli suplimentare. Iaxează-mă cât pentru cinci 
și trimite-mi factura pe email, mai spuse el, apoi închise. 

După exact o oră, telefonul sună înapoi. 

— Domnule Babeș, să știți că n-a fost deloc simplu. No- 
roc cu un fost coleg de breaslă care a ajuns între timp jude- 
cător... 

Ştefan ignoră aluzia. Cu o zi în urmă ar fi adăugat un 
bonus la suma și așa mare, apoi ar fi decontat cheltuiala, 
însă azi nu mai avea o firmă care să-i permită acest lucru. 

— Ce ai reușit să afli? 

— Surprinzător de multe pentru timpul scurt pe care 
l-am avut la dispoziție, spuse avocatul, în vocea lui simțin- 

du-se o undă de reproș. În mod oficial, nu există nicio 
firmă în România — cunoscută ori abia pornită — care să 
aibă în obiectul de activitate jocul de care mi-aţi spus să 
mă interesez. Însă nu m-am dat bătut și mi-am continuat 
cercetările. Așa am aflat că The Mentat Warrior a fost rea- 
lizat de o firmă cu sediul în Moscova. Pe când stăteam și 
mă gândeam cum aș putea să investighez eventualele 
conexiuni cu vreo companie locală, mi-a venit ideea să 
verific acţionariatul la registrul comerțului. Într-adevăr, 
există o legătură. Unicul acționar al firmei din Moscova 
posedă una și în România — dar nu de programare, ci de 
producție de mobilă. Vă ajută cumva această informaţie? 

Ştefan ridică din umeri. Nu știa dacă îl ajută sau nu. 

— Ce altceva mai poți să-mi zici? 

— Nu prea multe. Tipul despre care vă spuneam se nu- 
mește Oleg Feodorov. Are nouăzeci de ani, dacă vă puteți 
imagina, și lucrează ca profesor la facultatea de matema- 
tică din Moscova -ori cel puțin așa zice pe site-ul lor — dar 
ultimul articol pe care l-a publicat e vechi de câțiva ani. 
Ciudată preocupare pentru o fosilă, jocurile pe mobil, nu 
credeți? 

Ori faptul că aruncă cu premii de o sută de mii de euro cum 
aruncă nuntașii noștri cu sutele de lei la nunțile cu dare de 
mână. Ciudat, într-adevăr. Hm, cum zicea a doua voce blondă 
de la telefon că se numește? Rosti cu voce tare: 

— Anastasia Şaguna, îţi spune ceva acest nume? L-ai 
găsit menționat pe undeva prin actele lor? 

În telefon se auzi foșnet de hârtii răsfirate. 


89 


Hiperspaţiul minţii Dan Rădoiu 


— Nu, îmi pare rău. Asta a fost tot. Dar, dacă doriţi, aș 
putea să cercetez în continuare... 

N-am nicio îndoială că ai putea s-o faci, îl repezi în gând 
Ştefan. La tariful pe care îl practici, ai putea să-l iei pe Snowden 
asociat, și tot ți-ar mai rămâne o sumă decentă. 

— E în regulă, pentru moment. Mi-ai fost de mare aju- 
tor. Dacă va mai fi nevoie, am să te caut eu. 

— Pentru dumneavoastră, oricând, cu plăcere! 

Legătura se închise. Din reflex dădu să apeleze numă- 
rul Victoriei, dar renunţă în ultima clipă. La acea întâlnire 
avea să se ducă singur. Nici ea, nici Nae, și niciunul dintre 
prietenii ori colaboratorii lui de încredere, nu mai erau 
disponibili să-l însoțească. Începând de ieri, ei lucrau pen- 
tru altcineva. 

În dressing îl întâmpină o altă imagine dezolantă. Du- 
lapurile în care obișnuise Simona să-și țină lucrurile erau 
goale, la fel și sertarele care îi aparținuseră. Le închise cu 
brutalitate; fiecare cu deciziile lui. Își puse o pereche de 
blugi strâmţi, bocanci înalți, și o helancă rulată pe gât. O 
ținută mai formală ar fi conferit întâlnirii o greutate mai 
mare decât intenţiona să lase să se vadă. În drum, luă cu 
sine un telefon mobil pe care nu îl mai folosea, rucsacul, 
apoi chemă un taxi și ieși din casă. 


Xx k*k 
Încăperea era o colecție de contraste alese cu grijă. Mo- 
bilierului renascentist, tapisat în catifea purpurie, i se opu- 


neau pereții din beton nefinisat, iar podelei din lemn de 

nuc veritabil, tavanul ce lăsa să se vadă instalaţia de aer 
condiționat. 

— Ai emoții? 

Anastasia schiță un gest de indiferență. Era o femeie 
de înălțime medie, cu ochi verzi și buze pline, de un roșu 
carnal, aproape vineţiu. Purta pantaloni drepți, cămașă 
albă, iar la gât, o eșarfă discretă. 

— De ce aş avea? Tipul ăsta nu-i primul care ni se ală- 
tură. Adu-ţi aminte ce am păţit cu Zoltan până l-am con- 
vins să-și lase acasă iubita şi să se mute la Conac. 

— Dar este primul pentru care banii nu reprezintă o 
motivaţie suficient de puternică. Ar putea să ne refuze. 

Cel care vorbise se numea Igor Petrov, născut și crescut 
la est de Nistru, într-un sat cu populaţie majoritar româ- 
nească. Trecut de cincizeci de ani, avea părul grizonat și 
început de gușă. Purta pantaloni călcați la dungă, cămașă 
albă, şi o pereche de pantofi cărora nu le-ar fi stricat o 
perie și ceva cremă. 

— Ar putea, dar n-o s-o facă. Pentru un calculatorist, The 
Mentat Warrior reprezintă o ocazie unică în viață. N-o să 
reziste tentaţiei de a afla mai multe. 

Pe chipul lui Igor trecu un zâmbet. Anastasia era o fe- 
meie frumoasă și experimentată. Știa pe ce butoane să 
apese ca să obţină atenţia unui bărbat. Erau câteva modi- 
ficări subtile în înfăţişarea ei. În mod discret, tânăra co- 
piase elemente din vestimentația Simonei, fosta iubită a 
lui Ştefan, insuflându-le un aer provocator. Părul de cu- 
loarea focului nu-i stătea cuminte la baza gâtului, ci prins 
în vârful capului într-un coc japonez. Pantofii îi erau o 

idee mai înalți decât ar fi trebuit într-un mediu de afaceri, 
cămașa mai cambrată pe sâni, gesturile mai personale. 
Când vorbea, își expunea linia gâtului și surâdea des, pu- 
nându-și în valoare buzele senzuale. 

Igor se uită la ecranul telefonului mobil. 

— Pregătește-te, aplicaţia de pe telefonul lui îmi zice 
că e în zonă. În câteva minute o să fie aici. 

Anastasia își verifică rapid machiajul în oglinda unei 
pudriere minuscule. Când termină, își îndreptă umerii și 
își împinse pieptul înainte. Sânii îi întinseră materialul 
cămășii, subțiindu-i totodată talia. Luptătorul experimen- 
tat se pregătea să pășească în ring. 

Ştefan intră în încăpere, însoţit de recepționeră. 

— Mulţumesc, Adina. De aici îl preluăm noi pe domnul 
Babeș. 

Femeia zâmbi și închise ușa. Anastasia păși înainte cu 
mâna întinsă: 

— Cu mine aţi vorbit la telefon. Numele meu este Anas- 
tasia Șaguna şi sunt directorul reprezentantei firmei Men- 
tar Inc. în Romania. Dânsul este domnul Igor Petrov, con- 
sultantul nostru tehnic. Este plăcerea și onoarea noastră 
să vă urăm bun venit la sediul firmei noastre! 

Ştefan avu o ezitare. De ce bun venit și nu felicitări 
pentru câștigarea premiului? Urarea avea ceva nelalocul 
ei în ea. 

— Ce să zic, zâmbi el, nu câştig în fiecare zi asemenea 
sume. M-am gândit că măcar până aici aș putea să vin. 
Chiar, cum ați pregătit banii? Euro în bancnote de zece și 
de douăzeci? Dubloni spanioli? Șopti conspirativ: Lin- 

gouri din aur? Droguri ușoare, pastile împotriva gripei 
sezoniere? Moţuri de ciocănitoare? 

Igor îşi căută o poziție mai confortabilă în canapea. 
Urma un spectacol în toată legea. În locul cetățeanului 
modest care intră respectuos pe ușă, sperând că va primi 
mai mulţi bani decât văzuse vreodată în viaţa lui, tânărul 
antreprenor nu părea nici timorat, nici emoționat de suma 
în sine. 

Gestul nu-i scăpă lui Ştefan. Mentor și învățăcel? Ar fi po- 
sibil — de unde și diferența de vârstă. Ia spuneți, copii, ce aveți 
voi aici? Cu ce vă ocupați? 

— Mă tem că va trebui să acceptaţi un transfer în con- 
tul dumneavoastră, spuse Anastasia, lăsând impresia că 
s-ar strădui să rămână serioasă. Cei de la bancă ne-au re- 
fuzat. Au spus că, în ciuda eforturilor de integrare euro- 
peană, enoriașii bisericilor noastre continuă să doneze la 
cutia milei în moneda locală. La muzeu, din păcate, n-au 
auzit de dubloni — poate doar niște mahmudele turcești 
— dar și acelea sunt bine păzite. În privința moţurilor de 
ciocănitoare, m-ați prins! N-am nici cea mai mică idee 
despre rata de schimb. N-aș ști de câte ar fi nevoie ca să 
acoperim toată suma. 

Igor surâse imperceptibil. Deocamdată, scorul se men- 
ținea alb. 

— Bine, arătaţi-mi, vă rog, documentele pe care trebuie 
să le semnez. În cazul în care le voi găsi prea complicate, 
îmi rezerv dreptul de a-mi consulta avocaţii. 

Rânji satisfăcut de propria prestație. Oricare ar fi fost 
escrocheria, ea urma să fie dată în vileag imediat ce apă- 

reau actele — desigur, dacă exista vreunul! Adăugă plin 
de sine: 

— E în regulă sau doriţi să ne oprim aici? 

Anastasia luă loc la birou. 

— Pentru început, am avea câteva întrebări la dumnea- 
voastră. Cum ați aflat de joc? De pe internet, dintr-un 
banner publicitar? Prin intermediul unui prieten? 

Ştefan se uită chiorâș la chestionarul aflat dinaintea ti- 
nerei femei. Părea stufos, iar răbdarea lui era pe cale să se 
termine. Prinse privirea lui Igor și-i puse direct întrebarea 
care îl măcina. Când șeful e de față, te adresezi direct lui, 
nu subalternului: 

— Sunt curios, pe ce v-aţi bazat algoritmii? Recunoaș- 
tere facială? Mișcarea pupilei? 

Anastasia își îngădui un mic zâmbet superior: Calcula- 
torist! În perioada în care lucrase alături de echipa de IT- 
işti la îmbunătățirea unor aspecte ale jocului, ajunsese să 
înțeleagă modul în care aceștia percep lumea. Pentru un 
programator, puţine sunt lucrurile care pot trece înaintea 
unei probleme care îi pune la încercare cunoștințele și 
creativitatea. Surâsul i se transformă în grimasă. Uneori 
nici chiar o femeie pozând goală în pat nu este suficientă 
pentru a-i smulge din fața ecranelor lor blestemate. 

— Te costă o sută de mii. 

Ştefan fu convins că n-a auzit bine. Igor părea gata să 
izbucnească în râs. 

— Poftim? 

— Te costă o sută de mii să-ți zic cum am făcut. 

Ştefan îşi țuguie buzele: 

— Ştii ce i-a zis programatorul broscuţei vorbitoare 
când aceasta i-a cerut s-o sărute, promițându-i că se va 
transforma într-o femeie frumoasă care va face tot ce va 
vrea el? 

Igor realiză că îl place pe tânăr. Citea în privirea lui o 
sete de cunoaştere asemănătoare cu a lui. Îl invită să ia 
loc: 

— E veche poanta, dar bună. A băgat-o în buzunar: Nu 
am nevoie de o prietenă ori de o prințesă. Sunt programa- 
tor. Dar o broscuţă care vorbește, asta e ceva... 

Amândoi pufniră în râs. Anastasiei îi reuși un zâmbet 
silit. Ştefan se așeză. 

— Tinere, dă-mi voie să mă prezint în felul meu. Mă nu- 
mesc Igor Petrov, profesor de programare cuantică la uni- 
versitatea din Minsk. Mă bucur să te cunosc! 

Lui Ștefan îi păru rău că nu era și Nicolae acolo. Câte 
seri nu petrecuseră ei împreună, cu picioarele pe birouri, 
visând la viitorul informaticii. Într-un ritm amețitor, SF-ul 
devenea realitate. Încetul cu încetul, computerele cuantice 
începeau să își facă loc, vestind o nouă eră în evoluția 
omenirii. 

— Programare cuantică?! exclamă el. Cât ați spus, o 
sută de mii? Curat chilipir! Unde trebuie să semnez? 

Anastasia dădu drumul chestionarului „de încălzire” 
într-un sertar al biroului. Felul în care decurgea întâlnirea 
îl transformase într-un accesoriu inutil. Îi întinse două 
coli de hârtie tipărită și un pix: 

— Acest document reprezintă dovada completării cu 
succes a jocului, cât și acordul dumneavoastră de a vă 

vira suma de o sută de mii de euro în contul pe care ni-l 
veţi pune ulterior la dispoziţie. 

Ştefan luă documentul și îl citi cu atenţie. Nu se ascun- 
dea nicio capcană de natură juridică ori comercială în cele 
câteva rânduri. Semnă în spaţiul rezervat, apoi întoarse 
coala pe verso, scrise citeț: „Pagină goală” și trasă un X 
mare. Procedă la fel și cu cel de al doilea exemplar, apoi 
i le dădu înapoi Anastasiei: 

— Asta e tot? 

Femeia nu răspunse pe dată, preocupată cu ștampila- 
rea documentelor. Ștefan avu impresia că are dinaintea 
lui o angajată a serviciului de taxe și impozite aflată la 
sfârşitul programului. Dacă ar fi salutat și ar fi ieșit pe 
ușă, nu s-ar fi obosit să strige după el și nici n-ar fi încer- 
cat să-l oprească. 

— Da, spuse ea fără să ridice privirea. Aştept să-mi tri- 
miteți pe email numărul contului. Banii vor ajunge în trei 
zile lucrătoare. Poate chiar mai repede, depinde cum se 
mișcă banca. 

Ştefan reciti actul care îl făcea mai bogat cu o sută de mii 
de euro, iar senzația că ceva nu era în regulă i se accentuă. 
Televiziunile, companiile de băuturi răcoritoare, produ- 
cătorii de cosmetice, făceau circ la televizor şi pe internet 
pentru o sumă de zece ori mai mică, iar aceşti Mentar Inc. 
nu voiau nici măcar o fotografie prin care să imortalizeze 
momentul?! Trebuia neapărat să afle în ce se băgase. 

— Gata, s-a rezolvat! spuse el, arătându-i lui Igor docu- 
mentul. O sută de mii bătuți pe muchie. Ce stă la baza 
mecanicii jocului? Recunoaștere facială? 

Igor se felicită în sinea lui că mersese pe intuiţia Anas- 
tasiei. Tânăra avusese dreptate când mizase pe curiozita- 
tea profesională a lui Babeș. Următoarea mutare trebuia 
să fie una de temporizare. Luă actul, zâmbi la menţiunea 
de pe verso, apoi i-l înapoie posesorului de drept. Ştefan 
se dovedea un partener precaut. 

— Mă tem că răspunsul meu fie te va dezamăgi, fie te 
va înfuria. Ţine-ţi banii, tinere domn. Nu vreau să te simţi 
înșelat. The Mentat Warrior nu este altceva decât ce scrie 
în instrucţiunile lui că este. 

Zâmbetul de cârdășie profesională se şterse de pe chi- 
pul lui Ştefan. 

— Un generator de numere aleatoare, controlabil cu pu- 
terea minţii? întrebă el, dezamăgirea, într-adevăr, simțin- 
du-i-se în fiecare tonalitate a vocii. 

Anastasia se aşeză pe colțul biroului. Cursa pentru re- 
crutarea celui mai bun candidat pe care îl avuseseră vreo- 
dată începuse. 

— Spune-mi, tinere, ce este acela un qubit? Din puţinul 
pe care l-am putut afla despre dumneata pe internet, știu 
că nu îți sunt străine calculatoarele, spuse Petrov. 

Anastasia își reținu un zâmbet. În sertarul biroului avea 
dosarul pe care colaboratorii lui Igor îl asamblaseră des- 
pre Ștefan Babeș. Colecţia era impresionantă. Fișe matri- 
cole, fotografiile prietenelor pe care le avusese, informații 
financiare, se aflau toate acolo. 

Ștefan își prinse bărbia în pumn. 

— Greu de dat o definiție care să nu sune a hocus-po- 
cus... mormăi el. Un bit este o valoare binară; poate lua 

doar valorile 1 şi 0. Un qubit, pe de altă parte, este în ace- 
lași timp și 1 și 0. 

— Cum poate fi așa ceva posibil? Ori e albă, ori e neagră! 

Ştefan îl privi cu reproş pe Igor: 

— Păi, e și nu e. Cât timp nu te uiţi la el, nenorocitul se 
află într-o stare de indecizie căreia îi spune „superpoziţie”. 
Poate fi 0, dar poate fi și 1. E ca și cum ai avea două bile 
într-o cutie. Poţi scoate afară fie una albă, fie una neagră. 
Cât timp încă n-ai băgat mâna în cutie — pereţii sunt opaci, 
nu poți vedea prin ei — bila pe care urmează s-o scoţi, ca 
și entitate abstractă, poate fi atât albă, cât și neagră. După 
cum ziceam mai devreme, se află în superpoziție. Dar, de 
îndată ce ai tras-o afară, elementul probabilistic a dispă- 
rut. Bila s-a „hotărât” ce vrea să fie, albă sau neagră. Pro- 
babilitatea din viitor tocmai s-a transformat într-o infor- 
maţie istorică. 

— Dragul meu, un asemenea răspuns ti-ar fi asigurat 
un punct în plus la examen, încuviință Igor. Cu permisiu- 
nea ta am să folosesc analogia următoarea dată când va 
trebui să explic studenților mei conceptul de superpoziție. 

Ştefan râse, clătinând din cap aducerii aminte: 

— Dacă v-ar auzi Marinescu, profesorul meu de proba- 
bilități din facultate, v-ar pune să suflați în alcoolmetru 
sub bănuiala că ați consumat ceva cu cifră octanică mare. 
Şi acum mă ia tremuriciul când aud expresii cum ar fi „lan- 
turi Markov” ori „schema bilei nerevenite a lui Bernoulli”! 

— Ai folosit un cuvânt asupra căruia aș vrea să insist, 
un verb, spuse Igor. Ai zis că bila extrasă „s-a hotărât” să 
fie albă sau neagră. Ce a făcut-o să se „hotărască”? 

— Simpla observarea a rezultatului extragerii, momen- 
tul când experimentatorul s-a uitat la ce a scos din cutie. 

Igor zâmbi. Tânărul dovedea o minte ascuțită. 

— Ce se întâmplă dacă experimentatorul scoate o bilă 
din cutie, dar nu se uită la ea? Mai este ea în superpoziție? 

Ştefan pufni în râs: 

— Ăsta e cuantic la cuantic! Extragerea s-a produs, știi 
că una dintre bile a fost aleasă, dar nu poţi spune ce cu- 
loare este.... Habar n-am dacă am sau nu dreptate, dar 
cred că din punctul de vedere al entității abstracte ea se 
află încă în superpoziție. Dacă ar fi să pariez pe culoarea 
bilei din mâna mea, dar la care nu m-am uitat încă, șansele 
sunt în continuare de 50-50% ca ea să fie albă sau neagră. 

— Deci, până la urmă, totul se reduce la a ști, murmură 
Igor. Cunoașterea dă formă realității, obligând-o să fie 
ceea ce este. Corect? 

— Nu știu ce să zic. Pare destul de extrem ce spuneți. 
Ca să-l citez pe Einstein: „Luna nu există doar pentru că 
ne uităm noi la ea”. 

Un zâmbet ciudat trecu pe chipul rotund al lui Igor. 

— De unde știi că nu-i aşa? De unde știi că Luna n-ar 
dispărea dacă nu ne-am mai uita la ea? 

Ștefan își întinse picioarele. Era una dintre temele fa- 
vorite ale discuțiilor cu Nae: 

— Dacă nu îmi este cunoscută existența ghiveciului 
care tocmai s-a desprins din suportul lui și dă să-mi cadă 
în cap, asta nu înseamnă că n-o să mă trimită pachet la 
morgă. Şi mă îndoiesc că cineva îl va urmări cu privirea 
pe întreaga durată a căderii, asigurându-i astfel materia- 

litatea. Un exemplu şi mai bun este glonțul. La el chiar nu 
se uită nimeni cum zboară prin aer și totuși își atinge ținta! 

Surâsul lui Igor se adânci: 

— Când spunem „a privi”, de fapt ne referim la „a ști”. 
Fac această afirmaţie deoarece o simplă lentilă ori un ochi 
de sticlă nu au același efect. Observarea vizuală trebuie 
să conducă la cunoaștere, altfel bila extrasă va continua 
să rămână atât albă, cât și neagră. Faptul că cineva ştie de 
existenţa acelui ghiveci poate fi suficient pentru a-l păstra 
ca parte a realităţii care ne înconjoară. La fel și în cazul 
Lunii ori al glonţului. 

Ştefan scutură din cap. Prea mult alb, dar și negru - zero, 
dar și unu — puteau să dea oricui migrene vecine cu starea 
de mahmureală. 

— Bine, dar care e legătura între toate acestea și jocul 
dezvoltat de voi? Telefoanele mobile pe care rulează nu 
sunt nici pe departe niște computere cuantice. Alea sunt 
precum calculatoarele de pe vremea lui tataie, mari cât o 
casă cu garaj! 

Pe ușă intră fata de la recepţie, aducând o tavă pe care 
se afla un termos și câteva pahare de hârtie. 

— Cafea? întrebă Anastasia, punând tava pe biroul ei. 

Prins în gânduri, Ștefan se ridică de pe scaun și își umplu 
un pahar. 

— Doriţi și dumneavoastră? îl întrebă el pe Igor. 

Pe Anastasia o încercă un sentiment de satisfacție. Prin 
gestul lui de deferenţă, Ștefan recunoștea ascendentul 
tehnic al lui Igor. Se aranjau lucrurile. Lui Petrov îi va 
prinde bine acest capital când avea să-i facă tânărului pro- 

punerea, adevăratul motiv pentru care acesta se afla 
acolo. 

— Da, mulțumesc, acceptă Igor ofranda simbolică, el 
detestând, de fapt, cafeaua. 

— Deci? spuse Ştefan, întorcându-se la locul lui. 

Igor luă o înghiţitură, făcând eforturi să-și mascheze 
grimasa de dezgust: 

— Dacă ţi-ai pune în minte să reprezinți memoria unui 
computer printr-o metaforă vizuală, cum ar arăta ea? 

Ştefan îl privi pe deasupra paharului: 

— Nu ştiu. Probabil ca pe un perete plin de sertare... 

— Excelent! exclamă Igor. lar dacă deschid un sertar, 
ce găsesc înăuntru? Poze, filme, muzică? 

Pe Ștefan începea să îl agaseze jocul de-a Bulă progra- 
mator la grădiniță, dar din curtoazie față de interlocuto- 
rul lui mai în vârstă, se hotărî să mai continue o vreme. 

— Nu, doar un număr între 0 și 255. Din suite de astfel 
de numere sunt alcătuite și filmele, și muzica. 

Igor ridică mâinile în semn că se predă. 

— Încă una şi gata, promit! OK? 

Pe Ştefan îl pufni râsul. Pe chipul lui Petrov se vedea 
bucuria scamatorului amator pe cale să întoarcă jobenul 
către public. 

— Care este probabilitatea ca, deschizând un astfel de 
sertar, să găseşti înăuntru cifra 1? 

Ştefan își puse mâinile în cap, simulând disperarea. 

— lar Marinescu? Groaza studenţiei mele?! Mă credeţi 
sau nu, doi ani după ce am terminat facultatea am avut coș- 
maruri că dau examen la probabilități și — normal! — îl pic! 

— Haideţi, îl încurajă Igor, ce v-am întrebat e de pe prima 
pagină a manualului. 

— Niet! Acolo e ISBN-ul, numele editurii și al celui care 
a realizat coperta, rânji Ștefan. 

— orauuHo! se entuziasmă Igor. Poate v-ar conveni 
să continuăm conversaţia în rusă, oferi el, străduindu-se 
să nu râdă. 

Ştia că respectiva materie nu făcuse parte din programa 
școlară a tânărului. 

Zâmbetul alunecă de pe chipul lui Ștefan: 

— Îmi pare rău, dar nu o cunosc. Se spune despre ea că 
ar fi de o frumuseţe aparte, însă eu n-am avut ocazia să 
aflu acest lucru. Mai curând îmi aduce aminte de serile 
când tata bea un pahar în plus și începea să recite din 
Pușkin. 

— Un bărbat cu gusturi fine, tatăl dumneavoastră, spuse 
Igor. 

Umbra de pe chipul lui Ștefan crescu. Își lăsă o clipă 
bărbia în piept, alungând gândurile care dădeau să îl nă- 
pădească. Doar în materie de poezie. Vinul cu care se îmbăta 
seară de seară era o poşircă ordinară. Îşi drese glasul și spuse 
cu voce reținută: 

— Revenind la întrebarea dumneavoastră, din puţinul 
pe care mi-l mai aduc aminte, ar fi o șansă din 256. 

— lar probabilitatea de a deschide două sertare, iar în 
amândouă să fie cifra 1? 

Ştefan îl privi cu reproș: Ce facem, maestre? Una zicem 
şi alta facem? Parcă ziseși că o dată şi gata... 


7 otlichno! — excelent! 

— Două sertare a câte 256 de posibilități fiecare, adică 
256 la pătrat. O șansă din 65.536. 

— Poţi, te rog, să-mi dai ceva pe care să scriu? o rugă 
Igor pe Anastasia. 

Tânăra îi întinse o coală de hârtie și un pix. Petrov scri- 
jeli ceva în grabă, apoi îi dădu hârtia lui Ştefan. 

— Probabilitatea ca cineva să rezolve din întâmplare 
primul nivel, cel cu două cercuri, este mai mică decât unu 
la un milion. Pentru al doilea — care conţine trei cercuri — 
cam unu la un miliard. Pentru ultimul, cel cu patru cercuri 
— adică, doi la puterea patruzeci — este numărul acesta. 

Ştefan luă coala de hârtie, încercând să silabisească ce 
vedea: 1.099.511.627.776. 

— Un miliard... De fapt, nu, un bilion, nouăzeci și nouă 
de miliarde, cinci — 

Puse hârtia deoparte: 

— Tot nu înţeleg. Care este legătura dintre incertitudi- 
nea cuantică, puterile lui doi și banii pe care tocmai mi 
i-ați dat?! 

— E simplu, spuse Igor, sfredelindu-l cu privirea. Tot 
ce face jocul este să aleagă la întâmplare o locaţie de me- 
morie - un sertar — dar pe care n-o deschide încă. Aș- 
teaptă un număr de secunde, apoi se uită să vadă ce e 
înăuntru. Dacă găsește 1, merge mai departe. Dacă nu, 
resetează poziţia cercului pe ecran și o ia de la capăt. 

Ştefan privi la bucata de hârtie, apoi la Igor: 

— Şi asta ce ar trebui să însemne? Că fie am nimerit o 
șansă dintr-un bilion, fie am pus 1 în toate acele „sertare“ 
cu puterea minţii? Asta vreți să spuneți? 

Igor ridică din umeri: 

— Este singura explicaţie. 

Ştefan se ridică în picioare. Luă de pe biroul Anastasiei 
cele două exemplare ale documentului pe care îl semnase 
și le rupse. Când vorbi, vocea îi sună înghețată: 

— Îmi pare rău, dar nu pot să accept niște bani pentru 
ceva care mi se pare o înșelătorie de bâlci. Țineţi-vă pre- 
miul. Mie nu-mi trebuie, mai adăugă el, îndreptându-se 
către ieșire. 

Era una dintre reacţiile la care Igor se așteptase din par- 
tea tânărului antreprenor. Pentru cineva obișnuit să câștige 
zece milioane pe an, o sută de mii constituia un preț mic 
pentru integritatea lui morală. Fără să se grăbească, replică: 

— Ce ai zice dacă ţi-aș spune că îți pot demonstra aici, 
pe loc, că jocul nu este o escrocherie? 

Ștefan se opri cu mâna pe clanţă. 

— Și cum, mă rog, ai putea face asta? 

— Nu-i greu. la de la Anastasia o bucată de bandă ade- 
zivă și acoperă camera frontală a telefonului. De fapt, și 
mai bine, ia mai multă și acoperă-le pe toate, inclusiv pe 
cele de pe spate. Apoi, întrerupe serviciile de date. Pune-l 
pe modul avion. Așa vei fi sigur că nu mai comunică nici 
cu rețeaua, nici cu internetul, și nici că nu-și ia vreo infor- 
maţie privind locaţia geografică. Telefonul tău o să fie 
surd şi mut. 

— Așa, și? 

— Porneşte jocul și ține telefonul la tine. Bagă-l sub ca- 
napea ori în buzunar şi las-o pe Anastasia să-ţi facă o de- 
monstrație. O să merite, crede-mă. 

Absurditatea situației nu-i dădea pace. Oricât și-ar fi 
muncit mintea, nu reuşea să găsească sensul întregii situa- 
tii. Ce escroci dădeau o sută de mii unui necunoscut, fără 
să-i ceară nimic în schimb, nici măcar o fotografie? 

— Bine, se răsti, dar testul va avea loc în condiţiile mele. 

Scoase din buzunar telefonul pe care îl luase de acasă 
şi spuse pe un ton neprietenos: 

— E total meu, dare ca și cum n-ar fi fost vreodată. L-am 
resetat la setările din fabrică și am folosit un cont pe care 
l-am creat azi exact în acest scop. N-are cartelă SIM, nu ştie 
cine sunt, iar serviciile de comunicaţie şi localizare îi sunt 
oprite. Singura aplicaţie de pe el, în afara celor pre-insta- 
late, este jocul vostru. 

Luă banda adezivă pe care i-o întindea Anastasia și aco- 
peri meticulos atât lentila camerei video frontale, cât și a 
celei de pe spate, abia apoi porni aplicaţia. 

— De unde vreţi să începem? rânji el disprețuitor. 

Anastasia își aranjă eșarfa la gât cu un gest extrava- 
gant, de scenă. Indiferent ce i-ar fi spus lui Ştefan în acel 
moment, n-ar fi contat. Simțul echilibrului îi fusese afec- 
tat. În lumea pe care o cunoștea el, telefoanele mobile nu 
puteau fi influențate cu puterea minții. 

— În cazul meu, e simplu. Aș zice cu o cină, dar ar merge 
și un prânz. Unul vegetarian. Carnea îmi provoacă greață. 
Igor, în schimb, o să-ţi ridice ceva dificultăți. O să vrea 
okroshkat și să jucaţi șah. Uneori se mai dă jos de pe cal 

8 Supă făcută din legume crude mărunțite, precum castraveți, ridichi şi 
ceapă verde, cartofi fierţi, ouă și carne gătită (vită, vițel sau cârnaţi) și ames- 


tecată cu kvass, o băutură cu un conținut redus de alcool (1,5% sau mai pu- 
țin) din secară fermentată. 

şi acceptă şi o partidă de table, dar numai dacă îl prinzi 
în toane bune. 

Expresia îndârjită a lui Ştefan se preschimbă în nedu- 
merire, apoi în amuzament morocănos. 

Excelent, îşi spuse Anastasia. Fă-i pe oameni să râdă și n-au 
să te mai poată bate. E o imposibilitate neurologică. Râse zglo- 
biu, zi de vară la scăldat: 

— Ah, nepriceputa de mine! Desigur că nu m-aţi în- 
trebat cum am putea să ne cunoaștem mai bine, ci despre 
aplicație. Păi, cum să facem? Porniţi jocul și urmăriți ce se 
întâmplă pe ecran. Când doriți să încep, faceți-mi un semn. 
Pentru a înlătura orice suspiciune, eu și Igor o să tăcem 
chitic. Gura i se arcui abia sesizabil: Pe lângă localizare 
geografică ori recunoaștere facială, aplicaţia ar mai putea 
folosi și amprentă vocală pentru a-și recunoaște creatorii, 
nu-i așa? 

Respectul de sine îi cerea lui Ștefan să nu se lase învins, 
cel puțin, nu fără a duce lupta la podea: 

— Întocmai, ați putea face mai mult de atât, ați putea 
folosi un sunet din gama infrasunetelor pentru a declanșa 
o rutină ascunsă. Eu nu l-aș auzi, dar aparatul, da. Exce- 
lentă idee! Aveţi cumva niște superglue la îndemână? Dacă 
nu, este în regulă. les până afară să cumpăr. 

Calmă, Anastasia ieși din cameră și se întoarse cu un tub 
metalic. 

— Pofitiţi. 

Ştefan îl luă, desfăcu carcasa telefonului și turnă o pi- 
cătură generoasă de lipici peste microfon, acoperindu-l cu 
totul. Suflă ca să se întărească, apoi puse înapoi capacul. 

Ca o măsură de protecție suplimentară, dezactivă micro- 
fonul și din setările aparatului. 

— Cred că suntem bine acum, spuse el, pornind jocul. 

Pe ecran, din zece în zece secunde cele două cercuri își 
schimbau locul, apropiindu-se ori depărtându-se unul de 
celălalt. 

Anastasia privi întrebătoare la Igor. Acesta ridică din 
umeri: E spectacolul tău. Pune-l în scenă după cum ti-e voia. 
Femeia zâmbi, iar gura perfect desenată, împreună cu 
dinții impecabil de albi, se transformară într-o mușcătură 
crudă. Merse la un dulap şi îl deschise. 

— Există mai multe tipuri de meditație. Unora le place 
să stea în floare de lotus, altora să se concentreze asupra 
respirației ori asupra senzațţiilor din corp. Eu prefer medi- 
taţia în mișcare, Qigong or Tai Chi. Mă ajută să-mi elibe- 
rez mintea și în același timp să-mi canalizez energia. 

Când se întoarse, în mână avea o sabie. O trase afară din 
teacă, egal, fără să se grăbească. Paşii îi deveniră mici, de 
pisică — ori și mai bine — de tigroaică în urmărirea prăzii. 
Făcu un salt, lovind în același timp de sus în jos, despi- 
când un adversar imaginar. Ștefan simți în palmă telefo- 
nul vibrând. Cele două cercuri se deplasau către centrul 
ecranului. Fascinat, ridică aparatul în așa fel încât s-o poată 
vedea și pe Anastasia. Nu, nu se înșela. Între mișcările ti- 
nerei femei și înaintarea cercurilor exista o legătură. O 
mișcare lentă, un transfer al echilibrului de pe un picior 
pe altul, îl deplasa pe cel mic. O lovitură violentă, pe cel 
mare. O vibraţie prelungă îl înștiință că cercurile se ali- 
niaseră unul în interiorul celuilalt. 

Ştefan înghiți. Cât timp durase demonstraţia, uitase s-o 
facă. 

— Impresionant, murmură el. 

— Să continui? zâmbi Anastasia. 

Efortul fizic părea că nu o afectase câtuși de puţin. 

Ştefan realiză că putea pune la încercare buna credință 
a celor doi. Pentru a putea testa aplicațiile, dezvoltatorii de 
obicei includeau scurtături ascunse care să-i ducă direct 
acolo unde voiau ei. Să nege acel lucru ar fi însemnat că 
minţeau. Ia să vedem pe cine prindem cu cioara vopsită și zi- 
când că-i papagal. 

— Există vreo posibilitate să trecem direct la ultimul 
nivel? 

Igor râse și ridică în aer degetul mare: 

— Recunosc că aș fi fost dezamăgit dacă nu mă între- 
bai. Există, dar nu în varianta comercială. Premiile pe care 
le dăm sunt mari. Imaginează-ţi ce ar fi însemnat să le fi 
lăsat la îndemână hacker-ilor posibilitatea de-a sări peste 
niveluri. Aurul sultanilor nu ne-ar fi ajuns pentru câți men- 
taţi s-ar fi găsit! 

Ştefan își mestecă morocănos măselele. Explicaţia lui 
Igor stătea în picioare. 

— Da, aș dori să continuăm. Sunt curios cum se termină 
șarada asta, spuse el. Vocea îi sună ca a unui meșter care 
tocmai și-a dat cu ciocanul peste degete, dar care se abţine 
să înjure, ca să nu-i dea satisfacţie clientului cărpănos. 

Anastasia încuviință. Pe rând, concentrându-se la fie- 
care gest, îşi scoase pantofii, rămânând în picioarele goale. 
Reculul inconştient al lui Ştefan îi confirmă alegerea. O 

femeie care își scoate pantofii în fața unui bărbat dă de 
înțeles că ar putea urma și altele. 

— Apasă tu, te rog, pe butonul de start, spuse ea. 

Ştefan se opri la jumătatea gestului. 

— De ce n-o faci tu? De ce nu-l apeși cu puterea minții? 
Asta chiar ar reprezenta dovada finală! 

Igor scutură din cap, un zâmbet rece fluturându-i pe 
buze: 

— Ba deloc! Pentru un sceptic, demonstrațiile care con- 
travin ipotezei lui sunt precum floricelele ori seminţele: 
le consumă cu pumnul și tot mai vrea! Apasă cu mintea 
butonul și imediat o să-ți ceară să pornești fizic aparatul, 
apoi să-l faci să meargă fără baterie. Dacă prin absurd îți 
reușește, o să dea fuga acasă, de unde o să se întoarcă cu 
o căciulă de blană - că joben n-are — şi o să te conjure să 
scoţi din ea nu iepuri, ci securea lui Mihai Viteazu ori 
arcul de tisă al lui Robin Hood. Când, în sfârșit, va găsi 
ceva ce nu poți face, te va privi ca pe ultimul nimic și-ți va 
spune: Prostii! Știam eu că e o înșelătorie! Revenind la bu- 
tonul nostru, el nu poate fi apăsat cu puterea minţii; îi 
lipseşte componenta cuantică. Ar putea primi una, dar 
procedeul nu este în niciun caz unul trivial, ceva care să 
poată fi făcut cu o fluturare leneșă a mâinii. 

Discuţia cu Igor îi aducea lui Ștefan aminte de parti- 
dele de șah pe care le juca cu tatăl său. Când Babeș senior 
nu era complet beat, putea fi un adversar redutabil. Ori- 
cât de neașteptate ori agresive ar fi fost stratagemele ju- 
niorului, ele se loveau de apărarea de netrecut a bătrânu- 
lui și mai experimentatului jucător. 

Ridică mobilul și apăsă furios pe butonul de Start. Cele 
trei cercuri se împrăștiară pe ecran, formând chipul unui 
extraterestru cu gura mare, de soacră pusă pe harță. 

Anastasia se ridică pe vârfuri și inspiră adânc. Braţele 
îi erau aripile unui cocor pregătit să se avânte în înaltul ce- 
rului. Își extinse mâna în care ţinea sabia şi făcu o piruetă 
completă, balerină diafană și asasin necruţător în același 
timp. Urmară o suită de lovituri fulgerătoare, prea rapide 
pentru a putea fi urmărite. Ștefan îşi dădu seama că se îm- 
pingea în pernele canapelei, ca să pună o distanţă cât mai 
mare între el și lama strălucitoare, aducătoare de moarte. 

Întocmai ca prima dată, zvâcnetul necontrolat al cercu- 
rilor fu înlocuit de o mișcare concertată, rectilinie și uni- 
formă, de apropiere. Ștefan își simţi degetele atingând o 
chitară imaginară, completând muzica mută ce izvora din 
mișcările Anastasiei. Închise ochii. 

— Ce a fost asta?! strigă Igor. 

Ştefan îl privi surprins. Pe ecran, cele trei cercuri aștep- 
tau cuminti, concentrice. Anastasia i se alătură, curioasă. 

— Ce a fost asta, ce? întrebă el. Nu așa trebuia să se în- 
tâmple? 

Obrajii lui Igor ardeau. Înhăţă telefonul cu mâini care 
tremurau. 

— Cercurile! Nu s-au deplasat puţin câte puţin, ci au 
sărit direct în mijloc! 

Ştefan simţi o undă de empatie profesională pentru Igor: 

— Or fi zgârcit-o pe undeva programatorii tăi. Se mai 
întâmplă și pe la case mai mari. Nu pune la inimă. O s-o 
rezolve în versiunea următoare. 

Igor îl privi lung, aproape cu spaimă. În timp ce chipul 
îi era alb, obrajii îi ardeau. 

— Cred că nu înţelegi. Întreg algoritmul încape scris 
pe un șervețel. Nu avea ce „zgârci” să se petreacă. O adresă 
rezolvată se continuă cu cea imediat următoare, de unde 
și senzaţia de deplasare în linie dreaptă. Aici a fost alt- 
ceva... Căută în privirea Anastasiei: Doar dacă nu cumva 
restul de paşi s-au produs foarte-foarte repede... 

Amândoi se uitară la Ștefan. 

— Ai făcut ceva... șopti Igor. Te-ai concentrat împreună 
cu Anastasia, nu-i așa? 

— Da, da, bună încercare! hăhăi Ştefan. Cum de nu m-am 
gândit că se va ajunge aici? Fă-l pe prostovan să creadă că 
a contribuit la așa-zisul miracol și ţi l-ai făcut oștean pe 
viață. Întreb din nou, unde-i actul de adeziune, unde tre- 
buie să semnez? Și care va fi următorul pas? Donarea scâr- 
bavnicelor bunuri lumești pentru dobândirea unui loc 
garantat în împărăţia cerurilor? Păcat că nu v-aţi grăbit. 
Acum trei zile recrutarea mea ar fi fost o afacere cu ade- 
vărat bănoasă, însă între timp v-au luat-o alți șmecheri 
înainte. Dar, din prea plinul inimii mele, aș putea să vă 
ajut cu o sută de mii. Vă văd necăjiţi şi n-aş vrea să vă în- 
tristez mai rău decât sunteți deja. 

Igor puse cafeaua pe masă și așeză telefonul mobil ală- 
turi. 

— Mai fă odată ce ai făcut. Vezi ce se întâmplă, îl îndem- 
nă el pe Ștefan, apăsând butonul de Start al jocului. 

Anastasia se întoarse în centrul încăperii și își reluă 
dansul. Deşi aceleași, mișcările îi erau întrucâtva diferite. 

Mai ample, mai lente, mai feminine. Formele trupului își 
cântau cântecul lor de sirenă, îmbiind, amăgind, protejate 
de lama din oțel ce despica aerul, ținând la distanţă. Pur- 
tate de o viață proprie, degetele lui Ştefan începură să 
alerge pe niște corzi invizibile, intuind pașii Anastasiei 
cu o fracțiune de secundă înainte ca ei să se petreacă. 

Închise ochii, lăsându-se purtat de beţia ritmului ima- 
ginar. 

— Incredibil! Fantastic! exclamă Igor. 

Ştefan îl ignoră, continuând să cânte. Fără să poată spune 
cum, știa că nici Anastasia nu se oprise din dans. Ca prin 
vis îi apărură picioarele ei goale, plutind deasupra pode- 
lei. Ce chestie, n-am văzut că poartă o brățară la gleznă. Și ce 
are trecută pe ea, un pandantiv cu elefant? 

— Habar n-am cum aţi făcut, dar v-a ieşit, se auzi vocea 
neîncrezătoare a lui Igor. Aș vrea să pot veni cu o explica- 
ție, una care să nu sune absurd într-un context și așa fan- 
tezist, dar n-am! 

Ștefan deschise ochii și rămase pe gânduri. Pe ecran, 
cele patru cercuri concentrice vesteau victoria utilizato- 
rului cu numele de Vasile Roaită. Oftă și își prinse capul 
în mâini. Pentru el, ca inginer obișnuit să vadă lumea prin 
prisma aspectului ei direct măsurabil, situaţia i se părea 
dificilă, aproape imposibilă. Dacă era adevărat, dacă un 
microprocesor putea fi influențat cu puterea gândului, 
atunci implicaţiile erau imense. Supranaturalul susținut 
de ştiinţă se pregătea să intre cu un foarte mare bang în 
viața oamenilor. Din inexpugnabile, bazele de date vor 
deveni dintr-odată nesigure, obligând băncile să-și du- 

plice pe hârtie — ori și mai bine, scrijelite în piatră! — datele 
digitale. Plăţile electronice vor dispărea. Cine putea schim- 
ba la bunul plac conţinutul unei celule de memorie, putea 
la fel de bine să plătească dintr-un cont inexistent. Peste 
noapte, oamenii se vor vedea nevoiți să revină la bancno- 
tele fizice ca principal mijloc de plată. Lanţurile de distri- 
buţie vor fi grav afectate, ceea ce va atrage după sine dimi- 
nuarea ori stoparea producției. Foametea, lipsurile, tulbu- 
rările sociale, iar în cele din urmă războiul, constituiau 
următoarea etapă. 

— E pe bune treaba? întrebă el, ţintuind încăpățânat 
podeaua. 

— Ce rost ar avea o minciună atât de elaborată? rosti 
Igor. Există modalități mult mai simple de a scăpa de niște 
bani, nu crezi? 

Antrenată de un curent slab de aer, o scamă se mișcă pe 
podea. Ștefan întinse mâna către ea, ordonându-i: Ridică-te! 
Timp de o clipă, chiar se așteptă s-o vadă levitând. Și de ce 
nu? Repetabilitatea experimentului, punctul slab al tutu- 
ror cercetărilor ce vizaseră paranormalul, fusese atins. De 
acum, totul era posibil. Telechinezia, teleportarea, trans- 
mutarea fierului în aur, părăseau planul ficţiunii, deve- 
nind viitoare subiecte de studiu. 

Anastasia puse sabia înapoi în teacă și se așeză direct 
pe podea, cu bărbia sprijinită de un genunchi. Inima lui 
Ştefan prinse a bate mai repede. Combinația dintre atitu- 
dinea de fetiță așteptând cu ochi strălucitori continuarea 
poveștii, fragilă în ingenuitatea ei, și decolteul de femeie, 
îl tulbura, distrăgându-l de la aspectul ingineresc al situaţiei. 

Scutură din cap, obligându-și gândurile să meargă fie- 
care în sertarul lui. Jocul, premiul consistent, prezenţa lui 
acolo, nu erau în niciun caz coincidente, ci elementele unei 
strategii bine puse la punct. Suflă asupra scamei, făcând-o 
să dispară. Cu fiecare clipă care trecea, ideile i se limpe- 
zeau, căpătând structură. Participase la suficiente nego- 
cieri pentru a ști că succesul depindea de abilitatea de a 
afla intenţiile părții celeilalte. Avea de ales între o deschi- 
dere dură și una diplomatică; optă pentru cea dură. 

— Reprezentanții cui sunteți? Ai conducătorilor actuali 
ori ai celor ce urmează să se ridice? Când vestea despre ce 
ați obținut voi aici va ajunge la public — 

Anastasia deveni brusc preocupată de oja unghiilor, 
Igor, de un punct aflat pe perete. 

— Înţeleg. Dacă va ajunge vreodată la public..., se co- 
rectă cu voce coborâtă Ștefan. 

Igor își încrucișă mâinile peste pântecul nu tocmai suplu. 

— Văd în privirea dumneavoastră că ne judecați. Spu- 
neţi-mi, este societatea pregătită pentru o asemenea bombă? 
Ce credeţi că vor zice semenii noștri când vor afla că prin- 
tre ei există oameni capabili să altereze cu puterea minții 
informaţia digitală? Îi vor primi ca pe niște Mesia, deschi- 
zători de noi și fascinante drumuri, ori îi vor arde pe rug 
în piața mare, ca pe vremea Inchiziției? 

Într-o lume în care părinţii refuză să-și vaccineze copiii, 
expunându-i cu bună știință bolilor aparţinând secolului 
trecut, orice era posibil. Ștefan rămase tăcut, ignorând 
capcana abilă. Pe un partener vorbăreţ, supărat pe ne- 

dreptăţile sociale flagrante, îl poate lua cu ușurință valul, 
făcându-l să spună mai multe decât intenționase s-o facă. 

Igor îi făcu un semn discret Anastasiei. Femeia se ri- 
dică și scoase dintr-un sertar al biroului un teanc de pa- 
gini tipărite. 

— Aţi vrea să știți mai multe despre proiectul care a 
făcut posibilă această descoperire? Să deveniți parte ac- 
tivă în el? Sunt convins că au să vă placă lucrurile de care 
ne ocupăm, iar nouă ne-ar prinde bine cineva cu abilită- 
tile dumneavoastră mentale, spuse Igor. 

În privirea lui Ştefan sclipi curiozitatea. 

— Ce ar presupune asta? 

— Un fleac, râse Igor. Să semnaţi un NDA? prin care 
vă angajați să păstraţi secretul asupra informațiilor pe 
care vi le vom furniza. 

— lar dacă îl încalc? Să zicem că mă apucă vorbitul în 
somn și am uitat să închei cu blonda de lângă mine un 
acord similar. 

— Ar fi o alegere neinspirată, strecură suav Anastasia, 
răsucind pe deget o șuviţă acaju. Toată lumea ştie că blon- 
dele sunt gură-spartă. Roșcatele, în schimb... 

Pe Ștefan îl încercă un moment de confuzie, neștiind 
dacă să râdă, să înjure ori să accepte invitaţia fățișă la flirt. 

— Înclin să-i dau dreptate Anastasiei, interveni Igor, 
ar fi o idee nefericită să procedați astfel. Despăgubirile 
din contract au fost gândite special pentru a fi descura- 
jante. Milioane şi milioane de euro... Și încă ceva. Nu îi 
veți putea contacta pe avocații dumneavoastră pentru a 


9 Non-Disclosure Agreement — acord de confidenţialitate. 

le cere părerea. Ar fi degeaba, textul documentului ne- 
fiind deschis negocierii. În cazul în care veți fi de acord 
cu condiţiile noastre, veţi pleca neîntârziat către o locaţie 
ce nu vă va fi dezvăluită decât la sfârşitul perioadei. Nu 
veţi putea trece pe acasă, dar veți putea da câteva tele- 
foane, însă numai sub supravegherea noastră directă. 

Anastasia atinse ca din întâmplare mânerul sabiei. Pe 
chipul lui Ștefan se citea dorinţa de a lovi pe cineva. Igor 
se afla într-un real pericol să iasă de acolo cu ochii vineți. 

— Asta nu-i doar obrăznicie, e tupeu gros! strigă Ştefan, 
încleștându-și pumnii. De ce nu vreţi să vi-l dau și pe pri- 
mul născut ori o bucată din ficat?! 

— N-aveţi copii, iar de ficatul dumneavoastră avem 
nevoie acolo unde este, i-o reteză scurt Igor. Ştiu că nu-i 
simplu, dar încercați să vedeți lucrurile și din perspectiva 
noastră. Secretele pe care dorim să vi le împărtășim valo- 
rează mai mult decât toate bogăţiile acestei planete puse 
la un loc. Ele pot să înscrie specia umană pe o nouă traiec- 
torie, una mai bună, ori o pot trimite înapoi în epoca de 
piatră. O postare entuziasmată pe Facebook ori o discuție 
șușotită cu un prieten intim, ne pot aduce o publicitate 
pe care încă nu ne-o dorim. E natural să ne luăm anumite 
măsuri de precauție. În locul nostru, vă asigur că ați pro- 
ceda la fel. 

Două lucruri îi veniră lui Ștefan simultan în minte: cu- 
vintele de despărțire ale Simonei „Nu te-ai da înapoi de la 
nicio cheltuială ca să-ți aperi independența, unicul lucru care 
contează cu adevărat pentru tine” şi replica ţăranului la ru- 
găminţile peștişorului de aur de a-l arunca înapoi în apă 

în schimbul îndeplinirii a trei dorinţe: Pe cine faci tu, mă, 
țăran?! a zis el şi l-a călcat pe cap pe peştișor. Libertatea o 
ai cu adevărat doar atunci când poți și să renunți la ea, 
nu doar s-o aperi cu prețul vieții. Înjură cu sete. Partici- 
parea într-un astfel de proiect — desigur, dacă nu era vorba 
despre o șarlatanie pe care încă n-o înţelegea — putea fi o 
oportunitate unică într-o mie de vieți. 

— Despre ce perioadă este vorba? mormăi el, arătând 
către documentul care, după grosime, număra câteva zeci 
de pagini. 

— Trei luni, cu posibilitatea de prelungire. 

Latura de antreprenor a lui Ștefan, obișnuită cu disci- 
plina strictă a lucrurilor care erau de făcut, preluă con- 
trolul. 

— Ce se întâmplă dacă, în acest timp, va fi nevoie de 
prezența mea? Nu știu, să zicem că se îmbolnăvește mama. 

— Nimic, deoarece nu veți fi informat, indiferent că e 
vorba de boală ori, Doamne ferește, de un deces. Igor ri- 
dică mâna, oprind protestele tânărului: Discutăm despre 
un mediu controlat. Mintea umană este un mecanism de- 
licat. Încercăm pe cât posibil să ţinem la minimum factorii 
perturbatori. Nimic nu intră, nimic nu iese. De haine nu 
veţi avea nevoie. Veţi primi mai multe rânduri de schim- 
buri la destinaţie. 

— Există vreun motiv pentru care nu-mi pot lua tricou- 
rile mele de acasă? se stropși Ştefan. Poate voi îmi dați 
unul cu Despacito, iar eu voiam cu Ed Sheeran! 

— Nu vor fi nici unul, nici celălalt. Hainele pe care le 
veți primi sunt dintr-un material special, menit să spo- 

rească abilitățile mentale ale celui care le poartă. Pe buze 
îi trecu un zâmbet șters: Ori așa ne place nouă să credem. 
Invenţia ne aparține. 

Ştefan scutură încăpățânat din cap. 

— Sună tentant, recunosc, dar condiţiile sunt inaccep- 
tabile... 

Igor îi făcu semn Anastasiei să-i dea acordul de confi- 
denţialitate. Tânărul nu făcea parte din categoria bărba- 
ților docili, gata să urmeze dispozițiile primite ori să stea 
acolo unde îl puneai; suporta greu căpăstrul. Ca să poată 
spune da, avea nevoie să simtă că i-a smuls o concesie, fie 
și doar una mică, celui care îl obliga să danseze pe sârmă. 

Îşi trecu palma peste coperta documentului: 

— Luaţi-l. Citiţi-l. Dacă vi se pare abuziv, vom face o ex- 
cepție și vom discuta. Cât despre mama dumneavoastră, 
nu vă faceți griji. Cu mâna mea voi adăuga o clauză în 
contract care să ne permită să vă înştiințăm în mod regu- 
lat asupra stării dumneaei de sănătate. lar dacă i se în- 
tâmplă ceva, veţi fi informat de îndată. 

Presupunerea lui Igor se dovedi corectă. Ștefan luă actul 
şi începu să-l parcurgă cu obișnuința pe care o dă rutina. 

— Așa mai merge, spuse el, absorbit de lectură. Despă- 
gubirile erau, într-adevăr, mari, iar clauzele, draconice. 
Nu avea voie să vorbească despre ce urma să vadă, să scrie, 
ori măcar să menţioneze pe spatele unui petic mototolit 
de hârtie că făcuse parte din respectivul proiect. 

— Şi cum urmează să fiu transportat la destinația ne- 
cunoscută? se interesă el fără să ridice ochii. Cu cagulă 
pe cap și muzică în căşti, să nu mă pot orienta după auz? 

— Domnule Babeș, zâmbi Igor, în ciuda aparenţelor 
suntem doar niște savanți prăpădiţi, niște șoareci de bi- 
bliotecă cu pretenţii. Ne lipseşte simțul suspansului din 
filmele de acțiune. Ne vom deplasa la destinația noastră 
într-o mașină fără geamuri. 

Anastasia își recuperă sabia, apoi pantofii. Ştefan își 
aduse aminte de amănuntul pe care îl observase în timpul 
demonstrației: 

— Frumoasă brățară. N-am apucat să văd bine pandan- 
tivul. Ce reprezintă, un elefănţel? 

— Care brățară? sosi cu întârziere răspunsul Anastasiei. 

— Cea de la gleznă. Mai există și alta? 

Când Ștefan ridică privirea, îl frapă chipul golit de sânge 
al tinerei femei. Până și buzele îi erau palide. 

— Nu am, articulă ea cu greutate. Am obișnuit să port 
una cu mult timp în urmă, dar am pierdut-o, iar alta nu 
mi-am mai cumpărat de atunci. Trebuie că ți s-a părut, 
mai zise, apoi ieși grăbită din încăpere. 

Ştefan rămase privind lung în urma ei. Era convins că 
nu i se păruse. De ce minţea femeia? Se întoarse la lectura 
lui, dând uitării incidentul, iar într-o jumătate de oră își 
punea semnătura pe acordul de confidențialitate în forma 
lui originală. Îi rămăseseră câteva întrebări — mai ales cu 
privire la adevărații sponsori ai proiectului — dar ca să gă- 
sească răspunsurile, trebuia să intre în horă. Curiozitatea 
îi fusese ațâțată. Voia să vadă despre ce era vorba. 

Interiorul mașinii, o dubiță similară celor folosite de 
curierii rapizi, rivaliza cu un birou modern. Trei scaune 
din piele fixate în podea erau dispuse în jurul unei mese 
din lemn, iar un panou TV, un frigider, împreună cu o ca- 
fetieră și un bar bine garnisit, completau decorul. 

Ştefan se așeză cu fața în direcția de mers. Igor luă loc 
de partea cealaltă a mesei. 

— Dacă îţi e foame, spuse el, ne putem opri să luăm ceva; 
sunt destule restaurante în drumul nostru. Până atunci, 
găsești în frigider niște sandvișuri și salată. Sunt proaspete; 
s-a ocupat Anastasia. 

Din tonul lui Igor dispăruse formalismul. Semnarea 
actului îi adusese de aceeași parte a baricadei. Așa or fi stat 
oare lucrurile şi între Mefisto și doctorul Faust? S-au bătut pe 
burtă şi au cântat împreună cântece de beție după ce unul i-a 
cumpărat sufletul celuilalt? nu rezistă Ștefan să se întrebe, 
dar urmă exemplul celui mai vârstnic. 

— Poate mai încolo, îi răspunse el. Crede-mă, mânca- 
rea este ultimul lucru la care îmi stă mintea acum. Mă in- 
teresează să aflu mai multe despre proiectul care mă va 
ţine trei luni departe de casă. 


120 


Hiperspațiul minții Dan Rădoiu 


— Nu am niciun dubiu asupra acestui lucru. Bei ceva? 
Pot să-ţi ofer whisky, coniac, ori un vin de colecție. 

Ştefan dădu să refuze, apoi realiză că propunerea lui 
Petrov îi putea aduce un avantaj. Poţi ține pe cineva într-o 
mașină fără ferestre, dar nu îi poţi refuza satisfacerea ne- 
voilor fiziologice. Chiar și pe autostradă dacă opreau, tot 
îşi va putea da seama în ce zonă se aflau, după numerele 
mașinilor. 

— Aș bea o bere, dacă ai. 

Igor deschise frigiderul. 

— N-avem. Cum îţi ziceam, Anastasia s-a ocupat de apro- 
vizionare. Urăște berea. O consideră, citez, „o băutură de 
târtan care te face să elimini gaze şi să te pişi des”. Dar, 
nu e o problemă. O să oprim pe drum să-ți luăm. 

O floare gingașă cu o educație aleasă, domnișoara cu săbiile, 
comentă cu o grimasă în sinea lui Ștefan. 

— Atunci, apă. Minerală, de preferință. 

Igor făcu o figură vinovată. 

— Nici din asta nu avem. E cu bule. Vezi prima parte 
din obiecția prietenei noastre. 

Ştefan făcu un gest de lehamite. 

— Coniac, whisky — bleah. Deschide vinul ăla. 

Igor luă o sticlă care parcă fusese tăvălită prin noroi. 

— O mie nouă sute cincizeci... spuse el gânditor. Un an 
cu rezonanţă pentru subiectul nostru. Luă două pahare 
cu picior, turnă o cantitate mică în ele, apoi îi întinse unul 
lui Ștefan. Să fie într-un ceas bun! Fie ca venirea ta să ne 
apropie de obiectivul nostru. 

Dintr-un difuzor nevăzut se auzi vocea Anastasiei: 

— Totul OK acolo în spate? Se distrează băieții? 

— Așa și așa, răspunse Igor. Am fi făcut-o și mai bine 
dacă am fi avut niște bere în frigider. 

— Neah. Ar fi mirosit urât la destinaţie. Geamuri nu 
există, ușa nu se deschide în mers, iar mașina asta nu-i am- 
bulanță, ca să fie dotată cu ploscă. Atenţie la lichide. Abţi- 
nerea — mă rog, la fel și abstinenţa — se știe că dăunează 
la prostată. Puneţi-vă centurile, jucaţi șah ori uitați-vă cu- 
minţi la televizor. Vreau s-o ţinem aţă. O să ne ia ceva până 
ajungem. 

Motorul porni, iar mașina se puse în mișcare. Igor ridică 
din umeri a neputinţă: 

— Îmi pare rău, dar se pare că va trebui să ne mulțumim 
cu sanvișurile pe care le avem. 

Ştefan rămase tăcut, așteptând. Puțin îi păsa de meniul 
zilei. Voia să afle cât mai repede secretele pe care le intuia 
că se ascund în spatele denumirii generice de „proiect”. 

Igor îşi înmuie buzele în vin. Îl fiersese destul la foc 
mic pe tânărul antreprenor. 

— Am să încep cu sfârşitul poveștii. Va avea mai mult 
sens așa. Sacsayhuamân, îţi spune ceva? 

Ştefan ciuli urechile. Sacsayhuamân era o citadelă aflată 
la periferia orașului Cusco, renumită pentru zidurile sale. 
Nici până în ziua de azi, savanții nu puteau spune cum 
fuseseră construite. Alcătuite din blocuri de andezit cân- 
tărind până la două sute de tone, ele formau un puzzle 
în trei dimensiuni, imposibil de replicat chiar și cu ajuto- 
rul tehnologiei moderne. 

— Da. Face parte din suita misterelor clasice care susțin 
ipoteza unei intervenţii extraterestre în dezvoltarea spe- 
ciei umane. Cum altfel, susțin adepţii acestei teorii, ar fi 
putut o civilizaţie aflată încă în epoca bronzului - până 
la sosirea spaniolilor, incașii n-auziseră încă de fier; de 
oțel, nici atât — să ducă la bun sfârșit asemenea construcții 
megalitice? 

Igor surâse: 

— Construirea Marii Piramide? Statuile din insula Paș- 
telui? Există vreo asemănare între ele? 

— La fel, aceeași poveste. Nu putem spune cum au fost 
construite ori transportate. Blocurile piramidelor cântă- 
resc peste zece tone. Statuile, dacă memoria nu mă înșală, 
undeva pe la optzeci — mult prea grele pentru a putea fi 
manipulate cu mijloacele existente la acea vreme! 

Igor apucă paharul de picior și începu să-l rotească. 

— În perioada războiului rece, spuse el după câteva 
clipe de tăcere, un satelit rusesc a făcut o descoperire care 
a fost considerată imediat secret de stat și tratată în conse- 
cință. Doar câţiva cercetători aleși pe sprânceană au avut 
acces la datele colectate. Ești familiarizat cu teoria Big 
Bang-ului? 

— Cât de cât. Se zice că la un moment dat toată materia 
existentă în univers se afla concentrată într-un punct in- 
finit de dens și de fierbinte, care apoi a explodat și s-a îm- 
prăștiat în toate direcțiile. Acum s-ar părea că ne-am afla 
încă în faza de expansiune. Când se va încheia, va urma 
cea de colaps. Sub influenţa gravitaţiei, materia se va reîn- 
toarce la punctul de start, iar ciclul se va relua. 

— Să presupunem că așa au stat lucrurile. Spune-mi, 
dacă ne-am fi putut uita în interiorul acelui punct infinit 
de dens și de fierbinte, ce am fi găsit? Hidrogen, fier, ura- 
niu? 

— În niciun caz. În momentul de dinaintea expansi- 
unii, materia exista într-un soi de stare premergătoare. 
Încă nu se diferenţiase în compușii chimici pe care noi îi 
știm azi. 

Pe chipul lui Igor trecu un surâs: 

— Altfel spus, domnea o stare de incertitudine. Ce se 
afla în interiorul masei premergătoare nu se hotărâse încă 
ce voia să fie. Hidrogen, fier sau uraniu. Corect? 

Ştefan se încruntă. 

— Mi se pare cam trasă de păr exprimarea, dar da, poți 
să-i zici și aşa. 

Zâmbetul lui Igor se adânci. 

— Îţi propun să numim Esenţialium această stare pre- 
mergătoare, iar stării de incertitudine să-i spunem pe nu- 
mele ei cuantic: superpoziție. Acum, să presupunem că 
într-o zi, cum își dormea somnul ei dulce această concen- 
trare de Esenţialium, cineva — o să-l numim Cineva - a 
băgat capul pe ușă și s-a uitat la ea. A surprins-o. Ce crezi 
că s-a întâmplat? 

Ştefan nu se putu abţine să izbucnească în râs. Stilul 
de unchi pehlivan al lui Igor, modul în care explica teorii 
științifice complicate ca și cum ar fi fost nişte basme ori 
anecdote amuzante, trebuie că îl făceau deliciul studen- 
ților. 

— S-a speriat, a sughiţat, și a răcnit să stingă lumina? 


124 


Hiperspațiul minţii Dan Rădoiu 


— Aproape exact! S-a speriat și a luat-o la fugă în toate 
direcţiile. S-a împrăștiat. Ţi se pare cunoscut de undeva 
modelul? 

Ştefan căzu pe gânduri. Luând în calcul că așa ceva ar 
putea exista, o masă de... Esenţialium în superpoziţie, 
simpla ei observare ar obliga-o, într-adevăr, să renunţe la 
starea de incertitudine și să ia o formă tangibilă. Teoria 
avea o singură hibă: presupunea existența unei entități 
superioare pe post de observator. 

— Vrei să spui că scânteia care a declanșat Big Bang-ul 
s-a datorat unei observaţii directe? ridică el fără să-și dea 
seama vocea. Cine a fost acel „Cineva”, Dumnezeu?! 

— Mai curând un fel de Tată Absolut la care se închină 
Dumnezeul nostru atunci când se duce la culcare, cotco- 
dăci Igor. Continuă, ignorând intenţia lui Ştefan de a-l în- 
trerupe: Imaginează-ţi un banc de peşti, și un rechin care 
dă năvală în mijlocul lor. Pe câţiva îi va prinde, dar restul 
vor fugi care încotro. E ca într-un joc de-a prinselea, dacă 
vrei. Cei pe care îi atingi — îi vezi, în cazul acesta — sunt obli- 
gaţi să rămână pe loc. Ceilalți, vor continua să alerge liberi. 

— Vrei să spui că nu tot Esenţialiumul disponibil a fost 
convertit în materie la momentul Big Bang-ului? Că por- 
țiuni din el au scăpat observaţiei directe? 

— Întocmai! Noi, cei din proiectul căruia tocmai te-ai 
alăturat, ne-am permis să numim „Esenţialium liber” par- 
tea care a scăpat. Restul comunității ştiinţifice îi spune dark 
matter”. 
~ 10 dark matter — cf. wikipedia: materia întunecată este în prezent un tip 


necunoscut de materie, despre care se consideră că ar conţine o mare parte 
din masa totală a universului. Materia întunecată nu emite și nici nu absoar- 

Ștefan se lăsă pe spătarul scaunului. Elementele din 
teoria lui Petrov se îmbinau fără greș. Singurul ei cusur 
consta în prezenţa acelei super-ființe, dar însăși funda- 
mentele fizicii cuantice sfidau logica și bunul simț. Ce so- 
coteală e aia când un electron așteaptă să fie observat ca 
să se hotărască cum vrea să se învârtă în jurul axei sale, în 
sus sau în jos? Şi cu toate acestea, obligativitatea unui ele- 
ment de natură religioasă îl irita peste măsură. Luă paha- 
rul de vin și îl ridică în aer ca pe o mostră: 

— Şi pe ăsta tot domnul acela cu barbă colilie, zulufi 
și privire mustrătoare l-a creat? Tatăl Absolut parcă i-ai zis. 
A luat o mână de Esenţialium liber — tâmpiţii de noi insis- 
tăm să-i spunem țărână! — s-a uitat la ea - mă rog, aici mi- 
nuta de ședință diferă de la caz la caz, unii spun că ar fi 
suflat asupra ei — și paf, iete că ne-am făcut cu un pahar! 
Se aplecă înainte ca un șarpe care își țintuieşte prada: Mă 
întreb, susură el suav, cele cu defect din fabricație, s-a uitat 
individul câș la ele sau a suflat cu stropi? Recunosc că la 
partea asta îmi dă cu virgulă... 

Igor ridică paharul său. 

— Nu, pe acestea le-a făcut omul undeva prin Uniunea 
Europeană. Ar fi costat prea scump să le importați din 
Federaţia Rusă. Producătorii europeni își păzesc cu fero- 
citate piețele de desfacere. 

— Așa merge treaba? Capra calcă piatra, piatra crapă-n 
patru? Cineva a creat materia, iar apoi, ce? Tot acest Cineva 


be lumina sau radiaţiile electromagnetice sau de altă natură, și deci nu poate 
fi observată direct cu telescoapele. Se estimează că materia întunecată consti- 
tuie 83% din materia din univers și 23% din masa-energia sa. Existenţa ei încă 
nu a putut fi dovedită pe cale experimentală, deoarece ea nu emite radiații. 

a creat oamenii, câinii, pisicile, virusul guturaiului și mi- 
crobul mătreţei? lartă-mă că îţi zic, dar trebuie că a avut 
o privire a dracului de ascuțită acest monsieur — 

— Gaspadin, îl întrerupse Igor. Sună mai amuzant în 
rusă. 

— .. cum-fi-zici-tu, Cineva-Vasile ăsta! explodă Ștefan. 
A surprins nu doar compușii chimici cu ochiul lui de șoim, 
dar şi pe cei organici! Își plesni mâinile una de alta: Măi 
să fie! Sunt curios, paraziții intestinali, cu alte cuvinte, mân- 
cărimea în cur, s-au întrupat înainte ori după apariţia xe- 
nonului? 

— De ce neapărat a xenonului? râse Igor, nepărând în 
vreun fel afectat de vehemenţa verbală a interlocutorului 
său mai tânăr. De ce nu a molibdenului, să zicem? 

Ştefan rânji larg; 

— Unde ai văzut tu faruri cu molibden? La cât de întu- 
neric e prin locurile pe unde se perindă mișcocii ăia, măcar 
niște faruri decente ar trebui să aibă! 

Expresia îi redeveni serioasă. Să-i prindă cu tema nefă- 
cută pe evangheliștii profesioniști constituia una dintre 
distracţiile lui favorite: După ce l-a omorât pe Abel, Cain a 
fost exilat în țara Nod, unde a avut fii şi fiice. Cu cine, bădie, a 
avut el aceste fii și fiice? Oricâtă bucurie ar fi avut de unul sin- 
gur printre brazi și printre ferigi, odrasle tot n-ar fi rezultat 
din respectivul proces. Cel mult o oarecare stare de lene. Hai, 
te rog, spune-mi cum s-a întâmplat! Mor de curiozitate să aflu! 

— Serios, l-a creat acest Cineva pe Adam dintr-un boț 
de lut? Şi la fel s-au petrecut lucrurile și cu moleculele or- 
ganice complexe? Cineva a creat florile, albinele, mirosul 

de brad ori de tei, dar şi pe cel cauzat de consumul de bere 
în exces? 

— Nu, acestea au fost invenștate. 

Ştefan avu impresia că aude expresia omului sărman 
fără scânteie de foc în sobă: De-aș mai duce-o până în femar- 
tie... 

— Poftim? 

Zâmbetul de unchi care joacă un renghi nepotului îi 
reveni lui Igor pe chip: 

— Nu te-a înșelat auzul. Am spus că au fost invenștate. 

— Există acest cuvânt — invenștat — în dicționar? 

— Nu cred, cel puţin nu încă. Ţin minte că mi-a venit 
în timpul unei discuții în care încercam să-i explic cuiva 
ce îți spun şi ție acum. Reprezintă o combinaţie între ver- 
bele „a inventa” și „a ști”. Şi iată-ne ajunși direct în mie- 
zul proiectului nostru: a ști, a vedea într-un anume fel, 
obligă Esenţialiumul să ia forma dorită de privitor. Este 
ceea ce indienii au intuit atunci când au plasat cel de al 
treilea ochi, cel al cunoașterii, în mijlocul frunțţii. Luna 
continuă să existe și atunci când nu ne uităm la ea deoa- 
rece în mintea noastră știm că ea există, ceea ce o face să 
fie acolo unde este. 

— Vrei să spui că dacă ai putea șterge această informa- 
ție din mintea tuturor oamenilor de pe planetă, Luna ar 
dispărea? 

— Nu doar a oamenilor, dar şi a păsărilor, a mamife- 
relor ori a planctonului din ocean. Cu toții contribuim la 
menţinerea realităţii în forma pe care o cunoaștem. Poţi 
spune că suntem niște gardieni a căror misiune principală 

constă în a împiedica Esenţialiumul să se reîntoarcă în 
starea de superpoziție. 

În sistemul de referinţă ales de Igor, explicaţia lui avea 
sens. Dar la fel stăteau lucrurile și în cazul teoriei Pămân- 
tului plat ori a reptilienilor din spaţiu care conduc planeta, 
dacă îi ascultai pe adepţii acelor curente. Ștefan avea ne- 
voie de mai mult decât de cuvinte pentru a fi convins: 

— Puteţi demonstra în laborator aceste afirmații? 

— Desigur. De fapt, așa a început proiectul. Începusem 
să îți spun că în timpul războiului rece un satelit rusesc, 
în timp ce scruta cosmosul în încercarea de a identifica 
semnătura energetică a Esenţialiumului, a descoperit că 
existau locuri pe Pământ care emiteau acel tip de radiație. 
Pe unele dintre ele le-am menţionat deja: platoul Giza, in- 
sula Paștelui, orașele vechi din Peru. Piramidele, mega- 
liții, emiteau o radiaţie reziduală similară cu cea a celor 
mai vechi unde radio, semnalele exploziei originare. 

— lar asta înseamnă că... ? 

— Că respectivele locuri au fost create — de fapt, recreate 
— utilizând materia primordială a universului. Cineva — 
i-aş spune „invenștator”, dar îmi e teamă că n-ai să te 
oprești din râs o săptămână întreagă - a obligat o canti- 
tate de Esenţialium redevenit liber să ia forma dorită de 
el. S-a uitat la respectivul pietroi și l-a văzut materializân- 
du-se la destinaţie, tocmai în vârful piramidei. 

— Teleportare!? 

— Întocmai. 

— Aţi reușit să replicaţi în laborator așa ceva?? 

Igor își schimbă poziţia în scaun. Siguranţa de sine de 
mai devreme fusese înlocuită de prudenţă. 

— Încă nu, dar lucrăm asiduu. Succesele despre care îți 
ziceam nu sunt atât de spectaculoase. 

Entuziasmul lui Ştefan se dezumflă precum o minge 
spartă. 

— Înţeleg, mormăi el. 

Igor scoase din servieta pe care o adusese cu sine un dom 
din sticlă. Avea o tălpică magnetică, iar în interior se gă- 
sea o cantitate oarecare de pilitură de fier. Din cauza mag- 
netului de la bază, dădea impresia că înăuntru s-ar afla 
un arici cu spinii zburliți. 

— Cu aşa ceva se antrenează viitorii tăi colegi. Încearcă 
și tu. 

Ștefan privi circumspect obiectul. 

— Şi mă rog, ce ar trebui să fac? Să scot pilitura de fier 
de acolo și s-o aduc pe masă? 

— Ar fi o realizare impresionantă, dar, pentru început, 
încearcă să mişti unul dintre cristalele de fier. N-o să-ți 
iasă, însă o încercare n-are cum să-ți strice. 

— Te-ai gândit vreodată să te faci antrenor sportiv? Te 
pricepi teribil să-i încurajezi pe cei aflați la început de 
drum! 

Ştefan își plasă palma deasupra domului, ordonând în 
minte piliturii de fier să se miște. Respirația îi deveni su- 
perficială și realiză că strângea din dinţi. Brusc, se simţi ca 
un idiot. Împinse dispozitivul către Igor cu un gest grăbit 
al mâinii. 

— L-a ieșit cuiva până acum pasienţa asta? se stropși el. 

— Am văzut-o întâmplându-se o singură dată. Câteva 
cristale s-au mișcat ca bătute de vânt. A fost fascinant de 
urmărit! 

Ştefan plescăi a lehamite: 

— Din păcate, filmul s-a pierdut ori nu i-a dat nimănui 
prin cap să apese butonul de înregistrare, nu-i așa? 

— Din contră. Există înregistrări video din patru un- 
ghiuri diferite. Am să ți le arăt când ajungem la Conac. 

Ştefan își bătu bărbia cu un deget: 

— La conac? Sună bine. E unul boieresc sau o construc- 
ție nouă? 

Igor își făcu de lucru cu ceasul de la mână, amânând 
răspunsul. 

— Nici una, nici alta, spuse, studiindu-și manșeta. Co- 
nac este un eufemism. Din motive pe care ți le voi pre- 
zenta la momentul oportun, ne-am amplasat laboratorul 
pe locul unei foste fabrici dezafectate. 

Ştefan întâmpină vestea cu o grimasă de dezgust. Din 
ce în ce mai bine! Mă așteaptă trei luni de dormit cu capul pe 
cine știe ce menghină ori banc de lucru. Ce o fi fost în mintea 
mea când am acceptat să fac parte din această farsă? 

Din locul unde se oprise, domul îi atrăgea privirile ca 
un magnet. Luate individual, acele de fier păreau arun- 
cate la întâmplare. La un loc însă formau o jumătate de 
sferă. Îl trase din nou în dreptul său, continuând să stu- 
dieze stalagmitele în miniatură. În toată acea lipsă de 
structură, din loc în loc se puteau vedea secvenţe repeta- 
bile, întocmai ca o partitură muzicală. Pe sub masă, de- 
getele îi porniră să formeze acorduri, iar în minte auzi o 

melodie monotonă, întreruptă pe alocuri de sunete ascu- 
tite. 

— Dumnezeule! 

Ştefan deschise speriat ochii. Nici nu ştia când îi închi- 
sese. În interiorul domului pilitura se năruise, formând 
un strat cenușiu. 

— Ce s-a întâmplat? murmură el confuz. 

— Tu să îmi zici! Am luat sticla să mai torn niște vin, iar 
când m-am uitat, am găsit bursucul așa! strigă Petrov. Cum 
ai făcut? 

Ştefan luă dispozitivul și îl întoarse. Pe partea cealaltă 
a tălpicii se afla o clapetă pe care era desenat simbolul 
unei baterii. 

— După cum i-a zis Bulă prietenei lui atunci când tipa 
i s-a așezat în braţe și a simţit ceva tare în pantalonii lui: 
Nu te ambala, draga mea, sunt cheile. Probabil că a rămas 
fără curent, spuse el, punând dispozitivul înapoi pe masă. 

Igor îl înhăță ca un hapsân care vede în praful drumu- 
lui un ban de aur. Pe sub sprâncenele rare, ochii îi ardeau 
ca posedați. După câteva încercări nereușite, scoase bateria. 

— N-avea cum, spuse el, ridicând-o la înălțimea ochi- 
lor. Este alcalină. 

— A, dacă e alcalină, îi maimuțări Ștefan tonul preocu- 
pat, atunci nu mai încape nicio îndoială! Vin cu garanţie 
pe viaţă. Continuă să funcţioneze și după ce s-au consu- 
mat! 

Igor strânse bateria în palmă. În minte îi sunau cuvin- 
tele unuia dintre scriitorii lui favoriți, Arthur Conan Doyle: 
„După ce ai dat la o parte imposibilul, ceea ce rămâne, 

indiferent cât de improbabil ar părea, este adevărul”. Ceva 
se întâmplase. Acea baterie fusese nouă. O schimbase cu 
mâna lui înainte să plece de la Conac. 

Ştefan înghiți în sec. Lucrurile care îl înconjurau i se 
păreau străine. Parcă într-o singură clipă trecuseră ani. 
Pierdut printre așchiile minuscule din fier, fermecat de 
dezordinea ordonată a structurii lor, pierduse noțiunea 
timpului și a spaţiului. Călătorise într-un loc unde nu 
exista lumină ori întuneric, cald ori frig, ci doar o stare de 
omniprezenţă absolută. Fusese ca și cum s-ar fi aflat simul- 
tan în fiecare viețuitoare ori piatră de pe pământ, în cra- 
terele de pe Lună, în miezul tuturor stelelor ori planetelor 
care au existat ori vor exista vreodată în Univers. Privi 
către cerul aflat dincolo de acoperișul din tablă al mașinii 
și închise ochii. 

Igor puse dispozitivul pe masă și își mută atenția asupra 
lui Ștefan. Tânărul antreprenor se dovedea o necunoscută 
într-un context și așa volatil. Oftă. Lucrurile nu aveau să 
fie simple la Conac odată cu venirea lui. Deloc n-aveau 
să fie simple. 


k k*k 


Anastasia conducea cu urechea ciulită la discuția care 
avea loc în mașină, iar gândul îi zbura mai des decât și-ar 
fi dorit la Ștefan. De îndată ce îl văzuse intrând în încă- 
pere, realizase că îi plăcea să îl privească. Mișcările armo- 
nioase ale trupului lui, felul în care uneori își plimba de- 
getele pe niște corzi nevăzute, o transportau într-o lume 

învăluită într-o muzică pe care n-o înțelegea, dar ale cărei 
acorduri, uneori melodioase, alteori sincopate și pline de 
muchii ascuțite, îi sădeau în trup nevoia de a visa. Dorinţe 
deslușite doar în parte i se strecurau în suflet, fierbinți ca 
o zi de vară ori melancolice ca o felie de cozonac aromind 
a scorțișoară în noaptea de Ajun, sădind noi întrebări fără 
răspuns. Cum trebuia să procedeze în continuare? Ca să 
se poată asigura de loialitatea lui Ştefan, trebuia să și-l 
facă amant. Gândul în sine o umplea de greață, dar n-avea 
încotro. Doar așa va putea privi în mintea lui. 

Oamenii lui Igor asamblaseră un dosar despre Simona, 
fosta prietenă a lui Ştefan. Deşi fusese întocmit în mare 
parte pe baza informaţiilor disponibile online, Facebook 
în special, imaginea obținută fusese edificatoare. Cum o 
putea un asemenea bărbat fi împreună cu așa o oaie? își spuse, 
pe chip așternându-i-se o expresie de lehamite. Coafură 
cuminte, poze corecte, risipă de inimioare și îmbrăţișări 
la fiecare intervenție. Comentă cu un rânjet: Femeia 3C, 
idealul bărbaților de modă veche: casă, capră, copii — neapărat 
în ordinea asta. Întrebarea i se strecură pe furiș în minte: 
era Ştefan un bărbat de modă veche în ceea ce privește fe- 
meile? Alungă gândul cu un gest sâcâit. Răspunsul urma 
să-l aibă de îndată ce îl va primi în trupul ei, când din două 
fiinţe, din două minţi separate, vor deveni una singură. 

Piciorul îi călcă pedala de acceleraţie, obligând mașina 
din față să mărească viteza. Exista o problemă majoră în 
planul ei: ce va zice celălalt soldat pe care îl înrolase în 
mica ei armată personală? Cum avea el să privească apa- 
riţia unui rival? 

Parcă auzindu-i gândurile, telefonul mobil sună. Con- 
versaţia care urmă îi strecură un jungher de gheaţă lângă 
inimă. Semnaliză, încetini, apoi opri pe dreapta. 

— Igor, spuse ea dând buzna în mașină, a sunat ofițe- 
rul de serviciu. Zoltan a fugit de la Conac! 

Petrov o privi dezorientat. 

— Eşti sigură? Adică, perimetrul este supravegheat în 
permanenţă de oamenii lui Oleg. N-ar trebui să fie posibil 
una ca asta... 

Anastasia se strâmbă și luă loc pe scaunul rămas liber. 
Bărbaţii și mintea lor obsedată de corelaţia cauză-efect! 
Până când nu despică firul în patru ca să înțeleagă „de ce”, 
nu pot trece la „ce” ar trebui făcut pentru a ieși din criză. 

— Nu știu și nici nu cred că este important acum, mârâi 
ea. Îmi este teamă să nu facă vreo prostie. În ultima vreme 
îl chinuia gândul că l-ar putea înșela prietena. 

Igor sări ca ars: 

— Şi de cenu mi-ai spus? Am fi putut să luăm măsuri! 

Anastasia se uită furioasă la el: 

— Și mă rog, ce măsuri ai fi luat? ÎI legai de calorifer și 
nu-l mai lăsai să iasă din cameră? Îi dădeai unul dintre 
dulăii lui Oleg să doarmă cu el în pat? 

Nu, că n-ar fi avut loc de tine! îi veni lui Igor să strige, dar 
se abținu. Ștefan urmărea încordat schimbul de replici. 
Un membru al proiectului dăduse bir cu fugiţii. Cum avea 
firma lui Igor să facă uz de prevederile contractuale? În 
plus, nu-i scăpase numele pomenit de cei doi: Oleg. 

Igor se ridică în picioare. 

— Şi acum ce facem? spuse el, agitându-se fără rost în 
spaţiul îngust. 

— Le spunem oamenilor lui Oleg să trimită o echipă 
în Brașov, la Zoltan acasă. Să se grăbească. Mi-e teamă ca 
imbecilul să nu facă vreo nefăcută. Berbec și violent cum 
îl ştiu, ar fi în stare! 

— N-ar fi mai simplu să sunaţi la poliție? spuse Ştefan. 
Mă gândesc că-i cea mai rapidă și mai la îndemână soluție. 

Igor avu o scurtă ezitare. 

— Nu neapărat, spuse el evitând privirea lui Ștefan. 
Ar putea să creadă că-i o glumă. Până i-am convinge că 
amenințarea e reală, am pierde timp prețios. Mai bine mer- 
gem la sigur. 

Igor luă telefonul. Anastasia îl opri cu un gest. 

— Aşteaptă puţin. Vreau să încerc ceva. N-o să-mi ia 
mai mult de câteva minute, spuse ea ridicându-se în pi- 
cioare. 

Îşi scoase pantofii, cureaua de la pantaloni, apoi se urcă 
pe masă. Își adună picioarele sub ea în poziție yoga şi îşi 
puse mâinile pe genunchi. 

— Vrei să..., începu Igor tărăgănând cuvintele, dar Anas- 
tasia îi luă vorba din gură: 

— Da, vreau să văd dacă-l pot găsi la distanță. Așa am 
şti la fix unde să trimitem oamenii. 

— Bine, se bâlbâi Igor, dar nu v-a reușit niciodată până 
acum. Nici chiar atunci când ați lucrat toți cinci la un loc! 

Anastasia îi făcu semn să tacă și inspiră adânc. În mașină 
se lăsă liniștea, întreruptă doar de ritmul respirației ei 
profunde. 

Se opri în fața unor uși înalte, cu mânere și canaturi or- 
namentale din bronz. Zoltan are nevoie de mine, spuse ea. 
Ușile îi absorbiră cuvintele, dar nu se deschiseră. Mi-e teamă 
să nu facă vreo prostie, adăugă ea grăbită. Același rezultat. 

Trase o înjurătură. De îndată ce se alătura proiectului, 
fiecare membru al echipei își construia un sanctuar ima- 
ginar, un loc în propriul sine unde se retrăgea pentru a-și 
accesa abilitățile psihokinetice. În al ei putea pătrunde în 
două feluri: înfruntând cu sabia un adversar imaginar ori 
intrând în contact cu ceea ce psihologii numesc inconști- 
entul profund. Din cauza contextului existent se vedea 
obligată să recurgă la a doua variantă. 

Dacă nu-l găsim pe Zoltan la timp, soarta întregii lumi ar putea 
fi în pericol, încercă ea din nou. Uşile rămaseră închise. 

Anastasia izbi cu piciorul în pământ. În ciuda facultății 
pe care o făcuse, când trebuia să intre în contact cu sinele 
ei nu se dovedea cu nimic mai bună decât cei care n-auzi- 
seră în viața lor de expresii pretențioase cum ar fi „incon- 
știentul profund”. 

Își întoarse privirea interioară, căutând către ghemul 
de spaime și dorințe care se ascundea în sufletul ei. Un 
zâmbet timid îi mângâie buzele pline. 

Îmi place Ştefan, murmură abia auzit. Ușile se deschiseră 
larg, dezvăluind un fagure de coridoare care porneau în 
toate direcţiile. 

Ca în timpul unei sesiuni a grupului, Anastasia porni 
la pas, zăbovind dinaintea arcadelor boltite. La capătul 

uneia dintre ele se afla mintea lui Zoltan. Pe rând, se opri 
dinaintea fiecărui coridor, pipăind întunericul din inte- 
rior, sondând după amalgamul binecunoscut de vise ero- 
tice amestecate cu fricile răutăcioase ale unui copil batjo- 
corit pentru statura lui mătăhăloasă. 

Într-un târziu, se văzu nevoită să se oprească. În jurul 
ei, mii de coridoare rămăseseră necercetate. Din buzuna- 
rul de la spate al pantalonilor scoase o fotografie identică 
cu cele folosite în sesiunile de grup pentru a-i da de urmă 
teroristului care ameninţa să azvârle omenirea în haos. În 
locul figurii colțuroase a lui Boris se găsea chipul buhăit 
al lui Zoltan. 

Unde ești, nemernicule? şuieră ea, ridicând fotografia în 
aer. Zadarnic, intrarea în niciunul dintre coridoare nu se 
lumină. Ca și în cazul lui Boris, Zoltan rămânea de negă- 
sit. Se așeză pe pământ și își sprijini capul de genunchi. 
Îi lipsea proximitatea fizică pentru a putea stabili conexi- 
unea psihokinetică. Atunci când lucrau împreună, îi putea 
vedea ochii pofticioşi dezbrăcând-o de haine, îi simțea do- 
rința acoperindu-i trupul de bale. Ar fi recunoscut ames- 
tecul acela unic de viciu și ură chiar și dacă Zoltan s-ar fi 
aflat pe partea cealaltă a planetei. 

Gândul i se înfipse în creier ca un harpon: amestec unic. 
Asta era! Nu chipul trebuia să i-l caute cu ochii minţii, ci 
amestecul de dorințe care îl anima în acel moment. Res- 
piră adânc, scârbită. Pentru Zoltan, sexul presupunea îna- 
inte de toate să-și umilească partenera, să-i arate pana- 
ramei cine era șeful în acea încleştare a trupurilor. Același 

lucru avea să-i facă şi prietenei lui, atunci când avea s-o 
confrunte cu dovezile presupusei ei trădări. 

Își prinse capul în palme, rememorând scene pe care 
ar fi dat orice să nu le fi trăit. În dormitorul lui Zoltan se 
afla o fotografie înrămată a prietenei lui. Ori de câte ori 
făceau sex acolo, Zoltan întorcea poza cu fața în jos, mur- 
murând pios o rugăciune pentru iertarea păcatelor. 

Anastasia își trecu palma pe deasupra fotografiei. Chi- 
pul lui Zoltan fu înlocuit de cel al unei femei cu trăsături 
de pasăre pitică. Încet, fără să se grăbească, începu să se 
învârtă în cerc, căutând să simtă la capătul cărui coridor 
se afla dorința arzătoare pe care o căuta. Minţile, la fel ca 
şi vocile, au un timbru al lor anume. Le poți recunoaște după 
intonaţie. 

Din nou nimic. Niciunul dintre tuneluri nu se lumi- 
nase. Fie ideea nu funcţiona, fie gândurile lui Zoltan se 
îndreptau în acel moment în altă parte. 

La ce altceva decât la răzbunare, una în stilul lui personal, 
s-ar putea gândi? Dacă nefericita îi cade în mână, mai întâi o 
s-o violeze, apoi o s-o ucidă. O presimţire i se înșurubă în 
capul pieptului. Doar dacă... Își trecu încă o dată palma 
peste fotografie. Una dintre intrările boltite se lumină în 
roșu aprins, deschizându-se ca o gură însângerată. Anas- 
tasia o luă la fugă, în urma ei rămânând poza unei femei 
roșcate — ea însăși. 

Mirosul din tunel o întâmpină pestilenţial. Animale 
oarbe, cu membre lipsă ori cu organele atârnându-le afară 
din corp, se lăsau să cadă din tavan ori se târau pe podea, 
intrând și ieșind din vizuini săpate de-a lungul pereților. 

Din loc în loc, bălți de secreţii dezvăluiau artere gâlgâind 
de sânge înfierbântat şi glande supradimensionate gata 
să plesnească la cea mai mică apăsare. Anastasia își astupă 
gura și nasul în scobitura cotului și păși înăuntru. 


X k k 


Igor își consultă îngrijorat ceasul. Trecuseră mai bine 
de cincisprezece minute de când tânăra intrase în transă, 
iar lucrurile nu se prezentau bine deloc. Chipul Anasta- 
siei era pământiu, iar din colțul gurii îi curgea un fir de sa- 
livă. Brusc, gemu. Mâinile îi căzură inerte pe lângă corp și 
șopti abia auzit: 

— Dă drumul la televizor și caută TV Brașov. Grăbeș- 
te-te! 

Igor înhăţă telecomanda și selectă din grila de pro- 
grame postul respectiv. Pe ecran apăru un bloc de locuințe 
construit în perioada comunistă. La unul dintre etaje, 
cățărat pe balustrada balconului, stătea un bărbat îmbră- 
cat numai în șort. 

— Ce zice? întrebă cineva situat în afara cadrului. 

— Nu reușesc să-mi dau seama. Ceva despre iubire și 
trădare! 

— Alt nebun. Că mare e grădina lui Dumnezeu! Auzi, 
nu i-o fi frig doar în chiloți și în picioarele goale? Că eu 
mă cac pe mine în geacă de puf și bocanci! 

— De ce, oameni buni? se auzi o voce îndepărtată. Ima- 
ginea se mări, panoramând pe bărbatul în șort. Ne iu- 
beam, urma să ne căsătorim când mă întorceam acasă. 

Mi-a jurat să mă aștepte, oameni buni, se auzi strigătul 
de jale al bărbatului. Zece mii de euro pe lună sunt bani, 
nu jucărie! Unde mai găseşte un șofer de autobuz banii 
ăștia? Spuneți voi, unde? 

În faţa blocului, oamenii se înghesuiau să fie cât mai în 
faţă, lăsând totuși un spaţiu liber sub balcon. Că cine știe, 
poate se aruncă nebunu'! 

— Da' coboară, omule, de-acolo, zbieră o femeie, făcân- 
du-și mâinile pâlnie în dreptul gurii. Nu merită să mori 
pentru o parașută. E lumea plină de fete cinstite! Chicoti 
către cei aflați în apropierea ei: Mare nătărău. La banii 
ăștia ia două, nu una! 

Prizonieră în mintea lui Zoltan, Anastasia îi simțea 
gândurile ca și cum ar fi fost ale ei. Totul nu era decât un 
spectacol destinat camerelor TV, menit să-l scoată bolnav 
psihic. Pentru uciderea prietenei lui n-avea să facă o zi de 
închisoare. Poliţiştii or să-l declare nebun, iar în schimb, 
el o să le spună despre proiect, despre Hrubă și despre 
rușii care păzeau complexul de la Conac. Un an, doi, pe- 
trecuți într-un sanatoriu particular, apoi avea să fie din 
nou liber. 

— Acum e sânge peste tot. Cine ar fi crezut că într-o 
femeie atât de mică poate fi atât de mult sânge? continuă 
Zoltan să strige, atent la reacția mulțimii de dedesubt. 

Într-un moment de exces de zel, își duse mâna la ochi, 
prefăcându-se că și-i şterge de lacrimi. Mișcarea bruscă îi 
afectă echilibrul și așa precar, făcându-l să se clatine. Prin 
rândurile privitorilor trecu un murmur de îngrijorare, dar 
și de anticipație. 

— lartă-mă, Lilă! N-ar fi trebuit să plec! N-ar fi trebuit 
s-o las pe târfa aia nemernică să mă îmbrobodească cu 
minciunile ei scârbavnice. Ar fi trebuit să-i trimit la diavol 
cu banii lor blestemațţi cu tot! suspină el implorator, cu 
ochii către cer. 

Împresurată de secreții și umori, Anastasia începu să 
izbească la întâmplare cu pumnii și cu picioarele în pereții 
purpurii. Nu putea să-l lase pe Zoltan să pună în pericol 
soarta întregii lumi. Sângele se revărsă în valuri asupra 
ei, sufocând-o. 

Sus pe balustradă, Zoltan își prinse capul în mâini și 
începu să răcnească ca înjunghiat. În cele din urmă picioa- 
rele i se înmuiară și căzu în gol. 

Mulțimea se îngrămădi înnebunită în jurul bărbatului 
prăbușit. 

— Faceţi loc, lăsaţi-l să respire! strigă un bărbat corpo- 
lent. 

— E cineva medic? întrebă plin de importanţă un altul, 
copiindu-l pe cetățeanul conştiincios, mereu la datorie, 
din filmele americane. 

Iute ca o zvârlugă, operatorul camerei TV își făcu loc 
printre ceilalţi curioși, surprinzând imaginea bărbatului 
zdrobit de asfalt. Zoltan nu mișca, iar din nas i se prelin- 
gea un fir de sânge atât de întunecat încât părea negru. 

Anastasia privi în jurul ei cu aerul unui boxer care își 
revine din lovitura care îl trimisese la podea. 

— N-a mers, spuse ea, pronunţând cu greutate cuvin- 
tele. N-am reușit să pătrund în mintea lui. 

— Ce a fost asta? Ce mama dracului a fost asta?! răcni 
Ştefan. 

— O încercare nereușită de a replica de una singură ceea 
ce, așa cum a zis și Igor, nu ne-a reușit nici măcar în cinci. 

— Bine, dar ai știut de TV Brașov..., o chestionă circum- 
spect Igor. 

Anastasia își masă tâmplele: 

— Habar n-am. Așa mi-a venit dintr-odată. Nu știu să-ți 
zic exact cum s-a întâmplat. 

Igor clătină din cap. Nimeni nu putea spune cum se 
petreceau aceste lucruri. Se aşeză greoi în fotoliu: 

— Îmi pare rău pentru prietena lui Zoltan. Biata fată, 
nu merita așa o soartă. Stătu puţin să se gândească, rosti 
încet, ca pentru sine: Oare chiar l-a înşelat? Nu că asta ar 
fi contat în vreun fel, adăugă el grăbit. Crima e o faptă 
abominabilă indiferent de motivul invocat! 

Anastasia stătea dreaptă în scaun, cu mâinile în poală, 
privind către nicăieri. Părea o statuie dăltuită în piatră 
seacă, lipsită de orice emoție. Doar respirația superficială 
lăsa să se întrevadă că era în viaţă. 

— Şi mie îmi pare rău că n-am putut face mai mult pen- 
tru el, rupse ea într-un târziu tăcerea. Dacă sunteți și voi 
ok, aș zice să pornim la drum. Trebuie să le spunem și 
celorlalți de la Conac despre nenorocirea care ne-a lovit. 

Igor încuviință îngândurat. Întrebări nerostite se lo- 
veau de pereți, umplând spaţiul ca un stol de lilieci orbi 
care încearcă să găsească ieșirea din grotă. 

Mașina demară, prinzând încet viteză. 

— L-ai cunoscut bine? spuse Ştefan după o vreme. 

Igor tresări smuls din gândurile lui. 

— Nu cred că cineva poate spune că l-a cunoscut bine 
pe Zoltan, murmură el. Mi-e greu să-l înscriu în niște ti- 
pare. Bucătăresele și cameristele de la Conac îl iubeau. 
Nu conta cât de obosit era după o zi de muncă, întotdea- 
una găsea o vorbă bună pentru ele. La fel și pentru oa- 
menii din corpul de pază. Îi aștepta să iasă din gardă și 
se așeza cu ei la o sticlă de vin și o partidă de table. La săr- 
bători ori când era vreun meci la televizor, gătea ce feluri 
de bucate îi veneau atunci în minte, apoi invita pe toată 
lumea. Recunosc că un gulaș mai bun ca cel făcut de Zol- 
tan n-am mâncat în viața mea. 

— Un tip popular... 

Igor făcu o grimasă. 

— Depinde pe cine întrebi. Nu cu toți se comporta la 
fel. Pe Nicu - ai să-l cunoști când ajungem la Conac — l-a 
chinuit din prima clipă. Când și-a dat seama că puștiului 
îi plăcea de o fată, Dorina, a făcut tot ce i-a stat în putere 
ca să-i strice ploile. 

— O problemă de rivalitate? O voia pentru el? spuse 
Ştefan. 

Igor îl privi lung, apoi clătină din cap: 

— Ori poate doar răutatea și invidia bărbatului trecut 
de o anumită vârstă, n-aş putea să-ți zic exact. 

Degetele lui Ștefan băteau darabana pe tăblia mesei. 
Igor deveni atent. Tânărul se pregătea să-i pună o întrebare 
importantă. 

— Cine se află în spatele proiectului? De unde vin banii? 
Şi cine este acest Oleg despre care v-am auzit pe tine și 
pe Anastasia vorbind? 

Igor își îngădui un mic zâmbet. Tânărul antreprenor 
dorea să ştie pentru cine lucrează, în ce horă se băgase. 
Trebuia să-i satisfacă, măcar în parte, curiozitatea. 

— În spatele proiectului, în adevăratul sens al cuvân- 
tului, nu se află nimeni. Există un singur acționar, Oleg 
Feodorov, cel despre care ne-ai auzit vorbind. Un om cu 
totul extraordinar, mi-a fost profesor la facultate și men- 
tor după aceea. Așa am ajuns să fac parte din program, 
la invitaţia lui. Nu pot să bag mâna în foc, dar cred că cea 
mai mare parte a banilor, dacă nu cumva toți, sunt ai lui. 
Tipul este ceea ce în Rusia e cunoscut sub numele de oli- 
garh. 

Ștefan se încruntă. Când tatăl lui nu era complet beat, 
obișnuia să-i povestească despre perioada nefastă de după 
război, despre regimul de teroare instituit de KGB prin 
intermediul Securității. Ei ne luau grâul, noi le dădeam porum- 
bul, râdea amar Babeș senior. 

— Ce vrea acest Feodorov? — parcă așa ai zis că îl cheamă. 
Ce urmărește el investind în paranormal? 

— Oleg e un vizionar. Ideile lui concurează cu cele ale 
lui Elon Musk. În timp ce toți ceilalți cred că tehnologia 
și mașinile sunt viitorul societăţii, el pariază pe om. Con- 
sideră creierul uman, mai exact abilitățile lui ascunse, ca 
fiind cheia de boltă a evoluţiei noastre ca specie. Gândeș- 
te-te cât de simplu ne-ar fi să construim o bază perma- 
nentă pe Lună dacă am putea teleporta acolo materialele 

de construcție necesare. Şi de ce ne-am limita doar la Lună 
ori la sistemul nostru solar? Purtate de mințile celor ca 
tine, astronavele noastre ar putea străbate galaxiile, du- 
când cu ele geniul uman. 

Ştefan îl asculta cu gura căscată. Ideea că este victima 
unei farse îl încerca din nou. 

— Chiar există oameni care să bage bani, bani adevă- 
raţi, în asemenea scorneli? zise el tare. 

— Defineşte „bani adevăraţi”. Când ai nouăzeci de ani 
și câteva miliarde în cont, cele câteva milioane pe care le-ai 
putea pierde investind în cai verzi pe pereţi constituie 
doar o picătură în ocean. 

— Tu vorbești serios? Scopul proiectului constă în a 
trage cu praștia minții saci de ciment și găleți cu vopsea 
pe Lună? 

— Nu numai. Teleportarea ar constitui apexul. Ne mai 
interesează și vizualizarea la distanţă, găsirea de zăcă- 
minte naturale — 

Ştefan lovi cu palma de masă: 

— Aha! Așa mai vii de acasă! Un singur puț de petrol 
ar putea să plătească pentru tot proiectul. Și are cât de cât 
sens. Istoria menționează astfel de cazuri. Teleportarea, 
însă... îmi vine să râd doar când mă gândesc! 

Igor zâmbi și ridică din umeri: 

— Poţi râde, este dreptul tău, însă cum explici construc- 
tiile din Sacsayhuamân? Cu toată tehnica noastră şi tot 
ne-ar fi dificil, dacă nu imposibil, să replicăm perfor- 
manta unei societăți aflate în epoca bronzului. Lor cum 
le-a reușit? 

Ştefan își ridică exasperat privirea în tavan: 

— Habar n-am, dar absenţa unui element nu demon- 
strează neapărat prezenţa altuia! E ca în bancul ăla: Ne- 
găsind fire de cupru la Sarmisegetuza, Poliția Română a 
concluzionat printr-un memoriu oficial că vechii daci au 
avut comunicații wireless! 

Întocmai ca un anume Toma înaintea lui, Ştefan avea 
nevoie să vadă. Igor scoase din servietă mai multe zaruri 
și i le întinse: 

— Există în rândul persoanelor cu abilități psihokine- 
tice un soi de numitor comun. Indiferent de abilitatea 
principală, cu toţii sunteți în stare să faceți două lucruri: 
să influențați un generator de numere aleatoare și să ghi- 
ciți zarurile. Joacă-te puţin cu astea. Într-un fel, sunt deo- 
sebite. Cel care le-a fabricat e mort de mult, la fel și cei 
care le-au folosit. În afară de mine, nu mai știe nimeni în 
lume de existența lor. Familiarizează-te puțin cu ele, apoi 
vom face un experiment. 

Ştefan luă zarurile. Erau din os veritabil, pătate pe alo- 
curi de trecerea timpului. 

— Ce ar trebui să fac cu ele? spuse el, amestecându-le 
în pumn. 

— Aruncă-le de câteva ori. Vezi ce feţe ies. Când o să 
te simţi pregătit, o să începem. Pui un zar într-o cutie pe 
care ţi-o voi da, apoi amesteci și ghiceşti ce număr a ieșit. 

Ștefan se uită în jur. 

— O să am nevoie de o hârtie și ceva de scris. 

— Pentru? 


147 


Hiperspațiul minţii Dan Rădoiu 


— Tiparele se identifică prin încercări repetate. N-o să 
pot ţine minte zeci de extrageri. Trebuie să le scriu. 

Igor scutură din cap. Ochii îi râdeau. 

— De când mă aflu în România, am auzit de multe ori 
zicala „cu microscopul nu baţi cuie”. Se aplică și în situa- 
ţia de faţă. Dacă abilitățile psihokinetice ar fi fost un atri- 
but al minții, al gândirii raționale, le-ar fi descompus Era- 
tostene în factori primi cu mult înainte de Hristos. S-ar fi 
învățat despre ele în școala primară, între definiția com- 
plementului direct și tabla înmulțirii. Dar nu sunt un atri- 
but al minții, ci al unui sistem mai complicat decât toate 
teoremele matematice strânse la un loc. Este nevoie de 
concepte cuantice pentru a-l exprima. Zarul, în prezența 
unei persoane ce posedă abilități psihokinetice, va profita 
de ocazie și se va întoarce în starea de Esenţialium -un fel 
de pauză de țigară: vezi că șeful nu e atent și o ștergi să tragi 
un fum. Cum îl vezi însă că dă să se întoarcă spre tine, arunci 
mucul și îţi reiei locul, mimând ingenuitatea; habar n-o să 
aibă că ai fost plecat. Tu nu vei ghici zarul, ci îl vei obliga 
să renunțe la starea de superpoziție, conformându-se sen- 
tinței tale. ÎI vei obliga să fie ce vei vrea tu să fie, și nu valoa- 
rea care ar fi ieșit conform legilor probabilității clasice. ÎL 
vei inveșta. Deschiderea cutiei va fi o simplă formalitate. 

Igor se rezemă satisfăcut de spătarul scaunului. La fel 
ar fi rânjit un avocat care tocmai a zăpăcit juraţii, obligân- 
du-i să-i pună în libertate clientul. 

— Adică, vrei să spui că — 

Igor îl reduse la tăcere cu un gest: 

— Încearcă. Vorbim după aia. 

Ştefan puse pe masă zarurile ca și cum ar fi fost făcute 
din dinamită. Repetă de câteva ori procedeul, notându-și 
de fiecare dată în minte rezultatul extragerii. Dacă între 
numerele respective exista o legătură — un ritm, mai bine 
zis — avea să-l găsească. 

Strânse zarurile în palmă și închise ochii. Gândul că în 
acel moment toate feţele erau albe îi dădea amețeli. Pe 
când se pregătea să le pună pe masă, îi veni o idee: 

— Dacă ce zici tu este adevărat, dacă materia se com- 
portă altfel în prezenţa unei persoane înzestrată cu abili- 
tăți psihokinetice, ce o să se întâmple cu zarurile dacă 
desfac acum pumnul, dar ţin ochii închiși? Ţie or să-ţi 
apară ca tăiate din cretă, absente de numerele lor? 

— Fă-o. 

Ştefan strânse din pleoape și puse zarurile pe masă. 

— Un cinci, un trei și doi de șase. De două ori poartă în 
casă! graseie afectat Igor, imitând vocea unui crupier cu 
pretenții. Adu-mi aminte să nu joc vreodată table cu tine. 

Ștefan deschise ochii. Acelea erau numerele. Igor cu- 
lese fără grabă zarurile. 

— Cum rămâne cu teoria ta? întrebă Ştefan. Nu ți se 
pare că tocmai s-a prăbușit? Adică, zarurile s-au compor- 
tat în modul lor obișnuit și fără ca eu să mă uit la ele. 

— În niciun caz. Tocmai ai confirmat-o! A vedea cu 
mintea înseamnă mai mult decât să deschizi ochii. În- 
seamnă să ştii mai presus de cunoaștere. Un preot ţi-ar 
spune că înseamnă să crezi. 

Surd la protestele tânărului, Igor scoase din servietă o 
cutie din lemn de culoarea castanei, nu mai mare decât 

un pachet de țigări. Puse unul dintre zaruri înăuntru, în- 
chise capacul și i-o întinse lui Ștefan. 

— Agit-o de câteva ori, pune-o pe masă, apoi spune cu 
voce tare numărul. 

Ştefan luă cutia de parcă ar fi conținut un șarpe veninos. 

— Doi, anunţă el cu glas nu foarte sigur. Privi țintă la 
cutie, își șterse mâinile de pantaloni, apoi săltă capacul. 
Ha! Te-ai ars! explodă el, ridicând în aer zarul pe care se 
puteau vedea cinci puncte. 

Igor puse restul de zaruri pe masă. 

— Dragul meu, dacă ți-ar fi ieșit din prima, nu știu dacă 
aș mai fi avut curaj să stau cu tine în aceeași cameră. Des- 
chideam ușa și săream din mers. Unora le ia ani până să 
obţină primele rezultate. În cazul tău, totuși, cred că lucru- 
rile vor sta altfel. 

Ştefan schiță un gest de iritare. Era obișnuit să reu- 
șească acolo unde toţi ceilalți eşuau. N-avea nevoie de un 
pastor de tinichea să-i spună că era un tip competitiv. 
Vocea lui Igor tăie rece aerul: 

— Ori te vei lăsa sufocat de tabuuri și ai să faci un căcat. 
Independenţa în idei nu-i pentru toată lumea! 

Ștefan tresări ca plesnit cu palma peste figură. Întoc- 
mai ca lovitura unui luptător experimentat, cuvintele lui 
Igor îi străpunseseră armura de ecuații și legi fizice, lovin- 
du-l într-un punct vital. Înainte să se considere programa- 
tor, inginer, antreprenor, Ștefan se vedea pe sine ca pe un 
om liber, capabil de discernământ. Să ignore ceea ce văzuse 
cu ochii lui în ultimele ore n-ar fi fost cu nimic diferit de 
comportamentul cuiva care afirmă că Pământul este plat. 

Igor nu-l lăsă să se dezmeticească. Scoase din servietă 
o fotografie care aducea cu o reprezentare seismografică 
și o puse dinaintea lui Ștefan. 

— Ce-i asta? 

— M-ai întrebat dacă există dovezi științifice care să 
suporte existenţa abilităților psihokinetice. Ce ţii în mână 
este una dintre cele mai fenomenale dovezi de acest fel. 
Provine direct din arhivele CIA. Graţie legilor americane 
privind declasificarea documentelor considerate odată ca 
fiind secrete de stat, azi o putem vedea. Conţine rezulta- 
tul unui experiment psihokinetic care a constat în influen- 
tarea unui magnetometru" utilizat în studiul particulelor 
subatomice. Subiectul, un anume Douglas „Ingo” Swann, 
a fost plasat într-o cameră specială și instruit să afecteze 
câmpul magnetic al instrumentului. Când a întrebat unde 
se află acesta, practic i-au râs în nas. l-au zis că la doi metri 
sub el, încastrat în beton. Experimentatorii aleseseră spe- 
cial locul. Au vrut să nu poată exista suspiciuni de fraudă. 

Ca o umbră aparținând unui trecut îndepărtat, curio- 
zitatea lui Ştefan își iți capul de după draperie. Fusese o 
perioadă în care devorase toate cărțile pe care le putuse 
găsi despre paranormal. Apoi, când văzuse că toate se în- 
cheiau cu justificări „solide” de ce nu exista nicio dovadă 
irefutabilă a așa-ziselor teorii, a realizat că totul nu era 
decât o înșelătorie, și se transformase într-un sceptic. 

Ridică fotografia în aer. 

— Le-a reușit? 

“11 Instrument de măsurare a câmpului magnetic în vecinătatea instru- 


mentului. Este folosit pentru determinări ale geomagnetismului și biomag- 
netismului. 

— Nu din prima. La început, Swann a încercat să-și ex- 
tindă percepția în așa fel încât să cuprindă dispozitivul. 
Nu i-a reușit. A cerut o bucată de hârtie și un creion și s-a 
apucat să deseneze imaginile care îi veneau în minte. Când 
unul dintre experimentatori s-a uitat peste umărul lui, a 
realizat cu stupoare că Swann tocmai schițase miezul 
aparatului. Exact în clipa când a terminat de desenat, acul 
sistemului de înregistrare a făcut un salt, apoi încă unul. 
Când experimentatorii l-au întrebat dacă poate s-o mai 
facă o dată, Swann s-a concentrat, iar acul a sărit din nou. 
Această parte specifică o ţii tu în mână. 

Ştefan se uită la fotografie. Pe bucata de hârtie se ve- 
deau clar mai multe „zvâcnete”. 

— Interesant, mormăi el. 

Igor scoase patru pagini imprimate și i-o întinse pe 
prima: 

— El este Uri Geller, copilul minune al paranormalului. 
Până acum, niciunul dintre cei care au venit după el n-a 
fost în stare să-l depășească. 

Ștefan privi la chipul viril, cu pielea măslinie. Plescăi 
agasat și puse coala de hârtie jos, cu un gest scurt, aproape 
agresiv. Igor zâmbi. Întrecerea începea. Arată-i unui mas- 
cul alfa pe cineva mai bun ca el, și brusc își va descoperi 
un ţel în viaţă. Nu contează despre ce este vorba, va face 
tot ce-i stă în putere să demonstreze că e mai bun decât 
celălalt. 

Igor îi întinse a doua pagină: 

— Aici găsești primul experiment la care Geller a parti- 
cipat la Standfort Research Institute. Ca să evite acuzaţiile 

inevitabile de fraudă care știau că vor urma, experimen- 
tatorii s-au asigurat că Uri nu poartă asupra lui niciun 
aparat ascuns. A fost scanat cu un magnetometru, iar mâi- 
nile, gura și urechile i-au fost fotografiate și cercetate pen- 
tru a nu conţine dispozitive electronice ori magnetice. Tot 
ce s-a petrecut a fost înregistrat simultan pe film, pe ca- 
setă video și audio. Un tehnician punea un zar într-o cutie 
din metal. În fața lui, Geller scutura respectiva cutie, apoi 
o plasa pe o masă aflată dinaintea lui. În opt situaţii din 
opt, Uri a ghicit. Probabilitatea de a fi fost o simplă coinci- 
dență este de unu la un milion. 

Igor îi dădu lui Ștefan următoarea pagină: 

— Al doilea experiment a constat în ceva similar, dar 
mult mai complex. Experimentatorii au folosit zece cutii 
din metal. Aleatoriu, au plasat o bilă din oţel, un magnet, 
și câteva picături de apă, apoi l-au invitat pe Geller să zică 
unde se aflau respectivele obiecte. Din nou, Uri a ghicit, 
de această dată, de doisprezece ori la rând. Probabilitatea 
să fi fost întâmplare este de unu la un trilion. 

Igor îi întinse și ultima pagină lui Ștefan. Reprezenta 
fotografia unei balanțe de mare precizie. 

— Cu al treilea experiment au urcat la nivelul următor. 
Au luat un cântar de laborator capabil să măsoare greu- 
tăți între un miligram și cincizeci de grame. Au pus o 
greutate de un gram pe platan şi au acoperit cântarul cu 
un clopot de sticlă. Din nou, Geller a fost verificat de apa- 
rate electronice ori magneţi, apoi invitat să acționeze asu- 
pra cântarului. Acest experiment, ca și toate celelalte, a fost 
înregistrat, audio şi video. 

— Şi? sări Ștefan, incapabil să-și înfrâneze curiozitatea. 

Era prima dată când auzea de o demonstraţie care se 
desfășurase în condiţii de laborator, și care fusese înre- 
gistrată și documentată corespunzător. 

Igor ridică braţele: 

— Fluctuaţiile înregistrate au fost între câteva mili- 
grame și câteva grame. QED”?. 

Ştefan privi la colile de hârtie: 

— Ai văzut aceste experimente cu ochii tăi ori doar ai 
auzit vorbindu-se despre ele? întrebă el cu un aer plictisit. 

Răspunsul lui Igor îl descumpăni: 

— Desigur. Sunt pe YouTube, spuse el, întinzându-i un 
telefon mobil. 

După o scurtă ezitare, Ștefan apăsă pe butonul de Play. 
Pe ecran apăru un cadru conţinând locul și data unde fu- 
sese făcută înregistrarea: „Stanford Research Institute, 
Menlo Park, California. November/December, 1972”, ur- 
mată de imaginea unor bărbați îmbrăcați după moda ace- 
lor ani. Unul purta păr lung și o cămașă fantezistă. Ștefan 
recunoscu versiunea mai tânără a bărbatului cu pielea 
măslinie, iar expresia de antipatie îi reveni pe chip. 

Timp de treizeci de minute, urmări în tăcere înregistra- 
rea. Tot ce îi spusese Igor se regăsea acolo. Când se termină, 
rămase pe gânduri. Filmul fusese, în mod evident, reali- 
zat de o echipă de savanţi; rigurozitatea (explicată) a mo- 
dului în care fuseseră efectuate experimentele nu lăsa 
vreun dubiu în acest sens. 

“12 Quod erat demonstrandum — „Ceea ce era de demonstrat” — expresie 


folosită la sfârșitul unei demonstraţii matematice pentru a sublinia completi- 
tudinea demonstraţiei și pentru a arăta că s-a ajuns la rezultatul dorit. 


154 


Hiperspațiul minții Dan Rădoiu 


— Mă întreb, spuse, înapoindu-i lui Igor telefonul, câți 
bani a primit Stanford în urma acestei așa-zise demonstra- 
ţii. Milioane? Zeci de milioane? Şi câţi dintre ei au ajuns în 
buzunarele experimentatorilor şi ale lui Geller? 

Igor tuși în pumn, ascunzându-și zâmbetul de satisfac- 
ție. În prezența momelii potrivite, un sceptic poate fi la 
fel de ușor de transformat într-un adept, ca un pește care 
vede o musculiță. Prezintă-i o dovadă și se va repezi s-o 
discrediteze. Arată-i încă una și va proceda la fel. Întoc- 
mai ca un amant gelos care nu se simte vrednic de a fi iubit, 
va cere noi și noi confirmări, incapabil să reconcilieze ce 
i se arată cu nevoia de a rămâne la părerile lui. Când, în 
sfârșit, va fi pus în fața unei dovezi irefutabile, părerea 
de rău și ruşinea pe care le va resimți îl vor catapulta în ta- 
băra adversă, transformându-l într-un susținător înfocat 
al ideilor pe care până de curând le combătuse. Deocam- 
dată, Ștefan se găsea în atât de necesara fază de negare. 

— Mai curând, sute de milioane. În acea perioadă, Stan- 
ford a fost una dintre citadelele programelor desfășurate 
de serviciile secrete americane. Nu mă îndoiesc că un ast- 
fel de succes a atras și alte finanţări. 

Ştefan lovi masa cu palma. Nici chiar el n-ar fi putut să-și 
formuleze mai bine îndoielile! Se lăsă pe spate, râzând: 

— Păi, ce facem, Bobiţă? Umblăm cu hocus-pocus? Afară 
spoim gardul și înăuntru-i leopardul? O fi frumos așa? 

Igor se mulțumi să-l observe. Procesul de recrutare avea 
să se încheie curând. Odată ajunși la Conac, Ştefan va pu- 
tea vedea cu ochii lui lucruri care sfidau orice îi fusese omu- 
lui dat să vadă până atunci. Pentru moment, însă, trebuia 

lăsat cu propriile-i gânduri. Semințele îndoielii fuseseră 
plantate. Cu cât starea de incertitudine va fi mai mare, cu 
atât ușurarea pe care o va aduce deznodământul va fi mai 
acută, iar transformarea, mai profundă. Era un truc bine- 
cunoscut Bisericii. Cei mai înverșunați credincioși provin 
din ateii care au suferit o iluminare religioasă. 

Îi întinse și restul documentelor: 

— Ai aici informaţii detaliate despre cei mai cunoscuți 
- ori controversați — mediumi contemporani: Uri Geller, 
Douglas Swann, Nina Kulagina și Pat Price. Sunt convins 
că vei găsi lucruri care ți se vor părea interesante. Își ajustă 
spătarul scaunului, aducându-l într-o poziție conforta- 
bilă. Cât despre mine, am să profit de ocazie și am să dorm 
puțin. La Conac mă așteaptă o misiune complicată. Va 
trebui să le împărtășesc celorlalți ce i s-a întâmplat lui 
Zoltan, lucru deloc de invidiat. 

Ștefan luă dosarul și se adânci în lectură. Igor închise 
ochii, iar gândurile îi zburară la lucrurile pe care le avea de 
făcut. Îl aștepta, într-adevăr, o seară complicată. Pe lângă 
să-i anunţe pe ceilalți membri ai proiectului de moartea 
lui Zoltan, mai trebuia să facă ceva: să sune la un număr 
de telefon din Moscova. Partea aceea îl îngrijora cu ade- 
vărat. Prin gestul lui, Zoltan pusese totul în pericol. Oleg 
n-avea să fie fericit, iar odată cu el, ceilalți sponsori ai pro- 
iectului, cei pe care omisese să-i menționeze în discuţia cu 
Ștefan. Trase aer în piept și îşi goli mintea de gânduri. Afară, 
anvelopele mașinii alergau furioase în lungul benzii de 
asfalt, înghițind kilometrii rămași până la destinație. În 
curând avea să se facă noapte. 

Piciorul Anastasiei căută pedala de acceleraţie, împin- 
gând acul vitezometrului la peste o sută douăzeci de ki- 
lometri la oră. Pe chip îi curgeau două șiroaie de lacrimi. 
Cu bărbia înfiptă în piept, maxilarele încleştate, gonea 
concentrată la drum. Depășirile le făcea în ultimul mo- 
ment, sporind pulsul celorlalți șoferi, atrăgându-și bles- 
temele și înjurăturile lor. Ori de câte ori unul o claxona în- 
delung sau îi dădea flash-uri, privirea i se oprea pe sabia 
aflată la îndemână pe scaunul din dreapta, iar ochii i se 
îngustau, devenind ei înșiși o lamă. 

De pe ecranul telefonului o urmărea fotografia unui 
bărbat fălcos, cu fruntea bombată și sprâncenele împreu- 
nate deasupra nasului. 

Strânse volanul în mâini, obligând caii putere ai mașinii 
să se supună voinţei ei. Cu Zoltan făcuse sex încă din prima 
lui zi la conac. Înarmată cu o sticlă de vin vechi, îl însoţise 
în cameră pentru a-l ajuta să se instaleze. După nici două 
ore petrecute împreună, îl instala, într-adevăr, dar nu doar 
în cameră. A durat puţin; pe întuneric şi fără o vorbă. După 
ce s-a terminat, l-a ţinut în braţe ca pe un copil. Un copil 
mătăhălos, cu început de chelie și întrebări de școlar care 
abia își descoperă trupul. Răbdătoare, l-a introdus în tai- 

nele sexului fără limite, suportându-i brutalitatea şi nesi- 
guranța provenite din lipsa de experienţă, dar și dintr-o 
neostoită răutate interioară. 

Izbi cu pumnul în volan. Mă înșală; are pe unul. Sunt sigur 
de asta! obişnuia Zoltan să i se plângă, de obicei după o par- 
tidă chinuită de sex. 

E din cauza distanței. Depărtarea îi face pe oameni să simtă 
lucruri care nu sunt adevărate, încercase ea să-l liniștească, 
ignorând ghemul de panică ce-i strângea stomacul. Știa 
că ar fi trebuit să facă ceva, dar situaţia i se părea, atunci, 
ca și acum, fără ieșire. Datorită intensității sentimentelor 
pe care le nutrea față de prietena lui, Zoltan era în stare 
să îi simtă nevoile chiar și când se afla la distanţă. 

Piciorul îi zvâcni. O sută patruzeci. Ca majoritatea băr- 
baţilor, Zoltan fusese un nemernic. Dă-le ocazia să aibă o 
femeie, și își vor găsi imediat o justificare pentru care este 
imperios necesar s-o facă. Scuza preferata a lui Zoltan fu- 
sese de natură medicală: Un bărbat e altfel. I se umflă boașele 
dacă nu se eliberează de prea-plinul trupului. Nu e de joacă, poți 
ajunge la operație dacă stai prea mult pe bară. Cu femeile e mai 
simplu. Ele pot sta nefutute şi până la optzeci de ani. Lor ce să li 
se umfle, țâțele? Râdea gros, privind la pieptul Anastasiei: 
Și chiar dacă ar fi aşa, tot răul spre bine, nu? 

Un indicator o informă că mai avea zece kilometri până 
la destinaţie. Printr-un efort de voință, îşi ridică piciorul 
de pe pedala de acceleraţie, iar în curând coti pe drumul 
plin de hârtoape ce ducea la vechea fabrică de mobilă. 

Cobori din mașină și deschise ușa: 

— Am ajuns, spuse ea. 

Igor îi făcu semn să vorbească încet. Ghemuit în scaun, 
Ștefan dormea. 

— Mergi direct la complexul de locuinţe, spuse el în 
șoaptă. N-au intrat zilele în sac. Amânăm pentru mâine 
prezentările şi turul de perimetru. 

— Eşti sigur că e o idee bună? spuse Anastasia. Ceilalți 
ne așteaptă. Sunt nerăbdători să-l cunoască pe noul lor 
coleg... 

— Aș prefera să le spunem despre Zoltan mai întâi. 

— Ai dreptate. Mai bine să nu amestecăm lucrurile. 

Opriră în fața unui imobil cochet de patru etaje. Igor 
cobori, făcându-i semn lui Ștefan să-l urmeze. 

— Vei locui pe același etaj cu mine. Sper că nu te deran- 
jează. Interacțiunea va fi minimă. Singurele locuri unde 
ne-am putea întâlni sunt pe hol ori pe scări. Ultimul etaj 
ar mai putea fi o soluție, dar ar trebui să aștepți până scoa- 
tem lucrurile lui Zoltan. Ar putea dura câteva zile. 

Din loc în loc, felinare din fier forjat alungau întuneri- 
cul, împrăștiind o boare de lumină rece. Ştefan evaluă clă- 
direa din priviri. 

— Ultimul etaj i-a aparţinut în întregime lui Zoltan? 

— Da. Ne aflăm pe locul unei foste fabrici de mobilă. 
Acesta a fost căminul lor de nefamiliști. Pentru a beneficia 
de apartamente mai mari, am dărâmat pereții despărți- 
tori; norocul nostru că n-a fost nici unul de rezistență. În 
mod normal, pe fiecare etaj locuiesc câte doi membri ai 
proiectului, unul de fiecare parte a holului de acces, dar 
în cazul lui Zoltan am făcut o excepţie. Unul dintre visu- 
rile lui a fost să locuiască într-un apartament imens, ca în 

filme. N-am văzut niciun motiv pentru care să nu-i satis- 
facem fantezia. 

Ușa imobilului se deschise, iar un bărbat îmbrăcat în 
costum le ieși în întâmpinare. 

— Mergi cu domnul Matei, spuse Igor. Dânsul este ad- 
ministratorul nostru. Te va ajuta să te cazezi. Vei găsi în 
apartament tot ce îţi trebuie pentru noaptea aceasta. De 
restul ne ocupăm mâine. 

Ştefan își luă rucsacul și se îndreptă cu pași șovăitori 
către bărbatul în costum. Pentru mintea lui structurată, 
felul dezorganizat în care se petreceau lucrurile îl irita și-i 
provoca o stare de anxietate: 

— Cum procedăm în continuare? Ne vedem mâine un- 
deva la o oră anume? Vin pe jos, mă ia o mașină? Putem să 
fim ceva mai exacţi? 

Igor făcu un gest de scuză: 

— lartă-mă, am o mie de lucruri pe cap. Cu permisiu- 
nea ta, o să trecem puțin mai încolo pe la tine pentru a pune 
la punct detaliile organizatorice. E bine așa? 

Ştefan mârâi în barbă un „de parcă aș avea de ales” și 
porni pe urmele bărbatului în costum. 

Mașina opri dinaintea unui corp de clădire cu multe gea- 
muri. Pe vremea când fabrica funcționa, adăpostise birou- 
rile conducerii. 

Anastasia deschise portiera și cobori. Igor o urmă. 

În jurul unei mese ovale, trei persoane discutau cu voce 
redusă. 

— Bună seara! spuse Igor. 

Un tânăr cu pielea măslinie, subțire și agil ca o zvârlugă, 
țâşni în picioare: 

— În sfârșit, băi băiatule! Credeam că nu mai veniţi! 
exclamă el. Privi pe lângă Igor, străduindu-se să vadă cine 
vine în urma lui: Unde-i noul țucălar? S-a răzgândit pe 
drum? V-a lăsat de căruță? 

Anastasia se așeză lângă o tânără foarte slabă. Avea 
părul lung, braţe subțiri şi pielea ca de alabastru, aproape 
străvezie. 

— Pe Ştefan l-am lăsat să se cazeze. Am vrut să vorbim 
noi întâi. Stai jos, Nicule. Sunt câteva lucruri pe care tre- 
buie să vi le spunem, rosti ea, căutând mâna tinerei femei. 

Nicolae Gâlcă — Nicu ori Țuțu - o privi îngrijorat. 

— N-ar trebui să fie și Zoltan? Trimiteţi pe careva să-i 
bată în ușă. Doarme ca porcu’, huiduma. L-am sunat pe 
telefonul din cameră de mi s-a făcut rău. Parcă văd că i-a 
luat maul la aparat ori l-a acoperit cu vreo pernă, ca să 
nu-l deranjeze careva. 

Anastasia strânse mâna Dorinei, tânăra de lângă ea, și 
își lăsă privirea în podea. De partea cealaltă a mesei, îi ur- 
mărea o femeie în vârstă. Purta ochelari, avea părul blond 
și ochi albaștri. Chipul îi era prelung, cu trăsături slavone. 

— Zoltan nu vine, nu-i așa? Am avut o presimţire de 
dimineață. Parcă am știut că o să se întâmple ceva rău... 
rosti ea încet. 

Scoase din buzunar un pachet de cărți de Tarot și îl îm- 
părţi în două. 

— Haidi, tanti Tamara, nu ne mai speria cu foițele alea! 
se stropși Nicu, trăgând cu ochiul la cartea pe care se tă- 

jase pachetul: treisprezece, un schelet călare ducând o fla- 
mură neagră. Nu ne-ai învățat matale că doar în filmele 
de căcat — pardon, în alea proaste — treișpce e moartea? 

Ochii Dorinei se umplură de lacrimi. Anastasia inspiră 
adânc și se pregăti să înfrunte valul de emoții ce știa că 
avea să se reverse asupra lor. Abilitatea psihokinetică a 
tinerei femei consta în a-și proiecta sentimentele asupra 
celor aflaţi în imediata ei apropiere. 

Igor se lipi cu spatele de perete. Starea Dorinei îl afecta 
și pe el. Spuse cu vocea încleiată de un plâns care nu era 
al lui: 

— Așa este. Zoltan nu vine. N-a suportat să-și vadă iu- 
bita în pat cu un alt bărbat și a ucis-o, apoi s-a aruncat de 
la etaj. 

Dorina căută adăpost la pieptul Anastasiei. 

— Huiduma dracului! Auzi la el, să-și pună capăt zile- 
lor pentru o javră proastă! Când îi ziceam că ca ea găsește 
la kil în piață, se supăra pe mine. Mai că nu mi-a rupt odată 
capul de marginea mesei când i-am zis-o de la obraz, sus- 
pină Nicu, lacrimile curgându-i șiroaie pe chipul tuciuriu. 

Anastasia își mușcă sălbatic buza. Durerea o străful- 
geră ca un cuțit înroșit în foc, limpezindu-i mintea. Își 
trecu degetele prin părul Dorinei și-i șopti la ureche: 

— Mâine, eu cu tine, o să mergem la bucătărie și o să 
pregătim ceva care ştim că îi plăcea mult lui Zoltan. Un 
doboș, poate. Apoi o să ne strângem cu toții în sala de re- 
creere și o să-i urăm drum bun și odihnă lină. A fost un 
suflet tulburat, nu încape îndoială, dar a fost unul de-al 
nostru. 

Dorina izbucni în plâns. Anastasia îi strânse în brațe 
trupul firav şi începu să se legene împreună cu ea. Când 
o simți că s-a mai liniștit, îi spuse: 

— Mă gândeam pe drum cum ar fi să-l convingem pe 
Igor să-ți cumpere un căţel. Unul mic, alb și flocos. Un soi 
de pisică, dar una care să latre și să te lingă dimineața pe 
nas ca să te dai jos din pat. Ce zici? 

Dorina chicoti și își șterse ochii de cămașa Anastasiei. 
Perspectiva de a avea un câine care să fie doar al ei îi aca- 
parase întreaga atenţie, făcând-o să uite de moartea lui 
Zoltan: 

— Mi-ar plăcea. Vocea i se transformă într-o şoaptă: 
Dar crezi că o să ne dea voie? 

Anastasia îi ciufuli părul cu bărbia, apoi își lipi obrazul 
de creștetul ei: 

— O să-mi iau săbiile cu mine și am să-l rog frumos. Eu 
cred că o să ne lase. 

Dorina își șterse ochii cu pumnii, apoi chiţăi: 

— O să-i pun o fundă roșie și-o să-i zic Puf-Puf! 

Anastasia se uită țintă la Igor. Petrov se grăbi să încu- 
viințeze. Efectele schimbării dispoziției Dorinei le resim- 
teau cu toții. 

— Se face! Cu prima ocazie când mă duc în oraș, o să 
mă uit după Domnia Sa Preacinstitul căţel Puf-Puf! spuse 
el, deschizându-și brațele. 

Vestea fu întâmpinată cu exclamațţii de aprobare. Igor 
se folosi de euforia de moment pentru a schimba subiectul. 

— Noul nostru coleg, că m-aţi întrebat de el când am 
venit, pare a fi un tip cu potenţial. Pe drum, în timp ce ne 

îndreptam încoace, a golit ca pe nimic bateria unui bursuc. 
Îl cheamă Ștefan Babeș. Este antreprenor, are 32 de ani, şi 
cântă la chitară, acordeon și muzicuţă, dacă nu mă înșală 
memoria. 

Chipul lui Nicu se lumină ca de o veste nemaipomenită, 
iar mâinile îi porniră să bată un ritm complicat în tăblia 
mesei. Râse înfundat: 

— Să-mi moară trei vecini, uneori îmi trece prin devlă 
că dacă nu ne iese cu ce ne ocupăm noi p'acilea, am putea 
s-o punem de-o trupă. Nunti, botezuri, cumetrii, spargem 
norma! Și unde mai pui că pe lângă cântări și antren, mai 
asigurăm și servicii de pază — aș vrea să-l văd p'ăla care 
se pune cu săbiile Anuţei! — și dăm în cărți cu tanti Tamara 
la platane. Drept la televizor ajungem! 

Igor îl privi cu drag. În ciuda vocabularului de mahala, 
Nicu era un tânăr sufletist și loial. Până și de Zoltan, indi- 
ferent câte șicane îi făcuse „huiduma”, se atașase ca de un 
frate mai mare. Gândurile i se întoarseră în trecut. Țuțu 
nu se alăturase din prima grupului. În cazul lui, n-au con- 
tat insistențele ori farmecele feminine ale Anastasiei. 
Când l-au chemat să-i înmâneze premiul, a înhățat cei o 
sută de mii de euro și dus a fost. Să renunţe pentru o vreme 
la gaşca lui, să nu se poată da mare în fața „pretenarilor” 
cu „mălaiul” pe care îl rostuise, i se păruse o glumă proastă. 
Când își pierduseră orice speranţă că îl vor mai revedea, 
Nicu i-a căutat la telefon. Era speriat, nedormit, și aparent 
foarte dornic să se mute într-un loc izolat. Cu cât mai izo- 
lat, cu atât mai bine. 

— De mâine, Ștefan se va alătura grupului. Tamara, vreau 
să te ocupi puţin de el. Și spune-i de Mișu. Sunt convins că 
o să vrea să te ajute cum o să poată mai bine. 

Tamara își feri privirea și oftă. Se alăturase proiectului 
pentru a-și salva soţul care suferea de cancer de plămâni 
într-o fază avansată. Cu ajutorul medicilor și a medica- 
mentelor trimise de Oleg, reuşise să-l țină în viață până 
atunci, dar în ultima lună, situaţia lui se înrăutăţise. Doar 
un miracol îl mai putea salva. 

— Așa am să fac, spuse ea cu inima grea, apoi se ridică 
în picioare. 

Dorina și Nicu îi urmară exemplul. Întâlnirea se termi- 
nase. 

— Și acum, tânărul Babeș, rosti Igor pe un ton obosit, 
ridicându-se și el. 

— Mergi și te culcă, îl opri Anastasia. Am să urc eu la 
Ştefan să-i zic care este programul de mâine, și să văd 
dacă mai are nevoie de ceva. 

Dorina și Nicu chicotiră. Tamara scutură din cap. Cu 
toții știau cum avea să se încheie acea vizită nocturnă. 


k k k 


Anastasia urcă treptele ce duceau la etajul unde se afla 
apartamentul lui Ștefan. Mocheta care acoperea podeaua 
fostului cămin de nefamiliști, groasă de câțiva centimetri, 
absorbea zgomotul pașilor, garantând o tăcere absolută. 
Pe pereți, puse în valoare de spoturi discrete de lumină, 
se aflau reproduceri după tablouri celebre. Din firide să- 

pate în pereţi, statuete din marmură îi ţineau sub obser- 
vaţie pe cei ce le treceau pe dinainte. 

Anastasia apăsă scurt pe butonul soneriei. Nimic. Re- 
petă gestul, de data aceasta ceva mai insistent. Dinăuntru 
se auziră pași precipitați, apoi ușa se deschise. 

— Poftește, te rog, spuse Ștefan, făcându-i loc. La cât de 
mare este hudubaia asta, până și sunetului îi ia ceva timp 
până ajunge la destinaţie. 

Anastasia intră, ducând cu sine o pungă de supermarket. 
Ştefan era în picioarele goale, purta un trening cu emblema 
proiectului, un H înconjurat de cerc cu zimți, și era ud la păr. 

— Te-ai familiarizat cu apartamentul? Ai găsit tot ce îţi 
trebuia? spuse ea. 

Ştefan ridică mâinile într-un gest de neputinţă: 

— Ştii cum se zice: dă-mi, Doamne, mintea românului 
cea de pe urmă. Mă uit la mine însumi și nu reușesc să-mi 
dau seama ce a fost în capul meu când m-am lăsat luat pe 
sus. Nu tu haine personale, mașină de ras electrică ori pe- 
riuță de dinți. Nici măcar chiloţii pe care îi port nu sunt 
ai mei! Obrajii i se împurpurară și își șterse palmele de 
pantaloni: Mă rog, asta nu e ceva ce tu ar fi trebuit să auzi... 

Anastasia râse: 

— Dacă te încălzeşte cu ceva, să știi că același lucru mi 
s-a întâmplat și mie când am sosit aici. Timp de o săptă- 
mână a trebuit să port lenjerie de femeie soldat, apoi mi-am 
comandat ce îmi lipsea, iar lucrurile au intrat în normali- 
tate. La fel o să se întâmple și în cazul tău, îți garantez. Ori- 
cum, în cea mai mare parte a timpului purtăm aceste tre- 
ninguri. Igor crede că materialul din care sunt făcute, un 

soi special de bumbac, ajută la propagarea undelor men- 
tale. Doar pe seară ce o să-ţi mai poți pune o cămașă, dar 
puţine vor fi dățile în care chiar o vei face. De obicei sun- 
tem prea obosiţi ca să ne mai schimbăm. Rămânem în ți- 
nuta de lucru până când mergem la culcare. 

— Mda, probabil că ai dreptate... 

Anastasia îi întinse jacheta și își scoase pantofii. La con- 
tactul cu gresia rece, o expresie de extaz i se întipări pe 
figură. Își mişcă degetele de la picioare, dezmorţindu-le, 
savurând senzaţia de libertate. 

— Te invidiez, să ştii, oftă ea. Tu măcar ai apucat să te 
speli. Eu tot transpirată şi murdară ca o cămilă proaspăt 
întoarsă din deșert mă simt... 

Ştefan simți cum îi bate inima mai repede. Fără să spună 
de ce, era convins că dacă i-ar fi spus să meargă să-și facă 
un duș, Anastasia i-ar fi acceptat fără rezerve propunerea. 
Prosoape erau suficiente în baie, iar un halat moale și pufos 
abia aștepta să fie purtat. 

Alungă gândul și rosti apăsat: 

— Dacă vrei, putem s-o lăsăm pe mâine dimineață. Îna- 
inte să-mi dea cheile de la apartament, domnul Matei mi-a 
arătat unde este sala de mese. Din câte am înțeles, micul 
dejun se servește la opt. Am putea să ne vedem la șapte 
ori chiar mai devreme. Ce zici? 

Anastasia își plecă privirea, mascându-și surâsul ce-i 
încondeia buzele. Tânărul antreprenor descifrase corect 
mișcarea ei de deschidere. Că o refuzase era irelevant. 
Băgă mâna în pungă și scoase o sticlă de vin roșu. Prove- 

nea din aceeași colecție ca cea pe care o băuse cu Zoltan 
în prima lui noapte la Conac. 

— Zic că, în cele din urmă, oportunitățile pierdute se 
răzbună. La fel și lucrurile lăsate de pe o zi pe alta. Uite cum 
facem: cât mă îngrijesc eu de floricele, ocupă-te tu, te rog, 
de vin. Pahare găsești în dulapul de veselă din sufragerie. 

Ştefan clipi derutat: 

— Ce fel de floricele? 

Din aceeași pungă, Anastasia scoase triumfătoare un 
aparat de făcut popcorn cu aer cald: 

— Cu praf de brânză cedar și chilli, specialitatea mea! 

În stânga, apartamentul se continua cu o bucătărie, un 
dressing, o cameră de depozitare şi o toaletă de serviciu. 
În dreapta se succedau sufrageria, un birou care putea fi 
folosit și drept cameră de meditație, dormitorul, baia prin- 
cipală şi o sală de fitness, fiecare ocupând un spațiu care 
înainte fusese o garsonieră întreagă. 

Anastasia intră în bucătărie şi începu să scotocească 
prin dulapuri. 

— Aha! Aici era! strigă ea, ţinând în mână un castron 
din inox. Credeam că au omis fetele să-ți pună și ție unul. 
Mă și vedeam bătându-i lui Igor la ușă ca să i-l cer pe al 
lui, așa, cum îmi povestea mama că făceau ei pe vremea 
comuniștilor. 

Ștefan rămase privind în urma ei. Apartamentul pe 
care, până în urmă cu câteva clipe îl simţise ca pe sala de 
așteptare a unei gări anonime, înghețată și pustie, se um- 
pluse de viaţă. Își dădu seama că zâmbeşte. Deşi o fire sin- 
guratică, îi plăcea să primească prieteni la el acasă. 

— N-am prins vremurile acelea, spuse el, dar îmi aduc 
aminte că și mama îmi povestea la fel. Nu conta dacă îţi 
lipsea ceva în casă — un pahar de ulei ori o bormașină — 
în mod sigur un vecin avea ce-ţi trebuia. Este ceea ce re- 
gretă, cred eu, cei care au trăit pe atunci: spiritul de clan, 
apropierea între oameni care, odată cu înlăturarea comu- 
nismului, a dispărut ca ștearsă cu buretele. În lipsa duş- 
manului comun, ne-am înstrăinat unii de ceilalți. Am re- 
devenit fiecare pentru el. Păcat... 

Întoarse sticla de vin în așa fel încât să poată vedea eti- 
cheta: Chateau Gruaud Larose, 1974. 

— Spuneai de timpurile de dinainte de căderea comu- 
nismului, zise el, gândurile călătorindu-i departe. Pare că 
le cunoşti. Sunt curios, câți ani ai? 

Anastasia puse jos castronul cu ceva mai multă forță 
decât s-ar fi cuvenit: 

— Nu pot să cred așa ceva! rosti ea, pe jumătate furi- 
oasă, pe jumătate amuzată. Ţi-am spus că mama îmi vor- 
bea de ele, nu că le-am trăit eu însumi. Cât despre ani, 
chiar, câți îmi dai? 

Fără vreo urmă de avertisment, i se întâmplă. Timpul 
se opri în loc și văzu în mintea lui Ştefan de parcă ar fi ur- 
mărit un film la cinematograf. O blondă cu mâinile în 
șolduri, fustă scurtă, şi foarte mult tupeu, îi punea aceeași 
întrebare unui bărbat creț. Numele acestuia îi veni de la 
sine pe buze: Ciupi. 

— Și să nu-mi spui că „să-mi dea poliția”. N-ar fi nici 
frumos, nici corect. Judecătorul dă anii de pedeapsă, nu 
poliţia. 

Ştefan rămase cu gura deschisă, incapabil să scoată 
vreun sunet. 

— D-dar n-am zis așa ceva, îngăimă el atunci când își 
recăpătă suflul. 

— Nu tu, dar Ciupi, da. Asta mi-ar fi spus dacă s-ar fi 
aflat aici, nu-i așa? 

Ştefan o privi fix. În ochi îi sclipea teama. 

— L-ai cunoscut?... 

— Sunt destul de sigură că nu. Nu cred că aș fi avut cum, 
dar ţie ţi-a fost prieten, dacă nu mă înșel. 

Ştefan privi către sticla de vin, cântărind-o în palmă: 

— Da, și încă unul bun. El m-a învăţat să trișez la poker. 
Cât despre șah, mă bătea de-mi suna apa în cap. Nu conta 
cât de mult studiam între partide sau cât de savante erau 
mutările mele, mereu găsea o fisură în strategia pe care 
mi-o făceam. 

Ştefan făcu o pauză. Îşi simţea mâinile amorţite și reci. 
Când Anastasia îl întrebase câţi ani îi dă, exact cuvintele 
prietenului lui îi veniseră în minte: Eu?! N-ai să vezi! Să-ţi 
dea poliția! Nu putea fi o coincidenţă. Oricât de neverosi- 
mil ar fi părut, singura explicaţie era că Anastasia îi citise 
gândurile. Iar în acest caz, știa și ce-i trecuse mai devreme 
prin minte? Că și-o imaginase în halat de baie, goală pe de- 
desubt, și...? 

— Cum de este posibil așa ceva? Cum ai făcut? șopti el. 

Anastasia conectă aparatul la priză, apoi îl umplu cu 
boabe de porumb. La rândul ei, se simţea tulburată. Până 
la Ştefan doar în mintea bărbaţilor cu care făcuse deja sex 

putuse privi. Fusese motivul pentru care se băgase în 
patul lui Zoltan încă din prima noapte. 

— Habar n-am. Este ceva ce mi se întâmplă foarte rar, 
să pot vedea în minţile oamenilor. Din păcate, numărul 
celor cu care pot stabili o asemenea conexiune este foarte 
redus. 

Dintre toate lucrurile la care s-ar fi putut gândi, lui 
Ştefan îi răsări în minte o anvelopă de tractor. Închise 
ochii și se concentră intens la ea: 

— La ce mă gândesc acum? spuse el printre dinți. 

Anastasia își înclină capul ca și cum ar fi încercat să-i audă 
gândurile. Pe Ştefan îl trecu un fior pe șira spinării. Aceea 
era cea mai cumplită formă de abuz. Ce se petrece în mintea 
unui om ar trebui să-i aparțină numai și numai lui. 

— Nu știu. Oricum, nu așa funcționează. Nu mă uit la 
tine și văd la ce te gândești. O conexiune psihokinetică are 
nevoie de o mulțime de factori pentru a se putea realiza. 
N-am nici cea mai vagă idee ce s-a întâmplat mai devreme, 
cum de am fost în stare să văd ce vedeai și tu. N-ar fi tre- 
buit să fie posibil! 

— Despre ce factori vorbeşti? n-o slăbi Ștefan. Și ce-i 
aia o conexiune psihokinetică?! 

Anastasia porni aparatul, apoi își aduse aminte și puse 
castronul sub fanta prin care urmau să cadă floricelele: 

— Și iată cum se adună întrebările. Deocamdată desfă 
sticla aia și mai vedem. Am o sete în mine de aș fi în stare 
să beau și apă! 

Ştefan mormăi ceva neinteligibil și porni să caute prin 
sertare până găsi un tirbușon. 

— Şi mă rog, ce are apa? De ce nu-i bună? spuse el, tră- 
gând dopul afară. 

Anastasia își compuse o expresie vexată, dar ochii îi 
râdeau umbriți de gene grele: 

— Cum adică ce are? E apă, aia are! Tu știi cât fier avem 
noi în organism? O grămadă! Ia zi-mi — că m-ai stârnit! — 
ce pățeşte un cui dacă-l lași în ploaie? Mmm? Ruginește, 
aia păţește. Se subțiază până nu mai rămâne nimic din el! 

Ştefan își desfăcu braţele: 

— Cum de n-ai intrat până acum în politică? Cu o ase- 
menea retorică, mai că te-aș fi văzut primăriță de sector. 

— Da, în ăla în care trăiesc cei mai mulți drojdieri! pufni 
Anastasia în râs. Ne-am da umăr la umăr, primar și votanți, 
și am intona cântecelul motivațional „Bea, bea, nu te lăsa!” 
urmat de „Eu sunt mic, tu fă-mi-o mare”. Cana de vin! ex- 
clamă ea, văzându-l pe Ștefan că se încruntă! 

Boabele de porumb din aparat începură să plesnească, 
umplând bucătăria de mirosul lor. Ștefan privi în jur, iar 
o şoaptă nerostită îi puse un zâmbet involuntar pe buze: 
Acasă! Făcu un gest agasat, alungând gândul ca pe o muscă 
enervantă. De unde și până unde? Acasă era la București, 
în vila lui cu etaj și mansardă, înconjurat de lucrurile pe 
care le îndrăgea, de trofeele lui sportive, de amintirea Si- 
monei, femeia pe care o părăsise ca pe un geamantan stri- 
cat, deși nu-i greșise cu nimic. Ochii îi fugiră la chipul cu 
oase delicate al Anastasiei, la gura ei cu buze aproape ne- 
groide, iar siguranţa prinse a i se clătină. 

Arătă către castronul plin cu floricele: 

— Vin de colecție și păpușoi bosumflat cu sare, două 
delicatese înrudite. Ţin minte că am citit odată, într-un 
ghid al restaurantelor franțuzești, despre această combi- 
nație. Cică ar fi făcut furori într-o vreme la Le Cinq. 

Anastasia îi luă dopul dintre degete și-l mirosi cu leje- 
ritatea pe care o dă obișnuința: 

— Maestre, bag seama că nu prea le ai cu cele lumești. 
Luă castronul la subrat și porni în direcția sufrageriei: Să 
mai spună cineva că-i vreo sfârâială să fii un mare șme- 
cher cu firme și bani. La ce folos tot mălaiul ăla dacă nu 
ştii că filmul nu-i film fără ceva de ronţăit la îndemână?! 

De nervi, Ștefan simți că i se aprind urechile. Obișnuit 
cu firea non-combativă a Simonei, vorbele Anastasiei i se 
păreau un adevărat atac la persoană. 

— Şi mă rog, despre ce film e vorba? mârâi el pus pe 
harță. Că nu ţin minte să-mi fi dat acordul cu privire la așa 
ceva. Fusese vorba să-mi zici despre programul de mâine 
și atât! 

Anastasia puse castronul pe canapea. Gheaţa pe care 
pășea era subțire, dar tânărul Babeș suferea de o scorțo- 
șenie corporatistă de care trebuia neapărat să scape dacă 
voiau să-i dea de urmă lui Boris. 

Băgă mâna în buzunar și scoase un stick de memorie 
USB: 

— Ăsta. Îi zice „Încleștarea de tron”, o coproducție a 
studiourilor Buftea, Romstal și Moş Koprol, purgativul 
anului. Ai putea să iei şi tu câteva pastile. Te-ar putea ajuta 
să te mai relaxezi un pic, să mai dai jos parul ăla de-l ţii 
proptit între umeri. 

Ştefan o privi interzis. Pe când se pregătea să-i dea o 
replică usturătoare, își dădu seama că râdea. Dintre toate 
calitățile pe care le aprecia la un om, curajul și sinceritatea 
se aflau pe primul loc. Apoi, realiză că pentru prima dată 
într-o lungă bucată de vreme nu mai existau lucruri de 
care trebuia să se ocupe. Firmă nu mai avea, de casă avea 
să se îngrijească tanti Rozi, iar cu mama lui oricum se 
auzea la telefon doar de câteva ori pe an. Parcă era din nou 
elev și tocmai se sunase de vacanța mare! 

Luă stick-ul de memorie și se îndreptă către televizorul 
care ocupa jumătate de perete: 

— Mda, ce să zic, mi-am luat-o pe merit, spuse el, mai- 
muțărindu-și propriile cuvinte: Că nu ţin minte să-mi fi 
dat acordul cu privire la așa ceva. Mai trebuia să volutez 
din poignee chestii complicate, cum ar fi cvorum și consens, 
iar circul ar fi fost complet. 

Puse stick-ul în televizor, apoi se întoarse către Anasta- 
sia. Ochii îi străluceau. Era convins că așa-zisul film con- 
ținea una dintre înregistrările video despre care îi spusese 
Igor. 

— Unde ziceai că sunt paharele alea? spuse el, luând o 
postură marțială, cu mâna înfiptă între nasturii unei jiletci 
imaginare. Apropo, dacă nu sunt din cristal de Boemia, 
cu bandă din aur şi prelucrate manual, te anunţ că voi re- 
fuza în mod categoric să beau din ele! 

Anastasia chicoti şi scoase două pahare dintr-un corp 
de mobilă. Ridică unul și prinse a-l învârti între degete. 
Sticla fațetată prinse o rază de lumină, transformând-o în 
irizări multicolore. 

— Ştii ceva, spuse ea gânditoare, s-ar putea să ai noroc. 
Cred că fix de acolo au fost aduse! 

Se așezară pe canapeaua aflată dinaintea televizorului, 
fiecare cu paharul lui în mână. 

— Maestre, ai onoarea, îl îndemnă Anastasia. 

Ștefan luă telecomanda. Apăsă grăbit butonul de por- 
nire, apoi se lăsă pe spate și își întinse picioarele. Ochii îi 
străluceau, plini de o curiozitate de copil care tocmai des- 
coperă lumea. Anastasiei i se strânse inima. Spre deose- 
bire de Zoltan, Ştefan n-avea nici măcar un singur os de 
răutate în el. Și cu toate acestea, avea nevoie să-l vadă cât 
mai repede funcţional și sub controlul ei, iar lucrul acesta 
se putea realiza doar într-un singur fel. 

Pe ecran apăru imaginea unui tânăr cu pielea oacheșă. 
Dinaintea lui, prinsă într-o menghină, se afla o încuie- 
toare complicată din butucul căreia pornea un cablu care 
intra într-un computer. 

— El este Nicu ori Țuțu. Până să se alăture proiectului, 
obișnuia să fure din casele oamenilor cu bani. Lucra sin- 
gur, extrem de curat, motiv pentru care n-a intrat nicio- 
dată în vizorul poliţiei. Poate deschide lacăte și încuietori 
despre care se spune ca ar fi invincibile. 

Tânărul își trecu vârfurile degetelor peste metalul bu- 
tucului într-o mângâiere aproape senzuală, apoi intro- 
duse lama unui briceag ordinar în canalul cheii. Alături, 
pe monitorul computerului, apăru interiorul butucului, 
filmat de o cameră video similară celor folosite de medici 
în timpul operaţiilor laparoscopice. 

— Privește cu atenţie, spuse în șoaptă Anastasia. 

Pe ecran, zimții mecanismului interior se apăsară unul 
câte unul, împinși parcă de o mână nevăzută. Când fură 
perfect aliniați, Nicu răsuci briceagul, făcând încuietoarea 
să se deschidă. 

— Fantastic! exclamă Ștefan. 

Anastasia zâmbi, dar nu spuse nimic. Imaginea se schim- 
bă. Așezată în fața unui televizor, o femeie foarte tânără 
și foarte slabă plângea cu sughițuri urmărind o înregis- 
trare făcută într-un abator. Așezaţi cu spatele la ea, un 
grup de bărbați și femei de toate vârstele se uitau la o suită 
de filme amuzante cu bebeluși, pisici ori căţei. Cu toții, 
fără excepţie, plângeau în hohote. 

— Ea este Dorina. Încăpută pe mâna unui scenarist pri- 
ceput, povestea vieţii ei s-ar transforma într-un film care 
ar bate orice vânzări. Este o fată crescută la țară, care la 
vârsta de opt ani a contactat o pneumonie ce a degenerat 
în septicemie. Câteva zile s-a zbătut între viață și moarte, 
cu mai multe episoade de moarte clinică. În cele din urmă 
s-a însănătoșşit, iar lucrurile au reintrat în normal. Sau cel 
puțin așa a părut. Când s-a întors la școală, învăţătoarea 
a constatat că ceilalți copii îi împrumutau necondiționat 
emoțiile. Dacă Dorina plângea, plângeau cu toții. Dacă 
era veselă, la fel erau și ceilalți. Lucrurile au mers așa până 
într-o zi când mai mulţi elevi au încercat să-și taie venele. 
Pe Dorina o certase învăţătoarea. 

— Nu-mi spune, interveni Ştefan. Au vrut s-o ardă pe 
rug, ca pe vremea Inchiziției? Popa, ţârcovnicul, laolaltă 
cu babornițele satului? 

— Nu, iar asta i se datorează învățătoarei care a știut 
să-și ţină pentru ea bănuielile. l-a chemat pe părinți și le-a 
spus să-și retragă fata de la școală. Cu acordul tacit al di- 
rectorului, i s-a permis Dorinei să studieze de acasă, ur- 
mând ca la sfârșitul trimestrului să vină pentru teze și lu- 
crări de verificare a cunoștințelor. 

— Au acceptat? 

— Da. La rândul lor, înțeleseseră că se întâmpla ceva ciu- 
dat cu copilul lor. I-au cumpărat un calculator, un abona- 
ment la internet, apoi i-au aranjat o cameră în pivniță, de 
unde fata n-a ieșit cu lunile. Din păcate, ei au fost cei mai 
afectați. Când am mers s-o luăm pe Dorina de acasă, am 
găsit două năluci, îndobitocite de alcool și de pastilele pe 
care au trebuit să le ia pentru a nu-și pune capăt zilelor. 

Imaginea se schimbă încă o dată. O femeie în vârstă, 
cu chip prelung și oase proeminente ale pomeților, și un 
bărbat pe care Ștefan îl recunoscu ca fiind Zoltan, stăteau 
la un birou. Dinaintea lor, ocupând toată masa, se afla o 
coală de hârtie acoperită cu desene complicate. 

— Ea este Tamara, ghicitoare în cărţi de Tarot și medium, 
spuse Anastasia. Vocea îi scăzu în intensitate: lar cel de 
lângă ea este Zoltan, camaradul pe care l-am pierdut în 
Brașov. 

Ştefan se aplecă în față. Nu, nu i se păruse. Zoltan de- 
sena cu ochii închiși. 

— Ce fac? întrebă el. 

— Ce vezi tu acolo e o relație simbiotică. Ajutându-se 
de cărțile de Tarot, Tamara spune o poveste pe care Zoltan 
o poziţionează geografic. 

Ştefan o privi confuz: 

— Mă tem că nu înțeleg... Cum poate fi poziționată 
geografic o divinație? 

— Pe baza poveștii Tamarei, Zoltan desena, apoi cu toții 
însemnam pe hartă locul unde simțeam noi că s-ar afla 
cele descrise. 

Înregistrarea se termină. În cameră se aşternu un mo- 
ment de liniște cernită. 

— A ta care este? 

Anastasia tresări. 

— Poftim? 

— Nu apari în film. Abilitatea ta care este? 

— Pot să privesc în mintea lui Zoltan, mă rog, puteam. 
El desena în transă; când se trezea, nu-și mai amintea 
nimic. Erau multe amănuntele care i se arătau, dar pe care 
nu apuca să le treacă pe hârtie. Pe acestea le vedeam eu, 
ceea ce mă ajuta să descriu mai bine respectiva locaţie. 
Cred că soiul acesta de amănunte ne-a ajutat să înregis- 
trăm cele câteva succese pe care le-am avut. 

— Vorbeşti serios? Chiar aţi găsit ceva? 

— Câteva terenuri bogate în petrol și un zăcământ au- 
rifer. 

Ștefan își încrucișă braţele peste piept: 

— În cazul acesta, transformarea a șase garsoniere într-un 
singur apartament nu mai pare o extravaganță. Cu banii 
obținuți, Oleg ar fi putut să vă cumpere un mic orășel. Am 
o curiozitate care nu-mi dă pace: de ce v-aţi stabilit sediul 
tocmai aici, într-o fabrică abandonată? 

Anastasia luă o înghiţitură de vin, cântărind răspunsul. 
Pentru a nu-i stârni și mai tare curiozitatea, existența Hru- 
bei avea să-i rămână ascunsă lui Ștefan până a doua zi. 

— În primul rând datorită absenței vecinilor indiscreți. 
Nu există nicio casă ori întreprindere lucrativă pe o rază 
de câțiva kilometri. Cât vezi cu ochii în jur, doar porumb. 
Râse ca pentru sine: Uneori mi se pare că ne aflăm pe o in- 
sulă pustie, naufragiați în mijlocul unui ocean de ştiuleți... 

Ştefan rotea paharul între degete. Voia să pună o între- 
bare, dar nu îndrăznea. Anastasia îi veni în ajutor: 

— Trage aer în piept, privește în tavan, apoi zi-o pe ne- 
răsuflate. E o metodă care nu dă niciodată greș. De îndată 
ce ai lăsat porumbelul să îți scape, nu mai e problema ta, 
ci a celui care trebuie să-ți răspundă. 

Ştefan o privi nedumerit: 

— Poftim? 

— Te simt că vrei să afli ceva, dar nu ştii cum să mă în- 
trebi. Despre ce-i vorba? 

Ştefan bău încet, amânând momentul, apoi rosti cu glas 
șovăitor: 

— Care crezi că este abilitatea mea? Sau, mai bine spus, 
crezi că ar fi posibil să am şi eu una? 

Anastasia îl cercetă câteva clipe până să-i răspundă: 

— Am privit în mintea ta. Am văzut ce vedeai și tu. Cred 
că ai putea fi cel care dă viață poveștilor Tamarei. 

Anastasia profită de oportunitatea ivită pentru a schim- 
ba subiectul. Se făcea târziu, iar oboseala și emoțiile de 
peste zi începeau să pună stăpânire pe ea. Pe Ștefan tre- 
buia să-l seducă atâta vreme cât mai avea putere. 

— Nu-ţi face griji. Vom vedea mâine dacă am dreptate. 
O să te ajute Tamara. Până atunci, eu aș mai bea ceva. M-a 
terminat drumul încoace. Șoferia nu se numără neapărat 
printre pasiunile mele. Ce zici? Bei cu mine? 

Ştefan păru că nici n-a auzit-o. 

— Tu cum ţi-ai descoperit abilitatea? Când ai ştiut că 
poți să citeşti gândurile oamenilor? 

Anastasia își feri privirea: 

— Aş prefera să nu discutăm deocamdată despre su- 
biectul acesta, rosti ea cu greutate. E o poveste lungă și 
urâtă. Am să ţi-o spun cândva, dar nu azi. 

Apoi văzu încordarea în linia umerilor lui Ștefan, dis- 
ponibilitatea cavalerului rătăcitor de a-i sări în ajutor 
domniţei în primejdie, iar hotărârea i se schimbă. Tocmai 
înțelesese cum își putea atinge scopul: 

— Și la o adică, de ce nu!? Ai ceva împotrivă dacă mă 
duc să îmi fac un duș? Nu mă mai suport nici măcar un 
minut în starea în care mă aflu acum. 

— Adică să te duci până acasă? încercă Ștefan cu jumă- 
tate de gură. Înghiţi nodul din gât. O rafală de întrebări 
îi asaltă mintea: Mi-a citit gândurile? Știe ce mi-am închipuit 
mai devreme? Ce vrea de la mine? 

— În nici un caz! râse Anastasia. Dacă apuc să văd patul, 
fie și doar cu coada ochiului, până acolo mi-a fost. Re- 
luăm discuţia noastră undeva în apropierea Crăciunului. 
Pleoapele i se închiseră pe jumătate, înmuind oţelul din 
verdele privirii, transformându-l într-o irezistibilă ten- 
tație: Dar poate vrei să te odihnești. Și pentru tine a fost o 
zi complicată. 

O stare similară cu cea pe care o încerca în timpul ne- 
gocierilor cu miză mare îl cuprinse pe Ştefan. Răspunsuri, 
contra-răspunsuri, mutări surprinzătoare ori de tempori- 
zare menite doar să obosească adversarul, să-l facă să gre- 
șească, i se așternură disciplinate dinaintea ochilor, gata 
să fie utilizate. 

— Uite ce e, începu cu un aer grav — 

— Sunt curioasă ce ai să volutezi din poignee, îl între- 
rupse Anastasia, cvorum ori consens? 

Ştefan luă câteva floricele din castron, prelungind mo- 
mentul. Cămașa Anastasiei era nouă. Dacă trecuse pe acasă 
să se schimbe, ar fi putut la fel de bine să își facă și un duș. 
Motivul ei era, prin urmare, altul. Se decise să vadă în ce 
consta el. Îşi încrucișă braţele și pufni în râs: 

— Zici asta pentru că nu m-ai văzut volutând cu adevă- 
rat. Coorum şi consens nu sunt singurele cuvinte cu mușchi 
pe care le cunosc. Tu de pneumonoultramicroscopicsili- 
covolcaniconioză ai auzit? 

De surpriză, Anastasia se înecă cu vinul: 

— Pneumo-ce?! 

Ştefan își întinse brațele pe spătarul canapelei și repetă 
ingenuu: 

— Pneumonoultramicroscopicsilicovolcaniconioză. 

— De la microscopoză încolo m-ai pierdut. Ce înseamnă? 

— E o boală de plămâni. Îi mai zice și silicoză. 

Anastasia îl privi fără să spună nimic. 

— Eşti un tip ciudat, rosti ea într-un târziu. Se ridică în 
picioare: Cum rămâne cu discuția noastră? O continuăm 
în seara asta sau mâine? 

Acceptând propunerea Anastasiei, Ştefan intra pe un 
făgaș periculos. Constată că faptul nu-l deranja, din con- 
tră, îi făcea inima să bată mai repede: 

— Găsești în baie prosoape curate, iar în dulap un halat. 
Vezi că-i ud pe jos. O veche meteahnă. Când mă spăl, zici 
că sunt o rață, ud totul în jur. 

— E în regulă, râse Anastasia. Știu cum e. Cine intră după 
mine are nevoie de cizme de cauciuc - asta în zilele bune. 
În cele rele, de o barcă, preferabil una cu pânze. 

Ştefan rămase privind în urma ei. Când auzi ușa de la 
baie închizându-se, porni din nou înregistrarea. În câteva 
minute Anastasia avea să se întoarcă îmbrăcată doar în 
halat. Avea nevoie de ceva care să-i ia gândul de la acea 
imagine. 

Sunetul tălpilor goale îi anunţă venirea. Lui Ștefan îi 
fu imposibil să nu zâmbească. Agilă și vioaie, Anastasia 
părea o domnișoară-veveriță dintr-o poveste pentru ado- 
lescenţi. Oboseala îi dispăruse, înlocuită de o energie mo- 
lipsitoare. Se prefăcu neinteresat, continuând să studieze 
o statuetă din piatră pe care o luase de pe unul dintre raf- 
turile așezate pe pereți. Halatul Anastasiei, deși bine strâns 
în cordon, lăsa să i se vadă pielea netedă a unui picior. 

— Este un artefact precolumbian, spuse ea, frecându-și 
viguros părul cu un prosop. Am și eu unul. Igor este un 
client fidel al licitaţiilor unde se vând astfel de obiecte. 
Din câte am înțeles, prețurile pleacă de la câteva zeci de 
mii de euro și pot ajunge la niște sume impresionante. 

Ştefan studie statuia cu un interes crescut. Aducea vag 
cu cele din insula Paștelui. 

— Un hobby costisitor, aş putea spune. Este cumva le- 
gat de proiect? 

Anastasia se aşeză pe canapea, luă în braţe castronul 
cu floricele, apoi își urcă picioarele pe masă. De pe buze 
îi scăpă suspinul de satisfacţie al drumețului ostenit care 
s-a adunat în sfârșit acasă. 

— Dragul meu, Igor nu face nimic care să nu fie legat 
de proiect. Conform testelor efectuate în laboratoarele din 
Moscova, semnătura energetică a majorităţii statuilor pre- 
columbiene este similară cu cea a megaliților din Peru. 
Igor crede că prezenţa lor ne sporește abilitățile psi. De aia 
fiecare dintre noi are câte una în cameră. 

Ştefan luă statuia şi o învârti pe toate părțile. Vinul băut 
îi îmbujorase obrajii, sădindu-i o stare de bine în trup. 
Prea de bine! se apostrofă în gând, ridicându-se brusc în 
picioare. 

— Vrei un pahar de apă? Eu dacă mai beau unul de vin, 
presimt că o să mă ia un somn cu sforăituri, de oștean 
ieșit din gardă. 

Profitând că Ștefan era cu spatele, Anastasia depărtă 
imperceptibil genunchii și își lărgi cu mișcări iuți decol- 
teul halatului. 

— Nu, dar ai putea să-mi dai ce găsești în cutia de carton 
din plasă, râse ea. Cu grijă să n-o rupi, că alta nu mai am! 

Ştefan luă punga în care fusese aparatul de făcut flori- 
cele și rămase cu ea în mână. Simțea că ceva îi scapă, dar 
nu putea spune ce. Privi la gleznele Anastasiei și realiză 
ce lipseşte: 

— Ţi-ai dat jos brățara cu elefănţel? 

Ca și prima dată când fusese menționată respectiva bi- 
juterie, Anastasia tresări. Chipul ei își pierdu culoarea, iar 
buzele începură să-i tremure: 

— Nu înțeleg cum ştii despre ea. O fi legat de abilitățile 
tale. Este singura explicație plauzibilă. Îşi trecu mâna peste 
frunte, apoi adăugă în șoaptă: Dă-mi, te rog, cutia aia. Am 
nevoie de ce se află înăuntru, ca să îți pot povesti despre 
brățara mea cu elefănțel. 

Ştefan rămase privind lung la conţinutul cutiei: 

— Dar ăsta e un joint, spuse el cu jumătate de gură. 

— Nu. Te înșală ochii. E o rachetă intercontinentală, 
un instrument diabolic de distrugere în masă. Dă-o în- 
coace! se burzului Anastasia. Vezi că e şi o cutie de chibri- 
turi lângă. 

— Prafuri n-ai? molfăi Ștefan, întinzându-i fără chef 
ţigara răsucită manual și chibriturile. 

— De parcă ţi-ar fi folosit la ceva dacă aș fi adus! Pun 
pariu că singurul praf pe care l-ai încercat vreodată a fost 
zahărul vanilat de pe plăcinta cu dovleac a bunicii. 

— Nu mi-am cunoscut bunicile. Au murit amândouă 
înainte ca eu să mă nasc, mârâi Ștefan. Ai grijă cum vorbeşti! 

Nările Anastasiei fremătară. Preţ de o secundă regretă 
că nu și-a adus sabia cu ea. Ar fi fost distractiv să-l vadă 
pe individ ridicat pe vârfurile degetelor de la picioare, cu 
vârful lamei crestându-i bărbia. Rosti cuvintele ca și cum 
ar fi avut o scamă pe limbă de care voia să scape: 

— Avertismentul este inutil. Nu mai am nimic de adău- 
gat. Nu le-am cunoscut pe respectivele doamne, aşa că 
nu pot să mă pronunţ. Poate au fost fete de comitet, poate 
că nu. 

Ştefan strânse din pumni. Obrajii îi ardeau. Anastasia 
arată către țigară și își țuguie în bătaie de joc buzele: 

— Prinţesă cum te știu, nici nu-mi trece prin cap să te 
întreb dacă vrei. Treci la capătul celălalt de canapea, să nu 
te intoxici. Aprinse un chibrit și, înainte ca Ştefan să poată 
spune ceva, adăugă: Mai vrei să-ţi zic ce m-ai întrebat sau 
ne luăm pijămăluţele cu iepuraşi și mergem fiecare în 
patul lui să facem nani-nani? 

Ştefan inspiră adânc, urmărind flacăra cum se apropia 
de degetele Anastasiei. Dacă ar fi fost bărbat, ar fi scos-o 
în șuturi afară. În același timp, deși cerbicia ei îl scotea 
din sărite, creștea miza jocului. Se decise s-o încerce: 

— Și dacă zic nu, ce o să faci? O să te ridici şi o să pleci? 
Mira-m-aș. Nu te-ai afla aici, la ora asta, dacă n-ar face parte 
din fișa postului. Ai ceva să-mi spui și presimt că n-o să 
te lași până când n-ai s-o faci. 

Anastasia blestemă în sinea ei. Ştefan nu era Zoltan. Îl 
provocase fără motiv dincolo de limita de siguranţă, pla- 
sându-se astfel într-o situaţie fără ieșire. Fusese o greșeală 
pe care trebuia s-o repare neîntârziat. Scutură prin aer 
chibritul, făcându-l să se stingă. Avea o singură șansă: să 
spună adevărul așa cum se întâmplase. Doar într-un sin- 
gur caz cavalerul rătăcitor îi trece cu vederea domniței nă- 
zuroase mofturile: atunci când îi sare în ajutor s-o salveze. 

Puse chibritul stins înapoi în cutie. Ochii îi erau goi de 
expresie, căutând în trecut: 

— Virginitatea mi-am pierdut-o înainte să termin școala 
generală. Îmi aduc aminte de parcă s-ar fi întâmplat ieri. 
Când tatăl meu vitreg m-a pus cu picioarele pe umerii lui, 

purtam brăţara cu elefănţel pe care ai văzut-o. Fusese ca- 
doul lui la împlinirea vârstei de paisprezece ani. Am sim- 
tit cum îmi alunecă în sus pe gleznă, apoi... apoi a durut. 

Primul băț îl rupse. Mâinile îi tremurau prea tare pen- 
tru a și le putea controla. Al doilea nu luă foc. Lacrimi mari 
i se încurcau printre gene, împăienjenindu-i vederea. 

— Dă-mi voie, se auzi vocea lui Ştefan. Îi luă cutia din 
mână și aprinse un băț: Aici. 

Anastasia pipăi în jur. Ţigara îi căzuse şi n-o mai găsea. 
Sarea lacrimilor îi rănea ochii, făcând-o să orbecăie. Din 
greşeală, halatul i se desfăcu, dezvelindu-i un sân. 

— lartă-mă. Lasă-mă puţin. O să-mi treacă, bolborosi 
ea, înfășurându-se strâns înapoi. Genunchii îi erau strâns 
lipiţi, trupul rigid. Din gesturi îi dispăruse orice urmă de 
cochetărie. 

Între buze simţi gust de hârtie. Ghidându-se după căl- 
dura bățului de chibrit, Anastasia reuși să-și aprindă ți- 
gara. Trase cu sete fumul în plămâni, apoi își lăsă capul 
pe spate. 

— Mulţumesc, murmură abia auzit. 

Odată rupt zăgazul fragil, amintirile o inundară, scu- 
fundând-o sub apăsarea lor. 

Canapeaua se lăsă lângă ea, apăsată de greutatea unui 
alt trup. Printre lacrimi, Anastasia reuşi să zâmbească: 

— Ți-am zis să te duci la capătul celălalt. Nu vreau să 
mă trezesc mâine cu vreo reclamaţie la HR că ai o migrenă 
de nu poți vorbi. 

Ştefan desprinse ţigara de pe buzele Anastasiei și trase 
din ea. Mirosul dulceag îi umplu nările. Atrasă de amin- 

tirea olfactivă, cea gustativă îi urmă. Scoici! Fusese un 
weekend de pomină în Amsterdam, primul pe care îl pe- 
trecuse împreună cu Simona. Timp de trei zile mâncaseră 
fructe de mare, fumaseră iarbă și făcuseră amor până la 
epuizare. 

O mișcare a Anastasiei îl făcu să realizeze cât de aproape 
stătea de ea. Îi înapoie ţigara, apoi puse o distanţă sigură 
între ei. 

— Uneori îmi doresc să am puterea absolută, spuse aspru. 
Pentru astfel de oameni, un proces așa-zis cinstit în care 
un avocat uns cu toate alifiile povestește unor cretini — ju- 
decătorul numărându-se printre ei — despre copilăria ne- 
fericită a violatorului, mi se pare o mascaradă ordinară. 
Ar trebui puși la zid și împușcați de un pluton de rezer- 
viști beți și bolnavi de Parkinson. 

Anastasia întinse mâna și-l prinse pe Ştefan de degete. 
Trase din ţigară cu ochii închiși: 

— Problema este că n-a fost viol, cel puţin nu așa cum 
îl înțelege omul de pe stradă. Sandu nu m-a obligat. Nu 
m-a bătut, nu m-a forțat. Când m-am băgat în pat alături 
de el, tremuram de nerăbdare să mă dau lui. 

Râse și își strânse halatul pe lângă ea. Mică de statură 
şi cu părul ud, părea o vrabie neajutorată și speriată care 
bravează dinaintea pisicii: 

— Închipuieşte-ți cum m-am simțit când mi-a dat de 
înţeles că s-ar fi însurat cu mama doar ca să fie în preajma 
mea. Nici n-a trebuit să se străduiască prea mult, nemer- 
nicul. Pe mama o uram. Aș fi sugrumat-o cu mâinile mele 
ori de câte ori o vedeam. O acuzam că din cauza ei tata 

plecase în Germania și nu se mai întorsese. Deși eram 
puștoaică, înțelesesem care fusese problema lor: mama 
își cam ţinea palma la un loc pe care tata l-ar fi vizitat mai 
des decât voia ea să-l lase. Când Sandu mi-a dat de înţeles 
că mă place, am reacţionat pe dos de cum îl tratase mama 
pe tata. I-am cedat, asigurându-mă că nu vom fi din nou 
părăsite. Disfuncţional cum era, aveam un tată care să 
aibă grijă de mine la nevoie. Nu râde! Eram un copil cu o 
imaginație bogată și o naivitate pe măsură. 

Ultimul lucru din lume pe care l-ar fi făcut Ștefan ar fi 
fost să râdă. Ar fi pus mâna pe un aruncător de flăcări și 
ar fi dat foc la pușcărie și la casa de nebuni: 

— Cum te-a îmbrobodit? Cu ce te-a momit? 

Anastasia scutură din cap, râse, apoi trase din țigară: 

— Cu nimic. Ironia este că a trebuit să insist ca să mi-o 
tragă. După o curte intensă, romantică, plină de simţire 
și anticipație — cum doar un bărbat experimentat poate 
face — m-am declarat de acord să mă culc cu el. Vedeam 
în ochii lui trişti că era singura modalitate de a-l păstra. 
Mama nu învățase nimic din experienţa cu tata. Cu aceeași 
obstinație se păstra neatinsă la locurile unde nu pătrunde 
de obicei lumina. 

În ochii lui Ştefan se citea neîncrederea: 

— Vrei să zici că te-ai dat de bună voie tatălui tău vitreg?! 


13 Referinţă la ultima strofă din Scrisoarea a treia: 
Cum nu vii tu, Ţepeş doamne, ca punând mâna pe ei, 
Să-i împarți în două cete: în smintiți și în mișei, 
Și în două temniţi large cu de-a sila să-i aduni, 
Să dai foc la pușcărie și la casa de nebuni! 

— Cum mă vezi și cum te văd! râse Anastasia. Asta îţi 
ziceam mai devreme: s-a lăsat greu, nemernicul! Mi-a luat 
mai bine de o lună ca să-l conving. Ai fi zis că el era vir- 
gina! Brusc, îl lovise conștiința. Că nu se face, că am putea 
avea probleme — partea asta îl interesa cel mai tare, să nu-mi 
umble gura și să se afle — că nu-i corect ca fata să preia obli- 
gaţiile mamei, și tot așa. 

Se plesni cu palma peste genunchi și izbucni într-un râs 
găunos: 

— Ţi-a plăcut? „Obligaţiile” mamei. Trebuie să recunosc 
că îi mergea mintea nemernicului! Zi-mi şi mie: De unde 
atâta viol? Unde ai mai văzut tu „victimă” care să implore 
să fie futută cu japca? 

Ştefan întinse mâna. Anastasia îi pasă ca de la sine în- 
teles ţigara. Chipul îi era o mască din ghips, lipsit de orice 
emoție. 

— Cum ai rezolvat-o până la urmă? rosti Ștefan. I-ai spus 
mamei tale? Ai fugit de acasă? Drogul ușor începea să-și 
facă efectul. Își trecu palma peste perna canapelei. Textura 
catifelată îl duse cu gândul la pielea Anastasiei. Pe sub 
halat n-avea nimic. Ar fi putut s-o aibă dacă voia. Trebuia 
doar să întindă mâna și să culeagă fructul care i se oferea. 
Care i se oferea! O cumplită stare de greață la adresa pro- 
priei persoane îl cuprinse, strâmbându-i gura. 

Anastasia încuviinţă încet din cap. Latura de protector 
a lui Ștefan era chiar mai mare decât și-o imaginase. Se 
putea citi în privirea lui scăpărând de furie că, pus în fața 
deciziei de a urma orbește legea sau de a pedepsi un vi- 
novat șmecher, n-ar fi ezitat să-l răzbune pe nevinovat. 

— Eşti sigur că vrei să afli? şopti încet. Nu-mi răspunde 
pe loc. Unele lucruri poate e mai bine să rămână neștiute. 
Odată spuse, ele nu mai pot fi luate înapoi. 

Ștefan își desfăcu braţele: 

— Zi-mi că i-ai dat nenorocitului un brânci de la etaj și 
te declar femeia anului! 

Cumva, imaginea lui Zoltan prăbușindu-se în gol îi 
veni în minte, dar o ignoră. 

Anastasia luă paharul cu vin și rămase cu el în mână. 

— De îndată ce am intrat la liceu, viața mea a devenit 
un iad. Motivând performanţele școlare — care nu fuse- 
seră niciodată proaste — Sandu mi-a interzis să am orice 
formă de viață socială. În timp ce colegii mei ieșeau în club 
ori la o îngheţată, eu stăteam acasă și făceam lecţii, spălam, 
călcam, iar când mama și sora mea mai mică erau plecate, 
desfăceam picioarele pentru bărbatul casei. Profeţia lui 
Sandu se adeverise: fata preluase obligațiile mamei. Mă 
uitam la colegele mele și cred că le disprețuiam un pic. Mi 
se păreau atât de infantile! Pe când ele se dădeau de cea- 
sul morții că le ceruse numărul de telefon unul dintre bă- 
ieții mai mari, pe mine mă punea deasupra un bărbat ade- 
vărat. Mă simțeam ca o educatoare printre niște copilițe 
de grădiniță nu foarte dotate. 

Ştefan se simţi copleșit de tristețe. Copii, educatoare... — 
Simona! Se refugie în sinea lui, căutând amintirea femeii 
care îi dăduse totul fără să-i ceară nimic în schimb, şi de 
care se despărţise din lașitate. Dar, în locul chipului bine- 
cunoscut, cu trăsături blânde și cu oase fine, găsi ochii 
verzi ai Anastasiei și gura cu buze încondeiate. Mâna îi 

căută atingerea canapelei, cercetând-o cu vârfurile dege- 
telor. 

— Ştii ce pățesc în pușcărie pedofilii, nu-i așa? spuse 
el privind în podea. Ajungea să depui o plângere la poliţie 
ca pe Sandu să-l fi iubit niște băieți laţi în piept, cu umeri 
păroşi și educaţie pe măsură. 

Anastasia râse încet și scutură din cap. Ştefan roși, sim- 
țindu-se precum adolescentul imberb care îl învaţă pe ve- 
teranul de război cum e cu lupta în tranșee, pe baza expe- 
rienței acumulate la jocurile video. 

— Puțin a lipsit să nu ajung eu acolo. De două ori mi-a 
găsit mama în ghiozdan lucruri care nu-mi aparțineau, 
dar care m-ar fi putut băga la apă: întâi câteva pastile de 
Extasy, apoi o doză de cocaină. A trebuit să treacă aproape 
o lună ca să înțeleg: Sandu pregătea terenul pentru ce ar 
fi trebuit să se întâmple. 

Luă o înghiţitură de vin şi întinse mâna după ţigară: 

— Ştii care e primul lucru care îmi vine în minte când 
mă gândesc la perioada aia? Groaza de zgomote! Gân- 
dește-te, cu mama și cu sora mea în casă, momentele în 
care Sandu putea să mă aibă doar pentru el erau limitate. 
Doar noaptea târziu, pe canapeaua din sufragerie, se putea 
întâmpla ce își dorea de la mine. Învățasem ca în timp ce-l 
satisfăceam să stau cu urechea la pândă. Norocul meu — 
dacă poți să-i zici așa — că mama sforăia ca un tractor. Odată 
ce adormea, era imposibil s-o trezești. Cutremur dacă ar fi 
fost, ar fi continuat să doarmă în timp ce se dărâma blocul. 

Ştefan ridică mâna, făcându-i semn să se oprească. N-ar 
fi trebuit să-l preocupe lucrurile acelea, îi era ruşine că îl 

rodea curiozitatea, dar voia să știe. Îmboldit de drogul 
care îl cuprindea, corpul îi pulsa, cerând amănuntele pi- 
cante. 

— Ce simţeai? Adică, mă înţelegi, bărbatul ăla... o şi pe... 

— O futea și pe mama, da, îl întrerupse Anastasia. Nu 
mă deranjează să spui lucrurilor pe nume. 

— Mă rog, cum zici tu, rosti Ștefan roșu în obraji. 

— Ce simţeam? Cu mintea de atunci ți-aș spune că eram 
mândră de mine. Făceam sex mai bine — mult mai bine! — 
decât mama. Mă pufnea râsul când auzeam cum scârțâie 
patul din dormitorul așa-zis conjugal. Mai mult de jumă- 
tate de minut nu ţinea niciodată. Cu mine, Sandu rezista 
și o oră încheiată până mă înduram să-l las să termine. Era 
nebun după mine. Uneori mă lua de câte două, trei ori la 
rând. Ajungeam ruptă de oboseală la școală, dar mândră 
de conștiinciozitatea cu care suplineam incompetenţa și 
dezinteresul mamei. Cu mintea de acum, ţi-aș spune că 
încercam să rescriu istoria. Satisfăcându-l pe Sandu, îi 
arătam mamei cum ar fi trebuit să procedeze pentru ca ne- 
mernicul ăla să nu fi existat vreodată în viețile noastre. 
Primindu-l în mine, înconjurându-l cu picioarele, cu gura, 
îl distrugeam pe nenorocit așa cum o celulă albă fagoci- 
tează un microb periculos. 

Anastasia luă în palmă câteva floricele. Una era neex- 
pandată, înnegrită din cauza căldurii. O luă între degete 
și începu s-o rotească: 

— După episodul cu drogurile, au urmat câteva săptă- 
mâni tensionate. Ceva se întâmplase cu Sandu. Îmi căuta 
din ce în ce mai rar prezența, iar atunci când o făcea, era 

cu gândul în altă parte. Din amantul înfocat se transfor- 
mase într-un soţ oarecum indiferent. Apoi, într-o sâmbătă 
l-am întrebat dacă îmi dă voie să mă duc la aniversarea 
unui coleg — convinsă fiind că n-are să-mi dea voie — dar 
reacția lui m-a lăsat perplexă. Mi-a dat ceva bani și, cu un 
aer absent, mi-a zis să nu întârzii peste ora doisprezece. 
Am bâiguit un mulțumesc și am șters-o pe ușă înainte să 
se răzgândească. Când m-am întors acasă... 

Trase din țigară o dată, apoi încă o dată. Jarul de la capăt 
străluci intens, pocnind cu scântei. 

— Când m-am întors acasă, l-am găsit pe canapea. Mă 
aștepta. Mi-am scos pantofii, mi-am pus haina la cuier și 
m-am pus pe treabă. Ştiam ce aștepta de la mine: un scurt, 
după cum îi spun bărbaţii atunci când bârfesc între ei. 
Dar, în seara aia, ca niciodată, lucrurile au stat altfel decât 
de obicei; Sandu a rămas flasc. Speriată de ce ar putea să 
se întâmple — îl auzeam cum pufăie înfuriat — i-am făcut 
o chestie cu degetul, pe care tot de la el o știam, provocân- 
du-i o oarecare durere. A fost ca și cum timpul s-a oprit 
în loc. Conectată la trupul lui, am putut să văd ce gândea. 
Nu i se sculase deoarece se gândea la sora mea mai mică. 
Cântărea cum să ia cadourile pe care mi le făcuse mie — 
inclusiv brăţara cu elefănțel — și să i le dea ei. Asistam la 
derularea unui film interior. Sandu își făcea planuri. Pe 
mine urma să mă ucidă. A doua zi, după ce mama și sora 
mea plecau de acasă, avea să-mi dea o capsulă bună pen- 
tru întărirea sistemului imunitar — vezi, Doamne, eram în 
creștere și aveam nevoie — în care pusese un somnifer pu- 
ternic. Când aș fi fost pe punctul să adorm, mi-ar fi dat să 

beau un pahar de apă în care dizolvase suficient somnifer 
cât să mă ucidă, plus câteva pastile de Extasy. Explicaţia 
avea să fie simplă: încercând să mă droghez, luasem ce 
nu trebuia. Socoteala era bună. Se întâmplă adesea ca puș- 
tanii de liceu să-și ia țeapă de la dealeri. Neobținând efec- 
tul scontat, am continuat să înghit ca proasta până când am 
căzut lată. Apoi, cât timp eu muream în pat, el mi-ar fi luat 
telefonul, l-ar fi deblocat cu amprenta mea, și ar fi postat 
pe Facebook mesaje criptice despre cum urma să văd eu 
răsăritul cu ochii închiși. Un plan bun, trebuie să recunoști. 
Cred că ar fi avut mari șanse să scape nepedepsit. 

Timpul părea că se prelungește la nesfârşit, o bandă 
strălucitoare ce unea clipa prezentă cu toate celelalte care 
aveau să vină. Cu greutate, Ștefan își întoarse privirea de 
la ea și spuse: 

— Şi așa a rămas? 

— Cum? 

— Nepedepsit. 

Anastasia trase din țigară, apoi o stinse de cutia de chi- 
brituri. Capcana fusese întinsă. Tot ce ar fi avut de făcut ar 
fi fost să se întindă cu capul pe genunchii lui Ștefan și să 
izbucnească în plâns. Nimic nu se preschimbă mai rapid 
în îmbrăţișări sălbatice decât atingerile provenite din do- 
rinţa de a ocroti o femeie abuzată. Era raţiunea de a exista 
a tuturor cavalerilor rătăcitori din lume. lubind cu sfială, 
mângâind acolo unde celălalt lovise, sărutând unde ne- 
mernicul scuipase, un protector punea distanţă între el și 
căpcăun, restabilind onoarea tuturor bărbaţilor demni de 
acest nume. Ar fi fost atât de simplu să-l facă al ei... 

— Nu, șopti. N-a scăpat nepedepsit. L-am ucis. 

Maxilarul lui Ştefan deveni pătrat, dar nu de uimirea 
ultragiată a votantului-oaie care insistă ca legile să fie 
aplicate indiferent dacă ele au fost date ca să-i apere pe 
cei puternici, ci de regretul celui care n-a apucat s-o facă 
cu mâinile lui. 

Anastasia inspiră adânc și își încrucișă braţele peste 
piept. Privea fix înainte, făcându-și curaj să continue. 

— Nebună de groază, mi-am dorit să-l văd că se îmbată, 
murmură ea abia auzit. A fost singurul lucru care mi-a 
trecut prin minte. Așa aș fi apucat să-mi strâng câteva lu- 
cruri, să-mi iau puținii bani pe care îi strânsesem, apoi să 
fug în lumea largă. Unde, nu știam, dar acolo nu mai pu- 
team sta. Viaţa îmi era în primejdie. 

Oftă și închise ochii. 

— Și s-a întâmplat. Datorită conexiunii care se stabilise 
între noi, nevoia mea a devenit și a lui. S-a ridicat nesigur 
în picioare, s-a încheiat la pantaloni, apoi a luat o sticlă de 
palincă și a dus-o la gură. A băut, s-a şters la buze, apoi a 
băut din nou. În câteva minute, terminase jumătate de sti- 
clă. Pe când mă pregăteam să-mi duc planul la îndeplinire, 
i-am văzut tăblița pe care o purta la gât și m-am oprit. Sandu 
suferea de o alergie severă la antibiotice. Într-o clipită, m-am 
hotărât. Pe furiș, am scos din sertarul cu medicamente o 
cutie de Augmentin. Aveam noroc. Cantitatea dinăuntru 
îmi ajungea să-l omor de trei ori. M-am apropiat de el — 
zăcea prăbușit pe canapea, cu sticla în mână — și i-am bă- 
gat două pastile în gură. Le-a înghiţit docil, cu o dușcă de 
palincă, privindu-mă cu ochii lui apoșşi. Ca să fiu sigură, 


196 


Hiperspaţiul minții Dan Rădoiu 


i-am mai dat două. Am şters de amprente cutia, apoi i-am 
presat degetele de ea. Sub ochii mei a început să horcăie. 
Gâtul i se umflase, iar ochii stăteau să-i iasă din orbite. 
Încerca să se ridice, dar nu putea. Plângea și se milogea 
cu voce ca de copil: Doare, mama, doare! Buba! Fă să treacă! 
Pe când mă pregăteam să ies din sufragerie, m-a strigat pe 
nume. Pentru o singură clipă, ochii i s-au limpezit. A în- 
tins mâna către mine și mi-a zis: N-a fost bine ce am făcut. 
M-am bucurat de tinerețea ta şi n-ar fi trebuit. Am să mă ocup 
de asta mâine, apoi a dat ochii peste cap și a început să vo- 
mite. 

Ştefan își umezi buzele. Setea de dreptate de pe chipul 
lui fusese înlocuită de confuzie. 

— Şi tu ce ai făcut? murmură el. 

— Am apăsat clanţa cu cotul, ca să nu las amprente, 
apoi m-am furișat în dormitor. Atât mama, cât și sora mea 
dormeau de ai fi putut să tai bușteni pe ele. M-am băgat 
în pat și m-am scufundat într-o stare de prostație, ceva 
între somn și leșin. M-am trezit abia spre dimineață, când 
am auzit-o pe mama strigând. 

— Nu te-a bănuit nimeni? exclamă Ștefan. Mă gândesc 
că indiferent cât de beat ar fi fost, Sandu nu ar fi luat de 
bunăvoie acele pastile. 

— De ce ar fi făcut-o? Eram un copil de cincisprezece 
ani, o elevă în clasa a noua, puțin mai mare decât un șori- 
car anorexic. Cum aş fi putut să oblig un colos de statura 
lui Sandu să înghită ceva ce știa că îl va ucide? Şi de ce aș 
fi făcut-o? În lipsă de altă explicaţie, polițiștii au conclu- 
zionat că a fost sinucidere și au închis dosarul. Scăpasem. 

Anastasia bău ultima înghiţitură de vin, apoi puse pa- 
harul jos. Venise vremea să facă ceea ce era de făcut. Se 
ridică în picioare, lăsând halatul să i se desfacă. 

— Vii? spuse ea, îndreptându-se către interiorul apar- 
tamentului. 

Ca hipnotizat, Ștefan o urmă. În dormitor, lumina caldă 
a unei veioze mângâia cearceafurile apretate, îmbiind la 
gânduri nespuse, menite să îmbujoreze obrajii. 

— Pe stânga sau pe dreapta? 

Ştefan tresări. 

— Poftim? 

— Pe ce parte dormi? Mie îmi este indiferent. Poate fi 
oricare dintre ele. 

— Pe dreapta, bâigui Ștefan. De fapt, ba nu — pe stânga! 

Anastasia lăsă să-i cadă de pe umeri halatul, rămânând 
goală sub privirile lui Ștefan. 

— Pe stânga să fie, spuse ea, continuând să îl privească. 
Încet, fără să se grăbească, se vârî sub plapumă. Spune-mi 
că ai glumit mai devreme când ai zis că sforăi ca un oștean 
ieșit din gardă. Eu, spre deosebire de mama și de sora mea, 
am un somn de zici că-i păpădie. E de ajuns să răsufli un 
pic mai greu și zboară. 

Multă vreme, Ștefan nu spuse nimic, mulțumindu-se 
doar s-o privească pe tânăra care i se strecurase în pat. În 
cele din urmă, îşi scoase hainele și se băgă sub plapumă. 

— Întoarce-te cu spatele la mine, rosti el scurt. 

Anastasia își înghiți lacrimile și se întoarse într-o parte. 
Ar fi dat orice pentru o îmbrățișare pe care să nu trebuiască 

s-o plătească prin sex, pentru un moment de acceptare ne- 
condiționată și un sărut pe umăr. 

Mâna lui Ştefan îi găsi neîndemânatică sânul. Anasta- 
sia își arcui spatele și depărtă genunchii, căutând să-i facă 
loc tânărului. Îl simţea fierbinte între fese, gata să facă din 
două trupuri unul singur. Însă un gest de-al lui o opri: 

— Nu în noaptea asta, rosti el încet, ținându-i sânul în 
cupa palmei. Poate mâine, poate săptămâna viitoare ori 
niciodată. Nu știu cum o să facem, dar am să vreau să te 
scot la o îngheţată, la un film și, de ce nu, la o petrecere — 
chit că organizăm noi una în sala de mese. Vom face toate 
aceste lucruri, apoi mai vedem. Dacă va fi să fie, se va în- 
tâmpla pentru că ne vom dori amândoi, şi nu pentru că 
așa trebuie. 

Anastasia avu nevoie de câteva clipe pentru a înţelege 
că fusese grațiată. Izbucni în plâns. 

— leșim împreună doar dacă îmi iau sabia cu mine, 
reuși ea într-un târziu să articuleze, zâmbind printre la- 
crimi. Ai un comportament dubios de care presimt că aș 
face bine să mă feresc. 

ÎI sărută pe mâna care îi ținea sânul, apoi se ghemui la 
pieptul lui, căutând adăpost. În scurt timp, oboseala și 
emoțiile de peste zi învinseră, iar ceea ce trupurilor le fu- 
sese refuzat, se îndeplini altfel. Scufundate în somn, eli- 
berate din închisoarea cărnii, minţile celor doi se împle- 
tiră pasional una în jurul celeilalte, întrepătrunzându-se 
pe ritmurile unui dans mai vechi decât lumea însăși. 

Anastasia reveni tiptil în apartamentul lui Ştefan și 
merse direct în bucătărie. Purta colanţi, o cămaşă largă, 
descheiată la ultimii doi nasturi și la manşete, și era des- 
culță. Părul, încă ud, și-l prinsese cu două bețe japoneze 
într-un coc simplu. O urmă aproape insesizabilă de fard 
îi alungea colțurile ochilor, oferind prospețime și mister 
chipului ei. 

Lungit într-o parte, cu trupul rigid ca o riglă școlară, 
Ştefan visa. 

În patul de sultan, împodobit cu ciucuri din fir de aur 
și de argint, Anastasia îl aștepta. Singura ei îmbrăcăminte 
consta într-un șirag de perle care îi înconjura gâtul, cobo- 
rându-i între sâni. În locul brățării cu elefănţel avea la 
gleznă o tăietură ca de cuţit, roșie și inflamată. 

Vino, îl chemă ea din gesturi. 

Nu pot. Nu se face, spuse Ștefan retrăgându-se un pas. 

Anastasia se lăsă pe spate şi surâse. Nu mă găsești pe pla- 
cul tău? Nu-ţi par atrăgătoare? 

Din contră. Vreau, dar ar fi o greșeală. 

Atunci, dacă vrei, de ce nu vii lângă mine? murmură ea, 
făcând un botic năzuros. Își arcui corpul. Genunchii i se 
depărtară leneș, atrăgând privirile. 

Pentru că nu se face, rosti încăpățânat Ştefan. 

O atingere delicată îi căută obrazul. Ștefan tresări. Bal- 
dachinul și cadâna dispărură, iar el deschise ochii. Ală- 
turi, cu o cană pântecoasă în mână, stătea Anastasia. 

— Bună dimineaţa, Rază de Soare! surâse ea. În caz că 
te interesează, cafeaua este gata. 

Ștefan luă cana și gustă cu grijă. Era fierbinte la limita 
suportabilului. Bău cu ochii închiși, pe chipul lui tânăr ci- 
tindu-i-se recunoştinţa însetatului care găseşte o oază în 
mijlocul deșertului. Anastasia îi luă cana și, fără să se sfiască, 
bău de pe aceeași parte de pe care băuse și Ștefan. 

— Cât e ceasul? întrebă el buimac. 

— Şapte. M-am gândit că vei vrea să te aranjezi înainte 
să cobori. 

— Cât am dormit? 

— Vreo trei ore. 

Ştefan gemu și se lăsă să cadă înapoi pe pernă. Din cauza 
încordării în care dormise, îl durea fiecare mușchi. Ar fi 
fost de ajuns un singur moment de neatenţie ca de hotă- 
rârea lui să se aleagă praful. 

Anastasia strânse ceașca între palme. Zâmbetul îi dis- 
păru, înlocuit de o expresie de prudență neprietenoasă: 

— De ce nu? 

Deși vagă, Ştefan realiză unde bătea întrebarea ei. 

— De ce nu ce? mormăi el, încercând să tragă de timp. 

— De ce nu ai făcut sex cu mine? 

Ştefan își acoperi ochii cu cotul. 

— Nu m-am simţit în dispoziția necesară, scorni el ceva 
la întâmplare. 

— Ciudat, râse Anastasia. Aș fi putut să jur că o noapte 
întreagă te-am simțit în șale, pregătit nevoie mare. Cu ac- 
cent pe mare, dacă mă înţelegi ce vreau să zic. 

— Ți s-a părut, se răsti Ștefan, presându-și fruntea. 

Capul îi stătea să plesnească de durere. 

— Ba deloc! râse din nou Anastasia, o undă de căldură 
strecurându-i-se în voce. E posibil chiar să-mi fi lăsat ceva 
vânătăi de cât te-ai împins în rinichii mei. Dacă vrei, mă 
uit în oglindă și îți zic. Deci? De ce nu ai profitat de ocazia 
oferită? Majoritatea bărbaţilor, în locul tău — dacă nu cumva 
toți! — s-ar fi bucurat să ia ce li se dădea pe gratis. Tu de ce 
nu ai făcut-o? 

Ştefan se întoarse pe o parte. Amintirea sânului Anas- 
tasiei îi ardea podul palmei, înfierbântându-i sângele şi 
mintea. O ținuse în braţe, îi simţise căldura trupului vor- 
bindu-i, chemându-l să facă din doi unul. 

— Pentru că nu faci sex cu o femeie atunci când nu e ea 
însăși, rosti el aspru. Dacă ți se întâmplă s-o prinzi într-un 
moment de confuzie, n-o înghesui într-un colț, bucuros 
că-i poți da chiloţii jos înainte să apuce să-și dea seama ce 
i se întâmplă. O femeie vulnerabilă este la fel ca un copil. 
Are nevoie de înțelegere, de căldură, de cineva care să-i 
fie alături, și nu de un dobitoc cu fite de mascul care s-o 
azvârle scurt pe spate şi să i-o tragă. 

— Dar dacă și ea vrea? îl întrerupse Anastasia. 

— Aştepţi să fii sigur că aşa stau lucrurile. E simplu să 
confunzi recunoștința cu dorința. Oricum, în momentele 
acelea porţi o mască. Nu ești tu însuți, ci reprezinți arhe- 
tipul apărătorului celor năpăstuiți de soartă. lar dacă totuși 

vei da curs așa-zisei invitaţii, nu cu tine o va face, ci cu 
Robin Hood, Superman, ori cu piratul onest aflat în cău- 
tarea marii iubiri din mintea ei. 

Anastasia îi luă mâna și i-o strânse. În ochi avea lacrimi. 

Ştefan se ridică într-un cot. Privirea îi era pătrunză- 
toare, absentă de orice urmă de emoție. Anastasia avu un 
gest de recul. 

— Ar mai fi un motiv, zise el, ți l-am spus aseară: nu îmi 
place să fiu parte din fişa postului cuiva. De ce ai vrut să 
facem sex? 

Anastasia râse poticnit: 

— Ce pot să zic, o femeie are și ea nevoile ei. Se face mai 
bine de un an de zile de când n-am părăsit complexul. Așa 
cum o să vezi și tu, pe aici opțiunile sunt limitate. Iar în apă- 
rarea ta, să știi că nu arăţi deloc rău. Pe buze îi flutură un 
rânjet iritat: Dacă te-ai fi obosit aseară să verifici, ai fi vă- 
zut că, la rândul meu, te doream. 

Ştefan își simţi trupul zvâcnind dureros. Nu avea nicio 
îndoială că așa stăteau lucrurile. Respirația ei scurtă, chi- 
nuindu-se să adoarmă, îi fusese suficientă pentru a-și da 
seama că ceea ce începuse ca o obligaţie, sfârșise prin a 
se transforma în ceva autentic. Propriile vorbe îi sunară 
în minte: E ușor să confunzi recunoştinţa cu dorința. Scutură 
din cap. Trebuia să știe! 

— Deci? mormăi el privind-o fix. E rândul tău: de ce da? 

Prima ei intenţie fu să evite răspunsul, apoi văzu pri- 
virea necruțătoare a lui Ştefan și înțelese că aceea era ul- 
tima șansă de a-l atrage de partea ei. Îi spunea adevărul 
ori putea la fel de bine să se ridice și să plece. 

— Pentru că nu pot vedea decât în mintea bărbaţilor cu 
care am făcut sex, spuse încet, plecându-și capul. 

— Zoltan? 

Anastasia încuviinţă în tăcere. Obrajii îi ardeau. Nu-i 
era datoare nicio explicaţie lui Ştefan pentru bărbaţii pe 
care îi avusese, și totuși, ar fi dat orice ca Zoltan să nu fi 
existat în viaţa ei. 

Privirea lui Ştefan clocotea de dezgust. Se văzu luând-o 
de păr și dând-o afară din apartament pe brânci. Voia să-i 
învinețească mutra cu lovituri de cot și de pumn, s-o facă 
să urle de durere — voia s-o umilească! Cu Zoltan! Cu slino- 
sul de Zoltan!! Iată, clubul recrutaţilor de coapsele depăr- 
tate ale domnișoarei Șaguna nici măcar nu se dovedea 
unul exclusivist. Revăzu burta păroasă, revărsată deasu- 
pra șortului; picioarele groase, șoldurile late, de hamal. 
Scrâşni din dinţi. Învitându-l să guste din aceleași delicii 
pe care le încercase și maimuța aia retardată, Anastasia pu- 
sese semnul egal între ei doi. Sânul pe care i-l ţinuse în 
palmă, ocrotindu-l ca pe un lucru de preţ, fusese mușcat, 
molfăit de dinţii plini de tartru ai huidumei. 

Privirea îi căzu pe cămașa descheiată și realiză că era 
goală pe dedesubt. Dezgustul i se transformă în furie, 
adăugându-se la frustrarea nopţii care se încheiase. Cu- 
vintele îi veniră de la sine pe buze, încărcate de scârbă, 
pedepsind, umilind, zdrobind: Hai prințeso, ia dezbracă-te 
tu și fă frumos la băiatu' până ți-oi zice eu să te oprești. Nu te 
gândi să refuzi, că n-ai cum. Tocmai mi-ai zis că face parte din 
fișa postului să te întinzi cu unul şi cu altul. Hai, ce mai stai? 
Fă-o! E obligația ta! 

Obligația ta! Strânse cearceaful în pumn, făcându-l să 
pârâie. Vorbele blestemate spuse de un monstru pentru 
care moartea fusese o sentință prea blândă îi răsunară în 
auz: „Că nu-i corect ca fata să preia obligațiile mamei...”. Peste 
silueta mătăhăloasă a lui Zoltan se suprapuse imaginea 
Anastasiei privind fix în podea, făcându-și curaj să po- 
vestească lucruri care n-ar fi trebuit să se întâmple vreo- 
dată unui copil. Furia cumplită, dorința de a-și spăla în 
lacrimile ei orgoliul rănit, dispăru ca un balon de săpun. 
Singura vină pe care i-o putea găsi Anastasiei era că pu- 
sese interesul grupului din care făcea parte mai presus 
decât cel personal. Ce femeie ar mai avea chef să facă sex 
după ce tocmai a rememorat tortura psihică și emoțională 
prin care trecuse în casa părintească? O asemenea tărie 
de caracter merita laude, nu să fie înfierată la stâlpul ru- 
şinii. 

— Ce pot să zic? oftă el. Mă bucur că n-a trebuit să-i re- 
crutez eu pe oamenii din proiect. Domnul Matei, admi- 
nistratorul, nu arată chiar ca un Adonis. Șchioapătă un pic 
sau mi s-a părut mie? 

Anastasia se uită la Ştefan și realiză că încerca să glu- 
mească. Era în ochii lui un soi de ură năvalnică, de durere 
amestecată cu furie, dar şi acceptare. Îndrăzni să respire. 
Existase un moment în care fusese convinsă că o va lovi. 

— Nu ştiu, spuse ea, incapabilă să se abțină. Cu el n-am 
făcut-o din picioare, doar în zbor, suavi ca licuricii de gră- 
dină. Îi lua mâna și își lipi obrazul de ea. Şopti abia auzit: 
Mulţumesc. Mulţumesc că m-ai ascultat. Eşti singura per- 
soană din lume care ştie întreaga poveste. 

Închise ochii, ca să nu izbucnească în plâns: 

— Îmi pare rău, n-a fost corect ce am încercat să fac. 
lartă-mă dacă poți... 

— Cu o condiţie, spuse Ştefan, masându-și îndelung 
tâmplele dureroase. Să ieşim cândva la îngheţata aia pe 
care mi-ai promis-o ieri seară. Mi s-a făcut o poftă teribilă. 
Să fie de vanilie, cu pişcoturi, și cu mult sirop de căpşuni. 

— Dacă e vorba doar de înghețată, chicoti Anastasia, 
ștergându-și lacrimile, putem să rezolvăm chiar în dimi- 
neața asta. Găsesc eu la bucătărie ceva. 

Ștefan își mută unicul ochi deschis asupra ei. Ciufulit 
și chinuit de migrenă, părea un pirat care s-a prezentat 
mahmur la controlul oftalmologic pentru postul de timo- 
nier. 

— Dacă nu ţi-e cu supărare, mârâi el, aș vrea să mă duc 
să-mi fac un duș. 

Anastasia își încrucișă braţele peste piept și își prinse 
bărbia în pumn: 

— Și cine nu te lasă? Vezi că ţi-am pus halatul înapoi. 
ÎI găsești la locul lui. 

Ştefan se mișcă inconfortabil sub plapumă, făcând cear- 
ceafurile să foșnească: 

— Dacă ai uitat, sunt dezbrăcat, spuse el, ferindu-și 
privirea. 

Ochii Anastasiei sclipeau cu luminiţe. Îi venea să dea 
muzica tare, să-și arunce hainele la întâmplare, să desfacă 
sticle de șampanie și să împrăștie confetti, toate deodată. 

— Așa, și? izbucni ea în râs, sprijinindu-se de perete. 
Era clar că nu intenţiona să plece de acolo. În felul ăsta o 

să-mi fac și eu o idee despre pericolul care m-a pândit 
noaptea trecută. 

— Ai putea cel puțin să te întorci cu spatele, o apostrofă 
Ştefan. La lumina zilei i se părea nepotrivit să defileze gol 
prin fața unei femei pe care abia o cunoscuse. 

Cu o grabă suspectă, Anastasia dădu curs unei inter- 
pretări personale a dorinţei lui. Se întoarse cu spatele la 
Ştefan și își prinse șoldurile cu palmele: 

— Nebunaticule, ia zi-mi, ce ţi-a trecut prin minte? Dacă 
e ce cred eu, vezi că o să întârziem la masă! Te descurci cu 
colanţii sau îi dau singurică jos? susură ea, bătând exage- 
rat din gene. 

În ciuda durerii de cap care îi pulsa în tâmple, pe Ştefan 
îl umflă râsul: 

— Ştii ceva? Ai merita să te cred pe cuvânt! Închise un 
ochi, evaluând gânditor posteriorul bombat al tinerei femei. 
Lungind cuvintele, se prefăcu că dă plapuma la o parte: Pe 
de altă parte, dacă insiști, de ce m-aș încăpățâna să spun 
nu?! 

Iute ca o șopârlă, Anastasia își corectă poziția: 

— Și să pierd înghețata aia despre care îmi tot poves- 
tești? Veselia i se risipi. Ştii, dacă stau să mă gândesc, n-am 
fost niciodată curtată de un băiat. Nici măcar nu știu cum 
este.... 

Ştefan simţi cum i se pune un nod în gât. Copiilor n-ar 
trebui să le fie furată copilăria, tinerilor, tinereţea. Întinse 
mâna către Anastasia. Vocea îi sună sărată, încăpățânată, 
glasul cuiva care mai curând ar muri decât să-și încalce 
cuvântul: 

— De vanilie, cu frișcă, și mult sirop de căpşuni! Mânat 
de o inspiraţie bruscă, ridică pumnul către tavan și decla- 
mă cu un accent american îngroșat din Sud: As God is my 
witness, you will have that ice cream. If I have to lie, steal, cheat 
or kill. As God is my witness, you will have that ice cream!! 

Anastasia îl privi lung, apoi se aplecă iute către el, sur- 
prinzându-l cu gestul ei brusc. Înainte ca el să poată schița 
vreo mișcare, îl sărută pe colțul gurii, apoi se îndreptă gră- 
bită către ieşire: 

— Mă duc să mă schimb. Ne vedem jos, în sala de mese, 
spuse ea din cadrul ușii. Vezi că ţi-am lăsat o aspirină pe 
masa din bucătărie. la-o după ce te dai jos din pat. O să-ţi 
mai treacă durerea de cap. 

Ştefan o aşteptă să iasă din casă, apoi cobori din pat pe 
cât de repede îi permitea migrena. Dacă Igor nu îl minţise, 
în clădirea care se vedea de la fereastra dormitorului se 
întâmplau minuni care sfidau legile fizicii. Momentul 
adevărului, în sfârşit, sosise. 


X k k 


Când intră în sala de mese, constată că toți ceilalți erau 
deja acolo, aşteptându-l. 


14 Dumnezeu îmi este martor, vei avea acea înghețată. Dacă va trebui să 
mint, să fur, să înșel ori să ucid. Dumnezeu îmi este martor, vei avea acea 
înghețată! 

Margaret Mitchell, "Gone with the wind" — în textul original: "As God is 
my witness, as God is my witness they're not going to lick me. I'm going to 
live through this and when it's all over, l'I] never be hungry again. No, nor 
any of my folk. If I have to lie, steal, cheat or kill. As God is my witness, l'Il 
never be hungry again". 

— Copii, spuse Anastasia, ieșindu-i în întâmpinare, el 
este Ştefan, noul nostru coleg. Mai multe detalii o să vă dea 
chiar el. Râse, scuturându-și părul: Ai venit la timp. Încă 
un minut și m-ar fi luat la bătaie ca să le zic ce știu despre 
tine! 

Ştefan simţi cum îl cuprinde o stare de bine, de drag de 
propria persoană. Parcă niciodată în viaţa lui nu făcuse 
vreo greşeală. Se simţea întreg, perfect, fără vreo pată ori 
fisură. Și-ar fi dat un pupic dacă ar fi putut. Surâse îmbu- 
jorat în obraji. 

— Dorino, se burzului Tamara, abţine-te! Ești ditamai 
femeia. Învață-te să te controlezi un pic, ce mama dracului! 
M-am săturat să-mi vină să coțăiesc fiecare crac de izmană 
care își face apariţia în garnizoană! 

Anastasia îi strecură o mână după șold lui Ştefan. Un- 
ghiile îi intrară sub elasticul pantalonilor de trening, cău- 
tându-i pielea, zgâriindu-i-o controlat. Ștefan clipi confuz. 
Tamara îi zâmbea galeș, dar gesturile îi erau furioase. Era 
ca și cum ar fi vrut să-l ia în brațe doar ca să-i dea un pumn 
în cap. Nicu îl privea cu un aer tâmp, de căţel care așteaptă 
să fie scărpinat între urechi. 

Păstrându-și atitudinea de pitbull costumat în pinguin 
bucălat, Tamara trânti dinaintea Dorinei un pahar de apă: 
— Ia și barbotează aici. Cu simţ de răspundere, da? 

Dorina, roșie în obraji până în vârful urechilor, luă pa- 
harul cu amândouă mâinile și își concentră privirea asu- 
pra lui. Încetul cu încetul, Ștefan simți cum îi dispare starea 
de automulțumire. Aerul își pierdu aroma de vată de zahăr 
pe băț, lăsând să se întrevadă un ușor miros de cârnaţi prăjiți. 

— Bună dimineața, spuse el nesigur. 

Nicu înhăţă iute paharul de apă din mâna Dorinei: 

— Stai, boss, o ţâră, să duc chestia asta de aici. Să n-o 
bea vreunu' din greșeală. Atât mi-ar mai trebui, să încep 
să mă uit cu interes la dosul lu’ matale. Dispăru în direcția 
ieșirii, ducând paharul ca pe un calup de explozibil gata 
să sară în aer. 

— Ia loc, spuse Tamara. O luă pe după umeri pe Dorina 
și o strânse: După cum ai văzut, junioara noastră tocmai 
ţi-a urat bun venit. 

Ştefan își trase un scaun și se așeză doar pe jumătate. 
Privea când la Tamara, când la Dorina, gata s-o ia la fugă 
la primul gest brusc al oricăreia dintre ele. 

— Ce a fost asta? 

Tamara își trecu mâna prin părul Dorinei, ciufulind-o 
matern: 

— O nimica toată. Puștoaicei noastre i se întâmplă când 
și când să-i placă de domnii chipeși. Glasul îi deveni mus- 
trător: lar dacă nu este atentă, dacă uită să-și controleze 
emoțiile, se întâmplă chestii ca mai devreme. 

— O potenţială mină de aur, încuviinţă precaut Ștefan. 
Mă gândesc ce ar fi însemnat s-o fi avut pe Dorina alături 
la câteva dintre negocierile pe care le-am purtat. 

— Nu ţi-ar fi folosit la nimic, râse Tamara. Ai fi fost prea 
topit de drag după tine însuţi ca să-ți mai ardă de nego- 
cieri. V-aţi fi zgâit cu orele. Aia la tine, tu în oglindă. 

— Gata, își reluă Nicu locul, gâfâind. Am vărsat apa la 
o plantă. Boss, parcă o văd că se întoarce după matale când 
treci p'acolea. Din pizda ţigăncii se face floarea soarelui. 

Dorina îl lovi în umăr cu un pumn la fel de solid cam 
cât o caisă pipernicită. Era îmbufnată și părea gata să 
plângă. Cu toate acestea, Ştefan nu-și simţi starea de spi- 
rit schimbându-i-se. Privind mai atent, văzu că Dorina își 
controla modul în care respira, făcând pauze lungi între 
inspirați. 

— Dacă vrei să îţi iei de mâncare, spuse Anastasia, bu- 
fetul este acolo. Eu mă duc. Vii și tu? 

Ștefan se ridică și o urmă. Îşi luă o farfurie și se așeză 
în spatele Anastasiei. Bufetul circular, învăluit într-o per- 
dea de lumină discretă, expunea feluri de mâncare ce ar 
fi onorat un banchet al corpului diplomatic. Erau acolo 
caviar, somon afumat, o pleiadă de brânzeturi fine, pulpă 
de căprioară, medalion de mistreţ, fructe de mare, trufe, 
legume și fructe proaspete. Câteva sticle de șampanie stă- 
teau la gheaţă alături de unele de vin și de apă. 

Ştefan își luă câteva felii de brânză, o lingură de omletă 
și o roșie. În el exista încă copilul care mâncase ceai cu bis- 
cuiți pentru că în casă nu se mai găsea nimic altceva. Ştia 
ce înseamnă senzația de oboseală dată de alimentaţia in- 
suficientă. Cu atâta foame în lume, manifestările culinare 
de genul celor existente la bufet îl scârbeau. Ca un singur 
individ să se bucure de gustul caviarului, alți o sută tre- 
buia să flămânzească. Prefera să nu fie el acel individ. 

Anastasia își luă un castron de iaurt, o banană, câteva 
linguri de cereale, şi se întoarse la locul ei. Nicu scoase 
din buzunar o telecomandă și porni televizorul aflat pe 
unul dintre pereți. Zgomote de împușcături, completate 
cu explozia unei rachete nucleare, umplură camera. 

— la zi, boss, te joci pe consolă? Am auzit de la nea Igor 
că le ai cu calculatoarele. 

Ștefan rămase cu privirea la imaginile de pe ecran. Îi 
era cunoscut jocul. Obișnuise să-l joace împreună cu Nae 
și cu alți colegi din firmă, după terminarea orelor de pro- 
gram. 

— Nu sunt cine ştie ce expert, îi zâmbi el tânărului care 
îl privea cu ochi strălucitori, dar cred că mă descurc cât 
de cât. 

— Facem unul pe seară? se repezi Nicu. Ăla care pierde 
stă într-un picior și cântă cucurigu de douăjde ori. Merge? 

Ştefan își reținu un zâmbet. Căţelandrul tânăr îl pro- 
voca la întrecere pe dulăul bătrân. Putea să-l muște de 
ureche sau putea să alerge împreună cu el. 

— Facem, dar mergem pe două din trei. Așa mai am și 
eu o șansă. Pe primul am să-l pierd aproape sigur. 

Nicu înfipse lingura în movila de icre negre din farfu- 
ria lui și îşi unse o felie de pâine prăjită. 

— O să le pierzi matale și pe celelalte, nu-ţi face griji, 
spuse el, mușcând din stratul de caviar gros ca marme- 
lada. Înghiți cu zgomot, își șterse palma de pantaloni, apoi 
îi întinse mâna lui Ştefan: Eu sunt Nicu. Pretenarii mai 
îmi zice şi Țuțu. 

Pe rând, se prezentară și ceilalți. Nicu sorbi în grabă o 
gură de cafea, apoi spuse: 

— E adevărat, boss, că ai firme și mașini de fiţe și bănet 
cât să nu le mai știi numărul? 

Dorina sări să-i dea un ghiont. Tamara îl privi cu reproș 
pe deasupra ochelarilor: 

— Nicule! Lasă creștinul în pace să-și tragă sufletul, să 
se dezmeticească și el. 

Țuțu își acoperi capul cu braţele: 

— Da’ ce aveţi cu mine, fârtaţilor? Întreb şi eu ca omul. 
Ce, n-am voie să ştiu pe ce parte a străzii merge “'mnealui 
de obicei? 

În gura lui Nicu, pronumele de politețe sunase aproape 
ca o înjurătură. Ştefan râse: 

— De obicei pe dreapta, dar mi s-a întâmplat să mai 
conduc și cu volanul pe stânga. Nu-i chiar așa de dificil 
cum pare la prima vedere. E chestie de obișnuință. 

Țuțu îl privi interesat: 

— Unde, boss? 

— Prin diferite locuri: Australia, Hong Kong, dar cel 
mai mult în Jamaica. Am stat aproape o lună acolo pentru 
un contract. 

Țuțu se cocoșă de un umăr, închise un ochi și duse la 
gură un chiștoc imaginar: 

— Fumași pe acolo, boss? Băuși? Şopti conspirativ, evi- 
tând să privească la femeile aflate la masă. Alea, alea...? 
Ştii matale ce vreau să zic. 

Ştefan se trezi că zâmbește. Ochii vii și inteligenţi ai 
adolescentului spuneau o poveste diferită de limbajul lui 
de golan. I-ar fi plăcut să-l dea pentru o jumătate de an pe 
mâna lui Nae şi a celorlalți băieți din firmă. Ar fi putut să 
iasă un programator pe cinste din el. 

— De fumat, nu. Iarba nu-i chiar domeniul meu de ex- 
pertiză. Anastasia înșfăcă iute cana de cafea și luă o înghi- 
țitură, ascunzându-și rânjetul. Dar de băut, însă, continuă 

Ştefan, recunosc că nu m-am dat înapoi. Au o bere de 
ghimbir excelentă și un rom care ştie unde să lovească. A 
fost o experienţă interesantă. 

Nicu își plesni palmele și se lăsă pe spătarul scaunului 
într-o atitudine de baron local: 

— Respect, boss! Uite, aşa ceva o să fac şi eu după ce o 
să plec d'acilea. O să bântui lumea după cum o să mă taie 
pe mine capul. Glasul îi redeveni conspirativ: În Thailanda, 
la fetiţe, fuseși? 

Anastasia puse cana jos: 

— Te întinzi, Ţuţule. 

Vorbele ei avură un efect instantaneu. Nicu renunţă la ati- 
tudinea prăbușită în scaun, și reîncepu să mănânce grăbit: 

— Las-o pe altădată, boss. Mi-oi zice tu mai târziu, când 
s-o mai face un pic de umbră. 

Anastasia îi puse o mână pe cot lui Ștefan: 

— Iartă-l pe mezinul nostru pentru indiscreția lui. Nu-i 
băiat rău, doar îi place să treacă drept unul. 

Ştefan rezistă tentaţiei să-i ia degetele între ale lui: 

— Nu am de ce să-l iert. E normal să vrei să ştii cu cine 
ai de-a face. O expresie de cartier provenind din copilărie 
își făcu loc în mintea lui. Adăugă cu un zâmbet: Să vrei 
să știi cine-i târtanul care s-a așezat lângă tine. 

Nicu scutură viguros din cap, dar nu spuse nimic. Pri- 
virea Anastasiei îl țintuia ca cea a unui vultur urmărind 
un șoricel. 

Ştefan se sprijini cu coatele de masă și trase adânc aer 
în piept: 

— De unde să încep? 

— Cu omleta de dinaintea ta, îl întrerupse Tamara cu 
un aer de impacienţă în glas. Dimineaţa este momentul 
din zi când suntem cu toţii odihniţi. Ar fi bine să ne folo- 
sim de timpul ăsta pentru muncă. Vreme de poveşti o să 
tot avem diseară. 

Toţi se grăbiră să-i dea dreptate. Erau multe de făcut, 
iar timpul puțin. 

Ştefan îi mulțumi Tamarei printr-o înclinare a capului 
și începu să mănânce. Tăcerea care urmă dură nu mai mult 
de câteva clipe. 

— Cum o să decurgă ziua de azi? La ce o să lucrăm? puse 
el întrebarea care nu-i dădea pace de când se trezise. 

— O să ne uităm la matale, boss, cum freci aparatu', 
aruncă Nicu înainte ca ceilalți să poată spune ceva. Ne-a 
zis Igor aseară că ai fi tare în bursuc. Am vrea să vedem 
şi noi. 

Anastasia zâmbi în barbă și își masă cu subînțeles spa- 
tele în zona rinichilor. În obrajii lui Ștefan apărură două 
pete purpurii: 

— Sunt convins că ce s-a întâmplat ieri a fost o simplă 
coincidenţă și nimic altceva, începu el, apoi se opri. 

În privirile amuzate ale celorlalți recunoscu atitudinea 
binevoitoare a maestrului la auzul vorbelor ucenicului. 

— Cu toții am trecut prin această fază, spuse Tamara. 
Ceilalți înclinară din cap, încuviințând în tăcere. Prima 
dată îți vine greu să crezi că ai putea face lucruri pe care 
le-ai văzut prin filme. Îți zici că a fost o întâmplare, că n-are 
cum să fie adevărat. Odată cu trecerea timpului, ajungi 
să crezi despre tine că eşti un ciudat ori, mai rău, posedat. 

Privi la ceilalți aflați la masă. Nu-ţi face griji. Cum poate 
deja ai aflat, nici unul dintre noi nu-i tocmai normal. Fie- 
care putem face lucruri care nu pot fi în vreun fel expli- 
cate folosind cunoștințele predate în școală. 

— E, dacă vrei, ca un fel de adunare a vedetelor din por- 
nășaguri, adăugă Țuțu, profitând de o pauză a Tamarei. 
Le ia lumea cu huideo ori face mișto de ele dacă le recu- 
noaște pe stradă ori la magazin, da’ când se întâlnesc toate 
la un loc, nu mai râde nimeni, că toate fac aceleași chestii. 
E între ei. S-a dat ciudat lângă ciudat și au făcut o gașcă 
doar a lor. 

Tamara își potrivi ochelarii mimând ultragiul, Anasta- 
sia pufni în râs și făcu un gest obscen fără echivoc, iar Do- 
rina își lăsă privirea în farfurie, roșie în obraz până în 
vârful urechilor. 

— O viziune cel puţin originală, aş zice, asupra meca- 
nicii cuantice, mormăi Ștefan. 

— Da, da, cu accent pe mecanică, sublinie Anastasia, 
continuând să facă același gest repetitiv. 

Cu toţii izbucniră într-un râs sonor, inclusiv Dorina. 

— Zi-o, boss, spuse Nicu în momentul de liniște care 
urmă. 

— Poftim? tresări Ștefan, realizând că plimba prin far- 
furie felia de roșie. 

— Trage aer în piept și dă pe goarnă ce te muncește în 
ficat. Anuţa o spune mai cu talent ca mine, da-i același lucru: 
odată ce ai zis-o, e problema ăluilalt ce-o să facă cu ce-a auzit. 

Ștefan surâse la amintirea vorbelor Anastasiei. Într-a- 
devăr, cu câteva ore în urmă și ea îi dăduse același sfat. 

Rosti șovăitor, căutând cu privirile în jur: 

— Voi cum v-aţi descoperit, ăăă, puterile? Şi cum de aţi 
acceptat faptul în sine fără s-o luaţi razna? 

Anastasia se întunecă la chip. Dorina își umplu în grabă 
un pahar cu apă, apoi îl apucă strâns între palme şi își 
concentră întreaga atenţie asupra lui. Lichidul limpede 
se umplu de bule înghesuite unele în altele, aducând cu 
apa carbogazoasă. 

— Eu habar n-am avut că aș avea vreun psi până să vin 
aici, vorbi primul Nicu. Cocoșul încetase să mai calce ţan- 
țoș. Acum pășea rușinat. Tot ce știam era că uneori îmi 
mergeau deștele la ciordeles ca la nimeni altul, dar cre- 
deam că așa m-a făcut pe mine mama, cu talent la descu- 
iat uși și case de bani. 

Dorina lăsă paharul jos și îl prinse de mână. Țuțu i-o 
strânse înapoi cu un zâmbet rușinat, totodată recunoscă- 
tor. 

— Nu-s mândru de ce am făcut, spuse el plecându-și 
capul. Îmi pare rău pentru toți oamenii ăia pe care i-am 
lăsat fără parale. E rău să bagi în buzunare ce nu-i al tău, 
însă pe vremea aia nu-mi păsa. Furam pentru ca Violeta 
și Mirela, surorile mele mai mari, să nu trebuiască să fie 
boarfele unuia sau altuia. Ca să aibă bani de maşini, de 
toale şi de șnaps, ai mei le-ar fi vândut în secunda doi, să 
facă trotuarul. 

— Ai făcut ce a trebuit să faci ca să supraviețuiești în lu- 
mea în care trăiai atunci, spuse Dorina pe un ton neaștep- 
tat de hotărât pentru o persoană de constituția ei. 

Țuțu ridică pe jumătate din umeri și rosti cu glas încet: 

— Nu ştiu ce să zic. Poate da, poate nu. Tot ce sper este 
ca într-o zi să pot da îndărăt mălaiul de l-am luat cu japca. 
Habar n-am dacă o să fie suficient, dar altceva oricum nu 
mai pot face. 

Privirile se îndreptară către Tamara. 

— Eu am venit prima, spuse ea. Timp de vreo lună am 
fost doar eu cu Mișu, soţul meu, în toată hudubaia asta. 
Noi și personalul de întreținere. Ne cânta cucu-n cap de 
atâta singurătate. Apoi Igor a scos jocul pe mobil, iar la scurt 
timp ni s-a alăturat și Anastasia. 

— Așa este, încuviință tânăra, cu ochii pierduţi în gol. 
Cum poate să treacă vremea... Scutură din cap, alungând 
gândurile ce o împresuraseră. La sugestia lui Igor, m-am 
implicat în îmbunătăţirea lui Mentat Warrior, fapt care ni 
l-a adus pe Zoltan... 

— Huidumă proastă și fără minte, șopti Țuțu, lăsându-și 
privirea în podea. Auzi, să-și pună el cap zilelor pentru o 
boarfă mai pocită ca un gogoșar stricat. 

— Taci, Nicule, îl opri Tamara cu un gest. Despre morți 
numai de bine... 

Nicu ridică a lehamite din umeri și rămase tăcut. 

Ce să zic, nu cred că Zoltan s-a bucurat de prea multă popu- 
laritate printre colegii lui de grup, își spuse Ştefan, urmărind 
cu atenţie reacţiile celor prezenți. În afara Dorinei, toți cei- 
lalți afișau o tristețe de complezenţă. Un rânjet meschin 
dădu să-i înflorească pe buze, apoi se rușină de propriile 
gânduri. Într-adevăr, despre morți numai de bine... 

— Eu şi Dorina am venit la câteva zile unul de celălalt, 
spuse Nicu. 


218 


Hiperspațiul minţii Dan Rădoiu 


— Da, într-o marţi și într-o vineri. Eu marți, spuse ea 
și se făcu mică în scaun, ca și cum faptul de a veni înaintea 
lui Nicu ar fi fost o vină în sine. 

Ştefan luă cana de cafea și bău. Lichidul negru și aro- 
mat îi alungă starea de confuzie care dădea să-l cuprindă, 
limpezindu-i gândurile. 

— Ştiţi ce nu înţeleg? spuse el. Jocul, The Mentat Warrior, 
este disponibil în toată lumea, nu-i așa? 

— Da, din câte știu eu nu există nicio restricție de na- 
tură geografică, spuse Anastasia. 

Ştefan o privi fix pe deasupra cănii: 

— Atunci, cum se face că suntem numai români în gru- 
pul acesta? Cât de mult mi-ar plăcea să cred că deținem 
ca popor monopolul abilităților psihokinetice, mă tem că 
nu așa stau lucrurile. Când Igor mi-a dat aseară să mă uit 
pe dosarul pe care-l avea cu sine, am citit despre țări ca 
Rusia, Israel, America. Și cu toate acestea, iată-ne numai 
români aici. Cum vine asta? 

Tamara se uită cu un gest reflex în jur, apoi spuse: 

— Dar cine zice că acest grup e singurul din lume care 
studiază abilitățile paranormale sub patronajul lui Oleg? 
Ar mai putea fi zeci ca noi răspândiţi în toată lumea, ce- 
lule complet autonome acţionând în izolare una față de 
cealaltă. Gândiţi-vă, cine ne înştiințează că jocul a mai 
identificat un candidat? Avem noi acces direct la datele 
colectate ori le primim printr-un intermediar? 

Anastasia o privi surprinsă. 

— Nu, nu avem, spuse ea mușcându-şi buza. Informa- 
țiile despre profilurile potenţiale ne parvin prin interme- 

diul lui Igor care, la rândul lui, le primește pe email ori 
prin curier. Ai dreptate, așa este! Ar mai putea fi și alții des- 
pre care noi habar să nu avem! 

Tamara o privi prelung, dar se mulțumi să tacă. Învă- 
tase pe vremea fostului URSS când era indicat să vor- 
bească și când să-și țină gura, iar în cazul de față intuia 
mai multe decât știa că ar fi fost sigur să spună. 

Ştefan își termină cafeaua și arătă către farfuriile goale 
aflate pe masă: 

— Unde ducem astea? 

— Lasă-le acolea unde sunt, boss. O să vină niște... niște 
unii să strângă în urma noastră, adăugă Țuțu cu un aer su- 
perior, scuturându-și niște scame imaginare de pe bluza 
de trening. 

Ştefan îl privi cu o expresie de neplăcere întipărită pe 
chip. Nu putea şti cu siguranţă, dar ar fi putut să jure că sclavi 
fusese cuvântul pe care Nicu omisese în ultima clipă să-l 
mai zică. Dădu să-l apostrofeze, apoi îşi aminti regula pe 
care o impusese tuturor managerilor din compania lui: nu 
combateți niciodată un comportament nedorit printr-o 
abordare substractivă. Nu le spuneți oamenilor ce să nu 
facă. Este ca și cum le-aţi cere să taie o bucată din ei înșiși 
şi s-o arunce la gunoi. Fiţi aditivi, veniți cu propuneri care 
să le aducă beneficii superioare vechiului lor fel de a fi, iar 
ei se vor grăbi să vă urmeze. 

Se ridică, își luă farfuria și cana, apoi, cu un zâmbet, le 
ceru Anastasiei și Tamarei permisiunea să le ia și pe ale lor. 

— Da, dar asta m-ar împiedica să le fac un mic serviciu 
încântătoarelor noastre colege. Şi ar fi o greșeală. Pe una 


220 


Hiperspaţiul minții Dan Rădoiu 


sper s-o conving să iasă la o înghețată, iar pe cealaltă să-mi 
dea în cărți. Cum să le las unor străini o asemenea ocazie?! 

Rămase în picioare, așteptând, surâzând. Nicu se uită 
fâstâcit la Dorina, apoi întrebă cu o voce care s-ar fi dorit 
sigură pe ea şi dură: 

— Se poate? 

Tânăra se lipi de spătarul scaunului și încuviință fără 
să-l privească, roșie în obraji. Nevăzute, două lacrimi 
mari i se încurcau printre gene. Când Nicu se îndreptă în 
direcția bucătăriei însoţit de Ștefan, fură cu coada ochiu- 
lui în urma lui. 

Tamara scoase din buzunar cărțile de Tarot și începu 
să le amestece gânditoare. O surprindea atitudinea Anas- 
tasiei. În loc să-l strunească pe Ștefan din vârf de bici, cum 
se întâmplase cu Zoltan, era calină ca o pisică ce se alintă 
pentru a fi scărpinată între urechi. Fie sexul din noaptea 
trecută fusese colosal, fie se întâmplase ceva care o apro- 
piase pe Anastasia într-un mod anume de noul venit. 

— Are mânzul vorbele la el, n-am ce zice, spuse ea cu 
un surâs care ar fi putut să însemne orice. Nu știu tu, dar 
eu am să-i dau cu siguranţă în cărți diseară. Poate cu oca- 
zia asta îi zic și de Mișu. 

Anastasia își privi îndelung unghiile și oftă. 

— Într-adevăr le are. Poate chiar prea bine, spuse ea. 
Dădu să se ridice în picioare, apoi îi veni o idee: Auzi, știi 
cumva vreo rețetă de înghețată mai deosebită? N-aș vrea 
să-i cer lui Igor să folosesc internetul. Ceva cu vanilie, 
pișcoturi, și mult sirop de căpşuni? 

Tamara nu-i răspunse și întoarse cartea pe care o ținea 
în mână, un bărbat înalt şi blond deasupra căruia plutea 
un semn al infinitului. Magicianul, zâmbi ea, cifra unu, sim- 
bolul oportunităţilor şi al uşilor care se pregătesc să se deschidă. 
Cel care face legătura între planul spiritual și cel material, singu- 
rul capabil să transforme energia în materie. Îşi trecu emoțio- 
nată degetele pe deasupra dreptunghiului de carton. Poate 
că totuși mai exista o şansă pentru Mișu. 

Băgă cartea înapoi în pachet și se uită la Anastasia cu 
ochi în care jucau luminiţe: 

— Sunt sigură că împreună putem găsi ceva care să nu 
fie chiar de toată ziua. Lasă-mă să mă uit în caietul cu rețete 
și îţi zic. 

Fu rândul Anastasiei să privească în urma celor doi băr- 
baţi care discutau aprins arătând către televizorul din pe- 
rete, încărcați de farfurii și de căni goale. Și pentru prima 
dată de când venise la Conac, se simţi acasă, printre ai ei. 


X t - 


În fața clădirii îi aștepta o mașină de teren. Nicu o ocoli, 
îndreptându-se în mod automat către locul din dreapta. 
Femeile urcară în spate, cu Dorina la mijloc. 

— Nu vrei să treci la volan... boss? îl opri Ștefan, făcân- 
du-i cu ochiul. 

— Să conduc până la Conac, vrei să zici? îl întrebă ne- 
încrezător Țuțu. Când îi sugerase acelaşi lucru lui Zoltan, 
huiduma aproape că îi dăduse un pumn în gură. A fost 
nevoie de intervenţia Anastasiei pentru a-l calma. 

— Da, de ce nu? spuse Ștefan ocupând locul din dreapta. 
Presupun că ai carnet. 

Nicu se uită la el cu aerul unui câine bătut că a ros pan- 
tofii preferați ai stăpânului. Se sprijini de caroseria mașinii, 
așteptându-l pe Ștefan să se dea jos: 

— N-am, boss. Am încercat de mai multe ori, dar nu 
mi-au ieșit pașii de dans. Când vedeam că se așază gar- 
distul lângă mine, mă lua cu un tremurici de nu mai știam 
care-i volanul și care-i schimbătorul de viteze. Ultima 
dată n-am apucat să fac douăjde metri, că m-a oprit. Atent 
să mă vadă Garcea că pun semnalul și că mă asigur, n-am 
văzut că în fața mea se oprise ditamai bau-bau-ul. Noroc 
c-a pus prostovanul de milițian frână, că altfel intram în 
curul troleibuzului. 

Ștefan se hotărî să-și testeze intuiţia de mai devreme: 

— N-a mers cu şpagă? Un plic cu câteva sute de euro 
și erai rezolvat. Ori cel puţin așa am auzit că se practică. 

Nicu îl privi cu dezamăgirea enoriașului care tocmai 
l-a văzut pe preotul satului mâncând carne în post, în 
timp ce trăgea cu ochii la nurii slujnicei. 

— Nu, boss, spuse el plecându-și capul, am vrut să fie 
pe bune. Spre deosebire de frate-meu și tata, eu știu să ci- 
tesc. Două luni am buchisit la nenorocitul ăla de decret. 
Uneori mă prindea răsăritul învățând. Mușchii maxilare- 
lor i se încordară sub piele, iar vocea îi deveni aspră: Dacă 
sunt mai tuciuriu la piele, asta nu înseamnă că sunt și 
tâmpit. Sunt și printre noi băieți bazaţi, cu carte. 

Ștefan îi puse o mână pe cot. Îi părea rău pentru ce fă- 
cuse, dar acum știa că nu se înșelase în privinţa lui Nicu. 

— E ok acum, spuse el arătând înainte. Troleibuzul a 
făcut la stânga; l-am văzut eu. E liber drumul. Se așeză mai 
confortabil, dând de înţeles că n-are nici cea mai mică in- 
tenție de a se ridica de acolo. 

— Bine, boss, tu ai vrut-o, mormăi Nicu. Dar să nu zici 
că nu v-am avertizat, dacă o fi să vă urc pe vreun felinar. 

Ştefan privi în oglinda retrovizoare și își făcu un calcul. 
Putea să iasă rău, dar echipajele de porțelan nu duc nicio- 
dată corăbiile în port. Le scufundă la prima grindină de 
jucărie. 

— Acolo în fund, spuse el întorcându-se pe jumătate, 
are doamnele ceva de obiectat la adresa șoferului nostru? 

Dorina chițăi și se împurpură în obraji. Tamara își dădu 
capul pe spate și râse, admonestându-l cu degetul. 

— Doamnele n-are nimic de obiectat în fund, îi răspunse 
Anastasia, abținându-se cu greu să nu râdă. Cât despre 
șoferul nostru, eu zic să-i dea bice, că fac țurțuri sub nas. 
Suflă în căușul palmelor îngheţate. Aș bea un ceai fier- 
binte mai tare decât aș vrea să — se opri, lăsând fraza ne- 
terminată. Las’ că îți spun cu altă ocazie ce. 

Lăsat fără replică, Nicu se urcă la volan și porni moto- 
rul. Crispat, ţinându-se de volan ca naufragiatul de scân- 
dura lui, conduse scurta distanță ce separa fostul cămin 
de nefamiliști de fabrica transformată în laborator de stu- 
diu. Ori cel puţin așa credea Ștefan că stăteau lucrurile. 

Clădirea halei de producţie îi întâmpină sumbră şi po- 
somorâtă. Zidurile din beton se ridicau mâncate de trece- 
rea timpului, lăsând să se vadă armătura ruginită. 

— Vreau bancul cu menghina cea mai mare, spuse Ștefan 
coborând din mașină. 

Anastasia își dădu ochii peste cap, simulând exaspera- 
rea: Să fie mare. Cea mai mare! Bărbaţii şi obsesiile lor! 

— Ce fel de banc? Şi ce să faci cu menghina de care zici, 
dacă ar fi să-ți găsim una? rosti ea, întinzându-i mâna Do- 
rinei, ajutând-o să se dea jos. 

— Habar n-am. Văd eu, râse Ștefan. O iau în braţe. Dorm 
cu capul pe ea când o să mă doboare somnul de la prea 
mult zgâit la generatorul vieții. 

Nicu privea neîncrezător la drumul parcurs cu mașina. 

— Boss, mi-a reușit, murmură el. 

Deschise brațele, ca și cum ar fi vrut să-l îmbrățișeze pe 
Ștefan, apoi renunţă. În ochi avea acea sclipire de timidi- 
tate combinată cu respect necondiționat a unui discipol 
privind către maestrul său. 

— După ce ne liberăm, râse Ștefan, dai de carnet și ne 
facem un drum până la mare. Nu mai am Aston Martin-ul, 


225 


Hiperspaţiul minții Dan Rădoiu 


mi l-a luat dragul de Sir Thomas, dar bani pentru o mașină 
cât de cât serioasă s-or găsi. 

— Şi osă mă lași să pun manele, îl încercă Nicu. 

— Doar cât timp nu conduci, replică prompt Ştefan. 

Corniţele care i se puteau vedea crescându-i lui Nicu 
dispărură ca stropite cu apă sfințită. 

— Las” că-i bună și muzica matale, zise el brusc împă- 
ciuitor. Că doar n-oi asculta vreo gălăgie din aia de te asur- 
zeşte... simfonică. 

Respectând fiecare notă de pe portativ, Ştefan începu 
să fluiere primele măsuri din Nessun Dorma. Nicu se luă 
cu mâinile de cap. 

Asfaltul parcării era crăpat, lăsând să se vadă ochiuri 
înșelătoare de apă înghețată. Ştefan privi la pantofii sport 
ai Anastasiei, dar merse la Tamara și-i întinse brațul. 

— Aveţi grijă unde călcați, spuse el. Alunecă rău pe jos. 

Tamara clătină din cap, refuzându-l cu un surâs: 

— Lasă-mă pe mine. Eu mă descurc; sunt în bocanci. 
Du-te la ea, îi suflă cu voce scăzută. 

Mișcându-se cu agilitatea unei salamandre, Anastasia 
li se alătură. 

— Unde ați mai văzut voi practicant de Taijiquan care 
să alunece pe o amărâtă de alee înghețată, mmm? râse ea, 
străduindu-se să-și menţină echilibrul. Îi mulțumi cu un su- 
râs lui Ştefan pentru gestul lui, apoi îi oferi la rândul ei bra- 
tul Tamarei. Țuțu procedă la fel cu Dorina. Tânăra își stre- 
cură degetele în încheietura cotului său și se lipi de el. 

— Eu zic să mergem înăuntru. E mai frig aici ca în Rusia! 
râse Anastasia. 

— Mă tem, draga mea, că în Yakutsk vremea de aici ar 
trece drept caniculă insuportabilă, spuse Tamara lăsându-se 
încadrată de cei doi. Şi nu vorbesc din auzite. Am fost 
într-o iarnă acolo. La minus șaizeci de grade, vă spun, 
aerul pare făcut din cioburi mici de sticlă. Până și ceața e 
înghețată! 

— Brrr, se scutură Anastasia. Amintește-mi să nu ajung 
vreodată acolo. 

Intrarea în clădire era păzită de doi bărbați înarmați, 
îmbrăcaţi în echipament special de iarnă: bocanci, haine 
îmblănite din piele, căciuli rusești cu apărătoare pentru 
obraz. Armele, două puști de asalt, și le țineau la vedere, cu 
degetul pe trăgaci. Văzându-i pe Țuțu și pe Dorina apro- 
piindu-se, luară poziție de drepţi. Nicu îi salută cu mâna 
la un chipiu imaginar și se apropie cu ochiul de un dispo- 
zitiv optic de securitate plasat în perete. Un bâzâit scurt 
anunţă deschiderea ușii. 

— Pază mai ceva ca la Cotroceni. Gealaţii e mai mult de 
formă. Se îngrijește să nu vină vreunul cu ochiul meu în 
buzunar și să-l puie la aparat, spuse Nicu, umflându-și 
plin de importanţă pieptul. Unul dintre bărbaţi îi făcu 
semn lui Ștefan să se oprească. Scoase din buzunarul de 
la piept o fotografie, o studie cu atenţie, apoi i-o dădu ce- 
luilalt. Procesul se repetă. În cele din urmă amândoi în- 
cuviințară. 

— SapaBcrByiire rocnoauH baGenm. Moxere npoxo- 
ANTE”, îl salută primul bărbat, reluându-şi poziţia de drepți. 

Ştefan se întoarse către Tamara: 


15 Vă salut, domnule Babeș. Puteţi intra. 

— M-a înjurat? 

— Nu, te-a salutat și ţi-a spus că poți intra în clădire. 

Ştefan se opri înaintea ușii. 

— Cum ar fi politicos să le răspund? 

— În română. E mai simplu așa. Toţi oamenii lui Oleg 
rup câteva cuvinte în românește. 

Ştefan scutură din cap și zâmbi: 

— Așa este, ar fi mai simplu, dar nu ar fi politicos. Să 
saluți înapoi pe cineva în limba lui reprezintă o dovadă 
de respect. Mi-aș dori să pot face acest lucru. Mă ajuţi? 

Tamara privi către bărbatul cu alură de militar: 

— Pentru ce vrei tu ar trebui să-i știi patronimicul, nu- 
mele după tată. De exemplu, al lui Igor este Vladimirovici, 
pe tatăl lui chemându-l Vladimir. Dar se rezolvă. 

Tamara îi făcu semn lui Ștefan să se aplece și-i șopti ceva 
la ureche. El clătină din cap, o rugă să mai repete o dată, 
apoi se opri între cei doi bărbaţi și spuse: 

— Paaroaapro Bac, rocnoAa. Xopomero BamM AHA! 

Aceștia îl priviră surprinși, pe chipurile lor apărând 
un zâmbet reținut. ÎI salutară cu o înclinare scurtă a ca- 
pului, apoi rămaseră nemișcați. 

— Am pocit-o în vreun fel? șopti Ștefan. Că i-am văzut 
uitându-se cam strâmb la mine. 

— Din contră, spuse Tamara, studiindu-l cu un aer cir- 
cumspect. Unde ai învăţat să vorbeşti rusă? În familie? îl 
întrebă ea brusc. 

Ştefan clipi dezorientat: 

— Nicăieri, ce ţi-a venit? În afară de Dinamo Minsk ori 
Spartak Moscova, acestea sunt primele cuvinte pe care le-am 

spus vreodată în limba lui Dostoievski. Tata o vorbea bine, 
dar nu s-a oferit niciodată să mă înveţe. 

Tamara îl sfredeli cu privirea, încercând să-și dea seama 
dacă își bătea sau nu joc de ea. 

— Impresionant, murmură ea când fu sigură că Ștefan 
nu mințea. Ai sunat ca un rus sadea, fără pic de accent 
străin în voce. Dacă aș fi închis ochii, aș fi putut să jur că 
sunt pe o stradă din Moscova! 

Chipul lui Ștefan se destinse. 

— Probabil că am preluat fără să vreau accentul tipu- 
lui. Mi se mai întâmplă uneori să reproduc întocmai sune- 
tele pe care le aud. Am o oarecare ureche muzicală. 

Împreună păşiră dincolo de prag. Nicu dădu drumul 
ușii să se închidă în urma lor. 

— Bine ai venit, boss, în micul nostru bordei! rânji el cu 
toți dinții. 

Ştefan rămase împietrit, incapabil să scoată vreun sunet 
ori măcar să clipească. 

— Dumnezeule! exclamă el când fu în stare din nou să 
vorbească. 

Fosta hală de producţie, o clădire înaltă de peste cinci- 
sprezece metri și lungă de cel puţin cincizeci, fusese trans- 
formată într-un imens spațiu de relaxare. O zonă desti- 
nată vizionării filmelor, dotată cu un ecran TV imens, fo- 
tolii din piele, şi un aparat de cafea, se învecinau cu un spa- 
țiu pentru concerte. Erau acolo o baterie, câteva chitări 
electrice, o vioară și numeroase instrumente de percuție. 
Într-un colț îndepărtat se zărea o masă de biliard, două de 
ping-pong, și un ecran încă și mai mare pe care rula agale 

sigla unui cunoscut joc video. Câteva bule de liniște, fo- 
tolii din catifea ori din piele, înconjurate de cascade arti- 
ficiale ori panouri din lemn acoperite de plante cățără- 
toare erau dispuse într-o dezordine studiată în interiorul 
spaţiilor libere. Lumina naturală cădea într-o tentă aurie, 
filtrată prin sticla unor ferestre înalte. Peliculă unidirecțio- 
nală, înregistră mecanic Ştefan privind tâmp la obiectul care 
ocupa centrul încăperii. 

— Este o replică, nu-i așa? întrebă el arătând către o sta- 
tuie asemănătoare cu cele din Insula Paștelui. Nu asemă- 
nătoare — identică! 

— Desigur că nu, sosi replica uscată a Anastasiei. Te-ai 
aștepta să găsești o imitație într-un proiect finanțat de un 
oligarh rus? 

— Bine, dar cum a pus mâna pe una? Nu rețin să fi auzit 
că ar fi avut loc vreun furt în Insula Paștelui. 

— Nici nu aveai cum. Cel mai probabil s-a întâmplat 
într-o noapte. Un elicopter militar de transport a adus o 
replică pe care a pus-o în locul originalului și asta a fost. 
Eventualii martori indiscreţi fie au fost plătiți să uite inci- 
dentul, fie au fost eliminați. 

— Ești sigură că așa s-a întâmplat? 

Buzele Anastasiei se strânseră într-o linie furioasă: 

— Nu, dar nu-mi este străin modul în care gândesc cei 
care se consideră, dintr-un motiv sau altul, deasupra legii 
ori a celorlalți. 

Un gând fără formă, o fărâmă de intuiție, îl sâcâia pe 
Ştefan cerând să fie luat în seamă, însă acesta îl alungă cu 
un gest grăbit. Parcurse cu inima bătându-i cu putere dis- 

tanța până la statuie, iar mintea îi făcu un salt în trecut, 
în perioada când citea fascinat despre aceste obiecte mis- 
terioase. 

— Fantastic! murmură el, plimbându-și palma peste 
piatra rece. 

Enigmatic, cu trăsături parcă venite dintr-o altă lume, 
Moai-ul îl privea tăcut. 

Ștefan se uită la zona muzicală, iar o nevoie asemănă- 
toare unei cumplite senzaţii de sete îl cuprinse. 

— Dacă ne putem alege locul în care vom lucra azi, aș 
opta pentru acela, spuse el. 

Din rânjetul atotștiutor al lui Nicu își dădu seama că a 
zbârcit-o rău. 

— Boss, n-ai înţeles, spuse el. Aici o să ne întoarcem pe 
seară, după ce ieșim din tură. De lucrat, lucrăm jos, în 
Hrubă. 

Ştefan căută privirea Anastasiei. Părea că surprizele nu 
aveau de gând să înceteze. 

— Ce hrubă? spuse el, căutând în jur. 

— Nu te-ai întrebat de ce și-a luat Oleg bătaia de cap să 
pună pe picioare acest proiect într-o ţară membră NATO, 
prin urmare, nu tocmai prietenoasă prezenței rusești? 

Ştefan o privi fix preț de câteva clipe. 

— Recunosc că mi-a trecut acest gând prin minte. 

— Urmează-mă, spuse Anastasia, apoi se întoarse către 
ceilalți: Haideţi să coborâm. 

Deschise o ușă mascată într-un perete, dezvăluind o 
scară melcată ce cobora abrupt în adâncul pământului. 

— Ce-i locul acesta? întrebă Ştefan. Inima îi bătea cu 
putere. Simţea că la capătul treptelor cioplite grosolan, 
viața i se va schimba, că nu va mai fi niciodată aceeași. Nu 
se înșela câtuși de puţin. 

Anastasia se asigură că Ştefan se ține de balustradă, 
apoi începu să coboare: 

— Când sateliții rusești au început să caute locuri care 
emiteau radiaţia originară, acesta s-a văzut ca un far în 
noapte — ori cel puțin așa povestește Igor. Când au pornit 
proiectul, Oleg s-a grăbit să cumpere fabrica de mobilă 
falimentară care se afla deasupra. Din ce am înțeles, le-a 
luat ceva timp până au găsit calea de acces în subteran. Au 
săpat cu cazmaua până le-au căzut mâinile din umeri. 

Ştefan privi la treptele inegale, vechi parcă de când lumea. 

— De ce nu s-au dus la fix? Scara nu se vedea și ea în 
imaginile luate din satelit? 

— Nu. Mie mi se pare o construcție adăugată ulterior 
la planul iniţial, o ușă de serviciu. Este ca și cum cei care 
au construit Hruba n-ar fi avut nevoie de o modalitate de 
a intra ori de a ieși, dacă mă înţelegi ce vreau să zic. 

Scara parcă nu se mai termina, punând la grea încer- 
care răbdarea lui Ştefan. 

— La ce adâncime ne aflăm, ai idee? 

— Aproape treizeci de metri. 

Ştefan privi automat în sus. Cu atâtea mii de tone de rocă 
apăsând deasupra ta, numai claustrofob să nu fii! 

— Hruba asta e o peşteră? 

Treptele se terminară brusc făcând loc unei porțiuni 
aproximativ dreaptă. 

— Convinge-te cu ochii tăi, spuse Anastasia arătând 
către o arcadă în spatele căreia domnea o beznă de nepă- 
truns. Ceilalți membrii ai grupului îi făcură loc, lăsându-l 
să intre primul. 

Ştefan păși reținut, neștiind la ce ar trebui să se aștepte. 
Senzori invizibili îi simţiră prezența, iar întreg spațiul fu 
inundat de lumina a sute de globuri suspendate de tava- 
nul care abia de se zărea. 

— Dumnezeule! șopti el pentru a doua oară în ziua aceea. 
Cum de este posibil așa ceva? 

Anastasia i se alătură și își împleti degetele de ale lui. 

— În niciun caz cu tehnologia unor bieţi ciobani înar- 
mați cu unelte din piatră ori cel mult bronz. 

Ştefan privi înmărmurit în jurul lui. Se afla în interiorul 
unui cilindru înalt de cel puţin douăzeci de metri, ai cărui 
pereți șlefuiți nu lăsau să se vadă nicio zgârietură ori fi- 
sură. La fel de bine ar fi putut fi din sticlă ori din oțel lus- 
truit. Făcu timid câţiva pași, apoi se opri. În centrul încă- 
perii, luminată din toate părţile de reflectoare cu lumină 
blândă, se afla o scenă care-i tăie respiraţia. 

— Haide s-o priveşti de aproape, îi șopti Anastasia, tră- 
gându-l încet de mână. 

Ştefan o urmă docil, incapabil să i se opună ori să spună 
ceva. 

— Cât poate fi de frumoasă, murmură el, două lacrimi 
alergându-i nestingherite pe obraji. 

O căprioară în mărime naturală păștea cu urechea la 
pândă. În urma ei, strecurându-se prin iarba înaltă, un 
lup cu blana zbârlită părea gata să se năpustească asupra 

ei. Aproape invizibili, alți doi se pregăteau să-i taie ciutei 
retragerea. 

Ştefan dădu ocol dioramei!$. Trebuie să aibă cel puțin şapte 
metri în diametru, îşi făcu el un calcul. Puse un genunchi în 
pământ și își plimbă degetele în lungul unui fir de iarbă. 
Granitul șlefuit îi preluă atingerea, îngăduindu-i să-i simtă 
perfecțiunea. Nu are mai mult de un milimetru grosime, poate 
nici atât, îşi zise el, uitându-se năuc la pajiștea din piatră 
ce părea gata să se unduiască în bătaia celei mai fine adieri 
de vânt. 

Anastasia îi făcu semn să se apropie: 

— Priveşte la iarba din imediata apropiere a lupului. 
Câtă măiestrie! 

Ştefan se aplecă să vadă mai bine. 

— Incredibil, șopti el, absolut incredibil! În urma fiarei, 
firele de iarbă din piatră formau un siaj, lăsând să se vadă 
drumul pe care aceasta se furișase. 

Ştefan simţi ceva rece strecurându-i-se în palmă. Era 
un binoclu de armată. 

— Se vede mai bine așa, auzi el glasul Anastasiei. 

Înhăţă binoclul și îl aţinti febril asupra lupului. 

— Blana de pe spate..., șopti el înfiorat. 

— Toată blana, vrei să spui, îl corectă Anastasia. Dacă 
vrei, îți pot arăta pozele pe care le-am luat cu un obiectiv 
profesionist. 

Ştefan roti înainte și înapoi de butonul de reglare al 
lentilelor. 


16 dioramă - reprezentare spaţială a unei porțiuni de ecosistem în care 
se expun, în muzee, animale împăiate, manechine etc. 

— Este fiecare fir din blana lui un ac din piatră măsu- 
rând o fracțiune de milimetru în diametru? explodă el. 
Bine, dar trebuie să fie mii, zeci de mii, strigă, neîndrăz- 
nind să pronunțe numărul care îi venise în minte. 

— Statistic, cam vreo trei milioane, plus-minus câteva 
sute de mii, spuse Anastasia cu un zâmbet în voce. 

Ştefan luă binoclul de la ochi şi o privi perplex: 

— Bine, dar așa ceva depăşeşte cu mult nu doar posibi- 
lităţile tehnologice ale ciobanilor din comuna primitivă, 
ci și pe cele ale societății moderne. Cu toate computerele, 
laserele, frezele noastre microscopice, nu am putea face 
nici pe sfert din ce există aici! 

Anastasia îi luă binoclul din mână și-l duse pentru o 
clipă la ochi. 

— Aceasta este și părerea mea. Nu există tehnologie ori 
aparatură capabilă de o asemenea perfecțiune. Poate doar 
una nano-moleculară, dar deja o dăm în filme SF. 

— Serios? se burzului Ștefan, arătând acuzator către 
scena imortalizată în piatră. Şi asta ce-i?! 

Anastasia își duse un deget la buze, apoi i-l așeză lui 
Ștefan pe vârful nasului: 

— Nu-i de la sine înțeles? zâmbi ea. Opera unor invenș- 
tatori care s-au întrecut pe sine înșiși! 

Ştefan se aplecă și își trecu palma peste podea. Era ne- 
tedă precum o oglindă venețiană. Mileniile ce se scurse- 
seră de când fusese construită — invenștată?! — nu lăsaseră 
nicio urmă asupra ei. 

Un val de surescitaţie îi umplu mintea, luând cu el orice 
urmă de îndoială. Se întâmpla exact ceea ce intenționase 


235 


Hiperspaţiul minţii Dan Rădoiu 


Igor atunci când nu-i dezvăluise încă de la început secre- 
tul Hrubei: pus în fața unei dovezi de necontestat, fostul 
sceptic se preschimbase într-un susținător fervent. 

Se ridică în picioare, luând tot spațiul în stăpânire. Ume- 
rii îi erau largi, privirea concentrată, postura unui general 
care își inspectează oștile înaintea asaltului decisiv. Anas- 
tasia își simţi ochii umezi. Transformarea era evidentă. O 
văzuse petrecându-se cu toți ceilalți membri ai grupului, 
inclusiv cu ea. Din acel moment, Ştefan era unul dintre ei. 

— Şi acum? spuse el. 

Anastasia se ridică pe vârfuri și îl sărută scurt pe obraz. 

— Acum ne alăturăm celorlalți pentru ritualul de dimi- 
neață. Ne așteaptă. 


Lae: d: 


Într-un spaţiu destinat ședințelor se aflau șase fotolii din 
piele indigo dispuse în jurul unei mese ovale. Anastasia îl 
luă pe cel mai apropiat de Igor, Ștefan pe cel de lângă Ta- 
mara, unicul rămas liber. 

— Bună dimineaţa, îi salută Igor pe noii veniți. 

Ştefan îi aruncă o privire iute. Chiar așa de bună să fie? 
Prin modul în care arăta, Igor lăsa să se întrevadă starea 
cuiva care nu dormise toată noaptea. Părul îi stătea în de- 
zordine, treningul atârna fără formă pe el, iar ochii îi erau 
injectați, cu cearcăne întunecate. 

— Cum ți se pare micul nostru atelier? surâse Igor obo- 
sit. Când am intrat prima dată aici, nu sosise încă mobilie- 
rul. M-am simţit ca într-una din cărţile lui Jules Verne. 

Ştefan se uită către centrul sălii. Distanţa nu diminua 
cu nimic senzația de realitate imediată pe care o inspira 
diorama. Părea că era suficient să închizi pentru o clipă 
ochii, pentru ca lupii să se năpustească asupra căprioarei. 
Tamara îi văzu gestul: 

— Săptămâni întregi nu mi-am putut lua ochii de la ea. 
Aveam impresia că ori de câte ori mă întorc, ceva se întâm- 
plă în spatele meu. Amănunte, nu aspecte evidente. Blana 
lupului părea mai zburlită, firele de iarbă mai aplecate în 
bătaia vântului, căprioara ciulise urechile. Vocea îi scăzu 
în intensitate: Şi nici acum nu sunt sigură că nu așa stau 
lucrurile... 

Ştefan înghiţi în sec. Cu o secundă în urmă și lui i se 
păruse că văzuse iarba mișcându-se. 

— Este atât de frumoasă, șopti el, atât de delicată în im- 
probabilitatea ei existenţială... Oare cine a construit acest 
loc? Vechii daci? 

Igor își șterse palmele de pantaloni. 

— Puțin probabil. Locul acesta are opt, poate chiar zece 
mii de ani vechime. Nu cred ca pe vremea aia să fi fost 
vreun dac pe aici. Poate doar ceva draci, ceea ce ar explica 
măiestria lucrării, adăugă el, un surâs chinuit întinzându-i 
buzele palide. 

Ștefan privi la tavanul înalt. În incinta cilindrică ar fi 
intrat fără probleme două blocuri de locuinţe și ar mai fi 
rămas spațiu și pentru un loc de joacă ori o parcare gene- 
roasă. 

— Cum de le-a reușit așa ceva? murmură el. Au înlătu- 
rat toate aceste mii de tone de pământ cu puterea minții? 

Igor se aplecă şi ciocăni în podea. 

— Granit, nu pământ. Ai nevoie de un burghiu diaman- 
tat doar ca să dai o nenorocită de gaură de patru milimetri. 
Își întinse braţele, arătând în jur: Aici nu a fost pământ, 
ci un depozit compact de rocă vulcanică. Ca să obţină un 
asemenea rezultat, constructorii au trebuit să excaveze 
câteva zeci de mii de tone de piatră. Cum de a fost posi- 
bilă o asemenea performanță, sperăm să aflăm într-o zi 
de la voi. 

— Cum aţi reușit să ţineţi secret așa ceva? explodă Ştefan 
arătând către corpurile de iluminat, ecranele TV montate 
pe pereţi, și către mobilierul existent. Doar amenajarea 
acestui loc a necesitat o mică armată de muncitori. Cum 
de n-a vorbit nici unul până acum? 

Pe chipul lui Igor trecu o umbră întunecată. 

— Cu Oleg nu te joci. Salariul unuia dintre soldații care 
ne păzesc, ar face de rușine pe cel al unui director de fabrică 
din Uniunea Europeană. Angajaţii lui se bucură de cea 
mai bună asigurare medicală din lume. Nicio intervenţie, 
niciun medicament nu e prea scump pentru cei care lu- 
crează pentru el, ori pentru familiile lor. Dar, cum nimic 
nu vine pe gratis, Oleg solicită loialitate absolută în schim- 
bul banilor lui. O indiscreţie, o vorbă aiurea aruncată la 
băutură poate face un om să dispară pentru totdeauna. 
Şi asta nu e tot. Cine greșește — până acum n-a făcut-o ni- 
meni — își pune familia în pericol de moarte. Bunici, ne- 
poți, mătuși ori sugari la sânul mamei, nimeni nu scapă. 
Unul câte unul sunt uciși în fața vinovatului care este 
obligat să privească întreaga ordalie. 

— Vorbeşti serios? spuse Ștefan. Credeam că doar în 
filme se întâmplă așa ceva... 

— Tu de unde crezi că s-au inspirat realizatorii respec- 
tivelor producţii? Viaţa bate filmul. Își desfăcu braţele: Ia 
cazul de față. Dacă ai vedea la cinematograf așa ceva, ai 
ieși din sală înjurând scenariul și pe cel care l-a scris: Mai 
las-o la punctul mort, maestre, că prea e trasă de păr!! 

Lui Ștefan îi trecu pe dinaintea ochilor contractul pe 
care îl semnase. Se părea că penalizările de milioane de 
euro nu aveau să constituie cea mai mare problemă în 
cazul în care ar fi încălcat vreuna dintre clauzele de confi- 
denţialitate. Se uită cu reproș la Igor, apoi la Anastasia. Ar 
fi trebuit să-i spună, să-i dea de ales dacă voia să-și bage 
gâtul sub securea călăului ori nu. 

Țuțu văzu furia ce ardea în ochii lui Ștefan. Dintre toți 
cei aflați în Hrubă, lui îi era cel mai binecunoscută vio- 
lența. În mahalaua în care trăise, văzuse oameni bătuţi 
până în pragul morții pentru că nu știuseră să-și țină 
gura. Când Igor îi spusese aceleași lucruri pe care Ștefan 
tocmai le auzise, înțelesese că drumul pe care pornise era 
fără întoarcere. Când însă a văzut pentru prima dată că- 
prioara din piatră, și-a dat seama că nu-i păsa. Oricum 
n-ar fi vrut să se mai întoarcă vreodată la starea de dina- 
inte. 

— Nu te supăra pe ei, boss, spuse el moale. Că-i cinci- 
trei ori şase-patru, tot poartă-n casă e. Nu te știu, nu mă 
știi, dar mă uit la tine, și nu te văd dând cu tifla unei în- 
vârteli ca asta doar pentru că trebuie să mergi piano cu 
vorbele, să ţii doar pentru matale ce-o să vezi acia. 

Ştefan își simţi furia dezintegrându-i-se. Puștiul avea 
dreptate. Nu doar că nu ar fi refuzat, dar ar fi plătit bani 
grei ca să se afle în acel loc. 

Trase adânc aer în piept, înghițindu-și reproșurile ce 
se pregăteau să-i plece de pe buze. 

— Aşa este. Nu aș fi dat cu tifla unei astfel de ocazii 
pentru nimic în lume, spuse el, apoi se opri. 

Igor îl privea țintă, fără să clipească. 

— Perfect, rosti el, pentru că mai este ceva ce nu ţi-am 
spus încă: pe când ne pregăteam să dăm drumul la activi- 
tate, lui Oleg i s-a cerut un favor pe care n-a putut să-l re- 
fuze: să ajute autoritățile Federaţiei Ruse să dea de urma 
unui terorist pe nume Boris Yakușkin. În ce constă ame- 
nințarea pe care Yakușkin o prezintă, n-aş putea să îţi zic, 
dar știu că este suficient de mare pentru a-i determina pe 
niște indivizi nu tocmai renumiți pentru încrederea lor în 
paranormal — vorbesc de generali cu multe stele — să în- 
cerce să-i dea de urmă în felul acesta. Din puţinul pe care 
l-a lăsat Oleg să se întrevadă, ar fi vorba despre niște afa- 
ceri extrem de murdare din perioada Războiului Rece! 

Ștefan se uită mai întâi la Anastasia, apoi la Igor. 

— Şi ce legătura are asta cu noi? 

Cine îi răspunse fu Tamara: 

— Are. O parte din timp ni-l alocăm găsirii lui. Ne fo- 
losim abilitățile și experiența dobândită pentru a-i da de 
urmă ticălosului. Gura i se strâmbă de furie amestecată 
cu tristețe. La ce bun să dezgropi morții, să zgândărești 
răni care încă mai sângerează? Mizerii au făcut și unii, și 
ceilalți. Decât un adevăr care să ducă la și mai multă ură, 

la și mai multă dezbinare, mai bine o minciună care să 
păstreze pacea. Copiii n-ar trebui să se războiască între 
ei pentru păcatele părinţilor. Oftă. Din păcate, în ciuda 
eforturilor noastre, până în momentul de față n-am reușit 
să ne apropiem câtuși de puţin de el. N-avem nici cea mai 
mică idee unde s-ar putea ascunde. 

Igor ridică mâna. Ştefan părea gata să reverse un torent 
de întrebări asupra lui. 

— Cred că cel mai simplu mod de a-ți explica ce facem 
aici ar fi să ne apucăm efectiv de lucru. Ce zici? Mă între- 
bai dacă există filme cu realizările noastre. Ce ar fi să le 
vezi cu ochii tăi? Nu-ţi fă griji, azi nu ne vom ocupa de Boris. 
Prefer să te familiarizezi întâi cu părțile mai simple. 

Deschise laptopul aflat dinaintea lui și dădu câteva 
click-uri. Pe ecranul TV apăru mare cifra cinci. Din buzu- 
nar scoase un zar și-l băgă într-o cutie din lemn cu capac. 

— Acesta este un exercițiu de invenștare, spuse el scu- 
turând cutia. În loc să ghicim zarul, încercăm să-l supu- 
nem voinţei noastre. 

Tamara scoase pachetul de cărți și începu să le ames- 
tece. Nicu își prinse tâmplele între palme și își lăsă bărbia 
în piept. Dorina se cuprinse de umeri într-o îmbrăţișare 
strânsă. Anastasia închise ochii și își dădu capul pe spate. 
Câteva clipe se scurseră în tăcere, apoi pe ecran apăru o 
numărătoare inversă: 3, 2, 1. 

Igor scoase zarul din cutie și-l puse pe masă: 

— Cinci, spuse el zâmbind. Pe chipurile celor prezenți 
trecu un zâmbet colectiv. Poftim, încearcă tu de data asta, 
spuse el, întinzându-i lui Ștefan zarul. Amestecă-l. 

Pe ecran apăru cifra unu. 

— Adevăr sau provocare? murmură Anastasia închi- 
zând la loc ochii. 

Ca în transă, Ștefan luă zarul. Îl scutură zdravăn de câ- 
teva ori în căușul palmelor, apoi îl puse pe masă, având 
grijă să-l păstreze ascuns. Când numărătoarea inversă se 
termină, ridică mâna. Pe zar se putea vedea un singur 
punct roșu. 

În minte îi veniră vorbele lui Igor: Apasă cu mintea bu- 
tonul, şi imediat o să-ți ceară să pornești fizic aparatul, apoi să- 
l faci să meargă fără baterie. 

În dreptul lui se aflau mai multe creioane colorate. Luă 
unul verde, mâzgăli un petic de hârtie, apoi îl acoperi cu 
palma: 

— Făceţi-l roșu! rosti el sfidător. 

Ceilalți clătinară înţelegători din cap. 

— Tu crezi că acest lucru este posibil? întrebă Igor. 

— Nu, normal că nu! explodă Ștefan. La zaruri, deși pro- 
babilitatea este foarte mică, teoretic ai putea să ghicești 
de un număr infinit de ori fața care va ieși. Dacă însă ați 
reuși să schimbaţi culoarea hârtiei de sub mâna mea, asta 
chiar ar fi o dovadă de necontestat a existenței abilităților 
psihokinetice! 

— Mai de necontestat decât acest loc? zâmbi Igor. Con- 
tinuă fără să-i dea răgaz lui Ștefan să-l întrerupă: Cât 
privește întrebarea ta, ţi-ai dat singur răspunsul. Tu nu 
crezi că acelei hârtii i se poate schimba culoarea cu pute- 
rea minții, iar din acest motiv, actul de invenștare nu poate 
avea loc. 

Ştefan ridică exasperat privirea în tavan: Aceeași expli- 
cație obosită, credință?!! Se putea împăca foarte bine cu 
ideea că tot acel spaţiu imens fusese excavat folosind un 
procedeu mental anume — un anumit tip de transă, de 
exemplu. Obligativitatea credinţei, însă, îl enerva peste 
măsură. 

— lartă-mă că sunt cârcotaş, spuse el morocănos, dar 
partea asta cu Tatăl Ceresc nu-mi dă pace. Spune-mi că 
trebuie să ne închinăm ori să batem mătănii înainte de 
fiecare experiment, şi m-ai pierdut de client. les pe ușa 
principală cu capul înainte și văd eu cum mă descurc cu 
oamenii lui Oleg! 

Igor surâse şi-i făcu semn să amestece zarul. Nici urmă- 
toarea extragere și nici cea care îi urmă nu se potrivi cu 
numărul afișat pe ecran. Ștefan se alătură și el grupului, 
strângând din dinţi și încercând să oblige zarul să se su- 
pună voinţei lui, dar până la sfârșitul experimentului nu 
se mai înregistrară mai mult de două potriviri consecutive. 

Igor scoase din buzunar un stick USB şi-l conectă la 
laptop. 

— Următorul exercițiu, spuse el, constă în influențarea 
memoriei unui computer. Stick-ul pe care îl vedeţi este 
complet gol și protejat la scriere. Altfel spus, singura mo- 
dalitate prin care o informaţie ar putea ajunge pe el este 
prin intermediul abilităților psihokinetice ale celor aflați 
de faţă. 

De data aceasta, timpul acordat fu de un minut. 

— Haideţi să vedem ce am obţinut, spuse el, cerând 
unui program să cerceteze întreg conținutul stick-ului. 

Un șase și trei de opt, citi el de pe ecran. Cineva e într-o 
formă mare azi! 

Țuțu puse pe masă bucata de hârtie pe care o ţinuse 
strâns în pumn. Pe ea scria mare cifra opt. 

— Cine a tras şase? întrebă Igor. 

Anastasia puse un bilet alături de cel al lui Nicu. Era 
un șase. Tamara și Dorina procedară la fel. Pe ale lor se ve- 
deau cifrele doi şi patru. 

— Hai încă o dată, propuse Igor. Ştefan, te alături și tu? 
Trage un bilet din bolul de pe masă și încearcă să înscrii 
cifra de pe el în memoria computerului. 

Tânărul dădu greoi curs invitaţiei. Privea concentrat 
stick-ul, încercând să-i vizualizeze conţinutul, toate acele 
celule goale, așteptând să fie umplute. În nici unul dintre 
cele zece experimente care urmară, cifra șapte nu apăru. 

— Haideţi să ne oprim pentru un sandviș și o cafea, 
spuse Igor. 

Tamara, Nicu și Dorina, se îndreptară, sporovăind între 
ei, către un bufet pe care se aflau o stivă de sandvișuri proas- 
pete și mai multe termosuri. 

Igor le făcu semn lui Ștefan și Anastasiei: 

— După ce terminăm aici vreau să mai rămâneți puțin, 
spuse el cu glas coborât. Sunt câteva aspecte pe care va 
trebui să le discutăm împreună. 

— S-a întâmplat ceva? rosti Anastasia în șoaptă. Te-a ure- 
cheat Oleg aseară pentru inabilitatea noastră de a-i da de 
urmă lui Boris? încercă ea o glumă palidă. 

Igor îi făcu semn să se oprească și se îndreptă către bufet. 

— Discutăm după program. E mai bine așa. 

Nicu veni întins către ei. Într-o mână avea un sandviș, 
iar în cealaltă, două căni de cafea. 

— Boss, ţi-am adus și ție una. N-am ştiut dacă îţi place 
ori ba cu zahăr, așa că nu ţi-am pus. Dacă vrei, găsești în 
dulap. Rânji larg, arătându-și dinţii impecabili de albi: Mie 
îmi place aşa cum o vrea femeile: mare, neagră și tare. 

Anastasia se încruntă și își puse o mână în șold. 

— Cafeaua, Anuţo, cafeaua! sări Nicu. Ah, ce ţi-e și cu 
femeile astea! Niciodată nu știi cum s-o dai cu ele ca să fie 
bine. Ce, dacă ziceam că așa cum le place bărbaților: mică, 
neagră și fierbinte, era mai bine? 

Anastasia se prefăcu că îi repede un șut în dos. Nicu o 
luă la fugă ținându-se de turul pantalonilor. 

— Ceva s-a întâmplat, șopti ea redevenind serioasă. 
Ceva grav. Nu l-am văzut niciodată pe Igor atât de dărâmat... 

Ştefan își luă cafeaua, un sandviș cu humus, și porni către 
centrul sălii. 

— Boss, ai grijă cu ce ţi-ai luat de halit, că nu-i de glumă, 
îl ajunseră vorbele lui Nicu. Aici, dacă te lovește pântecă- 
raia, ai căcat steagul! Umblătoare nu găsești decât sus. Să 
urci treptele ținându-te de brăcinari e lucrul dracului. Ţi-o 
zice unu care a pățit-o! 

Ştefan privi mirat în jur, căutând însemnele binecunos- 
cute. 

— Are dreptate, spuse Anastasia. Toalete nu sunt decât 
sus. Cei care au amenajat locul au considerat prea compli- 
cată amplasarea unora în subteran. Adăugă râzând: Dacă 
îți place apa ori ceaiul în exces, ai face bine să fii într-o 
formă fizică bună, ca să nu zic excepțională! 

Ștefan cântări din ochi cana de cafea, apoi sorbi reținut 
din ea. 

Când pauza luă sfârșit, Igor vorbi din nou: 

— Experimentul următor vizează vederea la distanţă. 
Puse pe masă un mănunchi de chei. Cu ajutorul vostru, vom 
încerca să-l găsim pe posesorul acestui obiect. 

Tamara luă cheile, le strânse între palme timp de câteva 
clipe, apoi i le dădu Dorinei. Anastasia îi întinse lui Ștefan 
un bloc de desen și câteva creioane. 

— Fii pregătit să desenezi imaginile pe care ţi le va 
evoca povestea Tamarei. 

— Dar eu habar n-am să desenez! îi răspunse în șoaptă 
Ștefan. Niciodată n-am știut. La mine, căsuţa piticilor din 
pădurea fermecată seamănă cu un bunker înconjurat de 
stâlpi de înaltă tensiune dispuși regulamentar. 

Își trecu mâna pe deasupra colii de hârtie, având grijă 
ca ea să fie aliniată cu marginea mesei: 

— N-ai una cu pătrăţele de matematică? Mă ia cu stare 
de greață când văd tot albul ăsta. Habar n-am de unde ar 
trebui să încep: din capul paginii sau din mijloc — ori dacă 
să folosesc un creion cu mina groasă sau unul foarte bine 
ascuțit... 

Anastasia îl privi mirată. Ştefan stătea crispat în scaun, 
drept ca trasat cu rigla. Pe frunte și deasupra buzei supe- 
rioare îi apăruseră stropi de transpiraţie. 

— Nu-i nevoie să fii Rafael. Deschide-ţi mintea și lasă-ți 
mâna să alerge de una singură pe hârtie. Relaxează-te. E 
tot ce trebuie să faci. 

— Bine doar că trebuie! o repezi Ștefan. Ce ne-am fi făcut 
dacă era obligatoriu? 

Anastasia îi așeză o mână pe picior, mult mai sus decât 
s-ar fi cuvenit între doi colegi de muncă. Pus în fața unei 
situații pe care n-o putea rezolva, Ştefan se comporta ca 
un băiețel timorat și speriat. Era momentul să-l cheme 
înapoi pe bărbatul de acţiune. 

— Ştii, spuse ea pe un ton visător, mă gândeam câteva 
clipe mai devreme că dacă te-aș săruta în podul palmei ar 
fi ca şi cum mi-aş săruta propriul sân... 

Efectul fu instantaneu. Copilul nesigur pe el se trans- 
formă într-un mascul ale cărui mâini voiau să lase urme. 

— Asta-i hărțuire sexuală. Eu nu pot lucra în asemenea 
condiţii, spuse el printre dinți. Unde-i biroul de resurse 
umane, cui trebuie să mă adresez? 

— Etajul doi, la mine în cameră. Orele de lucru sunt 
între zece seara și cinci dimineaţa. Şi pentru că m-ai în- 
trebat, mi te vei adresa cu domnișoară, nu vei ridica ochii 
din pământ, și vei face tot ceea ce îți voi spune eu să faci. 

Ștefan tresări. Mâna Anastasiei, în loc să-și păstreze 
poziția obținută, urcase câțiva centimetri. 

— De ce nu, prinţesă — ori şi mai bine! — stăpână!? mârâi 
el, având grijă să nu-l audă nimeni altcineva de la masă. 

Degetele Anastasiei găsiră ce căutau. Zgâriară o sin- 
gură dată cu vârful unghiilor locul, apoi se retraseră. 

— Astea sunt vorbe pentru avansați. Așteaptă să mă pui 
o dată deasupra şi mai vedem. 

Imaginaţia lui Ştefan se aprinse. „Deasupra” și „mă pui” 
- dominare și supunere laolaltă în aceeași propoziţie. 

Trase blocul de desen dinaintea lui și luă un creion la în- 
tâmplare. Pe buzele Anastasiei flutură un surâs incert. 

După ce trecu pe la fiecare, legătura de chei se întoarse 
în centrul mesei. Tamara tăie pachetul de cărţi și așeză 
cele două jumătăţi cu fața în sus. 

— Interesant, rânji ea, lăsând să se înțeleagă că gân- 
dește cu voce tare. De două ori cupe. Plutește dragostea în 
aer. În curând și gleznele. 

Nicu se foi în scaun. Dorina roși. Ştefan înlemni, neîn- 
drăznind să respire. Anastasia își înăbuși un chicotit. 

Tamara trase dinaintea ei prima carte. 

— Optul de cupă reprezintă ruperea de trecut. Arătă 
către silueta întoarsă cu spatele, dinaintea căreia se întin- 
dea un drum șerpuit; în prim-plan, opt cupe stăteau așezate 
pe pământ: Priviţi, omul acesta lasă tot în urmă, nu ia ni- 
mic cu el. Îl așteaptă munţi de trecut, oameni de întâlnit, 
obstacole de înfruntat. În unele cazuri va izbuti, în altele 
va da greș. Dar nu poţi să nu te întrebi: chiar toate acele 
cupe la care a renunţat erau nepotrivite? Cine ştie, poate 
măcar una dintre ele ar fi meritat s-o fi luat cu el. 

Își plimbă degetele îmbătrânite pe deasupra cartonului 
lucios, șoptind abia auzit: 

— Oamenii fără trecut sunt oameni fără viitor. O clă- 
dire fără fundaţie se dărâmă la prima adiere de vânt. În 
absenţa rădăcinilor noastre, suntem doar niște biete ghe- 
motoace de praf în voia sorții... 

Toate privirile se îndreptară către Ștefan. Tânărul trasă 
în grabă nişte forme alungite care ar fi putut fi niște nori- 
şori, vată pe băț ori morcovi supradimensionați. 


248 


Hiperspațiul minţii Dan Rădoiu 


— Ce ziceți, seamănă a ghemotoace? bravă el, aran- 
jându-şi o beretă imaginară de pictor. Știu, pufii nu sunt 
egali şi nici simetrici, dar e din cauza hârtiei. V-am zis că 
nu mă descurc cine știe ce dacă nu e cu pătrăţele! 

— Lasă boss, că ai pe abdomen, îi făcu Țuțu cu ochiul. 
Ce-ţi mai trebuie și pe caiet? Ia acolea și trage linii cu zgâ- 
rieciu. O ieși ceva până la urmă. 

— Da, mie ochii... ca la melcul constipat, oftă Ștefan. 

Tamara puse deoparte cartea și o luă pe următoarea. În 
picioare, un bărbat și o femeie țineau fiecare câte o cupă 
în mâini. Între ei, veghindu-le comuniunea, plutea un cap 
înaripat de leu. 

— Doi-ul de cupă, simbolul a doua entități care se con- 
topesc pentru a forma o a treia, cu totul nouă. Anastasia 
îşi drese vocea. Dorina își lăsă privirea în podea și își lipi 
genunchii strâns. Tamara surâse strâmb: Nu vă faceți griji, 
fetelor. La ce vă gândiţi voi este Marea Împărăteasă. Ea 
reprezintă simbolul fertilității. 

Dus de impulsul momentului, Ștefan desenă o inimă, 
iar deasupra ei, o coroană. Tamara se uită și pufni în râs: 

— Dacă nu vrei să dormi de unul singur de acum și până 
la sfârșitul proiectului, ţi-aș sugera să ștergi chestia aia 
cât de repede poți. 

Un abur în privirea lui Ștefan o făcu să se oprească. 

— Sau poate că nu, spuse ea încet întorcându-se la pa- 
chetul de cărți. Ţie o fată ţi-ar trebui. Să aibă firea mamei 
ei, dar să-ţi semene ţie. Nu-ţi face iluzii. Eşti prea căpos 
pentru un băiat. V-aţi bate pe jucării ori pe care-i mai cu 
mot dintre voi doi. 

Ștefan rămase interzis, incapabil să facă vreo mișcare 
ori să zică ceva. Tamara îi întinse pachetul de cărți. Pe buze 
îi flutura un zâmbet de bunică trecută prin viaţă: 

— Trage una la întâmplare. Ridică o țâră perdeaua şi 
vezi ce are destinul în sac pentru tine. 

Ştefan întinse mâna și scoase o carte afară. Pe malul 
unui lac, un înger turna apă dintr-o cupă în cealaltă. Tră- 
săturile îi erau androgine, femeie și bărbat în același timp. 

Surâsul Tamarei se alungi. 

— Moderaţia, însăși expresia echilibrului. Nici că se 
putea mai bine! spuse ea, punând cartea pe masă. Dacă te 
uiţi, ai să vezi că își ține un picior în apă și celălalt pe pă- 
mânt. Deși nu-i evident, această carte vorbeşte despre in- 
tegrare. Fie că te pregăteşti să intri în viața cuiva ori să 
primeşti pe cineva în a ta, mesajul este același: găsește-ți 
echilibrul interior înainte să mergi mai departe. Împacă 
mintea cu trupul, aerul cu pământul. Vezi cât din cel care 
ești acum ai vrea să fii și în momentul când vei păși peste 
pragul trecerii în neființă. 

Greoi, Ștefan desenă într-un colț de pagină talgerele 
unei balanțe, apoi se opri. Cuvintele Tamarei îi ardeau cu 
litere de foc în minte. Puse hârtia deoparte, mulțumindu-se 
doar să asculte interpretările cărților care urmară. 

— Cum ți s-a părut ziua de azi? îl întrebă Igor în timp 
ce Tamara, Dorina și Nicu se îndreptau către ieșire. 

— Ţie cum ţi s-a părut că a fost? Minunată, plină de rea- 
lizări! Ştefan dădu un bobârnac foii mâzgălite, împin- 
gând-o către mijlocul mesei. Eu zic s-o înrămăm și s-o do- 

năm Muzeului de Artă din București. Poate li s-a terminat 
hârtia igienică la umblătoare, vorba lui Țuțu. 

Auzindu-și numele, tânărul se întoarse din pragul uşii: 

— Boss, după ce termini acilea, te aştept sus la o par- 
tidă pe consolă. Ia niște hârtie, fă-o șomoiog și bagă-ţi în 
pantaloni, s-o ai pernuţă la dorsal; poate mai atenuează 
oleacă șocul. 

— Sau așa, mormăi Ștefan, privind cu scârbă la dese- 
nul lui. Îi făcu semn lui Țuțu că l-a auzit și zâmbi chinuit: 
Desigur, meștere. Vin imediat. Îngrijește-te de controlere 
până atunci. Să aibă baterii noi. 

— De unde atâtea baterii? Merg cu acumulatoare toate. 
Matale n-ai auzit de reciclare? îl contră Nicu, apoi o luă la 
fugă pe scări. 

— Care-i treaba? interveni Anastasia de îndată ce ră- 
maseră doar ei trei în subteran. Nu-mi spune că nimic, că 
se vede pe chipul tău. Ţi-a tras cumva Oleg azi-noapte o 
săpuneală pentru Zoltan? Dacă e aşa, ar trebui să-și ia 
propriii oameni la rost. Din cauza neglijenţei lor a putut 
țicnitul ăla să iasă din complex! 

Igor se sprijini de masă. 

— Se pare că răbdarea celor care ne-au acordat încre- 
derea lor este pe sfârșite. Avem la dispoziţie o săptămână 
să-i dăm de urmă lui Boris ori proiectul se va închide. 

Ştefan se ridică brusc: 

— A cui răbdare? Nu ziceai că în afară de Oleg nu mai 
e nimeni amestecat, că banii sunt toți ai lui? Asta e cumva 
încă o chestie pe care ai „uitat” să mi-o spui? 

— De la un anumit nivel în sus, banii își pierd puterea. 
Devin inutili, surâse obosit Igor. Oricâtă avere ar strânge 
un proaspăt îmbogăţit, n-ai să-l vezi în veci primind o in- 
vitație din partea unui club exclusivist. Sunt câteva lu- 
cruri în lume care nu pot fi cumpărate cu bani, indiferent 
câţi ai avea. De când ne-am mutat aici, nu ne-a controlat 
nimeni, niciodată. Cei care ne păzesc își țin armele la ve- 
dere, ignorând că se află pe teritoriul unei țări străine. 
Crede-mă, așa ceva n-ar fi fost posibil fără complicitatea 
tacită a serviciului român de informaţii. Un fapt remarca- 
bil, având în vedere poziţia pro-NATO a României. 

— Mă tem că nu înțeleg. 

— Când îţi ziceam mai devreme că Oleg a primit o ofertă 
pe care n-a putut s-o refuze, la acest aspect mă refeream. 
În schimbul cooperării în prinderea lui Boris, oameni foarte 
bine plasați în aparatul de stat al Federaţiei Ruse au pus 
o vorbă bună pentru ca noi să ne putem vedea liniștiți de 
treabă. Şi tot acești oameni se pare că au devenit brusc ne- 
răbdători. Ceva trebuie să se fi întâmplat la Moscova, dar 
ce anume, n-aş putea să vă zic. Ca să fiu sincer, cred că nici 
Oleg nu știe. 

Anastasia făcu câțiva pași rapizi. Vorbea cu glas tare în 
timp ce gândea: 

— Ai făcut bine că ne-ai spus doar nouă. Dar chiar și 
aşa, va trebui să ne pregătim pentru ce-i mai rău. Pe Do- 
rina și pe Nicu am să-i iau la mine. Îi prinse brusc mâna 
lui Ştefan între palmele ei: Crezi că ai putea să ne ajuţi ca 
pentru o vreme să rămânem cu toții împreună? Cel mai 
frică îmi este pentru Tamara. Vestea are s-o dărâme. Noi 

rămăsesem singura ei speranță că Mișu s-ar mai putea 
face vreodată bine. 

— Da, desigur, bolborosi Ștefan. Am o casă în București. 
Am putea încăpea cu toții în ea. 

Anastasia îl strânse de mână: 

— Îţi mulţumesc, şopti, apoi vocea i se schimbă, recăpă- 
tându-și energia: Câte zile spui că mai avem la dispoziţie? 

— Şapte, începând cu azi, răspunse mohorât Igor. Dacă 
până miercuri seara nu putem să-i furnizăm o informație 
de valoare lui Oleg, va trebui să ne facem bagajele și să ple- 
căm. Clauzele de confidenţialitate, desigur, vor rămâne 
în continuare valide — 

— De ce-i așa de important locul acesta? îl întrerupse 
Ştefan. 

Se îndepărtase câţiva paşi, iar acum se uita în jur, cu 
mâinile în buzunare. Chipul îi era muncit de gânduri, ex- 
presia celui care se străduiește să dea formă unei idei care 
se încăpățânează să-i scape printre degete. 

Igor schimbă o privire nedumerită cu Anastasia. 

— Poftim? Dar credeam că este evident — 

— Aia e, că nu este deloc evident. De când aţi dat dru- 
mul la proiect, cu ce v-a ajutat că v-aţi desfășurat activita- 
tea aici și nu în altă parte? Tot ce am văzut azi întâmplân- 
du-se, ar fi mers foarte bine făcut și într-un spațiu închi- 
riat într-o clădire de birouri. 

Igor îşi umezi buzele. 

— Nu sunt întocmai convins că așa stau lucrurile. Ai 
văzut cu ochii tăi acele numere apărând pe un stick de me- 
morie protejat la scriere — 

— O lae! explodă Ştefan. Dacă jocul vostru funcţio- 
nează într-adevăr, așa cum mi-ai spus că o face, înseamnă 
că noi toți am fost capabili să afectăm cu mintea un spațiu 
digital de memorie. Am făcut-o în casele noastre, la sute 
de kilometri de locul acesta. 

— Nu înţeleg unde baţi, se încruntă Igor. Uită-te în 
jurul tău. Locul acesta respiră o magie parcă veche de 
când lumea. Nu-mi spune că n-o simți, că nu te cred. Am 
văzut-o în ochii tăi atunci când ai intrat! 

Chipul lui Ştefan se destinse ca luminat din interior. 
Anastasia și Igor își ținură deodată respiraţia. În mintea 
amândurora sună la unison același cuvânt: Evrika! 

— Întocmai, murmură el abia auzit, o magie mai veche 
decât lumea. Iar noi ce facem? În loc să ne conectăm la ea, 
ne înconjurăm de computere și memorii digitale. 

— Şi cum ar trebui să procedăm? întrebă Anastasia ale- 
gându-și cu grijă cuvintele. 

Ştefan mai era doar cu trupul lângă ei. Mintea și sufle- 
tul îi călătoreau departe. 

— N-am nici cea mai mică idee, dar știu sigur că nu așa 
cum facem acum, șopti el. 

Înaintă spre centrul sălii până întâlni diorama, apoi în- 
chise ochii. Pajiștea dăltuită în piatră părea o imensă sală 
de concerte, fiecare fir de iarbă un arcuș așteptând semna- 
lul dirijorului. Înșelător de aproape, căprioara continua 
netulburată să pască. Ca hipnotizat, Ştefan se aplecă s-o 
mângâie, însă gestul îl făcu să se dezechilibreze. Sub el, 
muzicanţii inofensivi se transformară în tot atâtea pum- 
nale cu lama ascuțită, gata să ucidă. 

— Ai grijă! strigă Anastasia, luând-o la fugă. 

Alerga cu braţele pe lângă corp și privirea concentrată, 
apropiindu-se tangenţial de locul în care Ștefan părea gata 
să se prăbușească. Sângele îi bubuia în timpane. Distanţa 
până la el era prea mare. N-avea să ajungă la timp. 

— Ridică-ți braţele deasupra capului! Mâinile sus! răcni 
ea cât o țineau puterile. 

Bine, dar așa o să cad ca o scândură de călcat, se trezi Ştefan 
gândind, aspectul ingineresc al situației înlocuind pentru 
o clipă groaza. Prima dată am să mă lovesc cu pieptul, apoi 
cu fața. Mai exact, cu bărbia. Din lateral, paşii Anastasiei se 
auzeau din ce în ce mai aproape. Ingenios! Ar putea să 
meargă, își zise arcuindu-se de spate şi ridicând braţele. 
Centrul de greutate i se modifică, câștigând astfel o ju- 
mătate de secundă. 

Adunându-și întreaga forță, Anastasia își luă avânt şi 
sări, înșurubându-se prin aer ca o gimnastă. Degetele i se 
înfipseră în bluza de trening a lui Ştefan, trăgându-l după 
ea în cădere. Împreună căzură pe podeaua lustruită. 

Igor se apropie în fugă: 

— Dumnezeule! strigă el. Sunteţi bine? 

Anastasia se ridică într-un cot. Pe unul dintre pomeți i 
se întindea o vânătaie. 

— Aproximativ. Nu te mișca, îi spuse ea lui Ștefan, tâ- 
rându-se către locul unde acesta zăcea. Ai căzut destul de 
rău. Te-ai lovit cumva la cap? 

— Mi-ai salvat viaţa, șopti el, atingându-i ușor obrazul 
rănit. N-am să uit niciodată acest lucru. 

— Ba ai face bine să uiţi. Eu una știu că am să încerc! 
surâse chinuit Anastasia. Nu ştii cum spun chinezii? Că 
dacă salvezi pe cineva de la moarte trebuie să ai grijă de 
el până la sfârșitul zilelor lui? Îi şterse cu degetul mare o 
pată imaginară de pe bărbie, apoi îl sărută pe colțul gurii: 
Dar în cazul tău, dacă mă gândesc mai bine, aş putea face 
o excepție. Rămase o clipă lipită cu obrazul de obrazul lui, 
apoi urcă până îi ajunse cu buzele lângă ureche: Iar dacă 
voiai să mă vezi îmbrăcată în asistentă medicală, ar fi fost 
suficient să-mi zici şi se rezolva. Nu trebuia să te acciden- 
tezi pe bune. 

Ştefan râse și-i prinse stângaci degetele. Igor le întinse 
mâna, ajutându-i să se ridice. 

— De o sută de ori am vrut să pun o balustradă în jurul 
blestemăţiei ăsteia, spuse el furios, dar tot de atâtea ori 
n-am știut cum s-o prind fără să dau găuri în podea. Acum 
regret că n-am făcut-o! 

— Nu-i blestemăţie, spuse Ștefan, masându-și umărul 
pe care căzuse. E vina mea că n-am fost atent. 


k k - 


— Dar știu că nu te-ai grăbit deloc, boss, îi întâmpină 
Țuțu când se întoarseră în sala de recreere. Apoi văzu vâ- 
nătaia de pe obrazul Anastasiei și amuţi. Cum ai putut, 
mă, să dai în ea? N-o vezi că-i jumate cât tine? strigă ridi- 
când pumnul. 

Anastasia se interpuse între ei: 

— Lasă-l, Nicule, n-a fost vina lui. Am căzut singură şi 
m-am lovit. 

Țuțu o prinse de umeri. Privi adânc în ochii ei, căutând 
minciuna: 

— Eşti sigură? Adică, aşa ziceau și surorile mele când 
le articula pretenarii lor. Chipul adolescentin i se schimo- 
nosi într-un rânjet de fiară: Au râs de mine când le-am zis 
să le lase în pace, dar le-a trecut să mai râdă după ce i-am 
făcut unuia o butonieră. Să-l fi văzut cum se mai tăvălea 
pe jos după ce l-am împuns cu șundreaua! O jmecherie nu 
mai avea în cap. Guita și se ținea de burdihan ca porcu’ în 
ziua de Ignat! 

Anastasia îl cuprinse strâns cu braţele. 

— Da, sunt sigură. Ștefan era să cadă în iarba de la pi- 
cioarele căprioarei. Când l-am tras de acolo, am căzut și 
ne-am lovit amândoi. El probabil mai rău ca mine. 

Nicu își lăsă mâinile să cadă. Umerii i se pleoştiră, iar 
braţele îi deveniră lungi și neîndemânatice. 

— lartă-mă, boss, spuse el, neîndrăznind să privească 
în ochii lui Ștefan. Am crezut că te-a luat temperamentul 
pe dinainte și i-ai șters o palmă Anuţei. Acolo de unde vin 
eu se obișnuiește ca bărbatul să-i mai radă o zmetie femeii 
la nervi... 

— Unde-i Tamara? interveni Igor. 

În toate direcţiile, sala de relaxare era complet tăcută. 
Nici instalaţia de muzică, nici televizorul nu funcționau. 
Parcă frigul de afară se strecurase înăuntru, semănând 
țurțuri de gheaţă în drumul lui. 

Nicu oftă şi arătă către ușă: 

— Când am urcat, ne aștepta doctorul; cică nea Mișu nu 
se simte deloc bine. A luat-o pe tanti Tamara și s-au întors 
în fugă la Conac. 

— Luaţi-vă hainele. Mergem și noi! spuse Anastasia deja 
îndreptându-se către ieșire. 

Le deschise doctorul. Așezată pe canapea, Tamara pri- 
vea în gol. Pe masă, cărțile de Tarot stăteau neatinse cu 
faţa în jos. 

— Cum se simte Mișu? întrebă Anastasia, așezându-se 
lângă ea. 

Tamara nu răspunse. Deschise capacul flaconului de 
medicamente pe care îl ţinea în mâini, apoi încercă să-l 
pună înapoi, dar nu-i reuși. Degetele îi tremurau. 

Anastasia îi atinse încet brațul. Tamara tresări. 

— Aici erați? murmură ea. Nu v-am văzut când aţi in- 
trat. Luaţi un loc. 

— Nenea Mișu, spuse Anastasia, cum se simte? 

Tamara roti capacul cutiei, închizându-l, apoi deschi- 
zându-l la loc. Mișcările îi erau mecanice, golite de sens. 

— Acum se simte bine. Doctorul i-a mărit doza de mor- 
fină. Glasul i se frânse într-o şoaptă înlăcrimată: Zice că 
nu crede că mai apucă dimineaţa... 

— Vrei să mergem la el în cameră? Sunt aici și Nicu și 
Dorina și Ștefan. 

Tamara strânse capacul flaconului, îl cântări în palmă 
ca și când atunci l-ar fi văzut prima dată, apoi îl puse pe 
masă, lângă pachetul de cărți. 

— La ce bun? Facem asta de luni de zile fără vreun re- 
zultat vizibil. Puterile noastre — privirea îi urcă la Ștefan 

- dacă avem cu adevărat unele, nu sunt suficiente ori po- 
trivite pentru a-l vindeca pe soțul meu. 

Anastasia îi luă mâna și strânse tare. 

— Nu-ţi pierde curajul! Nenea Mișu e un tip care nu 
se dă bătut cu una, cu două. A mai avut și alte zile proaste 
și le-a trecut cu bine. O s-o treacă și pe asta de azi. 

Încet, ca un angrenaj îmbătrânit de uzură și de trecerea 
timpului, Tamara se întoarse către Anastasia. 

— Te-ai lovit, spuse ea ușor, atingându-i obrazul rănit. 
Să pui niște gheaţă, să nu se umfle. 

Anastasia vru să spună ceva, dar nu fu în stare. Lacrimi 
grele îi țâșniră de sub pleoape și un suspin necontrolat îi 
sfâșie pieptul. Ah, nu acum! strigă în sinea ei. 

— Nicule, spuse ea, încercând să-și țină emoțiile în frâu, 
ia-o pe Dorina și mergeţi să vă plimbaţi. O să venim și noi 
mai încolo. 

Tânărul scutură din cap şi o înșfăcă pe Dorina de mână. 
Împreună ieșiră din apartament. 

— Biata fată, murmură Tamara. Nu știe să mintă. Nici 
ea nu crede că Mișu o să treacă noaptea care se apropie. 

— Nimeni nu poate spune asta cu certitudine, începu 
Anastasia, dar Tamara îi făcu semn să se oprească. 

— Timpul care mi-a mai rămas cu Mișu se măsoară 
acum în ceasuri. Nu vreau să-l irosesc într-o încercare za- 
darnică, lipsită de orice speranţă. Vreau să mi-l petrec 
ținându-l de mână și depănând amintiri dragi. O să scot 
albumul de fotografii și o să ne uităm la ele. O să vorbesc 
mai mult eu, el abia dacă mă mai aude. Vocea i se frânse: 
Nici nu cred că mai ştie unde se află. De câteva ori mi-a 

vorbit în rusă, ca pe vremea specializării lui la Moscova. 
Bietul băiat, mereu încurca „a scrie” cu „a face pipi”. Se 
scriu la fel, e chestie de cum pui accentul... 

Brusc, se ridică în picioare. În curând, orele aveau să 
se preschimbe în minute. 

— Mergeţi și voi acasă. Am să vă dau de știre dacă are 
loc vreo schimbare. Eu mă duc acum la Mișu. Am să-i spun 
și doctorului să plece. Rugaţi-vă pentru noi, dacă aveți cui. 

— Îmi pare tare rău pentru nenea Mișu, clătină din cap 
Anastasia. 

În sufrageria Tamarei rămăseseră doar ea și Ştefan. 

— Înainte să-l întâlnesc credeam că nu există boală 
care să reziste voinţei, că orice se poate vindeca cu pute- 
rea minții. Se pare că m-am înșelat, eu și toţi șarlatanii 
care au scris vreodată despre subiectul ăsta. Porni către 
ieșire: Mergem la mine? Locuiesc de partea cealaltă a co- 
ridorului. 

Ştefan își trecu vârfurile degetelor peste obrazul ei în- 
vineţit. În clipa aceea ar fi luat-o de mână și s-ar fi pierdut 
împreună cu ea nu doar în idilicul și tocitul asfinţit, dar 
şi în cel mai negru fund de iad, și tot s-ar fi considerat cel 
mai norocos bărbat din lume. O luă în braţe și o lipi de el: 

— Nu există ceva ce mi-aș putea dori mai mult, dar știm 
amândoi la ce ar duce — iar o îngheţată e lucru sfânt. Nu 
promiți ca după aia să ai de ce să nu te ţii, spuse el. 

Stăpânit de o voinţă proprie, trupul i se încordă, strigând 
disperat după căldura și reîntregirea care i se refuzau. 

Anastasia căută lung în ochii lui, apoi se ridică pe vâr- 
furi și îl sărută pe obraz: 

— Sper să nu devin plictisitoare, murmură ea inspi- 
rându-i mirosul pielii, dar îți mulțumesc că nu te grăbești. 
Mai rămase așa un moment, apoi se desprinse din îmbră- 
țișare: Cum ai de gând să îți petreci în continuare ziua? 

— Habar n-am. Am văzut la mine în cameră un dispo- 
zitiv cu magnet și pilitură de fier. Cred că o să mă uit la 
un film sau două, apoi o să încerc să frec puţin bursucul, 
să văd dacă sunt cât de cât bun la ceva. 

— Când ajungi la partea cu bursucul, sună-mă pe tele- 
fonul din cameră. Chiar cu îngheţata lipsă la apel, și tot 
te-aş putea ajuta din vorbe să pătrunzi cât mai adânc în 
profunzimea subiectului. Mă rog, ar trebui să zic a subiec- 
tei, dar știm amândoi la ce ar duce. În plus, nici nu cred 
că acest cuvânt există în dicționar, mai spuse Anastasia, 
îndreptându-se către apartamentul ei. 

Ştefan puse dispozitivul înapoi pe masă şi își apăsă 
tâmplele cu podul palmelor. Nu avea niciun rost să mai 
continue. Migrena cumplită care îl chinuia îl făcea să se 
simtă de parcă un pitic înverşunat, sadic și nevăzut, i-ar 
fi tăiat craniul pe din două cu un fierăstrău cu dinţii 
strâmbi. Se afundă între pernele canapelei și închise ochii. 

La televizor, o violonistă și un pianist interpretau So- 
nata Kreutzer. Era una dintre cele mai dificile partituri 
compuse vreodată pentru vioară, și favorita lui Ștefan. 
Beneficiind de auz perfect, el o putea savura notă cu notă, 
așa cum fusese ea compusă de Beethoven. Gândul îi zbură 
la cartea cu același nume scrisă de Lev Tolstoi. O citise în 
adolescenţă, dar sensul i-l pătrunsese abia mult mai târ- 
ziu: Muzica mă transportă deodată, direct în starea sufletească, 
în care se afla acela care a scris-o. Mă contopesc sufletește cu el 
și, împreună cu el, mă transpun dintr-o stare în alta, dar nu ştiu 
de ce. 

Perfect, mormăi el cu voce tare. O carte care face apologia 
abstinenței și înfierează dragostea. Nici că se putea mai bine în 
situația dată! Chipul Anastasiei îi apăru dinaintea ochilor. 
Obrazul îi era învinețit, iar în privire i se citea teama. Teama 
pentru viaţa lui. Strânse din dinți și trase bursucul dinain- 

tea lui. Măcar atât putea face pentru ea, să nu se lase bătut, 
să continue să încerce. Nu putea spune anume de ce, dar 
intuiţia îi zicea că nu vor ieși din impasul în care se aflau 
suprascriind cu puterea minții stick-uri de memorie. 

Mișcă-te! îi ordonă el piliturii de fier. Structuri bine de- 
finite populau acel haos aparent, însă ele se încăpățânau 
să rămână tăcute. Degeaba cobora printre stalagmitele 
minuscule, în zadar alerga printre ele, unind tetraedre doar 
de el văzute, că nimic nu se întâmpla. 

În gând, contele Lev Nicolaevici Tolstoi continua să-i vor- 
bească: Dacă se cântă un marș martial, soldații mărşăluiesc în 
sunetele lui; muzica și-a ajuns ținta. Dacă se cântă o căzăcească 
și eu dansez, muzica a ajuns până la capăt — 

Ştefan inspiră adânc. Nu proceda bine. O simțea în fie- 
care fibră a ființei lui. Invenștarea — dacă exista cu adevă- 
rat — n-avea cum să fie un act abuziv. lar el, în loc să ajute 
pilitura de fier să-și dorească să se miște, încerca s-o oblige. 
Ridică exasperat privirea în tavan. Și cum anume ar fi pu- 
tut să facă o bucată de materie neînsuflețită să-și dorească 
ceva? 

Mă contopesc sufletește cu el şi, împreună cu el... — pentru 
o clipă, Ştefan uită să mai respire. Îşi aşeză palmele dea- 
supra aparatului și cobori cu mintea încă o dată printre 
spinii junglei de fier. 

— Ceea ce vrei tu e imposibil. N-ai cum să schimbi ordi- 
nea firească a lucrurilor doar pentru că strângi din dinți și 
îți dorești să fie așa, se auzi un glas aspru, de om obișnuit 
să comande. 

— Nu și dacă știi cum să-ţi dorești acest lucru, îi răs- 
punse un altul. 

Năuc, Ștefan privi în jur. În stânga îl încadra un cavaler 
în armură; în dreapta, un bărbat îmbrăcat în haine de bu- 
fon. Şi amândoi erau el însuși! 

— Prostii! contră sec cavalerul. Materia-i materie, nu 
ține cont de ce-și doresc oamenii. Luna-i satelitul natural 
al Pământului, ca o consecinţă firească a legilor ce guver- 
nează mecanica corpurilor cereşti, și nu ca urmare a cân- 
turilor și poeziilor închinate preafrumoasei Selena. Arătă 
către Ştefan: A zis-o chiar el mai devreme! 

Bufonul scutură din cap, făcând să sune clopoțeii ce-i 
împodobeau tichia din catifea: 

— Și de unde știi, Sir Babeș, că nu așa au stat lucrurile? 
Că Luna n-a apărut pe cer atunci când primul Homo Sa- 
piens ori Erectus — cu toate că eu în locul tău aș evita să 
pronunț acest cuvânt în prezența prietenului nostru co- 
mun; cu domnișoara Anastasia dormind goală lângă el 
noaptea întreagă, aspectul în cauză tinde să devină un su- 
biect nu doar delicat, dar și dureros — s-a uitat la cer și și-a 
dorit să fie lumină și noaptea? 

— Pentru că n-are niciun sens ce zici tu, se strâmbă 
plictisit bărbatul în armură. Chiar luând în calcul teoria 
fantezistă a existenței Esenţialiumului, ce motiv ar fi avut 
substanţa asta ozenistă să renunţe la libertatea ei și să se 
întrupeze într-o bucată de piatră seacă, condamnată să se 
învârtă la nesfârșit în jurul Pământului? 

Bufonul își desfăcu grațios braţele și ridică un picior în 
aer: 

— Principiul acţiunii şi reacţiunii, neînfricate cavaler. 
Dorindu-și un companion, pe cineva care să-i lumineze 
drumul, strămoșul nostru a introdus în sistem un element 
nou, o nevoie care nu existase până atunci. lar cum Uni- 
versului îi place echilibrul, a construit pe dată mijlocul 
pentru a o satisface. 

— Spune-le chestia asta celor care flămânzesc sau care 
își doresc o mașină ori o casă cu piscină. În cazul lor de ce 
nu se întâmplă la fel? 

— Pentru că nevoia lor nu este una nouă. Drumul către 
satisfacerea ei a fost deja bătut de cei care au trecut înain- 
tea lor pe acolo. Ca să-și astâmpere foamea, aceşti oameni 
trebuie să se ducă la magazin, să vâneze ori să fure mân- 
carea altuia; pentru casă și mașină știu că au nevoie de bani. 
Elementele necesare sunt toate la locul lor, gata de a fi fo- 
losite. Universul se află în echilibru. Nu trebuie să mai in- 
ven(ş)teze nimic nou. 

Împreună se întoarseră către Ştefan. 

Așa cum i-a spus peria ariciului după o noapte trepidantă de 
amor: din punct de vedere patologic eşti un caz interesant. La fel 
și eu. Sunt curios ce ar zice un psiholog — de fapt nu, un psihiatru! 
— dacă i-aș povesti chestia asta, mormăi tânărul în sinea lui. 

— Şi acum, ce? se răsti el. Dacă speraţi să mi se aprindă 
becul ca urmare a schimbului vostru tâmpit de replici, mă 
tem că vă aflați într-o foarte mare greșeală. Așa cum spu- 
nea Sir Babeș — hm, n-aş fi zis până azi că aş putea suferi 
de mania grandorii — materia e materie, indiferent de ce 
îți dorești tu de la ea. Nu ştiu ce nevoie nouă aș putea să 
inventez ca să ciufulesc spinarea bursucului! 

— Ţi-am zis eu că subiectul este sensibil la atingere. Mă 
tem să nu se fi inflamat. Crezi că ar trebui să-l vadă un 
medic? îi șopti confidenţial bufonul cavalerului. 

Ştefan simți că îi țiuie timpanele de nervi: 

— Bă, tu ăsta cu tichie — 

— Spune-mi Zânul Zâmbet de Bucurie, îl întrerupse 
bufonul. Ah, dar ia te uită, măi bădie, că vorbim în poezie: 
tichie — bucurie — feciorie... ăăă... chirie! Mă rog, ultimul 
nu prea se potriveşte. Rămânem la primele trei. 

— Râzi ca prostu’ care și-a văzut dosu-n baltă, înjură 
Ştefan, neștiind dacă să-l ia la pumni pe neobrăzat ori să 
pufnească în râs. Repet, nu există o modalitate prin care — 

— Reţii discuţia cu Igor? îl întrerupse zânul. Cum a 
descris el construirea piramidelor din Egipt? 

Ştefan îşi duse mâna la frunte. 

— Că cineva, un invenștator, s-a uitat la bolovan și l-a 
văzut materializându-se sus în vârful moţurloiului? 

— Întocmai! Acum, tu ce crezi, Esenţialiumul care a 
ajuns la destinaţie a fost tot cel inițial? 

— Nu știu, spuse nesigur Ștefan. A fost același? 

— Gândește-te, dacă mergi pe bicicletă și îţi dispare 
roata din față, ce faci? 

— Presupun că voi cădea. 

Sir Babeș își aranjă cu un aer exasperat pieptarul: 

— Nu-i atent, domnule. Nu-i atent şi pace bună... 

— Şi după ce te ridici, te scuturi, înjuri zdravăn, cum 
faci să ajungi totuși la destinație? spuse zânul, ignorând 
întreruperea. 

— „înlocuiesc roata? 

Bufonul bătu bucuros din palme și făcu o piruetă. 

— Întocmai! Şi de ce, mă rog, faci asta? 

— Pentru că mi-a luat-o un nebun cu tichie verde! ex- 
plodă Ștefan. A făcut-o să dispară! Pentru că — vocea îi de- 
veni o șoaptă, apoi se stinse cu totul — pentru că prin dis- 
pariţia roții iniţiale s-a creat un dezechilibru... 

— Pentru că este nevoie de ea, da, surâse zânul. 

— Adică, vrei să spui că dacă ar exista o modalitate prin 
care ai putea să eliberezi Esenţialiumul existent într-o 
cantitate de materie, Universul s-ar simţi obligat să inter- 
vină pentru a repara lipsa care tocmai s-a creat? lar cum 
vechiul obiect nu mai există, cel nou va lua forma imagi- 
nată de invenștator? 

Întrebarea lui Ștefan rămase fără răspuns. Se afla din 
nou singur printre lujerii metalici. Pe buze îi înflori un 
zâmbet cu mustăți în furculiță. Știa exact ce avea de făcut: 
Mă contopesc sufletește cu el şi, împreună cu el... 

Își întinse mâinile și lăsă să-i scape un vruuuum prelung. 
Era din nou copil. Se dădea în leagăn, convins că așa tre- 
buie să se simtă un aviator. Nori pufoși, îmbietori ca niște 
ghemotoace din vată de zahăr, îl îmbiau să li se alăture. 

Încă puţin, şopti îmbujorat Ștefan, cu inima bătându-i 
de parcă ar fi vrut să-i sară din piept. 

Cu fiecare balans, amplitudinea mișcării sporea, adu- 
când cerul mai aproape. Nisipul locului de joacă, copiii 
gălăgioși, părinţii blazaţi care îi însoțeau, dispărură ab- 
sorbiţi de tot acel albastru infinit. Când suporţii leagănu- 
lui loviră bara de susţinere, tânărul-copil își desfăcu larg 
brațele și își luă zborul. 

Și miracolul se petrecu. În spaţiul dintre o secundă și 
cealaltă, pilitura de fier luă forma unui cub perfect. 

— Sir Babeș, pun pariu că aici a fost mâna ta, mormăi 
Ştefan. O structură atât de exactă n-ar fi fost pe placul zâ- 
nului. El ar fi tricotat o trotinetă, niscavai popice ori pe 
foca Lola la trompete. 

Cu teamă, ridică dispozitivul de pe masă, dar cubul re- 
zistă ca făcut dintr-o singură bucată. Abia îndrăznind să 
respire, Ştefan își luă cheile și ieși grăbit din apartament. 

— Cu Igor abia am vorbit la telefon, pe Țuțu și Dorina îi 
știu că sunt în sala de mese, Tamara e cu Mișu — hm, oare 
cine ar putea să bată la ușa mea așa târziu în noapte? se 
auzi dinăuntru vocea Anastasiei. Să fie chipeșul paladin 
care azi mi-a dat cu flit ca să se poată juca de unul singur 
cu bursucul? 

— În persoană, mârâi Ștefan, uitându-se peste umăr la 
ușa Tamarei. Deși nu-i era dator nimănui cu vreo explica- 
ție, nu și-ar fi dorit să fie văzut intrând la Anastasia la 
miezul nopții. 

— Dar, intră dragul meu, fă-te comod, spuse ea deschi- 
zând larg ușa. Sper că ţi-ai adus cu tine periuța de dinți și 
schimburi pentru mâine dimineaţă. Oi avea tu șoldurile 
mici, dar chiar și așa, nu cred că ţi s-ar potrivi chiloţii mei 
cu dantelă. 

Ștefan păși peste prag cu ochii la aparat. 

— Vai, dar ce drăguţ, ai adus și bursucul cu tine! nu-l 
slăbi Anastasia. Ce bine, așa o să-l putem freca împreună. 
Eu pe burtică, tu pe spate — un fel de șaijnouă dezasam- 
blat, dacă înţelegi ce vreau să zic. 

— Îmi pare rău că n-am dat curs invitaţiei tale — credeam 
că ai înţeles motivul meu și că ai fost de acord cu el — dar 
până la urmă cred că a fost o idee bună. Priveşte aici! 

Anastasia îl ignoră și se așeză pe canapea. 

— lartă-mă, spuse ea. Se pare că vinul băut de una sin- 
gură n-a avut darul să mă binedispună. La ce ziceai că 
vrei să mă uit? 

Ştefan îi întinse aparatul: 

— lată... 

Anastasia îl luă și începu să-l rotească: 

— Adevărate mâini îndemânatice! De unde ai luat lipici? 
Și cu ce ai întărit cubul pe dinăuntru, cu foiţă de țigară? 
Pufni în râs: Vreo pagină din Biblie? Că noi asta făceam 
în liceu cu cuvântul Domnului: răsuceam — aș putea să zic 
„în draci” ţigări din Noul Testament — 

— N-am folosit lipici, spuse Ștefan reținut. 

Anastasia clipi nedumerită: 

— Bandă adezivă? Superglue? 

— Mi-am aşezat mâinile deasupra și mi-am dorit ca 
pilitura să ia forma asta... 

Anastasia izbucni în râs. Puse aparatul pe masă și-l îm- 
pinse cu un bobârnac bine plasat: 

— Desigur, cum de nu m-am gândit? Poanta veche, pros- 
tul nou — ridică mâinile în aer, prefăcându-se că se apără 
- da, știu, știu: şi comentatorul bou -— vacă, în cazul de 
față. Auzi, dacă voiai să vii să mă vezi, nu trebuia să te 
chinui în halul ăsta. Era suficient să-mi dai un telefon și 
să-mi zici că te-ai răzgândit. Arătă către bucătărie: Pahare 

găsești acolo. Ia-ţi unul și hai să terminăm sticla. Ce zici 
de un film? Că parcă n-aş merge direct la culcare. 

— Îţi mai repet o dată, articulă iritat Ștefan, că nu am 
folosit lipici sau orice altă substanță. Forma pe care o vezi 
înăuntru a fost, în lipsa unui termen mai bun, invenștată. 

Anastasia încetă să mai râdă. 

— Adică, vrei să spui că i-ai ordonat piliturii să se așeze 
așa și ea... a făcut-o?! 

— Da, și dacă mă străduiesc puţin, cred că aș fi în stare 
s-o mai fac o dată. Adu-mi dispozitivul tău. O să repetăm 
împreună experimentul. 

— Nu mă minți, nu-i așa? spuse șovăitor Anastasia. 
Zi-mi că n-aţi pus-o de vreo băiețească, tu cu Țuțu — even- 
tual și cu Igor — ca să faceţi bâza de mine. 

Elocinţa lui Demostene n-ar fi putut-o convinge mai 
bine pe Anastasia de neadevărul vorbelor ei, aşa cum o 
făcu durerea din privirea lui Ștefan. 

— lartă-mă, spuse ea, sunt o proastă. Ar fi trebuit să știu 
mai bine de atât. Nu ești genul care să facă așa ceva. Tu 
mai curând te-ai lăsa tăiat în bucăţi decât să-ți înșeli prie- 
tenii. Arătă către dispozitiv: Fantastic... Văd, te cred că-i 
adevărat ce îmi zici, dar cu toate astea, mintea mea refuză 
să priceapă. Cum ţi-a reușit? 

Ştefan îi evită privirea. Nu se simțea tocmai confortabil 
să-i dezvăluie episodul schizofrenic pe care tocmai îl avu- 
sese. Oamenii tind, de cele mai multe ori, să pună distanță 
între ei și cei care aud voci. 

— E mult de povestit. Nici n-aş şti exact de unde să 
încep. Acum aș vrea să repetăm experimentul. Dacă ai un 

laptop, hai să înregistrăm. O să ne folosim de camera lui 
video. 

Anastasia se ridică sprintenă în picioare: 

— Am o idee și mai bună! Mă duc să-i aduc pe Țuțu și 
pe Dorina. Păcat că Tamara n-o să poată participa și ea — 
Anastasia se opri ca lovită în piept, iar ochii i se măriră. 
Spuse încet, abia o șoaptă: Crezi că ai putea muta un obiect 
din locul lui? Nu mult, câţiva centimetri... 

— N-am nici cea mai firavă idee, mormăi enervat Ștefan. 
În momentul ăsta nu știu nici dacă mai pot repeta perfor- 
manta cu pilitura de fier — și cu cât o lălăim mai mult, cu 
atât există riscul să nu mai îmi aduc aminte cum am făcut! 

— Unul mic. Cât un măr pitic ori cât o lămâie..., conti- 
nuă pe același ton Anastasia. Nu-i nevoie să-l miști mult, 
doar cât să-l scoţi afară. 

Ştefan dădu s-o repeadă cu vorbe aspre, apoi văzu boa- 
bele de rouă din ochii ei, speranţa renăscută, şi înțelese: 

— Mișu, murmură el. Te gândești că l-am putea ajuta! 

— Întocmai! Gândește-te cum ar fi dacă am putea să-i 
teleportăm tumora afară din corp. 

— Nu știu ce să zic, În cel mai bun caz ar putea fi extrem 
de periculos. N-ai cum să tragi bucăţi de organe din tru- 
pul cuiva şi să te aștepți să-i fie bine - iar tumorile ma- 
ligne tind să fie puternic vascularizate. Ar muri sub ochii 
noștri de hemoragie internă. Dar, cel mai probabil ne facem 
probleme degeaba. N-am cum să interacționez cu ceva pe 
care nu-l pot vedea. 

Anastasia se îndreptă surescitată către telefon: 

— Cred că pe asta o putem rezolva lesne. Știu că Mișu 
a tot făcut radiografii în ultima vreme! 

— Aşteaptă! o opri Ștefan. Serios, nu mă simt pregătit 
pentru așa ceva. Nu încă, cel puţin nu înainte să mai fac 
câteva experimente. 

Anastasia luă receptorul și-l presă cu palmele de piept. 
Din carcasa de plastic, tonul de apel răzbătea ca un vaiet 
prelung și monoton. Nota La, gândi reflex Ştefan. 

— Mișu nu are timpul ăsta la dispoziţie, dar dacă nu 
vrei să încercăm, n-am să insist, spuse Anastasia. Până la 
urmă, este decizia ta și ţi-o voi respecta oricare va fi ea. 
Doar un lucru am să te rog: ia-ţi câteva clipe și priveşte 
în tine, dincolo de teamă ori nesiguranță. Gândeşte-te al 
cui este, de fapt, riscul în toată povestea asta, și pe cine 
vrei să protejezi prin decizia ta. 

Ştefan o privi îndurerat: 

— Îmi ceri să ucid în mod deliberat un om. Înțelegi asta, 
da? 

— Nu, îţi cer să-ncerci să-i salvezi viaţa cu riscul de a-l ucide. 

— Asta-i manipulare pe față! Sucești cuvintele în aşa 
fel încât să bată cu ce vrei tu să se întâmple! 

Pe buzele Anastasiei apăru un zâmbet nedeslușit: 

— Doar eu? 

Ștefan o privi cu ciudă, dar şi cu respect. ÎI intuise bine. 
În adâncul sufletului, dincolo de teamă și nesiguranță, de 
principiile de bine și rău instalate de societate, murea de 
nerăbdare să-și încerce noile abilități. 

— Bine, dar mai întâi vorbim cu Tamara. Dacă ea este 
de acord, o să văd ce pot face. 

Anastasia apăsă de câteva ori pe butonul soneriei, dar 
în zadar. 

— Cred că au oprit-o, spuse ea. Țuțule, poți să te ocupi? 

Nicu scoase un șperaclu din buzunar și prinse a-l roti 
nehotărât între degete: 

— Normal că pot, dar... n-o să se supere tanti Tamara? 

— Nu și după ce o să-i spunem de ce am făcut-o, îl zori 
Anastasia să se grăbească. 

Tânărul puse un genunchi în podea și se apucă de lucru. 

—.O încuietoare e ca o femeie, spuse el manevrând cu 
delicateţe șperaclul. Dacă știi cum s-o gâdili pe dinăuntru, 
se desface cu dichis dinaintea ta cât ai zice pește. 

Dorina își dădu ochii peste cap și se strâmbă. 

— Ce vrei, așa zicea ăla de m-a învăţat meserie, Nae 
Dește-Fine, nu io! se apără Țuțu, ridicându-se în picioare. 
Împinse ușa, făcând-o să se deschidă de o palmă: După voi. 
Că așa se face și la mangleală. Descuietorul nu intră nicio- 
dată primul. E treaba mardeiașilor din rându' doi să și-o 
fure în muzicuță dacă s-a ginit proprietarul că încearcă 
unii să-l lase oltean. 

— Să sperăm că nu-i cazul de data asta, spuse Anastasia. 

În casă mirosea puternic a dezinfectant și a medicamente. 
Ştefan aprinse lumina, dezvăluind un interior încărcat de 
mobilier greoi, caracteristic perioadei comuniste. Cum se 
purta pe vremea bunicilor noștri. Lucruri trainice, să te țină 
toată viața. Odată puse la locul lor, aşa rămâneau până la moar- 
tea proprietarilor. 


273 


Hiperspaţiul minții Dan Rădoiu 


— Cred că Tamara e în dormitor cu nenea Mișu, spuse 
cu glas încet Anastasia. Să ne lăsați pe mine și pe Ștefan 
să intrăm primii, apoi vă chemăm şi pe voi. E bine așa? 

— Da, Anuţo, spuse Nicu, luând-o pe Dorina de mână. 
Nu-ţi fă griji. O să stăm de santinelă până trimiteţi după 
noi. Bine să iasă! 

Anastasia ciocăni la ușa dormitorului, apoi apăsă clanța. 
Pe un scaun cu spătarul drept, ca de biserică, stătea Tamara. 
Îmbătrânise. În locul femeii cochete stătea o bătrânică îm- 
puţinată la trup, cu părul în dezordine. 

Însoţită de Ștefan, Anastasia păşi înăuntru. 

— Credeam că am închis ușa, spuse Tamara, ștergân- 
du-i în treacăt cu privirea. Așezaţi-vă pe unde găsiți. În 
curând o să fie gata. Mișu a intrat în comă. Abia dacă mai 
respiră. Îşi trecu degetele peste coperta unui album de fo- 
tografii voluminos. N-am apucat să ne uităm la ele, așa 
cum îmi pusesem în gând. Nici măcar nu m-a recunoscut. 
Se uita la mine și mă striga Maria, ca pe sora lui. Biata fată, 
a murit pe vremea când Mișu abia terminase facultatea... 

Anastasia îi întinse Tamarei dispozitivul: 

— Nu dispera, tanti Tamara, că poate nu e totul pier- 
dut. Uite ce i-a reușit lui Ștefan. 

Tamara se uită la cubul aflat în spatele cupolei din sti- 
clă, și ridică din umeri: 

— Frumoasă realizare, tinere. Păcat că n-ai apucat să-l 
cunoşti pe Mișu. V-aţi fi înțeles bine împreună, sunt con- 
vinsă. Şi lui îi plăcea să meșterească prin casă. Ţin minte 
că într-o vreme mă disperase cu traforajul. Peste tot unde 
te uitai, vedeai o invenţie de-a lui: un suport de ghiveci, 

de șerveţele, o mie și o sută de cutii și cutiuțe, una mai fan- 
tezistă decât alta. 

— Nu, nu, o opri Anastasia punându-i o mână pe braţ. 
N-a dat pilitura cu lipici, ci i-a comandat cu puterea minții 
să se aranjeze așa. 

O frântură de interes lumină ochii Tamarei: 

— Ar fi trebuit să-mi dau seama. Cu magnetul dede- 
subt n-ar fi putut să stea aşa — poate doar dacă-i scotea ba- 
teria. Pe chip îi trecu un surâs obosit: Și când te gândești 
câte zile și nopți ni le-am petrecut încercând să obținem 
măcar a mia parte din ce-i aici, iar lui Ştefan i-a reușit din 
prima. Deh, ce să-i faci, nu-i pentru cine se pregătește, e 
pentru cine se nimerește. Sper ca Oleg să vă lase acum să 
vă continuaţi munca. Pe vremea Sovietelor, pentru o ast- 
fel de realizare l-ar fi decorat cu ordinul de Erou al Uniunii 
Sovietice și i-ar fi făcut statuie — iar pe tine, dragul meu, 
te-ar fi închis într-un bunker la un kilometru sub pământ 
și ar fi făcut tot posibilul să te transforme în cea mai cum- 
plită armă din lume. Nu vorbesc din cărți. Înainte de căde- 
rea comunismului, am participat într-un astfel de proiect. 
Le știu ambițiile. 

Anastasia îngenunche pe podea: 

— Tanti Tamara, noi credem că Ștefan ar putea să scoată 
boala din nenea Mișu. Eşti de acord să încercăm? 

Tamara surâse și își trecu degetele prin părul Anastasiei: 

— Când Zoltan, fie-i odihna uşoară, a strigat prima dată 
la Dorina, am crezut că ai să-l crestezi cu sabia. Acolo, pe 
loc, în sala de mese. Îmi aduc aminte că în perioada aia o 
purtai mereu cu tine. De când ne cunoaștem, te-am văzut 

îngrijind porumbei, câini, un pui de bufniţă, ba chiar și un 
șoarece care își prinsese piciorul într-o cursă pusă de fe- 
meile de la bucătărie. Ai în tine ceva care te îndeamnă să 
le porţi de grijă celor slabi, celor care nu se pot apăra de 
unii singuri. E doar o intuiție a mea, dar cred că ai suferit 
mult în viață. Oamenii, atunci când soarta-i încearcă, se 
împart în două: cei care vor da mai departe răul care i-a 
lovit, şi cei care îl vor ține pentru ei. Primii sunt creaturi 
mizere, cu sufletul ciopârțit, fiinţe cioplite din beznă care 
seamănă nefericire oriunde merg. Ceilalți, din contră, sunt 
protectorii, ființe născute din lumină. Tu ești una dintre 
ele. Ești optul de Tarot, fecioara care atârnă o ghirlandă 
de flori la gâtul leului fioros. 

Pe chipul Anastasiei aluneca nestingherită o lacrimă. 
Tamara i-o culese și zâmbi: 

— Dar până și protectorii, așa încăpățânaţi cum sunt 
ei, trebuie să înveţe când să renunțe. Viaţa lui Mișu e un 
muc de lumânare care abia mai pâlpâie, și care în curând 
are să se stingă. Nu mai este nimic de făcut pentru el. 

— Atunci dă-i voie lui Ștefan să încerce! se scutură în- 
dârjită Anastasia. Ce ai de pierdut? 

Tamara privi îndelung către patul unde zăcea soțul ei. 
Din bărbatul solid nu mai rămăsese decât un schelet cu 
pielea întinsă pe oase. O mască de oxigen îi acoperea 
nasul și gura. 

— N-aș vrea să se chinuie. Mă uit la el și îl văd că s-a 
liniştit; n-aş vrea să-i tulbur în vreun fel pacea. După ce a 
intrat în comă, n-a mai gemut nici măcar o dată. Cred că 
a încetat să-l mai doară. 

Anastasia o prinse pe Tamara de mână, obligând-o să 
se uite la ea: 

— Nenea Mişu a fost un luptător. Nu l-am văzut arun- 
când prosopul, indiferent de cât de rău se simțea. Îmi aduc 
aminte că într-o seară am trecut pe la voi, să văd ce face. 
Tu erai jos cu Zoltan, coceaţi o plăcintă cu dovleac. Când 
am intrat, l-am găsit încercând să schimbe bateria de la 
ceas. M-am oferit să-l ajut, dar m-a refuzat politicos. Cu 
vorba lui domoală, m-a rugat să-i leg brațul drept pe lângă 
corp — în ziua aia îi tremurau înfiorător mâinile — şi să-i 
aduc un pahar cu apă. A doua zi când ne-am văzut, mi-a 
arătat victorios ceasul. Reușise să schimbe de unul singur 
bateria. 

— Așa a făcut? murmură Tamara. Nici măcar n-am știut 
că trebuia una nouă. Chiar și bolnav și tot a încercat să mă 
scutească de grijile casei, atât cât mai putea s-o facă. 

Privirea îi căzu pe dispozitivul cu pilitură de fier aban- 
donat pe podea. Când vorbi, vocea îi sună absentă de tre- 
murul de mai devreme: 

— Dar ai dreptate — Mișu a fost un luptător. Sunt sigură 
că nu ar vrea să pășească dincolo fără să fi încercat totul, 
fie măcar și din pură sportivitate. Se întoarse către Ştefan: 
Chiar crezi că ar mai putea exista o șansă? 

Tânărul își băgă mâinile în buzunarele pantalonilor de 
trening și porni agitat prin încăpere: 

— Nu știu! Mă uit la aparat și mă simt la fel de nedu- 
merit ca și voi. Habar n-am ce s-a întâmplat și dacă ce mi-a 
reușit cu o mână de pilitură de fier se poate aplica unui or- 
ganism viu. l-am spus și Anastasiei: chiar dacă vom putea, 

prin absurd, să scoatem celulele canceroase afară, ce facem 
cu golul care rămâne? Riscăm să-i cauzăm lui Mișu o he- 
moragie internă masivă. Putem să-l ucidem! 

— Tinere, soțul meu este pe moarte. N-ai cum să-l ucizi. 
Cel mult poți să-i scurtezi chinul, lucru pentru care sunt 
sigură că ti-ar fi recunoscător. Își trecu energic de câteva 
ori palmele peste fustă, apoi își aranjă părul: Spuneţi-mi 
dacă aveți nevoie de ceva. 

— O radiografie recentă, dacă aveţi, spuse Ştefan. La 
ce o să-mi fie de folos, rămâne de văzut. N-am știut nicio- 
dată să citesc una, dar mă gândesc că e mai mult decât 
nimic. 

— De când s-a îmbolnăvit Mișu, am văzut și auzit inter- 
pretate cât să îmi ajungă pe trei vieți, spuse Tamara întin- 
zându-i un plic de dimensiuni mari. Te pot ajuta. 

Ștefan trase afară dreptunghiul din celuloid și-l ridică 
în dreptul becului. Plămânul drept era aproape în între- 
gime alb. Din cel stâng se mai vedea liberă doar o fâșie în- 
gustă în partea superioară. 

— E făcută acum câteva zile, spuse Tamara. 

Ştefan îi înapoie plicul. Nu trebuia să fii specialist ca 
să vezi dihania care îl mânca pe dinăuntru pe bărbatul care 
zăcea în pat. 

— Cheamă-i pe juniori. Am o treabă pentru ei. 

Anastasia îl privi nedumerită, dar îi îndeplini dorința. 

— Dorina, spuse Ştefan, am nevoie ca toată lumea din 
camera asta, inclusiv eu, să debordăm de optimism. Să 
ne vină să zburdăm ca albinuțele din floare în floare, dacă 
mă înţelegi ce vreau să zic. Privirea i se înmuie, iar vocea 

își pierdu tonul de comandă: Ţuţule, sărută fata. Spune-i 
că o iubeşti, că nimeni, vreodată, n-o să ajungă la ea fără 
să trebuiască să te omoare pe tine mai întâi. 

— Domnule Ștefan, acestea sunt vorbe mari. Se spun 
ușor, dar se respectă greu, îl întrerupse Dorina cu un surâs. 
Mie îmi e de ajuns să vorbească ca răţoiul Donald. Mă pră- 
pădesc de râs de fiecare dată când îl văd făcând așa. 

Nicu nu se lăsă rugat de două ori. Își ciufuli părul cu moţ 
și începu să recite pe rățoieşte „Căţeluș cu părul creţ”. În 
doar câteva clipe, atmosfera se însenină. 

Ştefan se așeză pe pat și încercă să ajungă la Mișu. Pozi- 
ţia nu-l avantaja. Ar fi vrut să-și poată ține ambele palme 
deasupra pieptului lui. 

— Credeţi că l-am putea muta un pic? Aș vrea să trec 
în locul lui. 

Tamara și Anastasia schimbară priviri îngrijorate. 

— Nu cred că e o idee bună. 

Ştefan se lăsă într-o parte și își întinse palmele deasu- 
pra pieptului lui Mişu. În doar câteva clipe, braţele înce- 
pură să-i tremure. Modelul pijamalei îi distrăgea atenţia, 
secându-l de energie cu risipa lui de dungi în culori com- 
plementare. Câteva minute trecură într-o tăcere tensio- 
nată plină de o voie bună artificială. 

— Nu merge așa, trebuie să-l mutăm, spuse Ştefan, în- 
dreptându-se de spate. Nu ştiu să vă zic de ce. Îmi lipseşte 
echilibrul. Parcă aş avea o mână mai lungă și una mai 
scurtă. Cred că e din cauza poziţiei în care stau. 

— Îmi vine greu să cred că mâinile au vreun rol în cap- 
tarea substanţei originare a universului și transformarea 

ei în materie, spuse Anastasia. Poți să îmi povestești exact 
cum ţi-a reușit prima dată? Poate îi vine vreunuia dintre 
noi vreo idee. 

— Eram în sufragerie. La televizor cânta Sonata Kreut- 
zer, una dintre piesele mele favorite. Am ales-o deoarece 
de fiecare dată când am trecut la nivelul următor în joc, 
muzica m-a ajutat să văd niște structuri pe care mintea 
mea le-a folosit apoi. Încercam să-i ordon piliturii să se 
miște din loc, dar gândul că nu procedez bine nu-mi dădea 
pace. Atunci s-a întâmplat. Ascultându-l pe Beethoven, 
mi-a venit în minte un pasaj din cartea lui Tolstoi: Muzica 
mă transportă deodată, direct în starea sufletească în care se 
afla acela care a scris-o. Mă contopesc sufletește cu el şi, împre- 
ună cu el, mă transpun dintr-o stare în alta, dar nu știu de ce. 

— Mda, recunosc că Tolstoi mi-a scăpat, strâmbă din 
nas Anastasia. Am început să citesc odată „Război și pace”, 
dar am renunţat repede. Jumătate de carte e scrisă în fran- 
ceză. E obositor și enervant să te tot plimbi între cartea 
propriu-zisă și notele de subsol. Dar, iartă-mă, m-am tre- 
zit vorbind. Continuă. 

Ştefan își încrucișă degetele de la picioare, în pantofi. 
La fel făcea când era mic ori de câte ori spunea o minciună. 

— Inspirat de pasajul din carte, am renunțat să-i mai 
impun materiei dorința mea, și mi-am imaginat că mă 
avânt cu braţele deschise în tăriile cerului, mai ușor decât 
lumina ori gândul, un nor de Esenţialium! 

— Quantum entanglement! L-am auzit de mai multe 
ori pe Igor vorbind despre acest subiect. Crezi că s-ar putea 
aplica şi în situația de față? 

Ştefan căzu pe gânduri. Inseparabilitatea cuantică afirma 
că două particule pot comunica instantaneu una cu cea- 
laltă, chiar și atunci când le separă distanțe cosmice. O 
acţiune aplicată asupra uneia era resimţită imediat de 
către cealaltă. 

— Da, murmură el, ar putea. Einstein a numit-o „acţi- 
unea fantomă la distanță”. În teorie, unul dintre efectele 
ei se consideră că ar putea fi deplasarea ori alterarea unui 
obiect fără contact fizic. lar dacă ar fi așa, dacă creierul 
meu s-a conectat la nivel cuantic cu pilitura de fier, atunci 
rezultatul obținut ar deveni plauzibil: modificările care 
au avut loc în mintea mea i s-au transmis și ei. Nu știu s-o 
zic mai puţin fantezist, dar atunci când eu mi-am imagi- 
nat libertatea, pilitura de fier s-a transformat pentru o mi- 
nusculă fracțiune de timp înapoi în Esenţialium, apoi Uni- 
versul a intervenit și a reparat dezechilibrul creat folosind 
noua schiță, cea imaginată de mine... 

Anastasia surâse: 

— Mai vrei să-l mutăm pe Mișu ca să-ţi poți așeza mâi- 
nile deasupra pieptului lui? 

— Nu, bănuiesc că nu, oftă Ştefan, dar asta nu înseam- 
nă că știu cum ar trebui să continui. Pilitura de fier o pu- 
team vedea, îi puteam simți structurile... era acolo. Cu 
boala lui Mișu, însă, nu pot interacționa. Nu-mi cunosc 
dușmanul, nu-l știu cum arată. Poate dacă aș vedea la mi- 
croscop o bucăţică din tumoră, aș ști cu cine ne confrun- 
tăm, mi-aș putea face un plan. 

Anastasia se trezi înapoi în creierul lui Zoltan, strigând 
și lovind disperată în pereții moi care o împresurau din 
toate direcţiile. 

— Nu cred că de un microscop ai nevoie, rosti ea cu 
greutate. Mai devreme ai interacționat cu proiecția pe 
care structurile piliturii de fier au generat-o în mintea ta, 
nu cu formula ei chimică. Gândește-te la boala din plă- 
mânii lui Mișu. Cum crezi tu că arată ea? Las-o să-ţi vor- 
bească, să-și dezvăluie adevăratul chip. 

Ştefan scutură neîncrezător din cap. Pijamaua lui Mișu 
continua să-l irite. Simțea în corectitudinea paletei de cu- 
lori utilizată de către producător absenţa acelui strop de 
dezordine care face nevoia de echilibru nu doar posibilă, 
dar și necesară. 

Trase aer adânc în piept şi se năpusti cu mintea înainte. 
Aerul prinse a-i vâjâi pe lângă urechi. Era un șoim repe- 
zindu-se asupra prăzii, o săgeată zbârnâind în căutarea 
țintei. Spaţiul dintre dungile colorate prinse a se mări, de- 
veni un ocean de alb, apoi dispăru. 

La câţiva zeci de metri înaintea lui, tumoarea se întin- 
dea până la orizont. Celule de mărimea unor mingi de 
plajă pline cu un lichid albicios se îngrămădeau unele 
peste altele. 

— Ia uite, că până la urmă i-a ieșit lui Prâslea! Fandosit 
ca o mimoză care se dezbracă prima dată, dar muncitor 
ca un chinez fruntaș, și încăpățânat ca un catâr. Ah, dar 
uite și dihania! Că urâtă mai e... se auzi o voce. 

Ştefan încremeni. Lângă el stătea Anastasia. 

— Tu-tu, cum de ai ajuns aici?! spuse el când reuși să-și 
descleșteze maxilarele. 

Anastasia sări ca friptă în talpă: 

— Mă vezi? Nu ştiam că așa ceva este posibil! strigă 
ea, apoi tăcu brusc. Își ridică încet braţele, studiind side- 
rată modul în care era îmbrăcată. Deci așa exist eu în min- 
tea ta: în halat de baie și papuci pufoşi — iar pe dedesubt, 
goală pușcă. Interesant! 

Ştefan își prinse tâmplele cu degetele şi închise ochii. 
Ținuta de casă a tinerei fu înlocuită de blugi, un tricou alb 
și pantofi sport. Anastasia își băgă degetele pe sub talia 
blugilor și pipăi în jur: 

— Vezi că mi-ai uitat chiloţii și mă trage curentul la lo- 
cantă, râse ea. 

Ștefan se înroşi până în vârful urechilor. Își duse mâna 
la frunte și rămase așa câteva clipe. Anastasia își desfăcu 
fermoarul pantalonilor și trase cu ochiul înăuntru: 

— Bumbac cinstit, alb. Ar fi mers nişte dantelă neagră 
ori roșie, dar e bine și așa. 

— Ai idee ce se întâmplă? Cum de pot să te aud și să te 
văd? 

— Nu ştiu ce să zic. Când ai închis ochii, brusc am putut 
să văd în mintea ta. Au urmat câteva clipe în care m-am 
simţit de parcă aș fi căzut în gol, apoi m-am trezit aici. 

— Se leagă lucrurile, murmură Ștefan. Eu îmi imaginez 
ceva, iar tu ai acces la mintea mea. Vezi ce văd și eu, can- 
cerul lui Mișu? 

Anastasia încuviință îngrețoșată. 

Ștefan înaintă câțiva pași în direcția tumorii: 

— Uită-te la ea, este imensă... 

Imaginea prinse a tremura și se subție ca diluată. Anasta- 
sia realiză ce se petrece: Ştefan se simțea copleșit de impo- 

sibilitatea misiunii. Avea doar câteva clipe la dispoziție 
pentru a-i schimba starea. Un soldat înspăimântat dă bir 
cu fugiţii din calea unui adversar mai puternic, chiar și 
atunci când ar fi putut câștiga lupta. 

— Să nu exagerăm, spuse ea lăsând să i se citească un 
chicotit în voce. Sunt de acord, e mare, suficient de mare 
cât să cauzeze probleme, dar nu imensă. Şi mă bucur că-i 
așa. Mai ieșea mutu” cu tine la înghețata aia cu care mă tot 
amăgești! 

Merele din obrajii lui Ștefan se transformară într-un 
câmp de maci, cuprinzându-i urechile și gâtul. 

— Eu ziceam de chestia aia, nu de... chestia ailaltă! mor- 
măi el, bâlbâindu-se la fiecare cuvânt. 

— Un răspuns edificator! pufni Anastasia în râs. 

Imaginea încetase să mai tremure. 

— Este prima dată când mi se întâmplă așa ceva, spuse 
ea venind lângă Ștefan. Cu Sandu și Zoltan legătura a fost 
unidirecțională. Eu puteam să văd în mintea lor, dar ei nu 
știau că sunt acolo. Își desfăcu braţele, arătând în jur: Unde 
crezi că ne aflăm? 

Încă de când îi schimbase îmbrăcămintea Anastasiei, 
pe Ștefan îl muncea un gând. Închise ochii și respiră con- 
trolat. Din neant apărură două scaune și o masă din tres- 
tie. Lalele înalte de un stat de om formară o împrejmuire 
înmiresmată, ascunzând în spatele lor tumora. 

— De ciocolată ori de vanilie? spuse el fără să deschidă 
ochii. 

Anastasia se încruntă confuză, apoi un zâmbet larg îi 
bobârnăci cuta dintre sprâncene: 

— Cu vanilie, pișcoturi, şi mult sirop de căpşuni! 

Două cupe de înghețată se materializară pe masă. 

— Cea cu frişcă este a mea. Îți mărturisesc că oricât aş 
mânca, nu mă pot sătura. De obicei, continui până mi se 
face rău. 

Anastasia luă cu două mâini cupa. Siropul de căpşuni 
picura printre muntii de îngheţată, însiropând în drumul 
lui pișcoturile crocante. Mirosea a început de vacanţă și 
a lipsă de griji. 

Ştefan luă o linguriţă și gustă. 

— Crezi în Dumnezeu? întrebă el abrupt. 

Anastasia îl privi mirată. 

— E greu de zis și probabil şi mai greu de înțeles, rosti 
ea, alegându-și pe îndelete cuvintele. În termeni simpli, 
cred într-un Dumnezeu care nu există. 

— Nu există, dar crezi în el? 

— Bineînţeles. 

— Cum poţi crede într-o entitate care nu există? 

— Este singura modalitate în care pot să cred și totuși 
să-mi păstrez liberul arbitru. Dacă aş crede că există o di- 
vinitate mai presus de noi, una implicată activ în vieţile 
noastre, aș începe să-mi dau cu presupusul despre inten- 
tiile ei și aș încerca să-i înțeleg motivele. Apoi, ca să-i fiu 
pe plac, m-aș simţi obligată să-mi înlocuiesc busola inte- 
rioară cu un set arbitrar de reguli despre care se spune că 
ar fi pe gustul ei. Dintr-o ființă liberă, m-aș transforma 
într-o sclavă a religiei. Aș ține posturile din calendarul bi- 
sericesc, sărbătoarea de Yom Kippur sau m-aș închina către 
Mecca -— toate la fel de inutile. Să crezi că îl poţi înțelege 

pe Dumnezeu reprezintă, probabil, cea mai mare greșeală 
a omului. Este ca și cum o celulă din ficatul meu ar în- 
cerca să înțeleagă discuţia pe care o purtăm acum. Noi, 
ca și ea, suntem parte dintr-un întreg pe care nu avem 
cum să-l înțelegem, dar la a cărui bună funcţionare con- 
tribuim. 

— Nu te deranjează să fii doar o rotiță dintr-un imens 
angrenaj? Că nu înţelegi de ce Dumnezeu, presupunând 
că el chiar ar exista, ne face să trecem prin tot ceea ce ni se 
întâmplă? 

— Deloc. Chiar dacă s-ar ocupa de fiecare în parte, și 
tot nu cred că i-am putea înţelege intenţiile. Imaginează-ți 
o musculiță care se aşează pe ecranul telefonului tău mobil 
în timp ce îl citești pe Dostoievski, că tot vorbeam mai de- 
vreme de clasici. În afara faptului că îi va fi cald la picio- 
rușe, ea nu va înţelege nimic din crizele de conștiință ale 
lui Rodion Raskolnikov după ce a omorât-o pe Aliona 
Ivanovna, cămătăreasa. Și oricât ai încerca să-i explici, 
cantitatea de cunoștințe necesare pentru a înțelege respec- 
tivul substrat filosofic ar fi atât de mare, încât i-ar face capul 
să explodeze. 

— Te rogi la acest Dumnezeu inexistent? 

— Desigur. 

Ștefan rânji uleios: 

— Așa, deci... Și ți se îndeplinesc rugăciunile? Ai iahtul 
tău personal, două-trei castele, mașini cu mușchi la scară? 
Cufere care dau pe dinafară de bani, pietre prețioase, titluri 
de tezaur? 

Anastasia se strâmbă dezgustată: 

— La ce bun toate aceste gablonzuri? Singurele lucruri 
pentru care mă rog, atunci când o fac, sunt sănătate și viață 
lungă pentru mine și cei dragi mie — și chiar și pe acestea 
știu că le voi primi doar dacă așa va fi voia Dumnezeului 
meu care nu există! Dar de ce mă întrebi toate acestea? 

Ştefan luă o linguriţă de îngheţată de la baza cupei și 
o adăugă la vârf. 

— Îţi este cunoscut conceptul de masă critică? 

— Probabil că da. Crești cantitatea până face bum de 
la sine? 

— Exact. Cred că așa s-a întâmplat și în cazul Big Bang- 
ului. La un moment dat, o parte de Esenţialium a atins masa 
critică și a devenit conștientă de propria-i existență. Sim- 
tind pericolul, cealaltă bucată a încercat să fugă, dar a fost 
prea târziu. Privirea entității nou formate i-a ajuns din 
urmă pe fugari, colapsându-le dimensiunea cuantică și 
transformându-i în materie. Cei care au reușit totuși să 
scape, au intrat în ilegalitate, devenind dark matter. În 
linii mari, teoria lui Petrov. 

— Convenabil. Așa ai scăpat de nevoia unui Tată Ce- 
resc Absolut, după cum îi place lui Igor să-i spună entității 
tale. Chiar, cu ea ce s-a întâmplat? Continuă să existe pe 
undeva, eventual în centrul universului, de unde diri- 
jează destinele noastre mărunte? 

— Cred că a murit. Nimic nu trăiește veșnic, nici chiar 
Dumnezeu. Poate de bătrâneţe, poate a fost bolnav, dar 
înainte să se întoarcă la starea de Esenţialium, ne-a creat 
pe noi. Dacă teoria mea este corectă, nu am evoluat din 

maimuțe, ci am fost, într-adevăr, creați de către Cineva pen- 
tru a păstra Universul în forma în care există el acum. Până 
la urmă, Biblia a avut, măcar în parte, dreptate: Şi Dum- 
nezeu l-a creat pe Om după chipul și asemănarea Lui. 

Anastasia rămase tăcută multă vreme, cântărind ideile 
lui Ștefan. În doar câteva cuvinte, tânărul Babeş reconci- 
liase ştiinţa cu credinţa. 

— Locul acesta, ce-i cu el? murmură ea. 

Fu rândul lui Ştefan să nu răspundă pe dată. 

— Cumva, cred că ne-am teleportat în atelierul defunc- 
tei entități. Ce ne înconjoară sunt sculele de care Ea s-a 
folosit pentru a da formă acestei lumi — așa s-ar explica 
ușurința cu care putem manipula realitatea înconjură- 
toare. Dacă am şti să căutăm, pun pariu că am găsi pe aici 
pe undeva planurile detaliate ale primului om, ale arțaru- 
lui și ale ţânţarului anofel. Considerând Universul ca având 
o formă distinctă — de unde nevoia de a-l păstra așa prin 
intermediul conștiinței colective — aici ne-am afla într-un 
loc situat în afara lui, un soi de hiperspaţiu unde putem 
manipula la bunul nostru plac Esenţialiumul. 

Anastasia îi făcu semn să se oprească. Dacă într-adevăr 
oamenii fuseseră construiți — invenștaţi, mai bine zis — 
după chipul și asemănarea Creatorului, atunci exact aceeași 
conștiință colectivă care ţinea Universul la un loc avea să-i 
împiedice să-l vindece pe Mișu. 

— Poţi să-mi faci sânii mai mari? mormăi ea după câ- 
teva momente. Eu am încercat, dar văd că nu se întâmplă 
nimic. 

Ştefan rămase blocat, cu lingurița în aer: 


288 


Hiperspaţiul minții Dan Rădoiu 


— Să fac ce? 

Din cauza surprizei, cuvintele îi ieșiră împiedicate. 

— Perversă mică, vrei să mă auzi repetând, râse Anas- 
tasia. În regulă. Te rugasem să-mi mărești o idee sânii. 

— De ce? Sunt perfecţi așa! se auzi Ștefan obiectând. 

Doi bujori colorară obrajii Anastasiei. Luă repede o lin- 
guriță de înghețată, prefăcându-se c-o savurează cu ochii 
la bolta cerească: 

— Ţi-am zis că ai un comportament dubios de care ar 
trebui să învăţ să mă păzesc. Și ar trebui s-o fac repede, 
până nu începe să-mi placă prea tare de tine. 

— Credeam că am trecut deja de acest punct. 

— O presupunere nu doar eronată, dar și hazardată, 
se strâmbă Anastasia. Arătă către pieptul ei: Mă ajuţi sau 
nu? 

Ştefan puse linguriţa jos și închise ochii. 

— Mi se pare mie sau nu funcționează? spuse el, după 
un moment de tăcere prelungă. 

— i se pare că vezi vreo diferență? Încearcă să te uiţi 
fără să te holbezi, dacă se poate! 

Ştefan se încruntă. Pe masă apăru o carafă plină cu li- 
monadă și două pahare înalte. 

— Funcţionează încă..., murmură el. 

— Exact așa cum bănuiam... oftă Anastasia. Putem ma- 
nipula doar obiecte neînsufleţite, dar nu și ființe ori ţesu- 
turi vii. 

La piciorul mesei se materializă o pisică. 

— E moartă, șopti Ştefan. 

Anastasia își trecu degetele prin blana animalului. Sub 
pielea subțire nu se simțea niciun organ, doar un schelet 
aproximativ. l 

— Mai curând aș zice că n-a fost vie niciodată, spuse ea 
făcând pisica să dispară cu un gest. Împreună cu ea se de- 
materializă și peretele din flori. Tumora umplu din nou 
întreg spaţiul vizual. 

— M-aș duce până acolo. Vreau să îmi cunosc mai în- 
deaproape inamicul. Vii și tu? spuse Ştefan. 

Anastasia încuviinţă și porni în direcția tumorii. Pe mă- 
sură ce se apropiau, pașii lui Ștefan deveneau șovăitori. 

— Mă tem că opţiunile noastre sunt limitate, oftă el. 
Dacă nu putem s-o mutăm cu puterea minții, va trebui s-o 
hăcuim în stilul clasic, deşi nu știu cât de eficace va fi... 

O sabie cu lama strălucitoare își făcu apariţia în mâna 
Anastasiei. 

— Când vine vorba de hăcuială, nu trebuie să-mi zici de 
două ori. Dă-te la o parte, să nu sară pe tine, spuse ea pre- 
gătindu-se să străpungă una dintre celulele bolnave. 

— Poate n-ar trebui să ne grăbim, spuse Ștefan. Cine știe 
ce se poate întâmpla. Să nu facem mai mult rău decât 
bine! 

Anastasia întinse sabia ca pe o extensie a mâinii sale. 

— Singurul rău pe care i-l mai putem face lui Mișu ar 
fi să nu încercăm tot ce am putea pentru a-l salva, spuse 
ea, repezindu-și sabia înainte. 

Celula perforată se dezumflă, lăsând să curgă un lichid 
albicios, urât mirositor. Ştefan își ascunse gura și nasul în 
scobitura cotului și-l făcu să dispară cu un gest. 

— Interesant, observă Anastasia. Cât timp e vie, nu poți 
s-o muţi, dar de îndată ce ai omorât-o, carnea redevine ma- 
terie neînsuflețită și poți să-i faci ce vrei, spuse ea, pregă- 
tindu-se să lovească din nou. 

Din spaţiul rămas gol se ivi un receptacul. Pipăi orb 
aerul, apoi înaintă către Anastasia ca un șarpe ce își in- 
spectează prada. 

— Stai pe loc și încearcă să nu faci mișcări bruște, spuse 
Ştefan printre dinți. Nu-mi place cum arată chestia aia. 

Anastasia își flexă încheietura pumnului, pregătindu-şi 
sabia. 

— Ai idee ce ar putea fi? șopti ea. 

— Cred că un răspuns al sistemului imunitar, spuse 
Ştefan încercând să vorbească cât mai egal cu putinţă. 

Alte apendice se ițeau printre celulele tumorii, adul- 
mecând, căutând. 

— Când îţi zic, te ghemuieşti la pământ și rămâi nemiș- 
cată. Am să vin peste tine, spuse el încordându-și pe rând 
mușchii picioarelor. 

Dacă avea dreptate, trebuia să se miște repede. Foarte 
repede. 

— Peste mine? Sună promițător, dar ești sigur că vrei 
în poziția ghemuit? rânji Anastasia, privirea ei continuând 
să fixeze apendicele. Adică, se poate și așa, dar o să fie 
nevoie de ceva imaginație și oleacă de dexteritate. Să nu-ți 
deplasezi vreo vertebră! 

Înjurături auzite în trafic, blesteme populare, laolaltă 
cu tăvăleli de mahala, urcau hotărâte pe buzele lui Ștefan. 
Nu e posibil ca din trei vorbe, două să fie apropouri de futut — 

și nici ăla pe bune! Însă ceva îl opri. Anastasia îi amintea de 
sine însuși în perioada în care își pornise compania, când 
lucrurile nu merseseră întotdeauna bine. O imensă sen- 
zaţie de drag la adresa ei îl cuprinse. Acela nu era nici pe 
departe comportamentul unei femei cinice, obsedate de 
sex, ci al unui comandant experimentat care își conducea 
cu înțelepciune și umor oamenii. În felul ei, nu neapărat 
ortodox ori ușor de suportat, făcea misiunea să pară mai 
ușoară. 

— Eu în locul tău aș avea grijă ce scot pe gură, mârâi 
el. Dacă nu ţi-ai dat seama, tocmai te-am scos la înghețata 
aia mult promisă. 

— Da şefu', cum spuneţi dumneavoastră! se îndreptă 
Anastasia de spate. Bine că nu mi-aţi spus să fiu atentă la 
ce bag în gură, că am fi avut o problemă. Sunt pofticioasă 
de felul meu, mă abţin greu. 

— Gata? 

Anastasia înclină imperceptibil din bărbie. Ştefan țâșni, 
acoperind dintr-un singur salt distanța dintre ei. 

— Jos! 

Parcă anticipându-i gestul, apendicele lovi. Tânăra apucă 
doar să-și ferească fața, când partea laterală a capului îi 
explodă de durere. Ștefan ajunse la timp pentru a o cu- 
prinde cu braţele. Adăpost! strigă în sinea lui, imaginân- 
du-și o construcție cu acoperișul lenticular, un iglu de 
eschimoși. Ori un adăpost anti-aerian. Nu-și termină bine 
gândul că se făcu întuneric, iar asupra lor se abătu o ploaie 
de lovituri. 

— Eşti rănită? spuse Ștefan, făcând din trupul lui scut 
între Anastasia și urgia care vuia deasupra. 

— Nu ştiu, bâigui ea. Nu-şi simţea jumătate de cap, iar 
mâna îi era udă. Fă ceva lumină în colibă să vedem. 

Ştefan o cuprinse cu braţele și își goli mintea de gânduri. 

— Am o idee mai bună. Ne întoarcem. Doar noi singuri 
n-o să răzbim. Ai văzut-o cât e de mare. Trebuie să ne sfă- 
tuim și cu ceilalți. Poate le vine lor vreo idee mai bună. 

Când Ștefan își reveni, în camera lui Mișu era agitaţie. 
Anastasia zăcea pe podea. Albă ca varul, Tamara îi ținea 
la cap un bandaj improvizat. 

— Ce s-a întâmplat? întrebă el buimac. Adică, știu ce, 
am văzut, dar nu știu ce efecte — 

Femeia nu-l luă în seamă. 

— Nicule, deschide șifonierul și mai dă-mi un prosop. 
Grăbește-te! 

Ştefan îi luă mâna Anastasiei. 

— Ce are? întrebă el pe un ton care nu admitea împotri- 
vire. 

Tamara scutură din cap. Tremura din tot corpul și părea 
gata să plângă: 

— Tu să-mi zici! Stătea liniștită pe pat când deodată a 
început să-i curgă sânge ca la robinet. Când m-am uitat, 
am văzut că îi lipsea o bucată de ureche! Pentru numele 
lui Dumnezeu, ce i-ai făcut? Ce a pățit? 

Anastasia deschise ochii și se strâmbă de durere. 

— Mai am cap? întrebă ea atingând șovăielnic pansa- 
mentul. Mă simt de parcă cineva m-a articulat zdravăn 
cu o bâtă. 

Ştefan îi strecură sub ceafă prosopul întins de Nicu: 

— Da, şi din câte înţeleg, o să poţi picta ca Van Gogh. 

Pe chipul Anastasiei se așternu panica: 

— Adică vrei să spui că nu mai am o ureche?! Ce mi-a 
făcut lighioana aia nenorocită? 

Ştefan luă pansamentul și îl dădu la o parte. Din rana 
deschisă continua să ţâșnească sângele. 

— Nu chiar toată. Lipsește o bucată din regiunea supe- 
rioară. Stai nemişcată și ţineţi mâinile la distanță! O in- 
fecție ne-ar mai trebui să faci, și meniul ar fi complet. 

Ştefan îi strecură Anastasiei o mână sub cap, iar pe cea- 
laltă i-o așeză deasupra urechii mutilate. Distanţa dintre 
ei scăzu considerabil, împletindu-le respiraţiile. 

— Ciudate gusturi mai ai și tu, bravă ea. Dacă voiai să 
mă săruți, trebuia s-o faci când ai venit la mine, nu acum 
când sunt la pământ, accidentată. Ori îți plac domniţele în 
primejdie? 

Realitatea prinse a se subția pentru Ștefan. Pe vremea 
când era mic și se zgâria la joacă, mama lui folosea apă oxi- 
genată pentru a opri sângerarea. Se încordă, încercând să 
materializeze sub mâna lui câteva picături. Pe podea, sub 
capul Anastasiei se aduna o baltă de sânge. 

— Indiferent ce încerci să faci, spuse ea privindu-l în 
ochi, renunţă la matematică. Nu cred că mai devreme te-ai 
gândit la câte ouă au fost în înghețata pe care ai făcut-o să 
apară, ci la gustul, mirosul și textura ei, așa cum ţi le adu- 
ceai aminte în momentul acela. 

Ştefan se scufundă în sine. Și de unde ştii, Sir Babeş, că 
nu așa au stat lucrurile? Că Luna n-a apărut pe cer atunci când 

primul Homo Sapiens s-a uitat la cer și și-a dorit să fie lumină 
și noaptea? 

Scutură din cap şi, cu un efort imens de voință, își obligă 
mușchii spatelui și ai stomacului să se relaxeze. Când min- 
tea i se goli, lăsă îngrijorarea pentru starea Anastasiei să-l 
umple, rememorând totodată durerea din copilărie, mi- 
rosul înțepător al apei oxigenate, usturimea pe care o re- 
simţea atunci când tamponul din tifon atingea locul rănit. 

— Auuu! strigă Anastasia. Mă doare! 

Ştefan reveni în prezent. Pe locul bucății lipsă de ureche 
se formase o crustă groasă de sânge închegat. Se ridică 
anevoie, căutând cu ochii ceva de care să se țină. Toată casa 
se învârtea cu el. 

Tamara îl prinse de cot. 

— Așază-te pe pat. Odihnește-te. 

— Mai încolo, n-avem timp acum, rosti el cu greutate. 
Trebuie să discutăm. Cred că încă îl mai putem salva pe 
Mișu. 


xw k k 


— Incredibil! șopti Tamara când Ştefan termină de po- 
vestit. 

Stăteau cu toții în bucătărie, adunați în jurul mesei. Nicu 
ridică şcolăreşte mâna: 

— Boss, știi ce nu înţeleg eu? Unde-i al doilea balaur. Din 
ce ziseși mai devreme, văzuși doar unul. Ălălalt unde o fi? 

— Mă tem că nu înţeleg ce vrei să zici. De ce ar trebui să 
fie doi? spuse Ștefan. 

— Păi, când tanti Tamara ne-a arătat poza cu plămânii 
lui nenea Mișu, se vedea că erau amândoi bolnavi, iar din 
ce povestiși, fuse doar o dihanie. Unde-i a doua? 

Ştefan se uită surprins la Anastasia. Tânăra îi răspunse 
printr-o ridicare din umeri. 

— Nu cred că mai există încă una, spuse el șovăitor. 
Cumva s-au unit amândouă în viziunea mea. Nu știu cum 
să-ți descriu exact senzaţia, dar sunt sigur că așa stau lu- 
crurile. Acolo este altfel decât aici. 

Țuțu încuviință, nu foarte convins. Ştefan schiță un gest 
de nerăbdare. 

— Întrebarea este cum am putea s-o distrugem fără s-o 
tăiem cu sabia. Mă gândeam că aș putea să construiesc un 
roi de drone pe care să le controlez de la distanță, dar îmi 
e teamă de efectul pe care l-ar putea avea asupra sistemu- 
lui imunitar al lui Mișu. Trebuie să găsim altceva. 

— Nu-mi dă pace ce a zis Țuțu mai devreme, spuse gân- 
ditoare Anastasia. De ce am văzut doar o tumoră și nu două? 

— Nu știu ce aş putea să îți răspund. Eu încă am pro- 
bleme să cred că ceea ce s-a întâmplat a fost aievea. Mă 
aştept ca din clipă în clipă să mă trezesc și să constat că 
totul a fost doar un vis. 

— Boss, ia-mă cu tine acolo, interveni Țuțu. Așa, pe 
neve, nu mi se învârt rotițele în cutiuță. Trebuie să văd şi 
eu balaurul, ca să-mi dau cu părerea. 

— Și pe mine, secondă prompt Tamara. 

Dorina prinse privirea lui Ștefan. 

— Vin şi eu. 

— Ție la ce-ţi trebuie? sări Nicu. Stai aici cu nea Mișu, 
poate i se face sete și are nevoie de un pahar cu apă. 

Ochii Dorinei păreau doi bulgări de afurisenie și pu- 
cioasă fumegândă. Țuțu se replie pe dată: 

— Sau vino și tu, dacă ţii morțiș, dar să stai mai în spate. 
Să nu păţești şi tu ceva. 

Moartea de om din privirea Dorinei se înmuie, făcând 
loc unui zâmbet timid. 

Ştefan îi urmărea interzis. Azilul încăpuse pe mâna ne- 
bunilor. 

— Şi cum anume credeţi că aș putea face așa ceva? Vân- 
tur prin aer bagheta magică și-i gata?! Vorbiți de parcă am 
juca popa prostu' ori tabinet! 

— Fă şi tu ca în filmul ăla cu chelu’, cu Pictard. Dispă- 
rem de aici și apărem în partea cealaltă. 

— Nu-i așa simplu! 

— Frecţie, da’ cu ăsta cum ţi-a reușit? rosti Nicu, arătând 
către cubul din pilitură de fier. Te-ai concentrat, te-ai gân- 
dit — și haţ-haţ! — s-a întâmplat. Nu așa ne povestiși mai 
devreme? 

— Da, zise Ştefan cu jumătate de gură, așa am făcut, dar 
să vă trimit acolo ar fi altceva. N-aș ști cum s-o fac, apoi v-am 
explicat, doar materia neînsuflețită poate fi manipulată 
cu puterea minții. 

— Şi lu’ Anuţa cum i-a ieșit? 

Ştefan dădu să-l repeadă — poate în cazul ăsta ar trebui 
s-o întrebăm pe ea! — dar vorbele i se opriră pe buze. O stare 
de bine, laolaltă cu certitudinea că indiferent ce ar între- 
prinde i-ar ieși, se revărsa asupra lui ca o ploaie de praf 

magic. Ochii îi fugiră către cineva anume. Cu bărbia spri- 
jinită în podul palmei, Dorina îl privea fix. 

Decât să le explice de ce nu-i putea duce acolo, mai bine 
ar fi încercat o modalitate prin care s-o facă. 

— La o adică, spuse el tare, încercarea moarte n-are. 
Dacă stau să mă gândesc mai bine, a funcționat în cazul 
meu, nu văd de ce n-ar merge și cu voi. Poate să telepor- 
tezi o persoană întreagă nu-i același lucru cu a-i mări, mă 
rog, ca și cum ai vrea să-i transporți doar o mână. Căută 
către Anastasia: Ai vreo idee despre cum s-ar putea face 
chestia asta? 

— Ca de obicei: concentrează-te asupra proiecției inte- 
rioare. Lasă-te cuprins de starea pe care ţi-o dă Tamara 
atunci când te uiţi la ea — simte-i ființa interioară. Stabi- 
leşte o legătură între voi doi. Îmi dau cu presupusul, dar, 
ca și tine, presimt că nu mă înșel. Fă așa și vedem ce se în- 
tâmplă. 

Tamara se prinse de mânerele scaunului cu ambele 
mâini. 

— Trebuie să fac ceva anume? întrebă ea cu voce uscată. 

— Da, o plăcintă cu vișine când o să se termine cu bine 
toată nebunia asta, replică fără să se gândească Ștefan. Cu 
îngheţata a promis Anastasia că vine. Eu cu nenea Mișu 
o să bem coniac vechi de cincizeci de ani până când o să 
cădem lați unul peste altul. Lui Țuțu o să-i plouă în gură 
de poftă, dar n-o să aibă încotro, o să trebuiască s-o ardă 
chill cu o cană de ceai verde, de frica Dorinei. 

— Da io ce-oi avea, oi fi la regim? se oțărî Nicu, dar 
sprâncenele adunate ale Dorinei îl amuţiră ca scos din 

priză. Măcar un aperol nenorocit, o zborșală d-aia de bea 
junele cu fiţe când merge la întâlnire în club să fie, mormăi 
el cu un aer nefericit. 

Ca într-o imagine reflectată de două oglinzi așezate 
față în faţă, Ștefan se întoarse pentru a privi în sine. Bu- 
cătăria dispăru, iar în locul ei apăru puntea de comandă 
a navei Enterprise. Așezaţi în spatele pupitrelor de co- 
mandă, Anastasia, Dorina şi Tamara îl priveau cu atenţie. 
Țuțu purta un tricou larg pe care stătea imprimat cu litere 
mari: „Azi e nouă, mâine-i zece, p..a mea, armata trece”. 

Ştefan apăsă la întâmplare pe unul din butoanele exis- 
tente în brațele fotoliului. Un sunet ca de orgă umplu aerul 
și dispărură cu toții. 

Încă o dată, tumoarea umplea întreg orizontul. 

— Ce crezi, când suntem aici mai existăm și în realita- 
tea pe care o ştim? spuse Anastasia. 

— Și da, și nu. Trupurile noastre au rămas jos. Ce ni se 
întâmplă aici, știm, se propagă și acolo. Urechea ta ne-a 
convins că așa se întâmplă. Pe de altă parte, adevărații noi, 
esența noastră — nu-i spune „suflet“, că ne certăm -— e aici. 

Nicu nu își putea lua ochii de la tumoră. 

— Frăţică, câta mai babau'..., murmură el. Nu-i de mi- 
rare, boss, că te-ai întors după noi. De unii singuri, o su- 
geați cu poftă în loc de bună dimineața. Cafeaua, boss, 
adăugă el prompt. 

Dorina rămase cu privirea pierdută în gol. Acolo unde 
ceilalți vedeau urâțenie, ea simțea o nesfârșită tristeţe. Ca 
în transă, porni către muntele de carne bolnavă. 

— Oprește-te! strigă Anastasia. 

Nicu porni în fugă pe urmele ei. Prea târziu! Sute de 
apendice ieșiseră deja în întâmpinarea tinerei. 

Două săbii apărură în mâinile Anastasiei. Ştefan o opri: 

— Rămâi pe loc! Ceva se întâmplă! 

Receptaculele i se strecurară Dorinei pe sub brațe, în- 
colăcindu-i trupul, ridicând-o de la pământ și primind-o 
cu mângâieri în mijlocul lor. Firavă, cu părul negru și lung, 
părea o regină a șerpilor purtată de către supușii ei către 
sala tronului. În cele din urmă, o puseră înapoi și se retra- 
seră. 

— Puteți să vă apropiaţi, spuse ea abia auzit. E în regulă 
acum. Le-am explicat că nu vreţi să le faceți rău. 

Nicu se repezi și o luă fioros în braţe. Ștefan veni în fugă: 

— Le-ai explicat? Cum ai făcut-o, le-ai vorbit în cuvinte? 
Şi cine sunt acești „ei? 

— Mai încolo, boss! Dă-i fetei vreme să respire, îl în- 
tâmpină vocea ostilă a lui Nicu. 

— Sunt paznicii lui Mișu. Vocea Dorinei deveni nesi- 
gură. Se desprinse din îmbrățișarea lui Nicu și atinse tu- 
mora. Acest Mișu... 

Bucăţi disparate, aparent fără nicio noimă, se adunau 
la un loc în mintea lui Ștefan, formând un puzzle încă ne- 
clar. De ce am văzut doar o tumoră şi nu două? 

— Acest Mișu, cine este el? 

Imediat ce puse întrebarea, Ştefan simți nevoia s-o re- 
formuleze. O intuiţie creștea cu repeziciune în mintea lui. 

— Sau mai bine zis, ce anume este el? 

Dorina ridică din umeri. 

— Nu ştiu cum să-ți explic. Când dau să pun în vorbe 
ce simt, îmi vine în minte o imagine: greutatea de pe celă- 
lalt taler al balanței. Înţelegi ce vreau să zic? 

Ştefan încuviinţă. Înțelegea chiar foarte bine: elemen- 
tul venit să repare un dezechilibru existent. Era cancerul 
lui Mișu rezultatul unei invenștări? 

Pe chipul tinerei, lacrimile se scurgeau limpezi, boabe 
de rouă plângând un cărăbuș cu aripile smulse. 

— Atâta tristeţe, atâta durere, cum pot ele încăpea într-un 
singur om? murmură ea abia auzit. 

— Tristeţe? Poţi să ne spui mai multe? zise Ştefan cu un 
ochi la Nicu. 

Tânărul părea gata în orice moment să-l lovească. 

— Nu știu, aici suntem prea departe de sursă. Sub mâi- 
nile ei, celulele se despărțiră, făcând să apară un tunel. Răs- 
punsul se află acolo unde a început totul, spuse ea și păși 
înăuntru. Ceilalţi o urmară, cu Țuțu în frunte. 

Ştefan lumina drumul cu o lanternă de vânătoare iden- 
tică cu cea pe care o ținea în casă în caz că se producea vreo 
pană de curent. O fi aceeași? A dispărut ea din dulapul de pe 
hol ca să apară aici sau este un obiect complet nou, care a luat 
naştere ca urmare a nevoii mele? 

Anastasia își drese glasul, făcându-l atent. 

— Se pare că avem o problemă... 

Ştefan îndreptă fascicolul lanternei înainte. Mai mulți 
paznici formau o plasă cu ochiurile mici, blocându-le ac- 
cesul. Nu era prima dată când se întâmpla, dar de fiecare 
dată Dorina reușise să-i convingă să se retragă. 

— Nu cred că de data asta or să ne mai lase, șopti ea. Simt 
că suntem foarte aproape de sursă. 

Ca și în celelalte ocazii, își imagină că aleargă desculță 
pe o pajiște presărată cu flori de câmp. Un vânt de primă- 
vară i se juca în păr, mângâindu-i chipul și aducând cu el 
miros de iarbă proaspătă. 

— Rămâi pe loc şi nu face mișcări bruște, strecură Nicu 
printre dinți. 

Ochii îi alergau în toate direcţiile, încercând să antici- 
peze de unde va veni lovitura. Violenţa plutea în aer, gata 
să se năpustească asupra lor. O simțea pe piele și în gus- 
tul de coclit din gură. Paznicii îi aduceau aminte de car- 
tierul în care crescuse. Ori de câte ori se întâmpla ca pe 
strada lor să apară o figură necunoscută, băieții în ma- 
ieuri și şort îi ieșeau în întâmpinare, strivindu-l pe nefe- 
ricit cu tăcerea superiorității lor numerice. Urma apoi 
bătaia menită să lase urme, așa, ca să se înveţe minte țu- 
gurlanul. Acela era teritoriul lor, strada lor, femeile lor. 

Dorina îl ignoră și întinse mâna către cel mai apropiat 
paznic. 

— Nu-ţi fie frică, micuțule, murmură ea, n-am venit să-ți 
facem rău. Descarcă-ți povara și lasă-ne să te ajutăm. 

Apendicele o lăsă să se apropie, apoi zvâcni cu viteza 
unui şarpe care se năpustește asupra prăzii și o lovi în 
stern. Tânăra se împletici, apoi se prăbuși. 

Nicu făcu să apară o drujbă ca în filmele de groază. Anas- 
tasia materializă două săbii și împreună porniră la atac. 

— Daţi-vă la o parte! tună vocea Tamarei. În mâini ținea 
un aruncător de flăcări din vremea războiului, la gura 

lansatorului fumegând flacăra unei feștile grosolane. Cei 
doi se grăbiră să iasă din raza de acţiune a teribilei arme. 
Mirosul de benzină amestecată cu parafină militară umplu 
aerul, făcându-l greu de respirat. Cu un rânjet sardonic pe 
buze, Tamara apăsă trăgaciul, conjurând flăcările infer- 
nului să i se supună. Pe zeci de metri înainte tunelul luă 
foc, împrăştiind miros de puroi şi de carne arsă. 

Ştefan se repezi la Dorina și îi băgă o mână sub tricou. 
Carnea îi era fierbinte acolo unde o lovise paznicul, dar 
nu se simţea niciun os rupt. La periferia câmpului său vi- 
zual, un paznic se strecură printre două celule din tavan 
și căzu pe podea. Ştefan lăsă scârba să-l cuprindă, apoi o 
răsuci între mâini și o aruncă departe. Apendicele se zbătu 
o clipă deasupra pământului și dispăru ca tras din praștie 
în direcţia focului ce vuia în tunel. 

— Nu merge așa, or să ne răzbească. Sunt prea mulți! 
răcni Anastasia tăind pe din două un paznic care se pre- 
gătea s-o lovească. 

Era plină de sânge din cap până-n picioare, iar ochii îi 
scânteiau sălbatic. Alături, Nicu învârtea ca posedat drujba, 
retezând lianele care se revărsau neîncetat asupra lor. 

Adăpost! strigă Ştefan în sinea lui. O cupolă, de data 
aceasta transparentă, îi cuprinse, protejându-i de paznicii 
care se repezeau cu miile asupra lor. La câțiva pași mai în- 
colo, celulele bolnave explodau sub presiunea căldurii și 
a focului, împroșcând mucozități negre. 

Dorina gemu și deschise ochii. Nicu lăsă drujba jos și 
se repezi s-o ia în braţe. Tânăra își cuprinse chipul cu mâi- 
nile și începu să plângă. 

— Stai cu ea, spuse Anastasia. Vorbește-i ca rățoiul Mac. 
Dă-i o bucată de ciocolată și ţine-o în brațe. 

Nicu îi mulțumi și făcu să apară o tipsie din argint de- 
corată cu motive complicate. 

— Pe asta am manglit-o de la un jmecher plin de fiţe. 
O ţinea în seif alături de o grămadă de bani. Mi s-a lipit 
de mână, așa că am băgat-o și pe ea în sac. 

Dorina începu să plângă și mai tare. Tava din argint se 
făcu nevăzută, iar în locul ei apăru o cană ciobită cu Mickey 
Mouse și câteva fursecuri cu unt, pudrate cu zahăr. 

— Asta îmi dădea Violeta, sora mea mai mare, când mă 
întorceam bătut de la joacă ori când i se mai punea tatei 
pata să mă ia la poceală. Le ținea ascunse în sertarul ei, sub 
jucăriile de videochat. Își feri privirea, regretând momen- 
tul de sinceritate: Mă rog, înţelegi tu... 

Anastasia se alătură Tamarei. Flăcările din tunel vuiau, 
oglindind ura din privirea ei. Femeia tresări, dar nu se în- 
toarse. 

— Încă îl mai iubeşti după toți aceşti ani? 

Tamarei îi dădură lacrimile: 

— Mai mult decât pe oricine altcineva. Este inima mea. 

— Dar îl și urăști, nu? I-ai rupe oasele cu sucitorul de 
bucătărie dacă ai putea. 

Tamara o privi ca scăpată de la balamuc. Anastasia 
zâmbi amar: 

— Pentru că s-a îmbolnăvit. Pentru că dacă o să moară, 
n-o să vă mai puteți bucura împreună de cartonul cu pră- 
jituri pe care, din cauza glicemiei mărite, oricum n-ar fi 
trebuit să-l mâncaţi. De sticla de bere trecută de la unul 

la altul în timpul serialului favorit. De nopțile în care te 
băgai la somn știind că o să te ia în brațe imediat ce o să 
te simtă lângă el. De nepoți și de năzbâtiile copilăriei lor. 

Flăcările scăzură în intensitate, dar nu se opriră. 

— Acela este tot Mișu. Dacă îl ucizi pe unul, îl ucizi și 
pe celălalt, spuse Anastasia, arătând către paznicii care 
continuau să se reverse asupra lor doar pentru a fi mistuiți 
în clipa următoare de foc. 

— Acela nu e Mișu, scrâșni Tamara, ci chipul răului. E 
cel care vrea să mi-l ia pe Mișu meu! 

Tunelul se zgudui. 

— Poate ar fi mai bine să plecaţi, spuse Tamara. Mișu 
nu mi-ar ierta-o în cinci vieți dacă ați păți ceva din cauza 
lui. Din cel mai încântător colț de rai ori din cel mai întu- 
necat fund de iad s-ar întoarce să mă bântuie pentru că 
v-am pus viaţa în primejdie. 

Luă de jos una din săbiile Anastasiei. 

— De aici am să mă descurc singură. Puneţi de o cafea 
și aşteptați-mă acasă. Vin și eu imediat. 

Dorina se ridică într-un genunchi. 

— Singură n-o să rezistaţi nici măcar trei pași. Or să vă 
ucidă paznicii. Nu contează cu ce o să-i loviți, cu foc ori 
cu sabie, până la urmă au să vă răzbească, spuse ea. 

Tamara scutură încăpățânată din cap: 

— Nu sunt convinsă că așa o să se întâmple. Aţi auzit ce 
a spus Anastasia: tumoarea e tot soțul meu. Din contră, de 
una singură paznicii au să mă lase în pace. Mișu mai cu- 
rând și-ar smulge inima din piept decât să mă rănească. Nu 
mă pot opri aici. Trebuie să știu ce se află la capătul tunelului! 

— ice frică. Eşti îngrozită, spuse Anastasia. 

— Tu n-ai fi, în locul meu? Ai auzit-o pe Dorina: la sursa 
bolii lui Mișu se află o tristețe, o neîmplinire. Mă roade 
pe dinăuntru gândul: să fi fost eu cea care i-a provocat-o? 
Din cauza mea s-a îmbolnăvit? Într-o căsnicie, durerea 
unuia reprezintă eșecul celuilalt. Dacă şi-a dorit ceva im- 
portant, de viaţă şi de moarte, iar eu n-am fost în stare să 
i-l ofer?! 

Chipul Simonei îi apăru lui Ștefan ca o fantomă. 

— Nu-i chiar așa! interveni el. Să poate întâmpla ca do- 
rințele partenerului să depășească pragul suportabilității 
noastre, limita până la care suntem dispuși să mergem. 
Ce ar fi fost dacă Mișu, să zicem, ar fi vrut să vă scoată goală 
pe balcon ca să faceţi sex ori dacă și-ar mai fi găsit o altă 
femeie pe lângă dumneavoastră? 

— L-aș fi rugat să nu fie iarnă — deși m-am născut în 
Rusia, urăsc frigul — apoi mi-aș fi pus o pereche de pantofi 
cu toc și m-aș fi machiat corespunzător. Din punct de ve- 
dere sexual, n-am fost tocmai un cuplu cuminte. Până să 
se nască fetele, am fost clienții plajelor de nudiști. Sinceră 
să fiu, am uitat de câte ori am făcut-o în văzul lumii, pe cear- 
ceaf. Odată am ajuns chiar la poliție din cauza asta. Cât 
despre o altă femeie, tot ce i-am cerut a fost să nu se îndră- 
gostească şi să nu-mi aducă vreo boală acasă. 

— Sunteţi o femeie înțelegătoare. 

— Mai curând calculată. Cea mai mare atracţie într-o 
aventură extraconjugală o constituie dorinţa de a poseda 
fructul oprit. Aici e chichița pe care majoritatea femeilor 
nu o înțeleg. Dă-i voie unui bărbat s-o facă în stânga şi în 

dreapta, și probabil că își va petrece serile tăind la traforaj 
ori dând meditații ca să mai aducă un ban în casă, aşa cum 
a făcut Mișu al meu ani de zile la rând. 

Timpul trecea, iar ei nu avansau. 

— Poţi să extinzi chestia asta de deasupra noastră ori 
s-o faci să înainteze cu noi odată? spuse Anastasia. Din ce 
înţeleg, ne-am afla aproape de sursă. Ar trebui să ne grăbim. 

Nicu o ajută pe Dorina să se ridice. 

— Boss, noi suntem gata. Dă-i bice când poți, dacă poți. 

Ştefan întinse mâna, închipuindu-și că ţine în palmă 
mânerul unei umbrele. Încet, metru cu metru, îşi extinse 
mintea, încercând să cuprindă întreaga suprafață a cupo- 
lei. 

— Nu merge, spuse el respirând greu. E prea grea, prea 
mare. E ca și cum ai trage de o batistă ca s-o faci cearceaf! 
Mergeţi cât mai spre margine. O s-o las pe aceasta să se 
întoarcă în starea de Esenţialium şi am să construiesc alta 
câțiva pași mai încolo. Din aproape în aproape o să ajun- 
gem la destinaţie. Partea proastă este că de fiecare dată vom 
rămâne descoperiți pentru câteva secunde. Nicule, ia drujba; 
tanti Tamara, aruncătorul. Anastasia, du-te lângă Dorina 
și ai grijă de ea — dar și de tine! O să încerc să mă mișc cât 
pot eu de repede. Gata? 

— Boss, suntem ditamai oastea. Lasă-ne să punem și noi 
umărul. Împreună o să fim mai puternici! spuse Nicu. 

— Asta chiar nu știu cum ar putea să meargă. Abia dacă 
înţeleg ce fac eu, spuse Ștefan. 

— Nici aici n-ai știut cum să ne aduci, și uite totuși că 
s-a întâmplat. Încearcă să faci la fel. 

Ştefan închise ochii. Puntea de comandă a navei spaţi- 
ale era goală, absentă de orice prezență umană. Doar pa- 
nourile de control licăreau, prezentând diferite părți ale 
navei. 

— Nu merge, spuse el. Nu vă mai pot vedea în mintea 
mea. 

— Pare logic, spuse Anastasia. Enterprise a fost ca o 
antecameră. Dacă am apărea acolo, probabil că am dispă- 
rea de aici. 

— Am putea să ne ţinem de mâini, nu se lăsă tânărul. 
Așa fac în filme, când se lasă cu vrăji. 

Ştefan își înfipse ambele mâini în păr. Cupola prinse a 
tremura, pierzându-și din consistență. Erau prea multe 
lucruri la care trebuia să se gândească în același timp. 
Mintea stătea să-i explodeze. 

— Nu plânge, nu plânge, că eşti volintir! Pune mâna pe 
măturoi! “mnezeul mamii ei de reacțiune!” spuse Anas- 
tasia îngrămădind vorbele unele peste altele. Era suficient 
ca Ștefan să-și piardă încrederea în el, fie și pentru o clipă, 
și totul ar fi fost gata. 

Dorina îmbrăţişă aerul. Trăsătură cu trăsătură, chinul 
de pe chip i se şterse, pe buze așternându-i-se un surâs cu 
iarbă verde, fluturi și mult soare. 

— Am putea încerca. De stricat n-ar avea cum să strice, 
rosti anevoie Ştefan. 

Anastasia îl luă de o mână, Tamara de cealaltă. Ceilalți 
întregiră cercul. 


17 Referinţă la trei piese ale lui Caragiale: „D'ale carnavalului”, „Tele- 
grame" și „Conu Leonida faţă cu reacţiunea”. 

— Acum putem să-l chemăm pe călugărul Teodosie de 
la mănăstirea Agapia, rânji Nicu fără voia lui. Văzând pri- 
virea mirată a Dorinei, se grăbi să adauge: Așa zicea Mama 
Aneta, bunica din partea babacului, când le aduna pe toan- 
tele satului la spiritism. 

Ştefan deschise un ochi, cercetându-l circumspect pe 
tânăr: 

— Eşti sigur? Că parcă mănăstirea Agapia e de maici, 
nu de călugări. 

— Beton de sigur. Crede-mă, boss, râse Țuțu, că nici Prea- 
fericitu' Șpăgăţel în persoană n-ar fi avut sânge-n instala- 
ție să se încontreze cu Mama Aneta pe probleme de biserică. 
Când zicea cotoroanța o chestie, așa rămânea. Avea niște 
ochi negri mari cât blidu' câinelui, care te ardeau până în 
fundul sufletului. Era suficient să se încrunte o dată și să 
dea cu bastonul în podea, că te pișai pe tine de frică și uitai 
de ce venisei. Femei în toată puterea cuvântului se fando- 
seau dinaintea ei ca niște vițele neîndreptate sub coadă 
de taur, dacă mă înţelegi ce vreau să zic. 

— Mai trăiește bunica ta? 

— Ntz, s-a stins acum câţiva ani. Trecuse de sută. Suda 
țigările, mânca jumări și slănină cu usturoi până i se făcea 
rău, și bea câte doi litri de vin roșu pe zi. Au găsit-o într-o 
dimineaţă rece în pat. Se prăpădise în somn. Vocea prinse 
a-i tremura: Cât timp a trăit balauroaica, tata n-a avut 
curaj să le scoată pe surorile mele la produs pe videochat. 
După aia... 

Strângerea de mână a Dorinei și valul de emoții care 
se revărsară asupra lui, promisiunea că nimeni, vreodată, 

n-avea să-l mai rănească în felul acela, îmbujorară obrajii 
lui Nicu și-i cuibări un sentiment de bine în inimă. Pentru 
prima dată în viața lui se simţea în siguranţă. 

— Zi-i cu vorbe, boss, că închide la non-stop, mormăi 
el, încercând să-și ascundă tulburarea care îl cuprinsese. 
Eşti la manete. Ce trebuie să facem ca să mișcăm din loc 
sărăcia asta? 

— Să ne dorim cu toţii s-o facem să plutească un centi- 
metru deasupra solului, oftă Ștefan. Pentru asta am avea 
nevoie de... - mâinile înlănțuite îi preluară gândul, fă- 
cându-l vizibil tuturor — de un punct comun de aplicare a 
forţei! 

La mijloc apăru o reprezentare la scară a adăpostului. 

— Concentrați-vă asupra acestei machete și imaginați-vă 
că este cea de deasupra voastră. Când spun „Porniţi”, faceți 
toți un pas înainte. Nu contează cum procedaţi în mintea 
voastră, important este să realizaţi o conexiune între voi 
și cupolă. Puteţi să vă închipuiți că o legaţi cu sfoară, că o 
împingeţi ori o trageţi după voi. Sunteţi gata? 

— Da! 

— În regulă. Haideţi, în trei, doi, unu — porniţi! 

Ca unul, cei cinci pășiră. Cupola îi urmă docilă ca un balon 
cu aer cald. 

— Boss, să-mi moară tot ăia trei vecini, dacă nu ești mai 
tare decât ăla care a inventat ţigara cu filtru ori bretelele 
pentru femei! 

Remarca lui Nicu zgândări, ca de obicei, centrul curio- 
zității lui Ştefan. 

— Bretelele pentru femei? Există așa ceva? 

— Boss, nu prea le ai cu moda. Normal că există. Se 
poartă lăsate largi, cu fustă scurtă și fără nimic în sus. Se 
mulează bine pe — 

Deși niciuna dintre femei nu se mișcă, Nicu primi un 
pumn în falcă, fu tras de ureche, și călcat pe degetele de la 
picioare, toate deodată. 

— Auuu! 

Cupola se lăsă periculos într-o parte, apoi căzu cu zgo- 
mot. 

— Ce ați pățit, dușmancelor, gemu înfundat Nicu, nu 
mai are voie omul să facă o glumă!? 

— Există glume și glume, spuse Anastasia. Unele se fac, 
altele nu. Asta a fost din categoria „nu“. 

— Ar trebui să ne grăbim, puse Ştefan capăt cerții care 
dădea să izbucnească. Parcă tu, Nicule, ziceai că închide 
la non-stop. Haideţi. Trei, doi, unu — 

Pământul se zgudui violent, aruncându-i unii peste 
alții. 

— Ce-a fost asta? 

— Ascultaţi! spuse Anastasia. 

— Nu se aude nimic! 

— Întocmai. Nu se — mai — aude nimic! E ca și cum un 
motor care funcționa în pivniţă s-ar fi oprit. 

— Mișu, bâigui Tamara. I s-a oprit inima! 

Paznicii mai zvâcniră de câteva ori, apoi rămaseră ne- 
mișcați. Un frig uscat, de casă pustie cu ferestrele sparte, 
se strecură printre cei prezenţi, sădindu-le în inimi triste- 
tea pierderii definitive. 

— Nuuuu! strigă Tamara, căzând în genunchi. 

— Boss, să-i dăm cu curent, poate-și revine! strigă Nicu. 

— Să ce? spuse Ștefan. 

— Să-l resuscităm, zise Anastasia. 

O platformă de lemn înaltă de o palmă se ivi pe solul 
pielos. 

— Ne urcăm pe asta și chemăm un fulger. Ar trebui să 
meargă! spuse ea. 

Dorina se repezi la Tamara și o ajută să se ridice. 

— Nu încă, așteptați! strigă Ştefan. Aceasta este șansa 
noastră să ajungem la sursa bolii lui Mișu. Odată ce sun- 
tem acolo, ridicăm cupola și-l resuscităm. 

Anastasia eliberă o potecă prin grămezile de paznici 
inerti. 

— Ştefan are dreptate. Dacă ne grăbim, putem să le 
facem pe amândouă! Haideţi! 

În tunel se făcea din ce în ce mai frig. Ştefan alerga în 
frunte, luminând drumul. 

— Unde ziceai că e sursa aia? strigă el. 

— Pe aici, pe undeva, gâfâi Dorina. De când i s-a oprit 
inima lui nenea Mișu, n-o mai pot simţi. A dispărut cu totul! 

Dintr-odată, tunelul se termină. 

— Nu mai putem amâna, spuse Ștefan. Și așa a trecut 
prea mult timp. Mai întâi îl resuscităm pe Mișu, apoi mai 
vedem. Luaţi-vă de mâini și imaginaţi-vă o furtună pe 
cale să se abată asupra noastră. Cerul e jos, încărcat de 
electricitate. Aproape că poţi s-o guști, să-i simţi mirosul. 

O ceaţă cenușie, densă, umplu tunelul. Se aflau în in- 
teriorul unui nor de furtună. Anastasia materializă plat- 
forma din lemn. Pe bâjbâite, urcară pe ea. 

— Am să număr până la trei, se auzi vocea lui Ștefan. 
Strângeţi cercul și ţineţi ochii închiși. Unu, doi, trei — acum! 

O mie de blițuri explodară deodată trimițând șerpi de 
lumină albastră în toate direcţiile. Vibraţia binecunoscută 
se simți pentru o clipă, apoi dispăru. 

— Încă o dată! spuse Ștefan. 

Vibraţia reveni, dar ținu mai puţin ca prima dată. 

— Din nou! Intensitate dublă! strigă Ştefan. 

— Boss, nu-i bine! Îi prăjim bujiile! Dacă i se arde vreo 
siguranţă sus, la cutia cu maimuțe? 

— Şi ce ai vrea să facem?! Ne cerem scuze că n-am putut 
mai mult și ne punem pe făcut colivă? Există un risc, așa 
este, dar — 

— Boss, ne trebuie curent mai mult, nu mai tare! E ca la 
Dacie când se face frig afară. Îi dai la electromotor, da’ îi 
dai și pedală în același timp. 

Când era mic, Ștefan se curentase o dată la priză. Exista 
o doză de adevăr în ideea lui Nicu. O expunere de mai 
lungă durată ar fi putut să meargă. Platforma din lemn, 
cât și încălțămintea membrilor grupului dispăru. 

Anastasia nu rată ocazia: 

— Îmi păstrez afirmația de mai devreme: ai grijă să nu-mi 
fie frig, că se lasă cu anexită bilaterală. 

Ştefan îi făcu cu ochiul, apoi chemă amintirea curen- 
tului electric să i se reverse încă o dată în trup. 

— Ma-mmm-mă, cât de ttt-tare poa' sss-să scutture! 
reuși Nicu să îngaime. 

Sub tălpile lor goale, pământul se contracta și zvâcnea. 

— Funcționează! strigă Anastasia. 

În fundal, ținând o măsură regulată, inima lui Mișu re- 
începuse să bată. 

Lumină, şopti Ştefan epuizat. 

— Cred că ne aflăm la sursă, spuse Dorina. 

Ștefan deschise ochii. Se aflau într-un spaţiu larg cu 
pereţii netezi. Nici urmă de paznici. 

— Că tot vorbeam de prizonieri și neîmpliniri, spuse 
Tamara. 

Dintr-o cușcă înaltă, cu zăbrele groase, ieșeau conducte 
pline cu un lichid verde fosforescent. 

— Ih, zici că e zeamă din reactorul de la Cernobîl, se 
scutură Anastasia. 

— E cineva înăuntru? spuse Ștefan. 

O ceaţă de culoarea lichidului din conducte făcea ca 
spațiul dintre zăbrele să fie impenetrabil. 

— Nu știu, boss, d'acia nu se vede, spuse Nicu. 

— Putem intra? 

Nicu își trecu degetele peste lacătul ce fereca intrarea 
în cușcă. 

— Dă-mi cât ai zice: aţa Leana, ceai de izmă, ca să-i 
crească flori la — mă rog, e gata imediat, se corectă el cu 
ochii la Dorina. 

Scoase un șperaclu din buzunar și se apucă de lucru. 

Un minut se scurse anevoie. 

— Boss, mutu! ăsta n-are niciun rost, exclamă Nicu. 
Oricât de finuț aș învârti scula în el, nu se lasă descântat 
și pace bună. Parcă nici n-ar avea un mecanism în el! 


18 mutu - lacăt, ușă încuiată în argou. 

Anastasia se trezi catapultată în perioada care urmase 
uciderii lui Sandu, când o parte din ea nu-și dorise decât 
să moară, să sufere la fel ca cel pe care îl omorâse cu mâna 
ei. 

— Poate că nici n-are, spuse ea încet. Poate că adevăra- 
tul lacăt se află înăuntru... 

— N-are sens, spuse Ștefan. Cine ar pune o încuietoare 
la îndemâna încarceratului? 

Nicu trase de şperaclu pentru a-l lungi, apoi îl intro- 
duse din nou în orificiul cheii. Degetele i se mişcau deli- 
cat, descifrând declicuri doar de el auzite. 

— Boss, cred că Anuţa are dreptate! Mecanismul sără- 
ciei ăsteia e de partea cealaltă a ușii, da' să mă bată mama 
dacă am mai văzut așa ceva! În loc de discuri ori tije, parcă 
ar avea numere ori litere; nu-mi dau seama care dintre 
ele. Pare mai curând o încuietoare cu cifru decât un lacăt! 

Sub degetele lui, ușa se deschise. Ștefan îi puse o mână 
pe umăr și trecu înainte: 

— Știu, e treaba mardeiașilor din rândul doi să și-o fure 
în muzicuţă, spuse el cu un zâmbet obosit. Rămâi aici. Am 
să vă chem dacă e totul în regulă. 

Fără să fie nevoie să se întoarcă, Nicu simţea privirea 
Dorinei sfredelindu-i ceafa. 

— E periculos să te duci de unul singur, boss. Vin cu 
tine. Nu știm cine-i înăuntru ori de ce l-a pus nenea Mișu 
la păstrare. E mai bine să fim doi. Nu-s eu cine ştie ce 
forțos, mai mult gura-i de mine, dar măcar juma’ de 
pumn, și tot apuc să dau! Să rămână una dintre fete de 
caraulă. 

Ştefan se opri. Tânărul care îl privea dârz nu mai era 
același Țuțu care deschisese ușa de la apartamentul Ta- 
marei. Lupul singuratic, individualist și versat în arta 
supraviețuirii pe cont propriu, își găsise și el haita lui. 

— Bine, dar stai în spate, spuse el. Să sperăm că nu iese 
vreunul cu bâta la noi să ne îndrepte dantura. Ar fi păcat. 
Abia mi-am făcut detartrajul periodic. 

Anastasia li se alătură. Sabia și-o ţinea lipită de braț, 
gata de a fi folosită. 

— S-o credeţi voi că „fetele” or să vă lase vouă toată dis- 
tracţia, spuse ea pe un ton care nu admitea replică. Doar 
uniți îl vom putea salva pe nenea Mișu, și să ieșim vii de aici. 

Ştefan trecu pragul şi rămase cu ochii țintă către un 
colț al încăperii unde, pe o bucată de scândură acoperită 
cu o pătură roasă de vreme, zăcea un bărbat care semăna 
vag cu cel pe care îl văzuse în apartamentul de la Conac. 

— Chemaţi-o pe Tamara, spuse el cu glas reținut. 

În urma lui intră Nicu. Camera era un patrulater sim- 
plu din beton. Pereţii lipsiţi de tencuială erau acoperiți 
aproape în întregime de cuvinte scrijelite cu un obiect as- 
cuțit. 

— Boss, asta-i pușcărie în toată legea. Cineva și-a mân- 
cat mulți ani amarul aici! spuse el, apoi îl văzu pe bărba- 
tul întins pe patul de penitenciar. Ăsta-i nenea Mișu! Cum 
a ajuns aici? 

— Nu-i Mișu, zise Tamara din prag. Este o versiune cu 
cel puţin zece — cincisprezece ani mai tânără. Uitaţi-vă la 
părul lui. Încă nu făcuse chelie. 

Dorina își strânse umerii cu braţele. Chipul îi era alb 
ca ceara și tremura din tot corpul. 

— Aceasta este sursa bolii lui nenea Mișu. Arătă către 
pereții scrijeliți: De aici a pornit totul. 

Ştefan se aplecă discret la urechea Anastasiei: 

— Inventează un motiv s-o scoţi pe Tamara afară, șopti 
el. Grăbește-te! E groasă. 

— Nu este cazul să mă menajezi, tinere, spuse Tamara 
arătând către ușa pe care era prinsă fotografia unei femei. 
Dedesubt, alcătuit din discuri rotative, se putea vedea ci- 
frul care permisese accesul în celulă: EȘTI IERTAT. 

— Închisoarea perfectă, murmură Anastasia. Tot ce ar 
fi avut de făcut pentru a ieși de aici ar fi fost să formeze 
singurele două cuvinte din lume care îi erau cu desăvâr- 
șire interzise. Cumplit! 

— Văd că e trecută o dată, spuse Nicu. E de acum șaptișpe 
ani. Ce chestie, pe borac îl cheamă ca pe mine. Și înainte ca 
Ștefan ori Anastasia să-l poată opri, începu să citească cu 
voce tare: 

Ieri, de Sfântul Nicolae, s-a născut băiatul meu și al 
Mihaelei. Cum era de așteptat, i-am dat numele patronului 
său. Cu banii pe care i-am pus deoparte din meditații, am reu- 
şit să plătesc doctorii și spitalizarea. Ca să păstrăm secretul, 
în certificatul de naștere la numele tatălui figurează „Necu- 
noscut”. Bietul copil, ce mod cumplit de a păși în viaţă! 
Realizând gafa făcută, Țuțu se opri. 

— Ăăă, asta a fost tot. Mai departe e scris prea mic, nu 
înţeleg ce zice, spuse el în grabă, îndepărtându-se de perete. 

— Nici să nu te gândești! rosti printre dinți Tamara. 
Citește mai departe. E dreptul meu să ştiu! 

Târșâindu-și picioarele, Nicu se întoarse lângă perete. 
Puse un genunchi în podea, căutând următoarea însem- 
nare. 

Nicolae a spus azi primul lui cuvânt: „tată”! Când mă 
vede râde și îşi întinde mânuțele către mine. Îmi este din 

ce în ce mai greu să mă împart în două locuri, atât financiar, 

cât și emoţional. Dualitatea în care trăiesc mă ucide lent, 

dar ce altceva aș putea face? Fetele mele, Nicolae, Mihaela, 

Tamara, au nevoie de mine în vieţile lor. Nu-i pot părăsi 

nici pe unii, nici pe ceilalți. Le-aş rupe inima. Sunt niște ființe 

minunate. Singurul nemernic sunt eu. 

— Îmi aduc aminte de perioada despre care citești, spuse 
Tamara cu voce egală. Privirea îi era fixă, pierdută în tre- 
cut. Mișu căzuse în patima meditaţiilor — ori cel puțin așa 
am crezut atunci. Îl rugam să se mai și odihnească, dar vor- 
bele mele treceau nebăgate în seamă. Acum înţeleg de ce. 

Ştefan îi făcu un semn discret lui Nicu să-i cedeze locul. 

— Mai lasă-mă și pe mine. Am experienţă în descifra- 
rea scrisului de mână; al meu este ilizibil. 

Țuțu îi mulțumi cu o expresie de ușurare întipărită pe 
chip și se grăbi să meargă lângă Anastasia. Pe pat, Dorina 
îi ţinea mâna bărbatului inconștient. 

Odată cu terminarea concediului post-natal, Mihaela 

s-a întors la muncă. N-au contat nici rugămințile, nici ame- 

nințările mele. Când au trecut doi ani? Nicolae este o su- 

veică de copil, neastâmpărat și vioi ca o veveriţă. E băiatul 
pe care mi l-am dorit dintotdeauna și pe care nu credeam 

că o să-l mai primesc vreodată. Dumnezeu e cu adevărat 

mare! Mi-a pus în şoșoni cel mai frumos cadou pe care mi 

l-ar fi putut face. 

Tamara își lăsă privirea în podea și scutură din cap. 

— Idiotul, oftă ea. De ce n-a venit să-mi spună? Întot- 
deauna ne-am apărat unul pe celălalt. De ce n-a avut în- 
credere în mine și a ales să se chinuie de unul singur în 
halul ăsta? 

Ştefan se întoarse surprins la ea: 

— Vreți să îmi spuneţi că aţi fi acceptat senină situația? 

— Cine a zis ceva de seninătate? Aș fi dus fetele la mama 
lui pentru weekend, și i-aș fi înmuiat oasele cu ce găseam 
la îndemână. Dacă avea norocul să scape viu din mâinile 
mele, am fi vorbit ca doi adulți. 

— Şi ați fi acceptat situația așa cum era ea? repetă Ștefan 
întrebarea. Cumva mă îndoiesc de acest lucru! 

— Nu era nimic de acceptat ori de refuzat. Realitatea era 
că tatăl fetelor mele avea un copil cu o altă femeie. La fel 
de bine aș fi putut să mă revolt că săptămâna are șapte zile. 
Rezultatul ar fi fost același. 

Ştefan simți că explodează. Absurditatea spuselor Ta- 
marei îl scotea din minţi. Mai rău decât mincinosul care 
îi minte pe ceilalți e doar cel care se minte pe sine însuși. 
Exemplele îi erau la îndemână — prea la îndemână! — tatăl 
lui alcoolic, Simona, veșnic obsedată de o hârtie care ar fi 
trecut-o din lumea curvelor fără căpătâi în cea a femeilor 
cinstite. 

— Nu-mi spuneți, rânji el, din prea plinul inimii dum- 
neavoastră i-ați fi luat acasă pe Mihaela și pe Nicolae! Sunt 
curios până unde ar fi mers mărinimia. l-aţi fi cedat nou- 
venitei locul în dormitorul conjugal și le-aţi fi pus pe fete 
să schimbe scutecele bastardului? 

— Poate n-ar strica să-ți măsori ceva mai bine vorbele. 
Spui lucruri pe care mai târziu ai putea ajunge să le regreți, 
spuse Anastasia. 

Ochii îi ardeau înghețaţi, la fel de tăioși ca lama sabiei. 

Pe chipul Tamarei o lacrimă își croia drum printre ridu- 
rile obrazului îmbătrânit. 

— Lasă-l, draga mea. E bărbat, la fel ca și tăntălăul ăla 
din pat. Nu poate înțelege, cel puțin nu încă, ce înseamnă 
când apare un copil în viaţa ta. Ca să răspund întrebării 
tale, Ştefane, nu știu exact ce aș fi făcut, dacă aș fi împărțit 
locul meu din dormitor cu această Mihaela, dar știu cu 
siguranţă ce n-aş fi făcut: n-aș fi acceptat ca fetele mele — 
ori Nicolae! — să trăiască fără tată. Într-un fel sau altul, 
știu că am fi scos-o la liman. Citeşte, te rog, mai departe. 
Nu mă simt în stare s-o fac eu însumi. 

Printr-un efort de voință, Ştefan reuși să pună stavilă 
ironiilor care îi ardeau buzele, cerând să fie stinse în sân- 
gele gâlgâind al vinovaţilor. 

Următoarea însemnare acoperea un perete întreg. 

Ca să se ajungă cu banii, Mihaela și-a mai luat un ser- 
viciu. Insistă să se descurce de una singură. Abia dacă mai 

dă pe acasă, iar când o face, se năruie în pat de oboseală. De 

Nicolae are grijă mama ei, o femeie ciudată, cu antecedente 

de boli psihice. Indiferent cât am insistat să nu-l lase pe bă- 

iat în grija ei, Mihaela s-a încăpățânat să ignore avertismen- 

tele mele: E mai ieftin aşa, în plus, e bunica lui. Mi se pare 

normal să petreacă timp împreună! 

Din cursiv, scrisul deveni haotic. În unele locuri lipseau 
litere, în altele, cuvinte cu totul. Ştefan se sprijini de pe- 
rete, încercând să descifreze rândurile încălecate. 

La prânz, m-am învoit de la birou și am trecut să-i duc 
lui Nicolae un joc pe care i-l cumpărasem cu banii din me- 
ditaţii. Când am intrat în apartament, mama Mihaelei dor- 
mea dusă pe canapeaua din sufragerie. Intrigat de liniștea 
din casă, m-am dus în dormitor. Nicolae, ca și mine, nu su- 
portă să doarmă la prânz. Plânge de zici că-l taie cineva cu 
lama, dacă îl bagi în pat înainte să se facă noapte afară. 

Sub degetele lui Ştefan, peretele plângea cu fărâmițe 
din beton. Tânărul ar fi dat orice să nu trebuiască să citeas- 
că mai departe. Sau poate că nu chiar orice. 

— Vrei să te schimb? se auzi vocea Anastasiei. Te simt 
obosit. Mergi lângă Nicu. Preiau eu. 

Fără să-și ia ochii de la perete, Ştefan întinse mâna în 
spate și își împleti degetele cu ale ei. Mai degrabă ar fi 
murit decât s-o lase să se așeze dinaintea răului pentru a 
se salva el. 

— Mulţumesc, îndrugă el primul lucru care îi veni în 
minte, dar o să citesc până la capăt. Un tăntălău de bărbat 
a scris-o, un alt tăntălău cred că ar trebui s-o citească. 

Am știut că ceva rău s-a întâmplat, de cum am intrat 
pe ușă. Învelit cu păturica lui albastră, de care nu se putea 
despărţi, Nicolae privea cu ochii larg deschişi la elefănţelul 
roz și la dinozaurii de pluș care se învârteau deasupra pa- 
tului. Alături, pe masa pe care stăteau de obicei scutecele 
și cutiile de lapte praf, era o lingură. Când m-am apropiat, 
am văzut că în ea se găseau câteva fire de praf alb. Atent să 
nu las urme — în mintea mea cred că deja încolțise planul 
abject pe care aveam să-l duc la îndeplinire — m-am uitat în 
jur. N-a trebuit să caut mult. Lingura fusese folosită pentru 
a zdrobi una dintre pastilele pe care le lua mama Mihaelei. 
Ca s-o lase să doarmă, cotoroanța amestecase în laptele bă- 

iatului meu o doză de somnifer pentru adulți. Pielea rece 
și mânuțele fără vlagă, care nu aveau să se mai joace nicio- 
dată cu jocul pe care încă îl ţineam sub braţ, au venit să-mi 
confirme ceea ce înțelesesem deja: Nicolae era mort! 

Ca prin vis, am scos clanţa de la ușă cu batista și m-am 
dus în sufragerie. Un copil fusese ucis, urma să aibă loc o 
anchetă. În niciun caz nu trebuia să se găsească amprentele 
mele la locul faptei. Încă aveam o familie pe care trebuia s-o 
protejez. 

Cotoroanţa sforăia cu gura deschisă. Ah, cât de mult 
aș fi vrut s-o pot ucide! Să-i pot strivi dinţii, nasul, ochii, po- 
meţii, apoi s-o spintec din capul pieptului până la pântec 
și să-i atârn mațele de lustră. Dar, la ce bun, pe cine voiam 
să păcălesc? Vina pentru moartea lui Nicolae îmi aparți- 
nuse. Într-o societate aflată sub semnul dreptății — și nu al 
unei așa-zise justiții democratice - mama Mihaelei ar fi fost 
grațiată, iar pe mine m-ar fi trimis pe eșafod să răspund 
pentru lașitatea de a nu-i spune Tamarei despre Nicolae. 

M-am mulțumit să-i apăs degetele cotoroanţei de clan- 
tă, apoi am pus-o înapoi la locul ei, și m-am furișat afară din 
casă. Spre norocul meu, nu m-am întâlnit cu niciun vecin, 
nici la venire, nici la plecare. 

Continuarea am aflat-o de la televizor, după o zi și 
ceva de așteptare agonizantă. Ceea ce mie îmi fusese refu- 
zat, făcuse Mihaela: i-a luat mamei sale beregata cu un cuțit, 
apoi s-a băgat în cadă și s-a sinucis, dar nu înainte să dis- 
trugă orice urmă care i-ar fi putut conduce pe anchetatori 
la mine. Secretul meu era în siguranță. Puteam să redevin 
un tată responsabil de familie. 

— Din câte văd eu, asta a fost tot. Nu mai scrie nimic 
altceva, zise Ştefan, ridicându-se anevoie în picioare. 

Ultimele rânduri le citise întins pe podea. 

— Mulţumesc, tinere, rosti Tamara cu glas îndepărtat. 
A fost mai mult decât suficient. 

— Şi acum? spuse Anastasia. 

Toate privirile se îndreptară către Tamara. 

— Ce anume doriţi să fac? oftă ea. 

Ștefan își lipi palma de peretele de lângă el. 

— Locul în care ne aflăm reprezintă rezultatul direct 
al nevoii lui Mișu. Mă rog, al acelui Mișu, spuse el, arătând 
către bărbatul din pat. Dacă nevoia dispare, la fel se va 
întâmpla și cu tumora. Soţul tău se va vindeca. 

— Fii ceva mai explicit, tinere, îl întrerupse Tamara. 
Spune-mi exact ce trebuie să fac și o voi face. Mă simt in- 
capabilă să gândesc de una singură în momentul de față. 

Ştefan traversă camera, arătând către propoziția-cifru: 

— Ajutaţi-l să dobândească iertarea pentru răul pe care 
l-a făcut. Este singura cale prin care boala se poate reîn- 
toarce în starea de Esenţialium. 

— Și cum aș putea face asta? Uită-te la el: e inconștient! 

— Așezaţi-vă lângă el pe pat. Poate prezența dumnea- 
voastră o să-l ajute să-și revină. 

Dorina se șterse la ochi, apoi se ridică în picioare: 

— lartă-l, tanti Tamara. E un om bun care a făcut o pros- 
tie. Îi simt durerea, îl simt cum se răsucește în sufletul lui 
ca o râmă tăiată cu lopata. Nu știu cum a rezistat toții anii 
ăștia, înconjurat de mărturiile faptei lui. Cred că a fost oribil! 

Tamara se așeză pe pat şi apucă mâna bărbatului. 

— E un idiot care a făcut ce fac toți idioții: a acționat pri- 
pit, fără să se gândească mai departe de vârful bocancilor. 

Bărbatul gemu de câteva ori și deschise ochii. 

— Ai îmbătrânit, murmură el. 

— Mulţumesc, dar nici tu n-arăți chiar ca o petunie de 
grădină, îi răspunse cu un zâmbet amar Tamara. 

Bărbatul făcu o încercare slabă de a se ridica în coate: 

— Unde ne aflăm aici? Şi cum ai reușit să intri? 

— E mult de povestit, iar timpul nu ţine cu noi. Nicio- 
dată n-a făcut-o, dacă stau bine să mă gândesc. 

— Ştii ce cred eu? Cred că am murit și că am ajuns în 
Iad, șopti bărbatul privind circumspect în toate direcţiile. 

— De ce spui asta? 

— Uită-te la mine: trăiesc, respir, şi totuși nu mi-e nici 
foame, nici sete. Ciudat, nu ţi se pare? 

Bărbatul făcu o pauză, adunându-și curajul pentru a 
pune următoarea întrebare: 

— De cât timp sunt aici? 

— De șaptesprezece ani. 

— Mult... Cum te-ai descurcat de una singură? Le-a fost 
greu fetelor fără tată? ... te-ai recăsătorit? 

Anastasia se ridică pe vârfuri şi-i șopti lui Ştefan la ureche: 

— Cum se face că pe noi nu ne vede? 

— Exact la același lucru mă gândeam şi eu. Poate pen- 
tru că pe ea o cunoaște, dar pe noi nu. 

Tamara întinse mâna către bărbatul din pat, însă se răz- 
gândi la jumătatea drumului. 

— Îmi pare rău pentru pierderea pe care ai suferit-o. 

— Să înţeleg că ai citit ce am scris, în nebunia mea, pe 
pereți. Nu lua în seamă; sunt doar niște baliverne obosite. 
Scenarita siropoasă a fost o modalitate de a-mi umple 

timpul și singurătatea. Ar fi mers niște traforaj ori măcar 
ceva andrele, dar n-am avut cui să-i cer să mi le aducă. 

— De ce nu mi-ai spus? Nu mi-ar fi convenit, probabil 
că te-aș fi urât pentru tot restul vieţii, dar măcar am fi găsit 
o soluţie care să le fie bună copiilor. 

Tamara făcu o pauză, înfigându-şi privirea în ochii lui 
Mișu: 

— Tuturor copiilor noștri, dacă mă înţelegi ce vreau să 
zic. Indiferent de relaţia dintre mine și tine, Nicolae ar fi 
fost oricând binevenit în casa noastră. Cine știe, poate cu 
timpul ar fi ajuns să-mi placă și de mama lui, de Mihaela. 

Mișu schelălăi a râs, dezvelindu-și dinţii galbeni: 

— Adevărată doamnă generoasă! Mai ai puțin şi-mi 
spui că dacă eram băiat cuminte și îmi puneam de unul 
singur șosetele în mașina de spălat, ajungeam s-o facem 
în trei. Nu te cred! Eşti o mincinoasă, un demon din iad 
trimis să mă chinuie pentru păcatele mele! 

Ștefan îi aruncă o privire cu subînţeles Anastasiei: Vezi? 
Exact ce vă ziceam şi eu mai devreme! 

— Normal că nu mă crezi, spuse Tamara. Ţi-ar trebui 
o inimă, ceva ce ție îți lipseşte cu desăvârșire. Ce om se în- 
toarce acasă la ai lui, mănâncă, se uită la televizor — pen- 
tru sănătatea mea mentală, sper că n-am făcut și sex — 
știind că celălalt copil al lui zace mort în pătuț? 

— O inimă, zici? strigă Mișu, dar un acces de tuse îl făcu 
să se prăbușească înapoi. Poate că aș fi avut una dacă n-ar 
fi trebuit să mi-o smulg din piept. Crezi că mi-a fost ușor 
să fiu în două locuri deodată? Când ești undeva, să vrei 
— ori să știi — că ar trebui să fii în partea cealaltă?! 

— Nu te-a pus nimeni. Dacă nu erai în stare să suporţi 
dualitatea unei astfel de situaţii, ar fi trebuit să te hotă- 
răști: albă ori neagră. Nu încerca să treci drept o victimă 
ori vreun erou, că nu e cazul. 

— Ţi-e ușor să vorbești acum, că ţi-am urcat eu sacii în 
căruță. Dar, ia zi-mi, cum v-aţi fi descurcat dacă n-aş fi 
fost eu să vă protejez financiar, și nu numai? Ţi-ar fi plă- 
cut ca fetele noastre să crească fără tată? 

Privirea Tamarei deveni fixă. Anastasia înţelese ce urma 
să se întâmple, dar nu schiță niciun gest să prevină fapta. 

În palma femeii apăru un pumnal. 

— Nu ne-ai protejat, nenorocitule, ci ne-ai făcut părtași 
la o crimă abominabilă! Îmi cunosc soțul. Ştiu ce m-ar con- 
jura să fac dacă ar fi aici. Tu nu eşti el! șuieră ea, apucând 
cu amândouă mâinile mânerul cuţitului și izbi cu toată 
puterea. Vârful lamei rupse o coastă, apoi pătrunse adânc, 
străbătând dintr-o parte în alta inima. Un lichid verde, 
același pe care îl văzuseră afară, începu să se prelingă din 
rană. În ochii bărbatului sclipi preţ de o clipă teama de 
abisul care se pregătea să-l înhațe, apoi rămase nemișcat. 

Cadavrul, pereții celulei deveniră transparenţi, apoi 
dispărură cu totul. Pe locul unde se aflase tumora, acum 
se căsca un hău străbătut de o rețea complicată de vase de 
sânge. 

— Bravo, tanti Tamara! strigă Nicu prelung, ca la meci. 
l-ai dat-o la temelie bulangiului. Bine i-ai făcut! 

— Bietul om, acum o să se poată odihni și el. Şaptespre- 
zece ani să nu poți pune geană pe geană, mi se pare o pe- 
deapsă mai rea ca moartea, murmură Dorina. 

— Se pare că nu doar iertarea l-ar fi putut face pe gea- 
mănul diabolic al lui Mișu să dispară, spuse Anastasia. 

— L-a ucis, zise Ștefan. L-a ucis cu sânge rece. 

— Nu l-a ucis, ci l-a eliberat, l-a ajutat să se întoarcă îna- 
poi în starea de Esenţialium. Nu simţi ceva diferit în aer? 
Nu știu, parcă miroase a aventură, a primăvară, a început 
de viaţă nouă! Teleportează-ne înapoi acasă. Avem de săr- 
bătorit! Păcat că nu putem lua cu noi câteva sticle de șam- 
panie. Pun pariu că Tamara nu are în casă nici măcar una. 

— S-ar putea să pierzi, spuse Tamara. Înainte să se îm- 
bolnăvească, lui Mișu îi plăceau băuturile fine. Ba chiar 
și după aia a mai continuat să guste câte un strop, atunci 
când i se făcea poftă. 

— Se există un lichior de ciocolată și pentru Dorina? 
sări Nicu. Şi niște coniac d'ăla jmeker, de zise bosulică 
mai devreme, pentru mine? 

— Aşteptaţi! E posibil să nu fi terminat aici, se răsti 
Ștefan. 

Sporovăiala și planurile de petrecere îl iritau peste mă- 
sură. Un om fusese ucis sub ochii lui, fără ca măcar să i 
se dea șansa reală să-și recunoască vina. 

O convulsie a solului îi aruncă unii peste ceilalți. 

— De asta îmi era teamă, mormăi el. Tumora făcea parte 
din trupul lui Mișu; se obișnuise cu ea. Îndepărtând-o, i-am 
provocat un nou șoc. 

— Inima?! 

— N-o simţiţi că nu mai bate? O să trebuiască să pro- 
cedăm ca data trecută. Luaţi-vă de mâini și închipuiți-vă 
că prin voi se scurge un curent puternic. Sunteţi paratrăs- 


327 


Hiperspaţiul minții Dan Rădoiu 


netul care unește cerul cu pământul. Haideţi, trei, doi, 
unu — acum! 

Detunătura impactului fu aproape palpabilă, însă nimic 
nu se întâmplă. Pe fruntea lui Ștefan apărură stropi de 
transpiraţie. 

— Din nou! spuse el. 

Același rezultat. 

— Ce are, boss, s-a consumat bateria? 

— Mă tem că da. Cineva a rămas fără energie. 

Toate privirile se îndreptară către Tamara. Pierdută în 
lumea ei, femeia nu realiză momentul de tăcere care se 
lăsase. 

— Este în regulă dacă vreți să ne oprim aici, dar trebuie 
să ne spuneți, rosti Ștefan cu o voce neașteptat de blândă. 

— Să vă spun ce anume? murmură Tamara. 

— Dacă mai vreţi sau nu să-l salvăm pe soțul dumnea- 
voastră. 

— A mai rămas ceva de salvat? 

— Când un microb pătrunde în corp, organismul se 
apără. Întâi îl izolează, apoi încearcă să-l omoare. Cu cât 
infecția este mai adâncă, cu atât e mai greu de vindecat. 
Microbul lui Mișu a fost frica. I-a fost teamă să nu vă piar- 
dă, de unde și comportamentul lui. Faptul că alter-egoul 
său a petrecut șaptesprezece ani închis într-o celulă, spune 
multe despre soțul dumneavoastră. Mișu a luptat, atât cât 
s-a priceput, cu răul din el. Nu l-a iubit, nu i-a pus coroa- 
nă pe cap, ci l-a exilat într-un colț al minții lui. Ce n-a luat 
însă în calcul a fost că orice acțiune are întotdeauna o 
reacțiune. Un plus nu poate să existe în absenţa unui mi- 

nus care să-l echilibreze. Dumnezeu, dacă există, locu- 
iește ușă în ușă cu Satan ori sunt una și aceeași persoană. 
Ca să poată trăi cu sine însuși, cu amintirea faptei pe care 
a comis-o, Mișu a dezvoltat o boală care ar fi trebuit, în 
cele din urmă, să-l ucidă. Avea dreptate Dorina: a fost un 
om bun, care, din lașitate, a comis o faptă rea — dar care 
dintre noi n-a făcut astfel, ca apoi să-i pară rău? 

Tamara îl țintui cu o privire grea: 

— Să zicem că scapă și se face bine. Cum o să ne mai pu- 
tem uita unul în ochii celuilalt? Ce o să le zicem fetelor? 

— Îmi dau cu presupusul, dar cred că acest aspect al 
problemei o să vă aparțină în totalitate. Ucigând infecția, 
depozitarul traumei, aţi șters respectiva memorie. În acest 
moment, mă îndoiesc că Mișu își mai aduce aminte că a 
avut un copil pe nume Nicolae. Pedepsind alter-egoul 
pentru fapta lui, l-aţi eliberat pe soțul dumneavoastră de 
povara care îl apăsa. V-aţi întors la linia de start. Puteți să 
daţi cu zarul sau să vă ridicați de la masă. Alegerea vă 
aparține în totalitate. 

Un zâmbet de adolescentă obraznică învioră buzele 
Tamarei: 

— Îmi aduc aminte că obișnuiam să jucăm table pe pă- 
hărele de vodcă. Pierdeam dinadins partidă după partidă. 
Îmi plăcea să mă dau lovită de alcool, să-l las să-mi facă 
ce voia el. Au fost vremuri fericite și îi mulțumesc pentru 
ele. Nemernic sau nu, știu că m-a iubit din tot sufletul lui. 
Să mă supăr că n-a putut mai mult, ar fi ca și cum i-aș re- 
proșa că n-a fost mai înalt ori mai blond. Lucrurile, oame- 

nii, sunt ceea ce sunt și nu-i poţi schimba. Un metru nu se 
va face un metru și jumătate, oricât l-ai certa. 

Îşi flexă de câteva ori degetele, apoi își întinse braţele, 
căutându-le pe ale celorlalți: 

— Mai încercăm o dată? 


e: AR - 


Zorii dimineţii pătrundeau ceţoși prin ferestrele dormi- 
torului de la Conac. Așezaţi pe scaune, de o parte a patu- 
lui, Tamara, Ştefan și Anastasia, vegheau starea lui Mișu. 
De partea cealaltă, cuibărită într-un fotoliu încăpător, Do- 
rina dormea în brațele lui Țuțu, care abia îndrăznea să 
respire, de teamă să n-o deranjeze. 

— M-aș duce să pun de-o cafea, spuse Tamara. Mai vine 
cineva? Simt nevoia să-mi dezmorțesc puțin oasele. 

Anastasia aranjă un colț al plăpumii sub care se afla 
Mișu. Starea lui se îmbunătăţise vizibil în ultimele ore. Pie- 
lea obrazului își pierduse aspectul de ceară, iar respirația 
îi devenise regulată. 

— Duceţi-vă voi, rămân eu de pază, spuse ea. Când vă 
întoarceți, aduceți-mi și mie o cană, vă rog. 

Tamara îi puse o mână pe umăr. Tânăra îi prinse dege- 
tele între ale ei și strânse cu putere. 

— Draga mea, Mișu este acum în mâinile Creatorului 
lui. Nouă ne-a mai rămas doar să așteptăm, lucru pe care 
îl putem face și în bucătărie. Arătă către unul din colțurile 
încăperii, unde se putea vedea o cameră video minusculă: 
O să-l putem ţine sub supraveghere și de acolo. 

Sprijinită de perete stătea sabia Anastasiei, o simplă 
bucată de metal capabilă să rănească ori să ucidă, dar nu 
să vindece. Cel puțin, nu aici „jos”. 

— Ai dreptate, spuse ea ridicându-se de pe scaun. Puţină 
mișcare n-are cum să ne strice. O să ne ajute să nu ațipim. 

— Venim și noi, zise Dorina. 

Nicu tresări: 

— Ce faci, cucule, nu dormi? De ce te treziși? Mai e până 
la fix! 

Dorina îl sărută pe tâmplă, căutându-i colțul ochiului. 
Sub atingerea ei, atitudinea cinică, de băiat de cartier, dis- 
păru ca un cub de gheaţă ţinut în palmă. 

— Ba da, dar am auzit-o pe tanti Tamara și m-am trezit. 
Până și cucii au slăbiciunile lor. A mea e cafeaua. Cu cât 
e mai tare, cu atât e mai bună! 

Ștefan se uită din reflex către Anastasia, așteptând re- 
marca ei acidă, însă în locul ei găsi bucuria celui care pri- 
vește la un trandafir proaspăt îmbobocit. 

— Nicule, spuse ea, lasă braşoavele și dă-i fetii o cafea. 
Fii un gentleman, nu ca alții care promit chestii, apoi se re- 
trag în camera lor să se joace de unii singuri cu bursucul. 

Un chicotit general se împrăștie printre cei prezenți. 
Amintirea clipelor în care funcționaseră ca o singură ființă 
colectivă era încă prezentă în sufletele lor. 

— Boss, până la urmă care a fost chestia cu nenea Mișu? 
întrebă Nicu, după ce cafeaua fu turnată în căni. Adică, 
am fost noi pe bune acolo ori doar ne-am imaginat, ca 
atunci când iei prafuri ori când fumezi? Și cine a fost dam- 
blagiul ăla de l-a rezolvat tanti Tamara la final? 

— Damblagiul, cum îi zici tu, a fost o bucată care s-a 
rupt din Mișu atunci când și-a văzut copilul mort, spuse 
Anastasia. Ca să poată trăi în continuare cu sine însuşi, 
s-a descotorosit de partea vinovată și a întemnițat-o în 
străfundurile ființei sale. Psihologii numesc chestia asta 
clivaj. Cât despre locaţia pe care am vizitat-o, Ștefan are 
o ipoteză interesantă... 

— Nu mă întrebaţi cum, dar cred că am reușit să pătrun- 
dem în locul pe care cineva - vorba lui Igor, să-l numim 
Cineva cu literă mare ~ l-a folosit pentru a crea lumea noas- 
tră; așa s-ar explica lejeritatea cu care am putut modifica 
Esenţialiumul după bunul nostru plac. Am făcut să apară 
săbii, lanterne, platforme din lemn, ba chiar și delicioase 
cupe de înghețată — o chestie despre care unii dintre cei 
prezenți se fac că nu-și mai aduc aminte. Locul are un po- 
tenţial imens. Dacă am ști cum, pun pariu că am putea crea 
planete întregi cu ajutorul lui. 

— Boss, vrei să zici că am făcut toată paranghelia aia 
în șopronul personal al lui Dumnezeu? șopti Nicu. 

— Nu-ţi fie frică, Ţuţule. Dumnezeu ăla de care zici, 
fie s-a dus în treaba lui după ce ne-a creat, fie a murit. Eu, 
personal, înclin către a doua variantă. 

— Boss, vrei să zici că Dumnezeu e mort?! spuse Nicu, 
abia îndrăznind să sufle cuvintele. 

— De ce nu? Este o idee tentantă, dacă stai bine să te 
gândești. Rezolvă misterul apariţiei vieții pe pământ și 
explică de ce miracolele despre care se povestește în di- 
verse religii au încetat la un moment dat să se mai pe- 
treacă. 

— Norocul tău că nu-i Mama Aneta aici, că te-ar fi aler- 
gat cu sucitorul de cocă să-ți spargă capul. Eu, care nu 
prea le am cu ăle sfinte, mă ia cu cârcei în stomac când 
mă gândesc că Marele Barosan a dat colțu', darămite ea. 
O lua cu leșin de la inimă și se ducea la popa din sat să se 
spovedească de păcate. 

— Pe ea și pe majoritatea semenilor noștri. Nu-i ușor 
să afli că tot ce ți s-a promis că o să se întâmple dacă res- 
pecți un anume stil de viaţă, dacă te închini, postești, duci 
o viaţă de celibat, s-a dus pe Apa Sâmbetei. Apoi preoții, 
de orice religie ar fi ei, cum ar putea admite o asemenea 
enormitate? l-ar lăsa șomeri, fără o leţcaie în buzunar, dar, 
mai presus de bani, i-ar lăsa fără putere. 

— Că ziseși de pitaci, boss, dacă nenea Mișu se face bine, 
ascultă la mine: am dat lovitura! Gândește-te la baștanul 
de a făcut aifonul. La câte miliarde avea atunci când s-a 
dus p...ii de suflet, crezi că s-ar fi zgârcit să plătească ju- 
mătate din averea lui ca să scape de boala care l-a trimis 
până la urmă la doi pe patru? Iar ca el sunt cârcă. Bătrâne- 
tea și boala nu iartă pe nimeni. O să avem clienți de n-o să 
le putem ține numărul. Cică ăla de la Facebook şi-a cum- 
părat o insulă personală. Mare căcat! Cu mălaiul pe care 
o să-l facem, o să ne permitem să cumpărăm nu una, nu 
două, ci toate insulele care se există în lume. Și când n-o 
să mai avem ce cumpăra, o să punem niște scla — ăăă, o 
să angajăm nişte băieți ca să toarne unele din ciment, doar 
aşa, de-ai dracului, ca să avem pe ce să ne cheltuim banii! 

— Mă tem că n-o să fie atât de simplu, Nicule, rosti 
Ştefan. Contractul pe care l-am semnat a fost făcut de niște 

avocaţi excelenți. O să trebuiască să-i cerem voie lui Igor. 
Chiar, zâmbi el, mă întreb ce o să spună atunci când o să-i 
povestim ce s-a întâmplat aici. O să ne zică să coborâm în 
Hrubă ori o să ne trimită la culcare, să ne odihnim? 

Tamara puse cana pe masă și rămase tăcută. Orice urmă 
de zâmbet îi dispăruse de pe chip. 

— Tinere, ţi-ai pus în pericol viaţa ca s-o salvezi pe cea 
a soțului meu - la fel și voi ceilalți. Vă sunt datoare cu un 
sfat: nu-i spuneți lui Igor nimic din cele ce s-au întâmplat. 
Ziceţi-i doar că ne-am întâlnit și că ne-am concentrat în- 
treaga noapte asupra bolii lui Mișu. O să ne creadă. Așa am 
încercat vreme de câteva luni să-l vindecăm pe soțul meu. 

— Până la urmă nu m-am înșelat, nu-i așa? zâmbi amar 
Ştefan. Aici se întâmplă mai multe decât se vede cu ochiul 
liber... 

Tamara îşi prinse o şuviță de păr și începu s-o rotească 
în jurul degetului. Ochii i se îndreptară către vremuri de 
mult apuse, iar vocea îi scăzu în intensitate: 

— În vremea studenţiei obișnuiam să-mi rotunjesc ve- 
niturile dând în cărţi. Mi se dusese vestea de cât de bună 
eram. Adevărul e că le nimeream. Îmi ajungea să mă uit 
o dată la cum se aranjau cărțile, ca să zic cine cu cine o să 
se îmbârlige sau ce subiect o să ne pice la examen. Lucru- 
rile au mers bine până într-o dimineață când m-am po- 
menit la ușa mea cu Oleg Feodorov, oligarhul despre care 
l-aţi auzit pe Igor vorbind. După o introducere extrem de 
politicoasă — când vrea, Oleg poate fi un adevărat gentle- 
man — individul mi-a pus dinainte un teanc de declarații 
care descriau cu lux de amănunte ședințele mele de divi- 

nație și faptul că luasem bani pe ele. Conform legilor, eram 
vinovată de două ori: o dată pentru desfășurarea unei 
activități comerciale fără autorizaţie, iar a doua oară pen- 
tru promovarea obscurantismului. Încăpută pe mâna mili- 
tiei, aș fi făcut ani grei de închisoare. 

Amintirea lui Thomas Urswick îi apăru lui Ştefan. 

— Nu-mi spune, rosti el, după ce te-a lipit cu spatele de 
zid, ţi-a făcut o ofertă pe care n-ai putut s-o refuzi. 

— Întocmai. Eu mă alăturam programului condus de 
Oleg, iar ei făceau să dispară declaraţiile incriminatorii. 
Am semnat pe loc, iar de a doua zi am început pregătirile. 
Tocmai intrasem în programul sovietic de control al minţii 
— mai exact, secţia 26, o unitate aflată sub conducerea di- 
rectă a lui Oleg. 

— Să îndrăznesc să te întreb cu ce se ocupa ea? 

— Cu identificarea şi antrenarea persoanelor capabile 
să ucidă la distanţă cu puterea minţii. Închipuiește-ţi, nu- 
mai, interesul pe care i l-am stârni lui Oleg dacă ar afla 
de performanţa noastră! Am face bine să ne păzim de el. 
Feodorov este un idealist fanatic, care n-a încetat nicio 
clipă să creadă în cauza comunismului. Imaginați-vă ce 
ar însemna pentru el ca la sfârșitul vieții să-și vadă în sfâr- 
şit împlinit idealul: o lume guvernată de comuniști. Și n-ar 
fi greu de obţinut! Cu ajutorul nostru ar schimba preșe- 
dinții și guvernele ca pe șosete. La ce bun armele nucleare, 
dacă cel care trebuie să dea ordinul de lansare este mort? 

Încuviinţară cu toții. Dacă cineva le-ar fi luat pulsul, ar 
fi constatat că pentru câteva clipe, inimile lor bătuseră la 
unison, reîntregind ființa colectivă. 

Ştefan luă o înghițitură de cafea, apoi încă una. Trebuia 
să-și pună ordine în gânduri. Soluţia de a nu-i spune lui 
Igor despre reuşita lor era una de moment. Șopronul lui 
Dumnezeu, cum îi spunea Țuțu, îl atrăgea ca un magnet. 
Dacă voia să revină acolo împreună cu noul lui clan, tre- 
buia să găsească o modalitate prin care să se apere de Oleg. 
Altfel, mai devreme sau mai târziu, aveau să facă o gre- 
șeală. Minciuna, chiar şi atunci când este îndreptățită, are 
întotdeauna picioare scurte. 

În apartamentul lui, Igor se uită pe fereastră și zâmbi. 
Fără să-și dea seama, Tamara îi rezolvase cea mai mare 
problemă: nici el nu-și dorea ca Oleg să afle ce se petre- 
cuse în apartamentul lui Mișu. Șterse în grabă înregistra- 
rea audio — în fiecare cameră de la Conac exista ascuns cel 
puțin un microfon — apoi luă un album de fotografii aflat 
dinaintea lui și-l deschise. 

În prima fotografie se regăsi zâmbind crispat, străduin- 
du-se să pară degajat în haina de piele întoarsă, cumpă- 
rată special pentru acea ocazie. În dreapta lui, radiind 
încredere și optimism debordant, după modelul neves- 
telor preşedinţilor americani, Ludmila, soția lui, surâdea 
camerei. Doi băieți blonzi cu aspect de delincvențţi juve- 
nili zâmbeau obraznici, cu mâinile în șolduri. Cel mic îşi 
purta şapca invers. Cel mare avea un cercel cu clips şi un 
tatuaj temporar pe braţul stâng. Cu o zi înainte, soţia lui 
îl dusese la un salon specializat, insistând să aleagă ea 
însăși desenul: un cap de leu cu botul căscat. Își dorise o 
fotografie de familie care s-o pună în valoare ca pe o mamă 
tânără și emancipată, și nu se lăsase până n-o obținuse. 

Urmară alte file de album. Cel mic plimbat într-un lan- 
dou fabricat de o firmă de renume, cu emblema la vedere. 
Alături, cel mare ţinea coarnele unei trotinete „de lux” al 
cărei preț îl depășise pe cel al unei motociclete fabricate 
în Federaţia Rusă. Clătină din cap și oftă. Pe colțul birou- 
lui, alături de un pahar cu apă, stătea o farfurie pe care se 
aflau un pesmet din făină neagră și o bucată de brânză 
puţin sărată. În afara unei biblioteci plină pe două rânduri 
cu cărți, camera era goală. Ar fi putut fi la fel de bine chilia 
unui călugăr. Copiii moșteniseră gusturile extravagante 
ale mamei lor. Zeii găunoși ai societății de consum le fu- 
raseră sufletele înainte de-a avea șansa să-și dea seama 
cine erau și ce își doreau cu adevărat în viaţă. 

Următoarele pagini conţineau orașe sufocate sub pâcla 
smogului, și legiuni de câini vagabonzi. Oprit la marginea 
unui bulevard aglomerat din Asia, conducătorul unei ricșe 
se adăpostea sub o bucată de tablă de ploaia torențială care 
cădea nemiloasă din cer. În fundal, automobile luxoase 
treceau indiferente, în viteză, pe lângă el. 

Igor închise albumul și își trecu palma peste copertă. 
Răbdare, voi oropsiți ai sorții, şopti el. În curând o să-i putem 
obliga pe oamenii puternici, pe avuţii acestei lumi, să-și folo- 
sească banii şi priceperea pentru a construi o societate în care 
să primeze cultura și nu banul. Nu disperaţi. Ajutorul e pe 
drum! 

Porni desculț prin cameră, savurând răceala podelii 
sub tălpile goale. Mintea îi lucra febril, adăugând ori în- 
lăturând modalități prin care i-ar fi putut aduce pe Ştefan 
şi pe ceilalți membri ai proiectului de partea sa. 

Olga Tarasova, fostă escortă de lux, își verifică expert 
machiajul în oglinda retrovizoare. Zâmbi de probă, dez- 
velind o dantură demnă de o artistă de cinema, apoi își 
potrivi ochelarii înguști, de profesoară sexy, și își împinse 
mândră bărbia înainte. Ochii de culoarea văzduhului pri- 
măvăratic și buzele pline atrăgeau încă privirile, punând 
în umbră ridurile de la colțurile ochilor și de pe gât. 

Pe locul din spate, cel mai sigur în caz de accident, un 
copil, o fată blondă, ținea pe genunchi o tabletă, urmărind 
cu sufletul la gură un film de desene animate. 

— Gărgăriţă, e totul în regulă acolo în spate? Ţi-ai pus 
centura? spuse Olga, ridicând puţin vocea pentru a se putea 
face auzită. 

— Da, Tuş, răspunse copila, trăgând demonstrativ de 
centura de siguranţă ce-i traversa pieptul, șifonându-i 
rochița cu margarete şi albinuţe, fără de care refuzase să 
iasă din casă. 

— Ce-i mai face Maşa ursului? Tot zile negre, bietul de 
el? 

— Nuuu, se strâmbă fetiţa, acum îi face budincă. Un 
castron — ba nu! — un ceaun întreg! Pff, a umplut toată 
casa de budincă! 

Adică zile negre, zâmbi Olga. Își presă pieptul cu pal- 
mele, amânând momentul plecării. De când primise tele- 
fonul clientului ei, o chinuia un presentiment rău. De ce 
o chemase împreună cu Aliona? Oare ce gânduri perverse 
îi trecuseră prin minte? 

Alungă gândul. Boris nu dăduse niciodată semne că 
i-ar fi plăcut fetiţele. Da, din punct de vedere sexual era 
un maniac, o întâlnire cu el se solda cu vânătăi pe tot cor- 
pul, iar uneori i se întâmpla să sângereze zile de-a rândul, 
dar nu-i simţise niciodată vreo înclinație pedofilă. Să se 
fi înșelat? 

Vorbi încet. Pe acolo, pe undeva, exista cu siguranță o 
cameră video și cel puţin un microfon. Clientul ei era un 
bărbat gelos și bănuitor. Nu suporta gândul că și altci- 
neva s-ar putea bucura de nurii pe jumătate ofiliți ai po- 
sesiunii lui: 

— Mai ţii minte ce ţi-am zis că trebuie să faci când ajun- 
gem la unchiul Boris? 

— Să-mi pun căștile și să mă joc pe tabletă. 

— lar dacă vin la tine şi-ţi zic că trebuie să mergem? 

— Mă duc repede la cuier, îmi pun cizmulițele și te aş- 
tept acolo. 

Olga oftă, ridică din umeri, apoi apăsă pe butonul de 
contact. Motorul porni, ronțăind silențios vaporii de ben- 
zină ce-i inundau cilindrii. 

— Tuş, este unchiul Boris un om rău? 

Răspunsul părea simplu, dar nu era. Boris îi dăduse 
bani să-și îngrijească părinţii în străinătate și să-și por- 
nească propria ei afacere. Orice își dorise, nu contase cât 

de scump ori cât de fantezist fusese acel lucru, i-l pusese 
a doua zi la picioare. Se îmbrăca și vorbea ca un bărbat 
educat, gentlemanul perfect. Şi cu toate acestea, existau 
în el puțuri adânci de întuneric. Le știa, le simţea că sunt 
acolo, parte din ființa lui, așteptând tăcute precum niște 
orhidee carnivore prada. 

— Unchiul Boris e precum o sabie ascuţită, spuse ea în 
șoaptă. Contează să te afli de partea mânerului, nu a tăi- 
șului. 

În adăpostul din beton datând din perioada războiului 
rece, aflat zece metri sub pivniţa casei lui, Boris Yakușkin 
își dădu căștile jos și se ridică în picioare. Pe unul dintre 
pereți era schema detaliată a unui avion fără pilot. Pe cei- 
lalți trei se înghesuiau sute de fotografii îngălbenite de 
trecerea timpului și de umezeală. 

Boris se ridică de pe scaun și alese una la întâmplare: 
Markin Damir, 2006, dat afară din serviciu sub acuzație de 
fraudă. O puse înapoi și luă alta. Pudin Alexei, 2007, con- 
damnare pentru posesie de droguri. Privirea i se mută către 
centrul păienjenișului. Înfipte fiecare în câte un cui, se 
aflau fotografiile a trei bărbaţi îmbrăcaţi în uniforma pes- 
triță a trupelor speciale. O smulse pe cea mai apropiată 
de el. 

Romanov Konstantin, negociatorul principal în criza ostate- 
cilor din teatrul Dubrovka. 2009 — sinucidere. 

Pe chipul lui Boris trecu o expresie de iritare. Se lăsase 
greu, ticălosul. Abia după ce al treilea viol i-a rupt fetei 
lui cusăturile provocate de cel de al doilea, a catadicsit 
să-și pună ștreangul de gât. 

Balandin Nikolai, ofițer tactic însărcinat cu plasarea bute- 
liilor de gaz. 2013 — sinucidere. Supărarea fu înlocuită de un 
surâs larg. Baladin își primise cu adevărat răsplata pentru 
fapta lui. Prima dată, o maşină în plină viteză i-a spulbe- 
rat copiii pe când se întorceau de la școală. A urmat un 
divorţ urât, plin de învinuiri de o parte şi de alta, apoi anii 
au trecut și nemernicul s-a recăsătorit. Pe când își țesea 
planul de răzbunare, Boris şi-l închipuise de multe ori pe 
Baladin spunându-le prietenilor lui cum „și-a refăcut el 
viaţa”, de parcă viața ar fi o linie pe care, dacă ai tras-o 
strâmb, poţi s-o ştergi cu guma și s-o refaci după aceea așa 
cum ar fi trebuit să iasă din prima. De unde atâta „refa- 
cere”?! Pe când Baladin se împăuna cu noua lui viață, o 
altă mașină îi omora nu doar copilul abia născut, dar și 
pe noua lui iubițică. Atunci când a auzit vestea, refăcutul 
n-a mai rezistat și și-a tăiat gâtul cu un cuțit pe care și l-a 
înfipt apoi în stomac, după modelul samurailor japonezi. 
De parcă o târâtoare de teapa lui ar fi știut ce-i aia onoarea 
militară! 

Smirnov Dimitri, comandantul trupelor implicate în asaltul 
teatrului Dubrovka — 2011. Ultima locație cunoscută: Mün- 
chen, Germania. Boris înapoie fotografia la locul ei, cu o re- 
verenţă aproape religioasă. Răzbunarea pe Dimitri fusese 
cea mai mare realizare a lui, capodopera absolută — mara- 
tonul amputărilor — cum îi plăcea s-o numească atunci 
când își reamintea acel episod. 

Când unicul copil al familiei Smirnov nu a venit noap- 
tea acasă, părinţii s-au îngrijorat. Serghei era un copil as- 
cultător, care nu le ieșise vreodată din cuvânt. Curând, 

teama li s-a transformat în groază atunci când au primit 
la ușă o cutie frigorifică conţinând brațul stâng al fiului 
lor, împreună cu rețeta după care acesta trebuia pregătit: 
la cuptor cu cartofi și rozmarin. Pentru a demonstra că 
au urmat întocmai instrucțiunile, părinții au trebuit să se 
conecteze pe internet la o adresă fantomă și să ia cina sub 
ochiul neiertător al unei camere video. Suplimentar, după 
ce carnea a fost ingurgitată toată, tatăl a trebuit să dea un- 
ghiile la o parte și să ronțăie conştiincios pielea crocantă 
a degetelor. Temându-se de incompetența poliției, părinții 
au acceptat. Ce altceva ar fi putut să facă? Deși mutilat, co- 
pilul lor încă trăia. Dând ascultare scenariului de coșmar 
care le fusese înmânat, exista o șansă să-i salveze viaţa. 
După o săptămână în care au primit zilnic vești despre 
starea de sănătate a lui Serghei, scena s-a repetat. O nouă 
cutie, de data aceasta conținând piciorul drept al tânăru- 
lui, le-a parvenit, împreună cu rețeta zilei: Boeuf Stroga- 
noff, cu ciuperci și smântână. Pentru variație, mama a 
trebuit să roadă până la os călcâiul și rotula. 
Apoi, după ce masa a luat sfârșit, a venit și ultima cerere: 
— Dimitri, dacă vei face exact ce îți voi spune, Serghei 
va fi admis pe viaţă într-un sanatoriu unde va putea bene- 
ficia de îngrijiri adecvate: proteze de cea mai bună cali- 
tate, exerciţii fizice personalizate și, important, zic eu, 
femei înțelegătoare cu genul lui de handicap. Tu, pentru 
că ai fost un băiat bun, vei primi două milioane de euro 
și un pașaport cu care vei putea părăsi fără probleme țara. 
— De ce să fug, nenorocitule? bâiguise, cu ochii rătăciți, 
Dimitri. N-am făcut nimic care — 

— Nu încă, dar acest lucru — dacă vrei ca Serghei să tră- 
iască — este pe cale să se schimbe. Vreau să iei ce ţi-e mai 
la îndemână - un fierăstrău cu dinții mari ar fi ideal — și 
să-i tai soţiei tale ambele mâini. Ai treizeci de secunde la 
dispoziţie să te hotărăşti. 

— Eşti nebun, dacă îţi închipui că am să-mi mutilez 
soţia! strigase perplex Dimitri. 

— De unde știm că putem avea încredere în tine? inter- 
venise femeia. De unde știm că îţi vei ține cuvântul dacă 
facem așa cum spui? 

— Simplu. Îl vreau pe Dimitri în viață, retrăind delicioa- 
sele mese cu Serghei — pardon, din Serghei! — iar singura 
modalitate de a-mi atinge scopul este să-i dau un motiv 
să trăiască. Nu cred că va fi greu. Cu banii pe care îi va 
primi, va încerca să-mi dea de urmă. ÎI aştept să vină. Nu- 
mele meu este, mă rog, a fost, Boris Yanușkin. 

— De ce ne faci asta? rostise Dimitri cu lacrimi în ochi. 
Cu ce ţi-am greșit? 

— Când ai dat ordinul de intervenţie în dimineața aceea 
blestemată, mi-ai condamnat soția la moarte. Nu te plânge! 
Deși cruntă, răzbunarea mea nu îţi ia chiar totul, îți mai 
lasă ceva pentru care să trăiești. Dă-i fiului tău câțiva ani 
și își va reveni, însă nu același lucru îl poți spune despre 
soția mea. Ea este și va rămâne moartă indiferent ce aș 
face. | 

— Fă-o! spusese femeia, scoțând dintr-un sertar un 
cuțit electric de pâine. 

— Cum poți să-mi ceri așa ceva?! izbucnise Dimitri în 
lacrimi. 

— Pentru că are dreptate. Presupunând că ni-l dă îna- 
poi pe Serghei, cum o să avem grijă de el în starea în care 
se află? Cu ce bani? 

Femeia mângâiase rotula abandonată în farfurie, tre- 
cându-și degetele peste urmele lăsate de dinți. 

— Cât timp va trece până când ne vom pune amândoi 
cap zilelor? spusese ea în șoaptă. O săptămână? O lună? 
Monstrul își va ţine cuvântul. Simt adevărul în vocea lui. 
Vrea să te știe suferind și ar face orice ca să-și vadă răzbu- 
narea împlinită. 

N-a fost ușor, dar în final logica și rugăminţile soţiei 
avură câștig, de cauză. Era singura soluție prin care își pu- 
teau salva, atât cât mai putea fi salvat, fiul. Lui Boris îi mai 
rămăsese doar să se asigure de obedienţa lui Dimitri: 

— Fă altfel decât ţi-am spus, de exemplu, taie-i gâtul și 
nu mâinile, iar înțelegerea noastră cade. Respectă instruc- 
țiunile primite, iar eu, la rândul meu, îmi voi respecta cu- 
vântul dat. 

— lartă-mă, liubovi, șoptise Dimitri, pregătindu-se să 
facă prima incizie. Îți promit că n-am să am liniște, n-o să 
dorm, n-o să mănânc, până când n-am să-l găsesc pe nemer- 
nic, până n-am să-l fac să plătească! 

— Taie sub cot, îl întrerupse brutal femeia. Oasele sunt 
mai subțiri acolo. 

— Bine, dar nu o să doară mai rău așa? rostise Dimitri 
cu un aer tâmp. Sunt două oase totuși... 

— Nu știu, o să îţi zic după ce ai terminat cu prima, 
rânjise femeia, strecurându-și între dinți un şervet din 
pânză. 

Cu toată pregătirea lui militară, la jumătatea celei de a 
doua mâini, Dimitri a leșinat. 

— Să-ţi ţii cuvântul, să ai grijă de Serghei, a gemut fe- 
meia, apoi a căzut inconștientă pe podea, unde s-a mai 
zbătut de câteva ori, rămânând nemișcată. 

În aceeași seară, Dimitri devenea mai bogat în Bitcoins 
cu echivalentul a două milioane de euro, iar Serghei era 
admis într-un sanatoriu renumit pentru discreţia lui. Ce 
mai rămăsese din familia Smirnov încetase să-l mai inte- 
reseze. Sângele fusese plătit cu sânge. 

Boris își consultă ceasul, apoi părăsi la pas bunkerul. 
Dacă totul se desfășura conform planului, lumea avea să 
se sfârșească în mai puţin de douăsprezece ore. Inten- 
ționa să-şi petreacă o parte din acel timp în compania Olgăi 
și a nepoatei ei. 

— Unchiule Boris, acum fă o budincă! strigă Aliona. Una 
mare-mare!! 

Olga înghiți anevoie, alergând cu furculița prin farfu- 
rie o bucată de somon afumat, felul ei de mâncare favorit. 
De cealaltă parte a mesei, Boris și Aliona mâncau cot la cot 
din același tort imens de ciocolată, împăturind de zor la 
figurine de origami. Oftă și căută cu privirea în jur. Ca ni- 
ciodată, pereții încăperii o strângeau, o înghionteau, îi stri- 
gau să plece de acolo. 

— Gărgăriţă, poate ar fi cazul să te oprești cu tortul ăla. 
Să nu ţi se facă rău, rosti ea cu jumătate de gură. Copila era 
în extaz. Dinaintea ei stăteau aliniate un cocor, câțiva flu- 
turi colorați și două bărcuţe. Separat, un urs maro și o 


345 


Hiperspaţiul minții Dan Rădoiu 


fetiță pe jumătate cât el păreau că au ieșit la plimbare 
ținându-se de mână. 

— Dar, Tuş, e așa de bun... se smiorcăi fetița, apoi văzu 
buzele presate ale mătușii ei, expresia de oţel din privire, şi 
se răzgândi. Mulţumesc pentru masă, unchiule Boris, ciripi 
și se ridică de pe scaun. Făcu doi pași, apoi se întoarse. Luă 
ursul și fata, îl îmbrățișă cu brațul rămas liber pe Boris, apoi 
fugi pe canapea, unde își puse căștile şi își porni tableta. 

— Eşti un bărbat plin de surprize, râse Olga făcându-se 
că nu ia în seamă privirea grea cu care Boris continua s-o 
fixeze pe Aliona. Ne știm de cât — cincisprezece ani? — și 
în tot acest timp aș fi putut să jur că singurul mod în care 
îți plac copiii e la cuptor, cu rozmarin! 

— Ce mai știi de mama ei? mormăi Boris, arătând către 
Aliona. 

Olga puse furculița jos. Îi trecuse orice urmă de foame. 

— Am dus-o la același centru de dezintoxicare ca data 
trecută. Iniţial n-au vrut s-o primească; a trebuit să insist. 
Cu un ochi nu mai vede aproape deloc, iar mâinile îi tre- 
mură ca la bolnavii de Parkinson. Doctorii spun că a făcut 
cel puţin un atac cerebral de la heroină. Îi mai dau cel mult 
un an, poate nici atât, dacă mai continuă să consume. 

Un ocean de părere de rău înota în ochii lui Boris. 

— Un copil excepțional, spuse el încet. Păcat de ea și de 
copilăria ei. Ciudat cum universul dă astfel de copii unor 
astfel de părinți. 

Paharul de vin pe care îl băuse, melancolia lui Boris, 
urcară pe buzele Olgăi o întrebare pe care nu se crezuse 
niciodată suficient de curajoasă pentru a o pune: 


346 


Hiperspaţiul minții Dan Rădoiu 


— Îţi doreşti cumva şi tu unul? Ştii, nu sunt atât de bă- 
trână încât să nu mai pot avea copii. N-avea grijă, n-ar im- 
plica nicio obligație din partea ta, financiară, morală ori 
de altă natură. Bani ar fi suficienţi, slavă Domnului! Cu 
ajutorul tău am strâns o mică avere, îndeajuns cât să cresc 
zece copii, nu unul. Gândeşte-te, nu spune nu din prima, 
te rog! Nici măcar în actul de naștere n-ar trebui să apari. 
Aş declara „tată necunoscut” și cu asta basta! 

În sinea lui, Boris se trezi lângă maneta unui macaz de 
cale ferată. Din locul unde stătea el, porneau două rânduri 
de șine. Cel din stânga ducea către o lume sufocată de ex- 
plozii ce se înălțau până la cer. În dreapta, el, Olga, Aliona 
și doi gemeni, un băieţel și o fetiță, alergau prin curte un 
câine ciobănesc, stropindu-l cu furtunul. Aerul era pur, 
absent de zgomotul alarmelor aeriene și al bombelor pră- 
bușindu-se șuierând din cer. 

— Știi..., începu el, dar fluieratul strident al unei loco- 
motive îl reduse la tăcere. Pufăind pe coș, se apropia un 
tren. La ferestre, femei și bărbați, înţelepţi şi nebuni, îl pri- 
veau cu figuri imobile, așteptând decizia lui: stânga sau 
dreapta? 

Își privi mâinile. Le găsi aparţinând unui om încă tânăr, 
a cărui avere număra cu sutele de milioane. Bănci, corpo- 
rații, firme de media, uneori guverne, îl făcuseră de-a lun- 
gul anilor un om bogat, cumpărându-i pe bani grei servi- 
ciile de hacker ori plătind pentru a fi lăsate în pace. 

Își atinse chipul. Propria lui mamă — presupunând că ar 
mai fi trăit — nu l-ar fi cunoscut dacă ar fi trecut pe stradă 
pe lângă el. Chirurgul estetician făcuse minuni. În ochii 

oricărei poliții ori serviciu secret din lume era o persoană 
cu un trecut nepătat. Boris Yakușkin dispăruse fără să lase 
măcar un set de amprente în urma lui. Alături de Olga — 
care semăna ca două picături de apă cu Raisa — și Aliona, 
copilul pe care nu-l avusese niciodată împreună cu soția 
lui, ar fi putut să-și refacă viaţa, s-o ia de la început. 

Trenul se apropia în viteză. Doar câteva învârtituri de 
roată îl mai despărțeau de răspântie. Boris apucă maneta 
și începu să tragă spre sine, către dreapta, către viață. 

Atunci îl văzu. La fereastra vagonului restaurant, îm- 
brăcat în frac, papion și joben, fumând în batjocură un tra- 
buc gros, stătea Volkov. Pe genunchii lui se fâţâia o femeie 
blondă arborând frivolă o pălărie cu voaletă. După înăl- 
time, ar fi putut fi Raisa. 

Scrâșni din dinți. De unde atâta refacere? Viaţa nu-i o 
linie trasă cu creionul, s-o poţi șterge cu guma. Odată ce 
a luat-o strâmb, mai poți doar s-o continui ori s-o oprești. 

Își încordă braţele, împingând înainte maneta macazu- 
lui. Departe de el, spre stânga, spre moarte și distrugere. 

— ... la o adică, de ce nu? 

Olga se aplecă înainte, convinsă că o înșală auzul: 

— Poftim? 

— Ziceam că ai dreptate. Așa cum văd eu situația, mai 
devreme sau mai târziu o vei înfia pe Aliona. Mă gândesc 
că nu i-ar strica un frate sau o soră. 

Olga își dădu seama că plânge abia când scoase primele 
cuvinte. 

— Tu vorbeşti serios? Nu mă amăgești? reuși ea să stre- 
coare printre suspine. 

Boris îi luă mâna și-i zâmbi: 

— M-ai văzut vreodată, de când ne cunoaștem, să glu- 
mesc cu lucrurile serioase? 

— Nn-nu... 

— Şi atunci? 

Olga îi sărută degetele, apoi își lipi obrazul de mâna lui. 

— Și că tot veni vorba, îi făcu Boris cu ochiul, ce ai zice 
să mergem sus pentru o mică sesiune de antrenament? Așa, 
să ne facem mâna pentru ce ne așteaptă. 

— Mâna?! Se vede că nu prea ai experienţă în domeniul 
menționat! izbucni Olga într-un soi de râs-plâns, ștergân- 
du-și ochii cu un șervet aflat pe masă. 

Boris se ridică de la masă, întinzându-i ceremonios mâna 
Olgăi: 

— Stimată domnişoară, dacă mă veți însoți în dormitor, 
promit să-mi dau toată silința. Așa cum ați spus, n-am eu 
cine ştie ce experienţă, dar sunt matematician de profesie 
și calculatorist prin vocaţie: rețin repede și mă grăbesc să 
pun în aplicare cele învăţate. 

Scufundată într-un colț de canapea ca într-o scoică, 
Aliona chicotea de zor, distrându-se pe seama trăsnăilor 
puse la cale de Maşa, prietena nedespărțită a ursului cu 
blana maro. 

Întinsă pe o parte, Olga abia îndrăznea să respire de 
teamă să nu spulbere magia ce părea că umple dormito- 
rul de la etaj. Pentru prima dată de când îl cunoștea, Boris 
nu făcuse sex cu ea, ci o iubise așa cum un bărbat îndră- 
gostit își adoră femeia iubită. Pe sub plapumă, îl simţi 

cum o ia în brațe, o sărută pe un umăr, pregătindu-se să 
se dea jos din pat. 

— Mai stai puţin, murmură ea leneșă. Aliona are sufi- 
ciente filme pe tabletă cât să-i ajungă până diseară. Unde 
te grăbești? 

Degetele lui Boris îi mângâiau pielea. Olga se cambră 
calină, expunându-și linia gâtului. 

— Mi-e teamă că n-am înțeles partea aplicativă pe care 
mi-ai arătat-o mai devreme, murmură ea. Crezi că ai putea 
să îmi mai explici o dată? 

În liniştea încăperii se auzea doar respirația grea a lui 
Boris. Insistente, degetele lui atingeau gâtul, apăsând, 
căutând. Prin dulceaţa stării de bine ce o învelea, în min- 
tea Olgăi pătrunse o amintire îndepărtată. În urmă cu 
câțiva ani, o răceală mai serioasă o trimisese la doctor pen- 
tru analize. Groaza o năpădi, înșurubându-i un urlet în 
capul pieptului. Mângâ:ierile lui Boris se asemănau - nu, 
erau identice! — cu gesturile asistentei ce-i prelevase sânge. 
La fel îi căutase și ea vena din braţ! 

Înțepătura care urmă o simți de parcă un cui înroşit i-ar 
fi găurit pielea. 

— Încearcă să nu te opui, auzi lângă ureche vocea lui 
Boris. Substanţa pe care ţi-am injectat-o este extract de 
curara. Paralizează victima, dar n-o ucide. Inițial m-am 
gândit să folosesc Carfentanil — un anesteziant veterinar 
— apoi mi-am dat seama că a fost unul dintre componen- 
tele gazului care a ucis-o pe soția mea, și am renunțat. Iro- 
nia ar fi fost prea mare. 

Olga încercă să-şi miște picioarele, să arunce plapuma 
de pe ea și să fugă, dar în afară de o zbatere a pleoapelor 
nu se întâmplă nimic. 

— Ce ţi-e și cu obișnuinţa asta... spuse Boris, punând 
seringa alături; pe chip îi flutura un zâmbet incert. Pentru 
o clipă m-am gândit să scot cu un clește partea metalică 
a acului — plasticul la plastic, metalul la metal — apoi am 
realizat că mâine pe vremea asta lumea va mai exista doar 
sub forma unei grămezi imense de moloz; colectarea dife- 
renţiată a deșeurilor fiind ultima grijă a celor rămași în 
viață. Vor fi prea ocupați să moară pe străzi și în adăpos- 
turi improvizate, orbi, arși, lepădându-și strat după strat 
pielea. Când bombele vor înceta să mai cadă, am să îmi 
iau costumul de protecție și voi părăsi adăpostul. Ca un 
Iuda purtând roba și sandalele învățătorului său, voi bate 
munţii de ruine, îmbărbătându-i pe supraviețuitori cu 
vorbe mincinoase, pansându-le rănile cu cârpe infectate 
luate de pe cadavrele în putrefacție. Așezat la căpătâiul 
lor precum îngerul neîndurător al morţii, le voi sorbi du- 
rerea, delectându-mi buzele arse de răzbunare cu necta- 
rul suferinţei lor. 

Boris aprinse o veioză aflată pe partea lui de pat. Umă- 
rul dezgolit al Olgăi se dezvălui catifelat în lumina filtrată 
prin abajurul din mătase. 

— Îmi pare rău că trebuie să se termine așa, liubovi. 
Dacă aş fi apucat să-l ucid pe Volkov, nemernicul care a 
furat inima soției mele, amăgind-o cu cine ştie ce promi- 
siuni deșarte, poate aș fi primit propunerea ta. Luam un 
geamantan, două rânduri de schimburi, și ne pierdeam 

urma în lume, eu, tu și Aliona. Dar mi-a fost peste putință! 
Gândul că nenorocitul o să moară de bătrânețe în vreo 
celulă a serviciilor secrete — și nu de mâna mea! — mă înne- 
bunește, mă face să vreau să mă dau cu capul de pereţi! 
Pentru că eu, soțul de drept al femeii pe care a îmbrobo- 
dit-o, doar eu trebuie să-i fiu gâde și nimeni altcineva! 
Şapte miliarde de așa-ziși nevinovaţi — ar fi putut să fie 
șaptezeci ori șapte sute de miliarde, tot n-ar fi contat!! — 
mi se pare un preț acceptabil pentru a se face dreptate. 

Din noptieră, Boris scoase o seringă plină cu un lichid 
incolor. 

— N-are de ce să-ți fie frică, spuse el, acoperindu-i Olgăi 
umărul de sărutări. Este tiopentotal de sodiu. Americanii 
îl folosesc cu succes în administrarea injecției letale. O în- 
țepătură ca de țânţar și gata, ai scăpat — o adevărată bine- 
cuvântare, crede-mă, pe lângă ce-i așteaptă pe ceilalți! 

Prizonieră în interiorul propriului trup, Olga își adună 
toată voința într-un singur punct. 

— Aliona, reuși ea să articuleze. Fie-ţi milă de ea! 

Boris clătină îndurerat din cap: 

— Normal că îmi este! Tu de ce crezi că te-am chemat 
azi împreună cu ea? Delicat, prinse cu degetele pielea gâ- 
tului Olgăi, evidențiind o venă ce pulsa înnebunită. În- 
chide ochii și gândește-te la linia unde cerul se unește cu 
pământul. În câteva clipe o să fii acolo, rosti el în șoaptă, 
complice, apoi înfipse acul. 

Ghemuită cu ochii la ecran, Aliona își dădu seama că 
nu mai este singură în cameră abia când batista îmbibată 
în eter îi acoperi nasul și gura. Luată prin surprindere, 

dădu drumul tabletei și încercă să înlăture mâinile puter- 
nice ce-i presau capul ca într-o menghină. Ecranul se sparse 
în cădere, scălâmbăind chipul ursului, protectorul bene- 
volent, mereu la post, al fetiţei neastâmpărate. 

— Inspiră adânc, îi șopti la ureche Boris, lipind-o de 
pieptul lui. Cât poţi tu de adânc! Lasă cocorii de hârtie să 
te poarte pe aripile lor dincolo de arcul curcubeului. 

În timp ce dădea orbește ascultare sfatului, copila se 
trezi că se gândește dacă nu cumva ar trebui să se ducă la 
ușă, să-și pună cizmulițele și s-o aștepte pe Tuş Olga; un- 
chiul Boris nu părea chiar cel mai drăguţ tip din lume. 
Împinși de aburii de eter, câlți sălcii de fum îi încleiau 
mintea, transformându-i gândurile într-o pastă ce aducea 
cu un curcubeu strâmb. Curând, trupul i se înmuie, renun- 
țând să mai lupte. Cu infinite precautii, Boris îi dădu la o 
parte părul de la ceafă și înfipse ușor acul seringii. Aliona 
tresări o dată, apoi rămase nemișcată. Pe picior i se scurgea 
un fir de urină, pătând rochița cu margarete și albinuțe. 

Când fu sigur că nu mai respiră, Boris puse trupul fetiţei 
înapoi pe canapea, opri tableta și cobori în adăpostul sub- 
teran. 

— cBer!!” spuse el tare, deschizând ușa. 

Lumina din tavan se aprinse la jumătate din intensita- 
tea normală, apoi începu să pâlpâie de parcă ar fi fost stri- 
cată. Boris își drese glasul și repetă: 

— CBeT! 

Intensitatea luminii spori, dar continuă să funcționeze 
cu intermitențe. Boris simți cum se golește de sânge. Sis- 


19 Lumină! 

temul de recunoaștere vocală eșuase de două ori să-l iden- 
tifice; probabil că eterul pe care îl folosise pentru a o adormi 
pe Aliona îi afectase timbrul vocii. Ascuns într-unul din- 
tre pereți, un ceas electronic măsura descrescător timpul. 
Avea la dispoziţie treizeci de secunde pentru a introduce 
parola de rezervă, în caz contrar, un set de încărcături ex- 
plozive aveau să distrugă casa cu bunker cu tot. 

Înhăţă telecomanda monitorului aflat pe biroul său, 
apăsă prelung pe meniu, apoi formă grăbit pe butoanele 
canalelor TV: 50-48-48-50, codificarea în format ASCII” a 
numărului 2002, anul în care jurase răzbunare lumii în- 
tregi. Lumina se menținu aprinsă preţ de o secundă, apoi 
clipi din nou. Dintr-un motiv necunoscut, parola de sigu- 
ranță nu funcționase nici ea. 

Camera, pereţii, fotografiile celor pedepsiţi, începură 
să se învârtă în jurul lui. Nu acum! Nu acum, când sunt atât 
de aproape! şopti Boris, în pragul leșinului. Cu un efort su- 
praomenesc de voinţă, își impuse mâinilor să nu mai tre- 
mure. Trase de capacul aflat pe spatele telecomenzii, dez- 
văluind compartimentul bateriilor. 

Și iată de ce nu mergea! gâfâi Boris. Capătul unei baterii 
era acoperit de o depunere verzuie de oxid. O scoase cu un- 
ghia afară, o frecă de perete, apoi o introduse înapoi în loca- 
șul ei. Oare cât mai am? Trei secunde? Două? Degetele îi aler- 
gau înnebunite, formând codul binecunoscut. 


20 American Standard Code for Information Interchange. ASCII reprezintă 
un sistem de codificare a caracterelor, bazat pe alfabetul englez. Codurile 
ASCII reprezintă caractere text pentru computere, echipamente de comuni- 
cație și echipamente care lucrează cu text. (cf. Wikipedia) 

Monitorul porni, afișând timpul rămas în momentul 
introducerii parolei: 00:00:13. 

Boris se lăsă să cadă în scaun, privind consternat cifrele. 
Mai puţin de un sfert de secundă îl despărțise de eșec! De- 
șurubă cu dinții capacul unei sticle de vodcă şi luă o înghi- 
țitură prelungă. Parcă universul însuși încerca să-l opreas- 
că să-și pună planul în aplicare. Mai întâi propunerea Olgăi, 
apoi eșecul sistemului de identificare. 

Porni laptopul și introduse prudent parola, pregătit de 
orice surpriză, însă procesul decurse fără probleme. 

Din meniu, deschise o fereastră de comandă și se co- 
nectă la o adresă care nu apărea în nicio listă oficială. Nici 
nu ar fi avut cum. În spatele IP2-ului obscur se găsea fri- 
giderul unei baze militare lăsate în paragină, dar care pe 
vremuri adăpostise o parte din rachetele intercontinen- 
tale sovietice. Surâse. Internet of Things — conectarea apa- 
ratelor casnice la internet — reprezenta cadoul nesperat 
făcut hackerilor de pretutindeni. Reţele considerate altă- 
dată inexpugnabile erau penetrate în joacă acum, deoa- 
rece administratorul spațiului de birouri conectase de capul 
lui la internet sistemul de aer condiționat ori pe cel care 
asigura umiditatea ghivecelor cu plante ornamentale. Ca 
și în cazul imprimantei mareșalului Agapov, fusese sufi- 
cient să intre în sistemul furnizorului de echipamente — 


21 IP (Internet Protocol) protocol care asigură un serviciu de transmitere 
a datelor, fără conexiune permanentă. Acesta identifică fiecare interfață lo- 
gică a echipamentelor conectate printr-un număr numit „adresă IP”. Versi- 
unea de standard folosită în majoritatea cazurilor este IPv4. În IPv4, stan- 
dardul curent pentru comunicarea în Internet, adresa IP este reprezentată 
pe 32 de biți (de ex. 192.168.0.1) — cf. Wikipedia. 

o bagatelă, pe lângă penetrarea unei rețele informatice 
militare — și să schimbe codul articolului ce urma să fie li- 
vrat. De restul se ocupase chiar echipa de montaj. Boris își 
închipuise deseori cum decurseseră lucrurile: 

— Să trăieşti, colonele! Unde găsim și noi o priză de in- 
ternet pentru frigiderul nou de vi l-am adus? O să aibă ne- 
voie să-și actualizeze firmware-ul la prima pornire, altfel 
n-o să meargă ori o să meargă prost, spuse șeful echipei de 
montaj. | 

— Ăăă, nu ştiu, va trebui să vorbiţi cu băiatul care se 
ocupă de calculatoare. 

— E aici? Poţi să-l chemi? 

Soldatul plictisit îi fixă indiferent pe bărbaţii în salo- 
pete murdare de vaselină: 

— Vine doar o dată pe lună — asta atunci când catadic- 
sește să-și mute curul ăla schilod până aici! 
de Wi-Fi, aia pe care o folosiţi ca să vă conectaţi cu tele- 
foanele la internet, nu se lasă șeful echipei de montatori. 
Dacă nu reușea să-l convingă pe imbecilul cu pușcă să-l 
ajute, trebuia să mai bată o dată drumul plin de hârtoape 
care ducea la gaura aia uitată de lume. Producătorul asi- 
gura garanţie doar pentru aparatele cu software-ul actua- 
lizat la zi. Pe restul le plăteau din buzunarele lor proștii 
ca el. 

Soldatul îl studie dintr-o parte pe muncitorul bărbos. 
N-ar fi trebuit să-i fie cunoscută respectiva parolă, dar ce 
secret e ăla pe care-l cunoaște toată lumea? El o aflase de 
la una dintre fetele de la bucătărie, în timp ce o înghesuia 

în magazia cu cartofi. Se îndreptă de șale şi trase cu ochiul 
la ceas. Abia aştepta să scape de maimuţele cu frigiderul, 
să se poată întoarce în cutia lui. Măcar acolo o să poată sta 
jos. 

— la ceva şi scrie, rosti el plictisit. 

Şeful muncitorilor scoase grăbit un carnețel unsuros, 
un capăt de creion, și își notă parola. În mai puţin de un mi- 
nut, frigiderul, odată cu actualizarea software-ului intern, 
își înștiința patronul de îndeplinirea cu succes a misiunii. 

Boris mai luă o înghițitură de vodcă și își trecu palma 
pe deasupra tastaturii laptopului. Era momentul să treacă 
la fapte. Deschise o fereastră și se conectă la termostatul 
instalaţiei de aer condiționat a unei case de oaspeţi din 
Filipine. Acesta, la rândul lui, iniţie un dialog; cu o cameră 
video ce supraveghea o parcare subterană din Hong Kong. 
Urmară un DVD din Franţa, o mașină de făcut cappucino 
din Italia, apoi sistemul de deschidere a ușilor de la gara- 
jul unei case particulare din Germania. Orice încercare de 
a identifica locul de pornire al mesajelor s-ar fi lovit de 
un hățiș de netrecut de reglementări legale, jurisdicție te- 
ritorială, și nu în ultimul rând, de fus orar. 

Își șterse palmele de pantaloni. Primul pas fusese înde- 
plinit cu succes. Deţinea un canal de comunicație impene- 
trabil oricărui serviciu secret din lume. 

Deschise o fereastră de Brave — un browser similar lui 
Chrome ori Safari, dar ale cărui surse erau disponibile 
oricui dorea să se asigure că nu conţinea niciun sistem de 
urmărire — și se conectă la contul de ProtonMail. Situat 
în Elveţia, într-un bunker săpat la un kilometru sub pă- 


357 


Hiperspațiul minţii Dan Rădoiu 


mânt și capabil să susțină o lovitură nucleară directă, Pro- 
tonMail era considerat cel mai sigur serviciu de poştă elec- 
tronică din lume. 
Tot ce mai avea de făcut era să trimită două mesaje. 
Primul era destinat unui general american căruia îi fur- 
nizase în mod constant informaţiile pe care reușise să le 
smulgă celorlalte servicii secrete ori corporațiilor potriv- 
nice intereselor generalului. Pentru Mark J. Payne, mesa- 
jele lui Boris aveau caracterul unor cadouri picate din cer. 
Îl ajutaseră nu doar să avanseze în carieră, ci îl făcuseră 
invulnerabil la schimbările echipei prezidenţiale. Nu conta 
cine ocupa scaunul din Biroul Oval, acea persoană avea în- 
totdeauna nevoie de informațiile surprinzătoare — și întot- 
deauna exacte! — pe care le aducea indispensabilul general. 
Vă scriu de pe o conexiune nesigură! Mă cer lui Dum- 
nezeu ca mesajul acesta să ajungă la Dumneavoastră! Dom- 
nule General,niciodată lumea n-a fost atât de aproape de 
distrugere!! Dacă se va face după voia informaţiilor pe care 
tocmai le-am aflat,azi sau mâine Președintele Dumneavoas- 
tră va fi ucis prin detonarea unei bombe nucleare la Casa 
Albă. Vor muri nevinovați cu milioanele,și de o parte, și de 
alta! Din păcate, nu am să vă dau și alte detalii. Nu pierdeţi 
vremea, acționați! Dumnezeu să vă aibă în pază, pe Dum- 
neavoastră și pe poporul Dumneavoastră! 
Magnolia Albă 
Boris își atinse bărbia și zâmbi. Texul în sine era o capo- 
doperă de manipulare. Pentru analiștii americani urma o 
zi complicată. În mod intenționat inclusese câteva greșeli 
de editare care să inducă suspiciunea că autorul ar fi o fe- 
meie — conform statisticilor, femeile uită mai des decât 

bărbații să pună pauză după virgulă — cât și formulări și 
stereotipuri care sugerau că autorul nu ar fi vorbitor nativ 
de limbă engleză. Cât despre pseudonimul ales, el venea 
să complice și mai mult lucrurile. În simbolismul floral, 
magnolia reprezintă puritate, demnitate, dar și floarea na- 
țională a Coreii de Nord. 

Boris apăsă pe Send, urmărind mesajul cum pleacă. Za- 
rurile fuseseră aruncate! Privirea îi căzu pe schema gene- 
rală a avionului fără pilot pe care o găsise printre materia- 
lele mareșalului Agapov. Când o văzuse, înțelesese că în 
sfârșit avea piesa care îi lipsea pentru a-i putea pedepsi 
pe cei care se făcuseră vinovaţi de moartea Raisei. În anul 
care a urmat, prin intermediul breşei de securitate de la 
fosta bază nucleară sovietică, a trimis un număr de mesaje 
către un IP neoperaţional al ambasadei Federaţiei Ruse 
la Washington. Americanii le-au interceptat, dar, fiind 
criptate, nu au putut face altceva cu ele decât să le stocheze 
în arhiva lor de date. Era practica obișnuită în astfel de si- 
tuații. 

Boris inspiră adânc, impunându-și să ignore starea de 
surescitare care dădea să-l cuprindă. Efectele mesajului pe 
care tocmai îl trimisese aveau să se simtă abia peste o oră, 
suficient pentru a implementa etapa următoare. Prin in- 
termediul conexiunii cu baza militară, apelă aceeași adresă 
inexistentă de pe serverul ambasadei ruse la Washington, 
apoi introduse textul celui de al doilea mesaj: 

Pregătirile logistice s-au încheiat. Consiliul Luptei 
Continue a aprobat, în sfârșit, planul nostru. Atacul va avea 
loc în cursul zilei de azi. Ţintele vizate vor fi Casa Albă și ba- 
zele de lansare ale rachetelor. Avioanele noastre de vână- 

toare, bombardierele strategice și bateriile anti-rachetă au 

fost deja echipate cu proiectile nucleare curate. Nu avem 

de ce să ne fie teamă. O singură încărcătură detonată la zece 
kilometri de un dispozitiv inamic — rachetă, avion sau tanc 

-va duce la scoaterea lui din luptă datorită impulsului elec- 

tromagnetic generat. Aliaţii NATO vor accepta noua ordine 

mondială ori vor pieri sub bombele noastre. 
Dumnezeu e mare! 

După ce termină, în loc să-l cripteze ca și pe celelalte, in- 
seră la începutul mesajului o linie suplimentară: „Certifi- 
cat de securitate invalid”, și îl trimise în forma respectivă. 
Repetă apoi procesul, dar pe al doilea mesaj nu mai „uită” 
să-l cripteze. Având în vedere că diferența de timp între 
cele două mesaje avea să fie de câteva sutimi de secundă, 
angajații NSA nu vor avea altă opțiune decât să ajungă la 
concluzia că avusese loc o eroare pe server. Era coșmarul 
tuturor criptografilor din lume, genul de greșeală care 
pierde războaie. Ori cel puţin așa o să pară la prima vedere. 
Având textul în ambele variante, atât criptat cât și în clar, 
americanii vor putea deduce lesne cifrul utilizat, ceea ce 
le va permite să decripteze și mesajele anterioare. lar când 
o vor face, vor afla că Federaţia Rusă deținea cea mai cum- 
plită armă cu putinţă: o bombă cu hidrogen curată, ieftină, 
capabilă de a fi produsă în serie, și care nu lăsa în urma ei 
niciun fel de reziduu radioactiv! 

Vor fi neîncrezători, se vor contrazice între ei, dar nu 
vor putea să elimine posibilitatea. Povestea mergea zeci 
de ani în urmă, când doi cercetători, Martin Fleischmann 
și Stanley Pons, zguduiseră lumea științifică declarând că 
au descoperit o sursă inepuizabilă de energie curată: fu- 

ziunea nucleară la rece. Deși discreditată ulterior, ideea con- 
tinua să atragă ciclic fonduri importante, în speranța că 
într-o zi combustibilii fosili și centralele nucleare vor putea 
fi înlocuite cu niște aparate mari cât o cutie de pantofi, 
care vor funcționa cu apă de mare și o pereche de baterii 
obișnuite. 

Nici unul dintre planurile pe care americanii urmau să 
le găsească în corespondenţa dintre baza militară și am- 
basadă nu aveau vreo șansă să treacă testul unei analize 
științifice, dar îi cumpărau lui Boris exact ceea ce avea ne- 
voie: câteva ore de confuzie. Dar dacă, totuși, aşa ceva este 
posibil? Dacă au fost mai vicleni, mai paranoici ca noi? îşi vor 
spune ei. 

Privirea îi fugi din nou către planurile avionului fără 
pilot. Când ultima piesă va cădea la locul ei, nimeni nu va 
mai avea timp să despice firul în patru. Împinși de la spate 
de groaza de-a nu dispărea de unii singuri în bezna nefiin- 
tei, cu toții se vor grăbi să pună în practică faimoasa și mult 
temuta „distrugere reciprocă asigurată”, momentul fati- 
dic în care ruşii, americanii, apoi toți ceilalți, vor apăsa pe 
butonul roșu, inundând planeta sub o avalanșă de explozii 
nucleare. 

Boris își urcă picioarele pe masă și închise ochii. Din 
acel moment mai avea câteva ore de așteptat. 

Dorina puse capul pe umărul lui Nicu și închise ochii. 
Chipul îi era pământiu, cu cearcăne vinete sub ochi. 

— Boss, noi cred că o să mergem să tragem o țâră cu 
porcu’. Anuţo, faci tu vorbele cu nea Igor? Spune-i că o 
să ne revanșăm data viitoare, zise Țuțu, înconjurându-i 
Dorinei umerii cu braţul. 

— Da, cred că ar fi o idee bună, spuse Tamara. 

Starea de surescitare începea să-i treacă, iar oboseala 
să-și spună cuvântul. 

Anastasia se ridică: 

— ÎI sun chiar acum. Pot să folosesc telefonul tău? 

— Desigur. Găsești unul pe birou. 

Anastasia trecu în camera alăturată și închise ușa. 

Ştefan goli dintr-o înghiţitură cafeaua. Spre deosebire 
de ceilalți, somnul îl ocolea. Văzuse lucruri pe care niciun 
alt muritor nu le văzuse vreodată. Gândul îi fugi la că- 
prioara din piatră, iar o nevoie copleșitoare de a ști îl cu- 
prinse. Cine crease acel loc? 

— Gata, am rezolvat cu Igor, spuse Anastasia reîntor- 
cându-se la locul ei. Nu prea i-a căzut bine vestea, dar i-a 
trecut când i-am spus că ne-am petrecut noaptea la căpă- 
tâiul lui Mișu. A zis că o să treacă și el mai încolo pe aici. 

Tamara îi mulțumi cu o înclinare a capului. 

— Să-ţi dea Dumnezeu sănătate, Anuţo! spuse Nicu, 
ajutând-o pe Dorina să se ridice. Hai să ne auzim mai pe 
seară. Luăm o chiftea de la bufet și dăm o tură prin Hrubă. 
Poate reuşim să-i dăm de urmă izmenitului ăla de-i vrea 
nea Igor glanda. 

Ştefan se ridică și el: 

— Eu cred că o să mă duc chiar acum acolo. Simt nevoia 
să-mi pun gândurile în ordine. 

— Dacă mă aștepți jumătate de oră, vin și eu. Vreau 
să-mi fac un duș și să mă schimb de haine. Mă simt trans- 
pirată ca un porc mistreț. 

Ştefan strânse din buze. Ca același porc mistreț se sim- 
tea și el: 

— Mă duc pe jos, îţi las ție mașina. Dacă apuc să ajung 
acasă, sigur o să mă lovească lenea. 

Tamara scoase dintr-un dulap două treninguri în am- 
balajele lor originale și i le dădu Anastasiei, împreună cu 
două prosoape: 

— Cabine de duș găsiți lângă spaţiul de relaxare. Tra- 
geţi două fotolii unul lângă altul — sau și mai bine, luaţi o 
pătură, apoi înghesuiți-vă într-unul singur — și ați rezol- 
vat-o și cu somnul. Cui îi trebuie confortul unui dormitor 
dacă se poate și altfel? surâse ea, făcându-le cu ochiul celor 
doi tineri. 

Anastasia o sărută pe obraz, îmbrățișând-o strâns: 

— Mulţumesc! spuse ea, apoi se îndreptă către ușă: Vii? 

Termometrul mașinii arăta minus nouăsprezece grade. 
Ştefan porni motorul și suflă în palme. 

— Ger tare! 

Anastasia se ghemui în scaunul înghețat: 

— Nu cred că mi-am dorit vreodată în viață un duș fier- 
binte mai mult decât în clipa asta, spuse ea printre tremu- 
rături. 

Ştefan demară încet, căutând din ochi petele de gheață 
de pe asfalt. 

— Mai rezistă puţin. Ajungem imediat. 

Anastasia strânse în brațe prosoapele pufoase, miro- 
sind a curat, și își lipi obrazul de ele. Bine, încă puțin mai pot 
să rezist, dar mai mult de atât să știi că nu promit, îi răspunse 
ea în gând. Pe buze îi flutura un zâmbet care nu avea nimic 
de-a face cu frigul de afară. 

Ștefan se opri dezorientat dinaintea unicei cabine de duș. 

— Intră tu prima, spuse el uitându-se în jur. O să te aş- 
tept în spaţiul de relaxare. Poate găsesc vreun film bun. 
Sper să n-adorm. 

— Nu pleca. Mi-e urât să rămân singură, spuse Anasta- 
sia, o tentă feminină, vulnerabilă, strecurându-i-se aproa- 
pe insesizabil în glas. 

— Femeile, spuse Ștefan, așezându-se direct pe podea. 
Nu poți să trăieşti fără ele, dar mai ales cu ele! mormăi el, 
sprijinindu-se cu spatele de perete. 

Hainele tinerei cădeau grăbite pe podea. Ștefan întoarse 
capul în direcție inversă. 

— Interesant. Nu pari un bărbat timid la prima vedere. 
Din contră, chiar! spuse Anastasia adăugând tacticoasă un 
ultim articol de îmbrăcăminte în vârful grămezii. Ștefan 
îl văzu și înghiţi în sec. 

— Nu-i vina mea. Am avut coșuri și pistrui când am fost 
mic. De acolo cred că mi se trage, răspunse el, uitându-se 
încăpățânat înainte. O simțea cum îl privește goală, cu o 
mână în șold, aşteptându-l amuzată să cadă în ispită. 

Anastasia intră în cabină și trase ușa după ea. Abia când 
sunetul apei se făcu auzit, îndrăzni Ștefan să renunțe la 
poziţia lui incomodă. 

— Ce părere ai despre ce ni s-a întâmplat? spuse ea. Am 
dat cu adevărat o tură prin laboratorul secret al lui Dum- 
nezeu sau doar ni s-a părut că am făcut-o? 

Dincolo de sticla mată, trupul Anastasiei se mișca hip- 
notic, dezvăluind forme și rotunjimi doar pentru a le as- 
cunde în clipa următoare. Aburul și aroma săpunului de 
lavandă umpleau aerul, împrumutându-i textura intimă 
a unui sărut furat în pragul somnului. 

— Ai idee cât de ciudat sună întrebarea ta? spuse el. Sun- 
tem obișnuiți să ne gândim la o eventuală divinitate ca la 
un curator al vieții de apoi, nu ca la un inginer îmbrăcat în 
halat alb. Şi totuşi, cum altfel s-ar putea explica experi- 
enţa pe care tocmai am avut-o? Mișu trăiește și, cu puțin 
noroc, o să se facă bine. 

Zgomotul apei se estompă pentru o clipă. 

— Îţi dai seama că dacă aşa stau lucrurile, tocmai am 
descoperit panaceul? Medicamentul universal capabil să 
vindece orice boală? spuse Anastasia. 

— Exact de asta îmi este teamă! răbufni Ştefan. Să pre- 
supunem că învăţăm să lucrăm independent. Câţi bol- 
navi am putea să tratăm fiecare într-o zi? Unu? Zece? Am 
mai avea dreptul să mai facem și altceva — să zicem, duș 

— decât să-i vindecăm pe cei care ar muri fără intervenţia 
noastră? Şi cine este mai important? Un copil de trei ani 
- care în cele din urmă s-ar putea să se dovedească un re- 
but social — un savant de optzeci de ani a cărui contribuţie 
științifică ar îmbunătăţi viața a milioane de oameni ori un 
mafiot care îți pune arma la cap şi te obligă să-l tratezi? 

Ascunsă privirilor de pereţii cabinei de duș, Anastasia 
continua să se săpunească. 

— Cu mafiotul termini repede, spuse ea. Gândește-te 
cum ar fi ca sub ameninţarea pistolului să-l vindeci de 
boala lui, dar în același timp să-i sădești în inconștient o 
atracţie irezistibilă pentru scorburile copacilor bătrâni — 
cu cât mai pline de viespi, cu atât mai bine. Ori pentru orifi- 
ciile din gardurile pe care scrie „ATENȚIE! Câine rău!”. 

— Sau „Zonă patrulată de pisici” — 

— Nuu, şi mai bine: „Nu parcați! Se sparg cauciucurile 
+ bătaie”! 

Un cârcel de râs isteric dădea să i se cuibărească lui 
Ștefan în coşul pieptului. 

— Îmi și închipui ce mutră ar face proprietarul, un in- 
divid cu burta revărsată și ceafă de taur, când l-ar vedea 
pe mafiot iubindu-i temeinic poarta. Îţi spun eu, l-ar chema 
pe frati-su din casă, ca să-l imobilizeze pe contravenient, 
apoi ar ieși cu toporul la el. 

Sunetul apei scăzu din nou în intensitate. 

— Auzi, mi se pare mie sau tu rescrii „O făclie de Paște”? 
spuse Anastasia după un scurt moment de gândire. Mă 
întreb ce părere ar avea Caragiale despre versiunea ta. 

— L-ar afecta grav. Nimic n-ar mai fi la fel, spuse Ștefan 
fără să se gândească. „O scrisoare pierdută” s-ar trans- 
forma într-“O p...” —ăăă, hmm... — Ah, gata, ştiu: „O pan- 
glică pierdută”!! 

— Tăiată. 

— Sau aşa. 

Ușa cabinei de duș se deschise de o palmă. 

— Vii? se auzi vocea neașteptat de timidă a Anastasiei. 

Ştefan rămase cu privirea pironită la imaginea ce se în- 
trezărea în spatele peretelui de sticlă. 

— Nu ştiu ce să zic... 

— N-am viespi, să știi. 

Din câteva mișcări, hainele lui Ștefan se alăturară celor 
aparținând Anastasiei. Încăpăţânarea, oricât ar fi de mare, 
își are până la urmă limitele ei. 

— Şi nici săbiile cu tine, spuse el, pășind dincolo de prag. 

— Așa este. Sunt complet neajutorată. Poţi să-mi faci ce 
vrei. 

— ... zise diamantul pilei neştiutoare. 

— Neştiutoare, spui?! Cred că m-am răzgândit. O amâ- 
năm pe altădată, murmură Anastasia, lăsându-se luată în 
brațe. 


te: d - 


În Hrubă, globurile din tavan se aprindeau pe rând. 
Ștefan întinse mâna. Degetele Anastasiei le găsiră pe ale 
lui, împletindu-se într-o legătură strânsă. Împreună se în- 
dreptară către centrul încăperii. 

— Ce speri să găsești aici? spuse ea. 

— Răspunsuri la întrebările pe care încă nu știu să le 
pun, surâse Ștefan, învăluind diorama cu privirea. 

Anastasia se uită cu jind către spaţiul destinat ședin- 
telor. 

— Păcat că nu i-a dat lui Igor prin minte să instaleze 
nişte fotolii în jurul căprioarei. Mi-ar fi prins bine unul 
acum. Îmi cam tremură picioarele. 

— Da? De ce? întrebă neatent Ștefan. 

— Bărbații ăştia! Se vede că n-a trebuit niciodată să te 
ţii de pereții șubrezi ai unei cabine de duș, în timp ce un 
tip extrem de hotărât vrea cu tot dinadinsul să treacă cu 
tine de partea cealaltă! 

— Hmm... 

— Şi să-ți mai și alunece tălpile pe clăbucul de pe jos! 

Ştefan o cuprinse cu brațele și o sărută prelung, mușcân- 
du-i până în pragul durerii buzele deja învinețţite. 

— Ar trebui să-mi pară rău? îi șopti el, zgâriindu-i ob- 
razul cu barba. 

Anastasia își înfipse unghiile în ceafa lui și îl apucă cu 
dinţii de lobul urechii. 

— Doar dacă nu intenționezi să repetăm experimentul. 

— Ca să-mi aud iar vorbe în caietul de reclamaţii? Nici 
nu mă gândesc! 

— E o canapea ceva mai încolo. Am putea să-i verificăm 
stabilitatea, că tot veni vorba. 

— E bună, văd de aici. Se sprijină pe patru picioare. 

— Patru picioare n-am, dar pot compensa din coate. 
Mergem? 

— De ce n-am aduce-o aici? În loc de fotolii, e bună și 
o canapea. 

Pe chipul Anastasiei se așternu o expresie presupus 
scandalizată: 

— Asta-i doar vina feministelor! Pe vremuri, în zorii 
ce urmau primei nopți, ni se aduceau diamante, blănuri 
sau măcar un buchet de trandafiri. Acum ni se spune că 
trebuie să cărăm canapeaua. Proastă afacere! 

Ştefan își subție privirea și întinse brațul: 

— De ce s-o cărăm în spate? Tocmai am învăţat că există 
metode mai simple. Am putea, de exemplu, s-o aducem 
cu puterea gândului. S-o rugăm să ni se alăture. 

Anastasia privea cu respirația tăiată când la Ştefan, când 
la canapea. În cele din urmă, tânărul renunță. 

— Sau la fel de bine o pot aduce cu puterea brațelor. 
Doar de data asta! mormăi el. 

— The force is strong with you, my young padawan, 
but you are not a Jedi yet! râse Anastasia 

— Exact de asta mi-e şi mie frică, spuse Ștefan. 

Buna dispoziţie îi dispăruse de pe chip, lăsând loc în- 
crâncenării. Într-o tăcere morocănoasă, merse şi împinse 
canapeaua până în dreptul căprioarei. 

— Cine crezi că a sculptat-o? spuse Anastasia, după ce 
se așeză. 

Lângă ea, cu spatele drept, Ștefan studia crispat dio- 
rama. 

— Habar n-am. De unde să știu? Ai zis-o chiar tu: nu 
sunt încă un Jedi! strecură el printre dinți. 

Anastasia se întinse și puse capul pe genunchii lui. 

— Şi ce bine că nu ești. Nu mi-ar fi stat bine în locul ro- 
boțelului, fluierând și zdrăngănindu-mă pe picioare ori 
de câte ori nu-mi convenea ceva. lar cum amândoi știm 
că mi se întâmplă des să am obiecţii, mă tem că ajungeam 
rapid la fiare vechi. Cine are nevoie lângă el de un etern 
cârcotitor? Mă rog, de o cârcotitoare, în cazul meu. 

În perioada cât fusese împreună cu Simona, Ştefan au- 
zise suficiente „cum vrei tu” cât să-i ajungă pentru o viață 
întreagă. Mai rău decât un partener nemulțumit putea fi 
doar unul veșnic non-combatant. Degetele lui își făcură 
loc pe sub bluza Anastasiei și îi cuprinseră în cupa palmei 
sânul. Nu era nimic erotic în gestul lui. Mai mult sex ar fi 
fost într-o ocheadă schimbată pe furiș. 

— Cârcoteala, oricât de mare ar fi nemulțumirea, mai 
obosește și ea. La o adică, de aia s-au inventat diamantele, 
blănurile și buchetele de trandafiri. 

Anastasia îi prinse mâna prin țesătura bluzei și se cui- 
bări mai bine în îmbrățișarea lui. 

— Nu știu dacă a fost neapărat o idee bună să venim aici, 
căscă ea. Presimt că o să mă ia somnul. 

Ştefan își lăsă capul pe spătarul canapelei și își întinse 
picioarele. 

— Care-i treaba cu individul pe care trebuie să-l prin- 
dem? Vreau varianta detaliată, dacă îţi este cumva cunos- 
cută. 

Anastasia tresări. 

— Ce te face să crezi că există una? 

— N-are cum altfel. Ai auzit-o pe Tamara: pe vremea 
URSS-ului, Oleg a fost şeful programului rusesc de con- 

trol al minţii. O coincidenţă cel puţin dubioasă, în opinia 
mea. 

— Ai dreptate, oftă Anastasia. Există o parte pe care Igor 
nu le-a împărtășit-o și celorlalți membri ai grupului. 

— Despre ce-i vorba? 

— Nici eu nu știu prea multe. Tot ce pot să îți spun e că 
individul pe care îl căutăm și-a pierdut soția în criza os- 
taticilor din teatrul Dubrovka și că acum un an a reușit 
să fure niște secrete extrem de bine păzite. În ce constau 
ele, n-aş putea însă să-ți zic. Oricum, ceva suficient de im- 
portant pentru a înfrunta ridicolul colaborării cu unii ca 
noi. 

Ştefan îi aranjă Anastasiei o șuviță de păr. 

— Nu fi copil, rosti el. E ficțiune ce ne-a spus Igor. Pro- 
iectul acesta nu s-a întâmplat să existe atunci când le-a 
trebuit serviciilor secrete rusești, ci a luat naștere tocmai 
ca urmare a nevoii lor de a recupera secretele furate. Mă 
întreb ce conţin ele pentru a justifica o asemenea încercare 
disperată. 

— Dacă e aşa cum spui tu, poate fi doar ceva important, 
ceva care într-adevăr ar putea arunca lumea în aer. 

— Da, cred că la partea asta Igor nu ne-a mințit, spuse 
Ştefan. Amenințarea la adresa stabilității mondiale este 
una reală, n-am nicio îndoială. Trebuie să-l găsim cât mai 
repede pe acest Boris Yakușkin, dacă i-am reținut bine 
numele. 

— Bine, dar cum? 

— Mă gândesc dacă nu cumva ar putea merge ce ne-a 
ieșit cu Mișu. Adică, se poate realiza contactul și dacă ținta 

e la distanţă? Intuiţia îmi spune că da. Teleportarea men- 
tală nu pare genul de chestie care să se încurce de un pe- 
rete ori de un număr oarecare de kilometri. Dacă am putea 
să intrăm în mintea lui, am ști unde este și poate ce gân- 
dește. 

— E o idee bună, dar crezi că poate fi făcută? 

— Nu știu. Poate ar trebui să încercăm mai întâi pe unul 
dintre noi, să vedem dacă merge. 

Anastasia se ridică pe jumătate: 

— Încearcă pe mine! De fapt, stai, așteaptă! turui ea. Fac 
câte o cafea și ne apucăm imediat de lucru! 

Ştefan oftă și își scoase mâna de sub bluza ei. 

— Aș prefera să fie altcineva. Din ce am văzut până 
acum, ție îţi este cel mai ușor să mă urmezi. Pe tine nu 
trebuie să te aduc, vii singură. 

Anastasia își trecu un picior peste genunchii lui Ștefan 
și îi înlănţui gâtul cu brațele. Ideea era bună, dar pericu- 
loasă. Trebuia să-l convingă să experimenteze pe ea îna- 
inte să pună siguranţa ori chiar viața altcuiva în primejdie. 

— Se pare că mi-ai găsit o latură docilă despre care eu 
habar nu aveam că există, murmură ea, căutându-l din 
mișcările șoldurilor. 

Palmele lui Ştefan apucară de materialul pantalonilor 
și traseră. Suprasolicitate, cusăturile pârâiră. 

— Rupe-i! şopti Anastasia. Fă-ţi loc. Nu mai am nimic 
pe dedesubt! 

În zona de şedinţe, un telefon începu să sune. 

— Fie s-a întâmplat ceva cu Mișu, fie ne caută Igor, spuse 
ea, sărind în picioare. Altcineva n-are cine să fie. 

Pantalonii îi erau mototoliți, descusuţi pe alocuri. Anas- 
tasia și-i aranjă sumar, apoi o luă la fugă. Ştefan se ridică 
și o urmă. 

— Era Igor. Îi tremura vocea și se bâlbâia, spuse ea pu- 
nând telefonul jos. A zis că-i adună și pe ceilalți și vin în- 
coace. Cred că lucrurile se precipită. 


ta e: R: d 


Dorina și Nicu se sprijineau unul de celălalt și căscau. 
Tamara era trasă la chip şi privea în gol. Dinaintea fiecă- 
ruia se găsea o cană aburindă de cafea. 

Igor se aşeză în capul mesei, îi studie preț de o clipă pe 
Ştefan și pe Anastasia, apoi spuse: 

— Îmi pare rău că v-am trezit, dar n-am avut încotro. 
Situaţia este pe atât de gravă pe cât ne-am temut că ar 
putea fi atunci când am inițiat acest proiect. În urmă cu o 
oră, a avut loc la Casa Albă o întâlnire de urgenţă a comi- 
tetului șefilor de stat major ai armatei americane — Joint 
Chiefs of Staff, cum le spune pe limba lor — la care au mai 
participat procurorul general și un anume Lemond Pa- 
trick, consultantul personal al președintelui în proble- 
mele ce ţin de Federaţia Rusă. În plus, volumul de mesaje 
schimbate între unitățile militare și centrele de comandă 
practic s-a triplat în doar câteva minute, iar în zona baze- 
lor despre care ştim că adăpostesc rachetele interconti- 
nentale capabile să transporte încărcături nucleare, s-a 
înregistrat o activitate crescută. Dacă informaţiile noastre 

sunt corecte — și nu văd de ce nu ar fi — există bănuiala că 
al treilea război mondial este pe cale să înceapă. 

Ştefan ridică mâna, făcându-i semn lui Igor să se 
oprească. 

— la-ne ușor, că suntem după o noapte de nesomn. Ce 
întâlnire a avut loc la Casa Albă? Și de ce e așa o mare tra- 
gedie că s-au văzut toţi generalii lor? Poate că a fost ziua 
de naștere a vreunuia dintre ei și s-au strâns să bea un 
păhărel. 

Igor se sprijini cu coatele de masă și își prinse tâmplele 
între palme. 

— Nu faptul că s-au întâlnit stârnește îngrijorarea, ci 
graba teribilă cu care au făcut-o. Aceștia sunt oameni im- 
portanţi. Nu-i scoli din paturile lor fără un motiv impor- 
tant. Ceva grav trebuie să-i fi adus acolo. 

Ștefan își țuguie buzele, mimând ingenuitatea: 

— Şi cum v-au parvenit vouă asemenea informații con- 
fidenţiale? Nu sunt deplasările şefilor de stat major ţinute 
secret tocmai pentru a evita astfel de situații? 

Igor surâse amar: 

— Americanii suferă de o doză de aroganță care într-o 
zi li se va dovedi fatală. Au grijă de cei mari, dar îi uită pe 
cei mici, pe mărunții care fac sistemul să funcționeze. A fost 
suficient să montăm camere miniaturizate de suprave- 
ghere pe stâlpii din fața caselor secretarelor respectivilor 
generali. Se pare că dumnealor nu le place să-și pună sin- 
guri zahăr în cafea nici măcar în situaţiile de urgenţă. În 
seara asta, fiecare dintre ele a fost luată în trombă de o mașină 
aparținând Casei Albe. Concluzia se impune de la sine. 

— Și eu care eram convins că Oleg este un oligarh za- 
harisit care n-are de lucru și finanţează proiecte paranor- 
male — și când colo, ia te uită: James Bond! râse Ştefan. 

Igor luă cana de toartă, apoi o puse cu putere înapoi pe 
masă: 

— Nu mă crede idiot, tinere, spuse el rece. V-am auzit 
discutând mai devreme cu Tamara. Știu de reușita voastră 
cu Mișu, și că nu-ți este străin cine a fost Oleg. Scutiți-mă 
de negații obositoare și lipsite de sens. Nu există cameră 
în complex care să nu aibă un microfon. 

Dorina păli la chip și îşi acoperi instinctiv pieptul. Nicu 
se foi inconfortabil alături de ea. 

Ştefan își drese glasul. O parte din el voia să se repeadă 
la Igor şi să-l lovească până cădea în nesimţire. Gândul că 
cineva îl spionase în momentele lui de intimitate cu Anas- 
tasia, sădea în el dorinţa de nestăvilit de a-l ucide. Cea- 
laltă parte însă, cea obișnuită să evalueze terenul înainte 
de a lua o decizie, ezita. Ca Petrov să le facă o asemenea 
destăinuire, însemna că situația era nu doar gravă, dar şi 
critică. Timpul era într-adevăr pe sfârşite. 

— Lasă-mă să ghicesc, spuse el plin de scârbă. Stăpânul 
și-a trimis slugoiul să facă ordine printre zilieri; să lase 
prostiile și să se întoarcă la treaba pentru care sunt plătiți. 
Corect? 

Răspunsul lui Igor îi surprinse pe toți: 

— Oleg nu ştie despre Mișu. Am șters înregistrările din 
sistem și le-am înlocuit cu unele mai vechi. Cu un pic de 
noroc, n-o să mai apuce să-și dea seama de înșelătorie. 

— Ce fel de noroc? Şi de ce să nu mai apuce? interveni 
Anastasia. E vorba despre Boris, teroristul pe care trebuie 
să-l prindem? 

— Şi da, și nu. Când Oleg m-a invitat să preiau condu- 
cerea acestui proiect, primul meu gând a fost să-l trimit 
la plimbare. Îl iubeam pe bătrânul ticălos mai mult decât 
pe tatăl meu, dar să alerg după cai verzi pe pereţi nu era 
chiar modul în care înțelegeam să-mi petrec timpul; aveam 
o carieră academică la care nu voiam să renunţ. Apoi am 
realizat potenţialul uluitor al situaţiei și m-am răzgândit. 
Chiar și doar o șansă dintr-un miliard dacă ar fi existat, 
nu aveam dreptul s-o refuz. Un grup capabil să-și folo- 
sească puterea gândului pentru a influența materia, să 
vindece ori să ucidă dacă situaţia o impunea, putea să 
scoată omenirea din impasul în care ne găsim. Cu aseme- 
nea oameni la conducerea societății, nu ar exista lucruri pe 
care să nu le putem face. În doar câţiva ani am putea pune 
primele baze pe Lună, apoi pe Marte. Despre Mercur se 
spune că ar conţine minerale care nu există pe Pământ. Cu 
puţin efort am putea coloniza lunile lui Saturn. Există su- 
ficientă apă în inelele lui pentru a întreține un număr mare 
de oameni. Ce ne lipsește este voința și ambiția de a ne scu- 
tura de jugul economiei de consum, de tirania banului. Ne 
aflăm pe un drum greșit. În loc să ne folosim geniul pen- 
tru a ne dezlipi de scoarța planetei care ne-a fost leagăn ca 
specie, facem filme de acţiune ale căror bugete depăşesc 
o călătorie pe Marte. Nu mai mergem la muzeu pentru o 
clipă de frumos, ci pentru a ne poza cu Mona Lisa și a avea 
ce pune pe Facebook. Ne-a luat sute de milioane de ani ca 

să evoluăm la stadiul de fiinţe dotate cu rațiune, și doar 
vreo douăzeci ca să redevenim maimuțe. Acum treizeci de 
ani, în manualul automobilului te învăța cum să reglezi 
tacheţii; acum îţi zice să nu bei antigelul. Copiii noştri nu 
mai citesc, iar cei care totuși o mai fac sunt ridiculizați pe 
YouTube de băieţi cu cercei în nas ori de fete cu piercing 
în buric. Cu o asemenea traiectorie, am putea la fel de bine 
să-l lăsăm pe Boris să-și termine treaba. O să dispărem 
oricum ca specie, acum ori într-o sută de ani. 

— Vrei să spui că noi cinci ar trebui să preluăm condu- 
cerea întregii lumi, un soi de lovitură de stat la nivel pla- 
netar? râse Ștefan. Anastasia îi găsi mâna și i-o strânse. 

— Cam așa ceva, încuviinţă Igor. 

— O singură voință, o singură dorinţă, din Dorohoi și 
până în inima Kamchatkăi! Nu știu, zău, dacă să râd ori 
să mă pufnească plânsul — dar, corectează-mă dacă greşesc, 
nu-i așa că ai deja o idee despre cum am putea duce la în- 
deplinire o asemenea bagatelă? 

— Desigur! Ar fi suficient să-i obligăm pe mai-marii 
acestei lumi să-și pună banii și priceperea antreprenorială 
în slujba culturii și a științei, nu a banului și a puterii per- 
sonale. 

Ștefan schimbă o privire bulversată cu Anastasia: 

— Doar atât!? Şi mă rog, cum anume i-am putea con- 
vinge pe acești domni să renunţe la privilegiile lor de se- 
cole? Intrăm în mintea lor şi ce? Ne punem mâinile pâlnie 
la gură și le strigăm măscări în urechea internă până când 
se satură de noi și se fac băieți de treabă? 

Igor înlătură un fir imaginar de praf de pe tăblia mesei. 

— Intrăm în mintea lor și-i ucidem dacă nu ni se alătură 
în construirea unei lumi mai bune, spuse el pe un ton grav. 
Săpăm în ei groaza, certitudinea că nu există loc pe lumea 
asta unde să se poată ascunde de noi. 

— Tu vorbeşti serios? Ne propui ca în numele unui „mai 
bine” iluzoriu să ucidem oameni a căror singură vină este 
aceea de a furniza societăţii lucrurile pe care aceasta și le 
dorește? Filme bune, mașini performante, haine care să nu 
pară tăiate din pânză de sac? Cum rămâne cu articolele 
de strictă necesitate? Tampoane igienice pentru doamne, 
deodorante, mașini electrice de bărbierit? izbucni Ștefan. 
Ceva din vocea lui îi atrase însă atenţia Anastasiei. Sub 
stratul de neîncredere obligatorie într-o astfel de situaţie, 
se simțea întrebarea nerostită: Oare ar putea chestia asta să 
meargă? 

Vocea lui Igor deveni inchizitorială: 

— Acelaşi argument în favoarea degringoladei actuale 
ca întotdeauna: bunurile de strictă necesitate și cele de 
larg, consum! Dă-mi voie să te întreb, la rândul meu: chiar 
avem nevoie de zeci, sute de modele noi de mașini la fie- 
care doi ani? De deodorante care să țină patruzeci și opt 
de ore? De noi și noi tipuri de mașini de ras? Nu le-am putea 
folosi pe cele pe care deja le avem? Şi chiar trebuie să arun- 
căm la gunoi o imprimantă doar pentru că i s-a tocit o 
rotiță fabricată dinadins dintr-un plastic moale? Cei în 
apărarea cărora te grăbești să sari nu sunt niște îngeri ne- 
prihăniți, ci promotorii direcți ai unui stil de viață care ne-a 
adus pe marginea prăpastiei. 

Telefonul porni să sune. Igor răspunse direct în rusă. 

— Era Oleg, spuse el după ce închise. Lucrurile se pre- 
cipită. Americanii și-au ridicat în aer bombardierele nu- 
cleare. Se poartă discuţii pe telefonul roșu, dar neîncre- 
derea este completă și de o parte și de cealaltă. Într-o ase- 
menea situație, până și cel mai mic incident se poate do- 
vedi fatal. Dacă puteţi folosi ceva din reușita cu Mișu ca 
să-i dați de urmă lui Boris, acum este momentul. 

Ştefan strânse din dinți. Ar mai fi fost multe de spus, 
dar acela nu era cel mai bun moment pentru dezbateri fi- 
losofice pe tema societăţii de consum și a urmărilor ei ne- 
faste. Se ridică în picioare. Atât în cazul cubului din pili- 
tură de fier, cât și al lui Mișu, identificarea unei structuri 
fusese factorul care îl ajutase să stabilească conexiunea. 

— Avem ceva care să-i fi aparținut? Gândul îi fugi la pi- 
jamaua lui Mișu. O haină, o fotografie, vreo scrisoare? 

Tamara merse și scoase dintr-un dulap un dosar anemic. 

— Pe aceeași idee am mers și noi când am încercat să-i 
dăm de urmă cu ajutorul cărților de Tarot, oftă ea, întinzân- 
du-i lui Ștefan dosarul. Găseşti acolo o poză de buletin, ce- 
rerea pe care a completat-o la angajare, o copie după di- 
ploma de studii, câteva fotografii ale soţiei lui și ale indi- 
vidului despre care se bănuiește că i-ar fi fost amant tipei, 
şi alte câteva fleacuri. Nimic folositor. 

Ştefan ridică fotografia în dreptul ochilor. Un bărbat 
tânăr, cu fața prelungă și frunte boltită îi întoarse privirea. 

— Unde te-ai ascuns să-ți rozi osul, domnule profesor? 
murmură el. Și cum te-ai gândit să te răzbuni, de i-ai făcut 
pe intangibilii de la Kremlin și pe cei cu sediul în clădirea 
Liubianka să-și umple în halul ăsta pantalonii? 

Igor clătină din cap, dar nu spuse nimic. Serviciul de in- 
formații rusesc nu mai locuia de mult la respectiva adresă. 
Se mutase în Yasenevo, unul dintre cele mai curate cartiere 
rezidențiale ale Moscovei. 

Anastasia i se alătură lui Ștefan: 

— Încearcă să te pui în locul lui, spuse ea. Golește-ţi 
mintea de gânduri, debarasează-te de orice urmă de lo- 
gică și lasă-ţi intuiţia să vorbească. Fantomele nu-și fac 
apariţia la lumina reflectoarelor, ci la penumbra înșelătoare 
a unui opaiț fumegând. 

Ştefan inspiră adânc și închise ochii. 

— Răspunsul e acolo, chiar sub nasul lui mare și nătâng. 
Vel caeco apparet!” auzi el o voce aspră care nu-i era cu 
totul necunoscută. 

— În cazul acesta, Sir Babeş, vina este a nasului! sosi 
prompt replica. Ar trebui să se simtă și să se dea la o parte! 

Oh, nu! gemu Ştefan. Cavalerul și zânul! | 

— Spui doar prostii, se stropși cruciatul. Ai noroc. Pe 
vremea mea te-ar fi exilat în — 

— Kamchatka, interveni prompt zânul. 

Imaginea unei tundre acoperită de zăpadă, populată 
de urși bruni și vulpi polare, îi apăru lui Ștefan dinaintea 
ochilor. Oare ce încearcă subconştientul meu să îmi transmită? 
Aici să se fi ascuns Boris? îşi spuse el, încercând disperat să-și 
aducă aminte puţinele informaţii pe care le citise despre 
bucata aceea îndepărtată de pământ. 

— Mare tâmpit mai eşti! scuipă disprețuitor cavalerul. 


22 Până și unui orb i-ar fi clar! (lit. lat.) 

— Sau nu. Mai bine undeva local. În Dorohoi, de exem- 
plu, se răzgândi zânul. 

Tundra înghețată fu înlocuită de un panou din tablă: 
„Bine aţi venit în municipiul Dorohoi!” 

— Unde ne aflăm aici? 

Ştefan răsuflă uşurat. Lângă el stătea Anastasia. 

— Clar nu unde trebuie, spuse el arătând către panou. 
Nu știu tu, dar eu nu-l văd pe Boris ţesându-și planurile 
malefice la marginea municipiului Dorohoi. 

Din spate se apropia o mașină. Preţ de o clipă, privirea 
șoferului o întâlni pe cea a lui Ștefan. 

— Altul trebuie să fie motivul pentru care ne aflăm aici, 
mai apucă el să spună, apoi strada, panoul, mașina, dispă- 
rură înghiţite de întuneric. 

— Hei, mai ești pe aici? se auzi vocea Anastasiei. 

Lumină. Să fie lumină! şopti Ștefan. Ca tras cu aţa, un 
soare roșiatic răspunse nevoii lui, luminând peisajul de 
fantasmă. 

— Toto, I've a feeling we're not in Dorohoi anymore”, 
murmură abia auzit Anastasia. 

Ştefan încuviinţă. Locul în care se aflau ar fi putut fi deo- 
dată șantier, depozit și gară. Într-un continuu du-te-vino, 
garnituri de tren duceau și aduceau containere divers co- 
lorate care, odată descărcate, erau preluate de macarale 
silențioase. Unele mergeau pe platforme care coborau sub 
nivelul solului, altele erau depozitate la vedere, sub forma 


23 Toto, am impresia că nu ne mai aflăm în Dorohoi — aluzie la replica 
lui Judy Garland, din filmul „Vrăjitorul din Oz” — „Toto, I've a feeling we're 
not in Kansas anymore. We must be over the rainbow!" 

unor cuburi perfecte, iar câteva, cele cu vopseaua sărită, 
erau așezate pe un tobogan care le direcționa către o groapă 
unde ardea un foc permanent. 

— Unde crezi că suntem? șopti Anastasia. 

Ştefan îşi aminti de panoul din tablă, apoi de şoferul a 
cărui privire o întâlnise. 

— Cred că în mintea cuiva care s-a uitat în aceeași clipă 
la ce mă uitam şi eu, spuse el. Aceasta ar putea fi zona 
din creier în care se procesează informația, memoria de 
scurtă durată. Arătă către containerele stivuite: Dacă am 
dreptate, acelea ar putea fi informaţiile care au fost scoase 
din memoria pe termen lung pentru a fi folosite. Mă în- 
treb dacă putem arunca o privire, să vedem ce conțin. 

— O viziune cam mecanicistă asupra minții umane, nu 
crezi? spuse Anastasia. Cuburi, macarale, containere de 
aceeași dimensiune organizate după un cod al culorilor. 
Oare ce ar vedea un poet ori un pictor, dacă s-ar afla acum 
în locul nostru? 

— Depinde de perioada în care a trăit respectivul pic- 
tor, își îngădui Ştefan să zâmbească. Containerele s-ar 
transforma cu siguranţă în pânze, iar macaralele în îngeri 
bucălaţi, domnițe îmbrăcate sumar dansând cancan, ori 
bărboși cu pălării de paie și lulea. 

Câțiva pași mai încolo, un braț mecanic cupla o stivă de 
containere la un cablu de date multicolor. De îndată ce îl 
termină pe ultimul, braţul se retrase, iar în locul lui se ri- 
dică o antenă telescopică. 

— Crezi că i-am putea aduce și pe ceilalți? spuse Ștefan. 
Presupunând că printr-o minune îl găsim pe Boris, ne vom 

regăsi în aceeași situație. Într-un fel sau altul, va trebui să 
ne dăm seama care îi sunt planurile. Cazul de față mi se 
pare ideal pentru a face un test. 

— Așteaptă aici, zise Anastasia şi închise ochii. Când îi 
redeschise, se afla din nou în Hrubă. Veniţi, spuse ea, abia 
reușind să pronunţe cuvintele, luaţi-ne de mâini pe mine 
și pe Ştefan. Ţineţi-vă bine unii de ceilalți. Vom călători la 
fel ca data trecută. 

Dorina, Țuțu și Tamara se grăbiră să reconstituie cercul. 
Aşezat în capul mesei, Igor îi privea cu tristeţea celui osân- 
dit să vegheze pentru eternitate porţile Raiului, fără posi- 
bilitatea de a intra vreodată înăuntru. 

— Gata! Poţi să-i aduci. Sunt toți în dispozitiv! spuse 
Anastasia revenind alături de Ștefan. 

Unul câte unul, ceilalți membri ai grupului își făcură 
apariţia. 

— Să moară tata! Unde ne-ai adus, boss, în port la Con- 
stanța? Unde-s vapoarele? se trezi Nicu vorbind. 

Ștefan arătă către stiva de containere: 

— Vedeţi cutiile acelea? Dacă e să avem cea mai firavă 
șansă într-o eventuală întâlnire cu Boris, ar trebui să fim 
capabili să le deschidem. 

Un şperaclu și o riglă de torsiune își făcură apariţia în 
mâna lui Nicu. 

— Ziseși că ai ceva de dășchis, jupâne? De-ie-ncoa la 
tetea, spuse el, îngroșând intenționat accentul de cartier. 

— Mă tem că trebşoara asta nu se poate rezolva cu șpe- 
raclul, oftă Ştefan. O să ne trebuiască altele. Mă gândesc 

la un program pirat pe care să-l introducem nedetectați 
în buffer — 

Nicu îl ocoli și își lipi palma de container. 

— Nu ţi-am zis, boss, că o încuietoare e ca o femeie? 
zâmbi el. Trebuie să știi unde s-o gâdili. Unde ai mai văzut 
matale floacă — ăăă, domniţă — să se desfacă la nuș ce pro- 
gram pirat? 

— Da' la ce se desface, Ţuţule? nu rezistă Anastasia să 
nu-l împungă. 

Privirea lui Nicu o găsi pe cea a Dorinei. Furioasă, dar 
și îmbujorată, tânăra îl aștepta să-și continue ideea. 

— La vorbe bune, Anuţo. La vorbe bune, ca noi toţi cei- 
lalți... repetă el încet, întorcându-se suspect de grăbit către 
container. Mmm, dă-mi un minut — două, boss, adăugă pe 
un ton înfundat, furios pe momentul lui de slăbiciune, și 
ţi-l deschid pe cumătrul ăsta ca pe o cutie veche de pantofi. 

Pe rând, inspectă fiecare container, insistând în jurul 
mufei de cuplare. 

— Boss, nu ştiu cum să-ți zic, spuse el scărpinându-se 
în cap, da’ cuferele astea nu merg separat. E ca și cum ai 
băga mâna în cutia de lapte și-n aia de boabe de cafea ca 
să scoţi de un cappucino. Nu merge. Tre’ să le lași să se-n- 
bârlige în maţele maşinii, boabele să fie măcinate, laptele 
să fie spumuit, ca să iasă ce scrie pe bonul de la casă. 

Tamara se aplecă și depărtă cu unghia firele multico- 
lore ce alcătuiau cablul. 

— Seamănă cu circuitul de ieşire al unei antene digitale. 
Ne-ar trebui un decodificator pe măsură și un suport pe 

care să afișăm conţinutul transmisiunii. Dacă mă ajuţi să 
mă conectez, Ţuţule, aş putea încerca eu. 

În liniștea care se lăsase s-ar fi putut auzi o furnică ado- 
lescentă întorcându-se pe furiș acasă. 

— Se întâmplă ca pe lângă cunoştinţele de Tarot şi sim- 
bolistică să mai am și o diplomă de inginer electronist, su- 
râse Tamara. Mă gândesc că în situaţia de față ne-ar putea 
fi de ajutor. 

Ştefan făcu să apară un televizor. 

— Ai idee cum ar trebui să arate mufa de intrare? su- 
râse el strâmb, întinzându-i un cablu cu firele la vedere. 

— Exact ca acesta! spuse Tamara strecurându-și pe sub 
piele sârmele subțiri ca firul de păr. Ţuţule, strigă ea, dă-i 
pedală, că poate avem noroc și prindem canalul pentru 
adulți! 

Nicu apucă cu o mână cablul ce unea containerele, iar 
cu cealaltă prinse braţul întins al Tamarei. Preţ de o clipă, 
pe ecran apăru o imagine ca în ceață, apoi dispăru. 

Alb la chip, Nicu se clătina pe picioare, gata să se prăbu- 
şească. 

— Tanti Tamara, bolborosi el neștiind exact ce spune, 
acum înțeleg de ce s-a îmbolnăvit nenea Mișu. Pe ochii lu’ 
sor-mea, m-ai supt de vlagă! Dacă și lui tot așa îi făceai, mă 
întreb cum de-a reușit bietul om să ajungă la vârsta pe care 
o are, cum de n-a murit de tânăr! 

Scatoalca administrată de Dorina răsună ca un pocnet 
de pistol. 

— Ce dai, cucoană, nu știi să-njuri? se dezmetici el, ro- 
tindu-și ochii. Ce mama mă-sii am mai zis de data asta?! 

— Nimic care să nu fi fost întocmai și adevărat, zâmbi 
tâlhărește Tamara. Mai încercăm o dată? Între noi fie vorba, 
la fel se întâmpla și în situațiile de m-ai întrebat. Mișu 
cădea lat, iar mie îmi venea să învârt casa pe deget, să scot 
covoarele și să schimb locul mobilelor. Gata de încă o tură? 

Cablul de date șerpuia pe sol ca o viperă gata să-și în- 
figă colții. Nicu oftă și-l trase cu piciorul către el. 

— Lasă-mă să-mi trag o țâră sufletul și-i mai dăm o dată 
la automat. Două minute, nu mai mult! 

Dorina înaintă și își petrecu brațul după talia tânărului. 

— Nu-ţi face griji, o să te însoțesc. 

Nicu dădu să obiecteze, dar ciupitura care urmă îi trans- 
formă pe loc protestele în lacrimi. 

— Bine, baby, cum spui tu, reuși el să îngaime. 

— Iar dacă s-ar putea, adăugă Dorina, plecându-și ochii 
în pământ, aş vrea ca domnișoara Anastasia să-şi aducă 
sabia. Îmi dă o senzație de bine s-o văd așa, puternică și neîn- 
fricată. Mă face să mă simt în siguranţă. Mie întotdeauna 
mi-e frică de câte ceva... 

Anastasia întinse brațul, chemând sabia să i se materia- 
lizeze în palmă. 

— Ca să-l citez pe Țuțu, zâmbi ea, la fel și nouă celorlalți. 
Nu cred să fie vreunul dintre noi mai breaz în fața primej- 
diei şi a necunoscutului. 

Sprijini vârful sabiei de sol și luă mâna Dorinei. 

— Aici, ține, spuse ea, împletindu-și degetele de ale tine- 
rei și împreună strângând mânerul încrustat cu perle de jad. 

Ştefan li se alătură, apoi Tamara, iar la sfârșit Țuțu, cu toții 
trăgându-și energia din bătăile sincrone de inimă ale fiin- 

tei colective. Împreună erau mai mult decât un grup, mai 
mult decât o familie, mai mult chiar și decât un bărbat și o 
femeie iubindu-se cu disperare. Împreună erau unul, erau 
totul. 

Pe ecran apăru interiorul unei maşini şi două mâini ti- 
nând volanul. Pe locul din dreapta, o femeie cu chipul con- 
torsionat de furie lovea cu pumnul în bordul îmbrăcat în 
piele. 

— Felicitări, copii. Cred că vedem fix ce vede și șoferul, 
șopti Ştefan. 

— Recunoaște, nemernicule, recunoaște! zbieră femeia 
din dreapta. Recunoaște! Ai futut-o pe Cati până când ai 
lăsat-o lată! 

— Eşti nebună, femeie! nu se lăsă mai prejos şoferul. Mă 
cunosc cu Cati de când eram copii. Mi-a fost colegă de 
bancă dintr-a-ntâia și până într-a-opta. Îi cunosc părinții, 
pe frati-su ăla mai mic, pe bunică-sa șchioapă! 

— Mă crezi tâmpită? răcni femeia. Idioată, imbecilă, re- 
tardată? 

Nu, doar paranoică și tot timpul pusă pe hartă, auziră cu toții 
gândul nerostit al șoferului. 

— De ce mă întrebi asta? mormăi el, scrutând cu privi- 
rea drumul. 

— Eu îţi zic că ai dat-o pe Cati pe răzătoarea măciucii, 
iar tu-mi povestești de rudele ei! De parcă ar împiedica-o 
pe prinţesă să se așeze corespunzător faptul că e bunică-sa 
șchioapă!! Nemernic prefăcut ce ești! 

— Ştiţi, am vaga bănuială că domn’ șofer chiar i-a făcut 
cele menționate lui Cati, chicoti Anastasia. Are dreptate ne- 
buna, prea o dă Făt-Frumos cotită! 

— Neah, dacă ar fi fost așa, l-am fi auzit gândind-o mai 
devreme, spuse Ștefan. Mie nu-mi pare un mincinos, doar 
un tip obosit de închipuirile unei femei care are prea mult 
timp la dispoziţie şi prea puține preocupări cu care să și-l 
umple. 

— Merge careva o sută de lei brăila” pe bossuleţ? Nici 
io nu cred că fârtatu' a lovit-o pe fârtată, se băgă și Țuțu. 

Şoferul izbi cu podul palmei în volan: 

— Îţi spun pentru a mia oară că nu m-am atins de Cati, 
disperato! Ce-ai vrea să fac ca să mă crezi, să-mi bag un de- 
get în cur, să-mi dau foc în gură? 

— Pervers tovarășu'. De când aștepta el să i-o strecoare 
pe asta cu deștu-n cur! râse pe înfundate Tamara. Păcat că 
nu-i contextul potrivit. 

— Las’ c-o potrivește el cu mâna, se auzi vocea Dorinei. 

Patru perechi de ochi se întoarseră neîncrezătoare către 
ea. 

— Scuze! murmură Dorina roșie-măr în obraji. Mi se 
mai întâmplă şi mie să mă ia gura pe dinainte. 

Ștefan se uită la stiva de containere. Răspunsurile se 
aflau acolo. Îi mai trebuia doar o întrebare potrivită. 

Cum arată Cati dezbrăcată? îşi spuse el închizând ochii. 
Am văzut-o vreodată astfel? Conştiinţa colectivă îi preluă 
curiozitatea și o trimise în ambele sensuri ale cablului de 
date, scurtcircuitându-l. 

Ecranul televizorului se împărți în două. În dreapta, 
femeia continua să-l chestioneze pe șofer; în stânga, un 


24 Expresie utilizată în jocul de barbut, semnificând un pariu plasat pe 
unul dintre jucători. 

bărbat cu bicepșii tatuați făcea sex cu o femeie slabă și 
blondă. 

— Hai că până la urmă chiar am prins programul pen- 
tru adulți, rânji Tamara. Și zău dacă te poți supăra pe ei. 
Ui' ce bine le stă împreună! 

Ştefan clătină din cap. Cât de ușor le vine oamenilor să ju- 
dece cu două măsuri, să treacă necondiționat de partea celor 
frumoși, atunci când îi întâlnesc, indiferent cât de mare le-ar fi 
vina. Mă întreb ce ar zice Tamara dacă în locul şoferului l-ar 
vedea pe Mișu. La fel de îngăduitoare ar fi? îşi zise el, dar păs- 
tră gândul pentru sine. Lângă el, ţinându-i mâna, se afla 
o femeie care ucisese cu sânge rece un om. După lege, ar 
fi trebuit să zacă în puşcărie. După părerea lui și probabil 
a oricărui bărbat care merita să-și spună astfel, ar fi trebuit 
să i se dea o medalie pentru curajul ei. 

Pledoaria lui Igor îi sună încă o dată în minte. Merita 
societatea actuală să fie apărată împotriva celor ca Boris? 
Pentru că, la rândul lui, fostul profesor de matematică nu 
încerca decât să îndrepte talerele unei balanțe măsluite. 

Ecranul mai funcționă câteva clipe, apoi dispăru într-un 
nor de fum. 

— Mi se pare că am terminat aici. E timpul să ne întoar- 
cem, spuse Ştefan, desfăcând legăturile mentale una câte 
una. 

— Şi acum? rosti încet Anastasia. 

În spatele ei, macaralele continuau să manipuleze con- 
tainere, încărcând și descărcând garniturile de tren. 

— Ne dăm unul lângă altul și aruncăm cu idei la perete 
până când ne vine una bună, spuse Ştefan, golindu-și min- 
tea de gânduri. 

Panoul anunțând intrarea în Dorohoi îi trecu în sens 
invers pe dinaintea ochilor, apoi se trezi înapoi în Hrubă. 


w k - 


Boris se uită la ceasul care marca timpul până la desti- 
nație: puțin peste zece minute. Își trase laptopul dinainte 
și începu procedurile de coborâre. Drona capabilă să 
transporte o bombă cu hidrogen de opt sute de ori mai pu- 
ternică decât cea de la Hiroshima părăsi traiectoria subor- 
bitală și începu să planeze către destinaţia finală a călăto- 
riei ei: Washington DC. 

Boris își îngădui un moment de mândrie profesională. 
Nimeni în Rusia nu știa că furase drona. Datorită datelor 
furnizate de software-ul pirat pe care îl implantase în sis- 
tem, operatorii de serviciu credeau că este încă în hangar. 
Şi chiar dacă și-ar fi dat seama, tot n-ar mai fi contat. Con- 
struită conform ultimei tehnologii stealth, era de nedetec- 
tat atât de către radarele clasice, cât și de către cele bazate 
pe detectarea căldurii. Pornea modest, cu o viteză care abia 
îi permitea să se desprindă de la sol, și continua astfel până 
când ajungea la altitudinea de croazieră a avioanelor co- 
merciale. Acolo, utilizând o cameră specială de combustie 
și un sistem de răcire cu azot lichid a gazelor de ejecție, 
pornea într-o ascensiune nebună care avea să-i permită 
în cele din urmă să se înscrie pe o traiectorie suborbitală. 
Din acel moment, pentru toate sistemele de detecție din 
lume — inclusiv cele ruseşti — devenea o simplă bucată de 
metal capabilă să absoarbă undele radio şi nimic mai mult. 

Savanţii ruși se întrecuseră pe ei înșiși; construiseră o armă 
care n-ar fi trebuit să existe vreodată. 

Boris verifică meticulos modificările pe care le adusese 
mecanismului de declanșare. Pe vremea când obișnuia să 
meargă cu trenul, un conductor bătrân îl învățase princi- 
piul semnalului de alarmă: 

— Te-ai aștepta ca atunci când tragi de maneta aia, o 
pompă să bage aer sub presiune în sistem, ca să apese sa- 
boţii de roată, nu-i așa? îl întrebase el. 

— Nu m-am gândit până acum, dar are sens ce spuneți. 

— Păi tocmai aia e, că n-are! râsese bătrânul conductor, 
trăgând cu sete din ţigara fără filtru pe care o ţinea între 
degetele îngălbenite de mahorcă. Ce te faci dacă ţevile 
prin care circulă aerul sunt rupte, ai? Un sistem de avarie 
ar trebui să funcţioneze chiar și atunci când toate celelalte 
sunt stricate — că de aia îi zice „de avarie” — nu-i așa? 

— Și atunci ce se întâmplă când cineva trage maneta? 
Sună o sonerie la mecanicul de locomotivă? 

— Nu, că ar putea fi și el mort, rânjise conductorul, bu- 
curos că poate prelungi momentul de suspans. 

— Atunci? 

Mecanicul strivise ţigara de marginea geamului, se asi- 
gurase că e stinsă, apoi o aruncase cu un bobârnac afară 
pe geam. 

— Când vine vorba de mașinării, spusese el cu un surâs 
strâmb, neamțul e dat dracului — că unuia dintre ai lor i-a 
venit ideea. Sistemul, în loc să bage presiune, ţine ţevile 
alea goale de aer. Când un tovarăș, onest sau nu, trage de 
manetă, aerul intră în conducte, eliberând o piedică ce ți- 

nea frânele să nu se declanșeze. În felul acesta, simpla de- 
fecțiune a sistemului de avarie — să zicem că se rup cumva 
ţevile alea — ar duce la oprirea imediată a trenului. Deștept 
neamțul, nu-i așa? 

Boris surâse amintirii. Ingenios, într-adevăr. Datorită 
modificărilor pe care le făcuse la software-ul dronei, me- 
canismele interne credeau că explozia se întâmplase deja, 
singurul lucru care o împiedica să se producă era însuși 
sistemul de declanșare. Oricine ar fi încercat să intervină 
asupra lui, chiar printr-o ștergere masivă a întregii me- 
morii, şi tot n-ar fi contat. Explozia care avea să întoarcă 
omenirea înapoi în comuna primitivă - acolo unde îi era 
locul, de fapt — avea să se producă indiferent cine ar fi în- 
cercat s-o oprească. 

Timpul până la destinație mai pierdu o unitate: 09:59. 

Ştefan strânse între degete fotografia lui Boris. 

— Cineva în lume trebuie să-l fi văzut recent pe neno- 
rocitul ăsta! mormăi el. Un om nu trăiește în vacuum. lese 
din casă, merge la supermarket, se uită într-o oglindă ori 
își surprinde reflexia într-o baltă, în timp ce se leagă la șire- 
turi! 

— Eşti învolburat, de aia nu îţi iese. Încearcă din nou, 
dar fără furie, spuse Anastasia. Lasă-ți mintea să zboare. 
Distanţa nu contează. 

Ştefan inspiră adânc și închise ochii. Sub el defilau con- 
tinente, mări și oceane, dar în zadar. 

— Sunt convins că ceva îmi scapă, spuse el, lovind cu 
palma de masă. E chiar aici, sub nasul meu ăsta mare! 

— Da” uită-te pe lângă el, boss, ori acoperă-l cu mâna, 
oferi binevoitor Nicu. 

Ștefan se strâmbă exasperat și aruncă fotografia. Bu- 
cata de carton pluti prin aer, alunecă pe suprafaţa lucioasă 
a mesei, apoi se opri în mijlocul cererii prin care Boris so- 
licita să fie angajat ca profesor cu normă întreagă. Ori cel 
puţin așa îi tradusese Igor. În lipsă de altceva mai bun, 
trase hârtia în dreptul lui cu intenţia de a recupera poza 
de buletin, unica lui legătură cu Boris. 

Literele chirilice, ascuţite și puternic înclinate către 
dreapta, îi alergau pe dinaintea ochilor, bătându-și joc de 
neștiința lui. Atinse hârtia, căutând o conexiune cât de fi- 
ravă cu mâna care o scrisese. Inutil. Respectiva cerere era 
doar o copie la indigo. Originalul se afla, probabil, în altă 
parte. 

— Mă întreb dacă vreunul dintre materialele aflate la 
dosar conţine vreo urmă din ADN-ul lui Boris, spuse el. 

— Din păcate, nu, oftă Igor. Au fost cercetate în cele mai 
bune laboratoare ale noastre, iar rezultatele au venit nega- 
tive. Crezi că v-ar fi putut fi de folos? 

— Poate că da. Nu sunt doi oameni în lume cu același 
ADN. 

Privirea îi căzu pe cererea de angajare. Și nici cu același 
scris de mână! îi veni deodată să strige. Într-adevăr, indi- 
ciul pe care îl căuta se aflase în tot acest timp sub nasul lui. 

— Doamnelor, domnișoarelor, domnilor, spuse el, vreau 
să luaţi fiecare o bucată de hârtie și să scrieți cu toții aceeași 
propoziţie. Nu știu, „Ana are mere” mi se pare suficient de 
bună, apoi să le puneţi la un loc. Eu am să mă întorc cu spa- 
tele. Anunţaţi-mă când aţi terminat. 

Anastasia îl privi derutată, apoi un zâmbet larg îi lumină 
chipul. 

— Să ştii că ar putea să meargă! strigă ea, deja ocupată 
să rupă o coală albă în bucăţi aproximativ egale. 

În mai puţin de un minut, cinci ghemotoace de hârtie 
stăteau adunate în dreptul lui Ștefan. 

— E gata, poți să te întorci, spuse Tamara. 


394 


Hiperspaţiul minţii Dan Rădoiu 


Ştefan înhăță unul la întâmplare și-l netezi cu palma. 
Literele erau toate de aceeași mărime, frumoase, rotunde, 
scris de femeie. Ana are mere. Închise ochii, lăsându-și min- 
tea să plutească asemenea unui vultur în căutarea prăzii. 
A cui energie interioară dăduse naștere structurii oglin- 
dite de acel scris de mână? 

Liniştea care se lăsă îi dădu de înțeles că părăsise Hruba. 
Deschise ochii. Se găsea într-o încăpere uriașă cu tavanul 
din vitraliu. Lumina soarelui cădea blând, dând naștere 
unor arabescuri multicolore. În mijloc, se găseau un pu- 
pitru, o carte și un televizor. Unul câte unul își făcură apa- 
riția toți ceilalți membri ai grupului. 

Nicu își băgă mâinile în buzunare și începu să inspec- 
teze locul. Pășea legănat, pe vârfuri, amplificând din umeri 
cadenţa pașilor, după modelul cântăreților rap: 

— Gata cu macaralele, boss? Ne aduseși la delfinariu? 
Văz că-ți place în Constanţa. Poate data viitoare faci într-un 
fel și mergem la o ciorbă de pește. Știu eu un loc a-ntâia! 

— Pe al cui bilețel l-ai tras? Că văd că suntem toţi aici, 
spuse Anastasia. 

Ştefan se opri în fața pupitrului. 

— Pe al lui Igor. E singura explicaţie, spuse el, deschi- 
zând cartea. 

Pe ecran apăru imaginea unui oraş împânzit de parcuri, 
traversat de străzi drepte și de monoraiuri suspendate. 
Mașinile, camioanele, motocicletele cu combustie internă 
lipseau, dar în schimb abundau bicicletele și vehiculele 
electrice. 

— Ceva îmi zice că ne aflăm în interiorul utopiei despre 
care ne-a vorbit mai devreme, mormăi iritat Ștefan. la să-l 
verificăm pe domnul Petrov cum stă la hârtie igienică, 
pastă de dinţi și fardurile pentru doamne. 

Cu fiecare pagină pe care Ştefan o dădea, lumea lui Igor 
se dezvăluia strat după strat. Din magazine nu lipseau 
nici hârtia igienică, nici pasta de dinți și nici fardurile pen- 
tru doamne. Lipseau, ce-i drept, mașinile cu mușchi, armele 
de orice fel, icrele negre, diamantele, șampania cu foiţă de 
aur de 24k în ea. Mâncarea era diversificată, pentru toate 
gusturile, curată și fără conservanţi. Alcoolul, țigările, cât 
și o întreagă farmacopee de droguri ușoare erau disponi- 
bile fără restricții oricărui adult, dar respectivele maga- 
zine erau goale mai tot timpul. Cu excepţia câtorva entu- 
ziaști a căror pasiune era activitatea fizică, muncile grele 
erau realizate de roboți, cei mai mulți oameni fiind impli- 
cați în activități creative ori de cercetare. Închisorile, tribu- 
nalele, secțiile de poliție dispăruseră, principala activitate 
a polițiștilor fiind îndrumarea turiștilor rătăciți și educa- 
ţia civică în școli. Nici urmă de dictatură ori de poliţia 
gândirii. 

Ştefan închise cartea şi rămase pe gânduri. 

— Mă văd nevoit să-mi schimb opinia: lumea lui Igor 
nu-i o utopie așa de mare pe cât credeam, murmură el. Are 
dreptate. Părțile bune ale societății noastre — libertate, ega- 
litate, dreptul de a gândi liber — ne vin practic din același 
loc ca și cele rele — bigotism, discriminare, consumerism. 
Oamenii deștepți, inteligenţi, puternici, cu spirit de aven- 
tură și antreprenorial, pe care îi vizează Igor sunt cei care, 

din comoditate ori din lăcomie, preferă să meargă odată 
cu curentul și nu împotriva lui. Mă întreb dacă nu există 
și o altă modalitate de a-i convinge să se alăture unei ast- 
fel de idei, în afară de a-i ameninţa cu moartea. 

Le făcu celorlalți semn să se apropie: 

— Avem noroc. Se pare că scrisul de mână funcționează 
într-adevăr ca un soi de baliză telepatică. Ne-a mai rămas 
un singur lucru de făcut: să-i dăm de urmă lui Boris! 


k k*k 


Peste tot în jurul lor se găseau cutii pline de praf, um- 
plute până la refuz cu hârtii tipărite, însemnări de mână 
- unele dintre ele complet ilizibile — și foarte multe foto- 
grafii. Strivită între o bucată de carton și o caricatură dese- 
nată cu pixul, se afla cererea de angajare. 

— Având în vedere cât de veche este această amintire, 
cred că am nimerit în arhivă, spuse Ştefan. 

— Să sperăm că nu sunt șoareci pe aici, zise Tamara 
inspectând podeaua și în spatele cutiilor. Oare ar putea 
să existe şoareci în mintea cuiva? N-ar fi chiar imposibil. 
Așa s-ar explica de ce uneori ne lasă memoria. 

Dorina se uită îngrozită în jur, gata să-i sară lui Nicu în 
braţe la cel mai mic semn de fojgăială. 

Ștefan ridică cererea. Legată de ea cu un șnur scămoșat, 
atârna fotografia unei femei masive, cu niște maxilare de 
buldog neprietenos. 

— Mă întreb cine o fi doamna, spuse el, apucând de un 
colț fotografia. 


397 


Hiperspațiul minții Dan Rădoiu 


Cartonul se albi, iar chipul imprimat prinse viaţă, trans- 
formându-se într-o hologramă în mărime naturală. 

— Aoleu, o fantomă! Boss, pune sărăcia aia deoparte, 
că era să mă scap între izmene şi pantaloni! sări Țuțu, li- 
pindu-se cu spatele de un raft. 

Așezată în spatele unui birou din metal, femeia lătră 
fără să ridice privirea, adresându-se cuiva aflat dinaintea 
ei: 

— Boris Ivanovici, ai completat toate spaţiile marcate 
cu linie punctată? 

— Da. 

— Te-ai semnat, ai pus data? 

— Da. 

— Bine. Originalul merge la serviciul de cadre, mie îmi 
lași o copie. Bună ziua! 

Holograma se topi, transformându-se înapoi în foto- 
grafie. 

— Mi s-a părut mie sau tipa a vorbit românește? spuse 
Ştefan. 

— Niet, rusește. După accent, era probabil de undeva 
din nord; aș zice că din Novgorod, spuse Tamara. 

— Nu cred, tanti Tamara, se băgă Țuțu. Am înţeles tot 
ce zise nănașa, iar eu nu pricep o boabă din păsăreasca de 
o vorbiți matale și cumătru Igor. 

Ștefan puse cererea împreună cu fotografia înapoi în 
raft. 

— Interesant. Se pare că amintirile stocate transcend 
limbajul vorbit; se transpun în limba maternă a celui care 
ascultă atunci când sunt accesate. Fie și doar pentru această 

descoperire, am intra direct pe lista scurtă pentru nomina- 
lizările la premiul Nobel. 

— Îmi aduc aminte că aveam în clasă pe unu cu numele 
ăsta, zise Țuțu. Nu pierdea nicio ocazie proful de muzică, 
un drojdier cu un ochi lăsat și o grămadă de dinți lipsă, 
să-l bată pe spate şi să-i zică „Ascultă la mine, băiatule: 
no belești, nobel mori”. 

— Un adevărat pedagog, domn” profesor, se strâmbă 
Anastasia. 

— Uitaţi-vă cu atenţie prin jur, interveni Ștefan. Căutaţi 
o cutie — ori mai curând un dulap - pe care să scrie Raisa. 
Mă gândesc că dacă găsim locul unde își ține amintirile 
despre soția lui, poate găsim alături și planurile de răzbu- 
nare pe care și le-a făcut. Ca mai devreme cu cererea și bul- 
dogul. 

— Boss, tu te uitași cât de mare e sărăcia asta de depo- 
zit? îi tăie elanul Nicu. O să ne ia săptămâni, luni de zile, 
doar ca să ne uităm la fiecare cutie în parte, darămite să le 
mai și deschidem. 

— Dacă ai altă propunere, spune-o, nu ne ţine în sus- 
pans! se stropși Ștefan. 

— Nu știu, n-ar trebui să existe pe undeva vreun catas- 
tif în care să scrie inventarul la ce-i aici? Că de unde știe 
rumânu', pardon, rusu’, unde să se uite atunci când vrea 
să-şi aducă aminte ce fasole scria în cererea lui de anga- 
jare? 

— Ţuţule, ești un geniu! strigă Ştefan, luându-l în brațe 
pe tânăr. Așa o să facem! 

Anastasia ieși din spatele unui raft pe jumătate rupt. 

— Din câte văd, aici sunt numai mărunțișuri, amintiri 
fără importanţă. Din ce am înţeles de la Igor, moartea soției 
lui l-a făcut să vrea să dea foc lumii de la un pol la celălalt. 
M-aș aştepta ca amintirile cu ea să le găsim într-o zonă 
specială, dedicată ei, şi nu printre cereri de angajare şi ca- 
ricaturi făcute la plictiseală. 

— Ai dreptate, murmură Ștefan. Ne pierdem timpul 
aici. Ar trebui să vedem dacă nu cumva există vreo ieșire. 

— Acolo e o scară, spuse Dorina, arătând către un punct 
aflat undeva în spatele ei. Am văzut-o când am venit. 

Cu Ştefan în frunte, porniră în fugă într-acolo. Prinsă 
de perete cu belciuge, o scară din metal cu vopseaua să- 
rită îi aștepta. 

— Într-adevăr, spuse el privind către chepengul din 
tavan. Haideţi să urcăm, undeva trebuie să ajungem. 

Încăperea în care pătrunseră avea podeaua dăltuită în 
marmură neagră și părea că se întindea la nesfârșit în 
toate direcţiile. Cu excepția lor, era complet goală. 

— Tăicuţă, intră aici zece stadioane ca popa! șuieră 
Țuțu printre dinți. 

— Ori întreg universul... îl completă ca un ecou Ștefan. 

— Boss, în afară de să jucăm liniuța pe podeaua asta 
meseriașă — da” nici pentru aia n-avem zimți” — îmi pare 
că am urcat degeaba. E mai gol aici ca în buzunarele unui 
zilier în a doua zi de Paști. 

— Coborâm de unde am venit? Poate găsim totuși ceva 
acolo? spuse Anastasia. 


25 Monede (argou). 

— N-ar avea sens. Ar fi ca și cum ne-am căuta cheile în 
jurul stâlpului de iluminat stradal doar pentru că acolo e 
lumină. Intuiţia îmi zice că acest spațiu doar pare gol. 

— Boss, dar noi cum facem când vrem să ne amintim 
ceva? Eu, de exemplu, dacă îmi zic „clătite”, imediat îmi 
vin în testos alea de le făcea Mama Aneta, cu lapte gras, 
dulceaţă de vișine, și o chisea întreagă de zahăr vanilat. 
Şi nu doar le văd la mine în cap, dar parcă le și simt gustul 
pe limbă! 

— Bomboană de băiat ce ești tu, spuse Ştefan. Iau înapoi 
ce am zis, poți să pui câte manele vrei când om merge cu 
maşina! Își desfăcu brațele, luându-i martori pe ceilalți: 
Suntem în mintea lui Boris. Dacă ne gândim la răzbunare, 
dacă-i sădim în minte gândul acesta, se va trezi că își acce- 
sează amintirile respective — la fel cum a făcut-o mai de- 
vreme domn! şofer! 

— Aha, fârtatul de a rezolvat-o la piuitoare pe fârtată, 
completă Țuțu cu un zâmbet gros. 

Ghiontul Dorinei îl ajunse nemilos, ignorând saltul de 
cascador prin care tânărul încercase să se ferească. 

Se luară de mâini, redevenind o singură ființă. Răzbu- 
nare! șopti înnegurat Ștefan. Răzbunare! Moarte asasinilor! 
strigă Tamara în sinea ei. Răzbunare! Vinovaţii să fie decapi- 
taţi! răcni Anastasia, chipul buhăit al lui Sandu trecându-i 
fulgerător pe dinaintea ochilor. 

— Nu merge! spuse Ştefan cu voce tare. Poate ar trebui 
să evocăm numele soţiei lui. 

— Ori pe al amantului, interveni Tamara. Imaginea 
cuștii în care își trăise o parte din viaţă alter-ego-ul lui Mișu 

dădu s-o cotropească, dar o împinse cu un brânci plin de 
furie în afara gândurilor ei. 

Dorina se desprinse din cerc și își lipi palma pe po- 
deaua netedă și rece. În picioare, vioi — cei drept, puţin 
cam slab — Nicu își exprima opiniile, gesticulând plin de 
vervă. Răzbunare! şopti ea, imaginându-şi cum un soldat 
fără chip, în uniformă și bocanci, se apropie de Țuțu cu gân- 
dul de a-i face rău. 

Limbi de foc ieșiră din podea precum niște gheizere tur- 
bate, lăsând în locul lor o puzderie de piedestaluri din fier 
grosolan. Ruginite pe alocuri, și măsurând cam un metru 
înălțime, fiecare expunea câte o fotografie înrămată într-o 
împletitură din sârmă ghimpată. 

Ştefan o luă pe cea mai decolorată pe care o găsi. 

— Asta nu e casă, e baracă! Nu e pic de lumină aici, se 
auzi o voce furioasă. Dar, nu-ți face griji, în curând o să ne 
luăm alta. Știu cât de mult ţi-ar plăcea să citeşti la fereas- 
tră, cu o cană de ceai alături. Pe sufletul meu etern, îţi jur 
că o să ai una, o vilă cu parter şi etaj, chiar de ar fi să-mi 
vând sufletul la diavol pentru ea! 

— Dar, Boris, îi răspunse un glas feminin sugrumat de 
lacrimi, eu nu de o altă casă am nevoie, ci de tine în cea în 
care locuim acum! 

— Minte de femeie proastă! urlă bărbatul. Dacă ar fi 
după tine, am lâncezi în garsoniera asta nenorocită până 
la sfârşitul veacurilor! 

— Boris, de la incidentul cu elevul acela parcă nu te mai 
recunosc... 

— Să nu-mi pomenești mie de incidentul acela! Te asigur 
că n-are nicio legătură cu dorința mea de-a avea o casă 
nouă, frumoasă și mare! 

— Da, da, vezi să nu, şopti Anastasia încercând să gă- 
sească o fărâmă de căldură strângându-și brațele la piept. 
Ura fățișă, mistuitoare, din glasul bărbatului o îngheţa. 
Săpa în ea dorinţa s-o ia la fugă și să nu se mai uite vreo- 
dată înapoi. 

De îndată ce Ștefan puse fotografia înapoi pe piedestal, 
o alta se lumină preț de o clipă. Tânărul merse şi o ridică. 
Întocmai ca și prima, imaginea din interiorul împletiturii 
din sârmă ghimpată era de nedeslușit. 

— Îmi pare rău, dar nu am ce face. Băiatul dumneavoas- 
tră a luat nota pe care a luat-o şi n-am cum să i-o schimb. 
E trecută deja în catalog! 

— Domnule profesor, spuse o voce groasă, plină de in- 
flexiuni amenințătoare, poate vă mai gândiţi. E un copil 
bun și muncitor. Ar fi păcat să rămână repetent. Ne-ar face 
familia de râs printre celelalte neamuri ale noastre. 

— Copil bun, ziceţi? Muncitor? plesni glasul lui Boris. 
Cred că ați vrut să ziceți leneș, indolent și obraznic, dar 
v-aţi încurcat în vorbe! 

— Îmi pare rău, domnule profesor, dar nu-mi lăsaţi o altă 
cale. Vania, discută tu cu dânsul. Roagă-l să fie înțelegător. 

Urmară lovituri, icnete, zgomot de haine rupte. 

— Ascultă, vierme neoperat, șuieră o voce necultivată, 
de brută obișnuită mai curând să răcnească decât să vor- 
bească. Ştii ce-i chestia asta care o simţi înfiptă în cur? E 
țeava pistolului meu. O dată dacă apăs pe trăgaci îți explo- 
dează și curu’ şi capu’. 

Preţ de o secundă se lăsă o liniște stupefiată, apoi glasul 
răcni: 

— Ce faci mă, cretinule? Te-ai căcat în pistolul meu? În 
pistolul meu, mă nenorocitule? Ah, da’ stai că îţi arăt eu 
ție câte găuri are bocancu'! Am să te învăţ minte să-ți ţii 
strânse băierile curului atunci când îți vorbește un gradat! 

Ștefan puse înapoi fotografia și o luă pe următoarea. 

— Îmi pare rău, domnule profesor, dar nu putem face 
nimic. Este cuvântul dumneavoastră contra cuvântului 
lui. 

— Bine, dar mă obligă să-l trec pe nemerit pe nemerni- 
cul de fi-su! 

Glasul lui Boris se frânse în lacrimi: 

— Ştiţi ce mi-a făcut?! La-la pus pe unul din oamenii 
lui din să-să — să-mi facă chestii cu pistolul! 

Mila, cât și plictiseala din vocea polițistului erau evi- 
dente. 

— Domnule profesor, şi la o adică, ce-i așa o mare tra- 
gedie dacă-l treceţi pe nenorocit clasa? Ce mai contează 
unul în plus sau în minus? E plină ţara de ei. N-o să fie nici 
primul, nici ultimul idiot care are o diplomă de liceu. 

— Pentru mine contează! 

Mila se transformă în scârbă, iar plictiseala în lehamite: 
Profesorașul ori e idiot ori îi place s-o ia în cur cu pistolul! 

— Cum doriţi, domn profesor, dar eu în locul dumnea- 
voastră m-aş gândi de două ori înainte să mă joc cu focul. 
Despre tatăl băiatului umblă vorba că a fost unul dintre 
cei mai ai dracului din plutonul lui, în Afganistan. Fugeau 
turbanejii ca loviți de streche când auzeau că-i prin zonă. 

Ştefan puse fotografia înapoi, dar nu mai luă alta. 

— O variaţiune a mitului haiducului, rupse Anastasia 
tăcerea. Un profesor idealist refuză să se lase intimidat. 
Violat, umilit, ignorat de către poliţie, el aruncă vina pe si- 
tuaţia lui materială: Oamenilor cu bani nu li se întâmplă ni- 
ciodată așa ceva! Prin indiferent ce mijloace, am să devin şi eu 
unul! Obsesia pune din ce în ce mai mult stăpânire pe el, 
mai întâi își neglijează, apoi își bruschează nevasta. Ea re- 
zistă cât rezistă, apoi îşi caută consolarea în braţele altui 
bărbat, iar lumea haiducului e înghițită de cea mai adâncă 
beznă a deznădejdii. 

— Iar când soarta face ca soția să fie ucisă din cauza ne- 
priceperii şi a secretomaniei forțelor de ordine... 

— Haiducul înnebunește. Pus în fața imposibilității de 
a-și mai putea răscumpăra în vreun fel vina, el jură răzbu- 
nare întregii lumi şi — 

— ...din profesor de matematică devine hacker, concluzi- 
onă pe un ton obosit Ştefan, îndepărtându-se de piedestal. 

— Mă întreb de a cui fotografie sunt legate planurile de 
răzbunare, de cea a soției trădătoare sau de a infamului 
amant? murmură Ștefan. 

Nimeni nu-i răspunse. Cu toții știau răspunsul: oricât de 
mult ai urî-o pe ea, pe el îl vei uri întotdeauna mai mult, 
pentru că ţi-a luat-o. 

Câţiva pași mai încolo, Nicu se opri în dreptul unui 
piedestal: 

— Boss, spuse el, cred că l-am găsit pe iubăreț. După 
mutră, eu zic că e ăla din dosarul lui nea Igor. 

Ștefan inspiră adânc, pregătindu-se pentru ce avea să 
urmeze: 

— Da, el este, spuse grav, ridicând fotografia. 

% 

Boris scutură din cap şi se apropie de ecranul laptopu- 
lui. În ultimele minute avusese probleme de concentrare. 
Tot soiul de amintiri ciudate continuau să-i răsară în minte. 
Mai întâi Evelina Igorievna, contabila liceului unde pre- 
dase, apoi primele certuri cu Raisa, iar acum, iată, Volkov! 

Lovi cu pumnul în masă. Clipa judecății era aproape. În 
curând vor plăti cu toții pentru faptele lor. Își frecă ochii 
înroșiți de oboseală și își îndreptă umerii. Cronometrul 
arăta timpul rămas până la destinație: 04:19. 

% 

O gaură în podea apăru dinaintea lui Ștefan. Trepte 
abrupte, cioplite inegal, coborau în subteran. Un miros dul- 
ceag, de puroi amestecat cu fiere și sânge, dansa deasupra 
intrării. 

— Dumnezeule, ce trăsnește în halul ăsta? Cine a murit 
înăuntru? icni Tamara. 

Dorina își ascunse nasul în scobitura cotului și se îndoi 
de stomac. 

— Aceasta e duhoarea de suflet putrezit, rosti Anasta- 
sia albă la chip. Altceva n-ar putea să miroasă atât de rău. 

Nicu o luă înainte și cobori cu piciorul pe prima treaptă. 
Ştefan îl opri: 

— Dorina nu se simte bine, șopti el. Nu știu cât o să-şi 
mai poată controla emoţiile. Un moment de neatenţie din 
partea ei și îl pierdem pe Boris. 

— Şi ce dacă? se oțări Nicu. Lasă-l să crape! Așa scăpăm 
mai repede de lighioană! 

— Nu-i chiar așa de simplu. Ce facem dacă planurile pe 
care și le-a făcut pot merge și în absenţa lui? Trebuie să 
aflăm cum s-a gândit să se răzbune, înainte să-l scoatem 
din luptă. Am nevoie să stai cu Dorina și cu Tamara. Poar- 
tă-le de grijă. Nu lăsa pe nimeni și nimic să le facă rău, da? 
Eu am să cobor cu Anastasia, să vedem ce-i dedesubt. 

Nicu privi îndelung în ochii lui Ştefan, căutând batjo- 
cura ori minciuna. 

— Bine, mormăi el, o expresie dârză înlocuind-o pe cea 
de permanentă bășcălie. Aveţi grijă acolo. Strigați dacă aveți 
nevoie de ajutor. Şi boss, ai și tu grijă de Anuţa. Adu-o în- 
treagă înapoi. 

Încruntarea de pe chipul lui Ștefan dispăru alungată de 
un zâmbet cu gărgăriţe și flori de lămâiţă: 

— Nu-ţi fă griji, o să stau cu ochii pe ea. Dacă trebuie, 
rostuiesc niște sfoară și o leg de turul pantalonilor. 

— Așa să faci, spuse Nicu, înclinând o dată scurt din cap. 

Ștefan îl ocoli și porni să coboare. Anastasia i se alătură, 
venind la un pas în urma lui. Cu fiecare treaptă, mirosul 
devenea și mai greu. 

— Ai idee ce ar putea fi locul ăsta? gâfâi Ștefan, stră- 
duindu-se să respire doar pe gură. Ar putea fi toxic? 

Anastasia atinse peretele. O mâzgă neagră în care se îm- 
pleteau firişoare roşiatice îi năclăi degetele. O duhoare 
metalică, de ficat bolnav și nesomn, îi invadă nasul și gura. 

— Doar pentru Boris, spuse ea încet. Îi era cunoscut acel 
gust. Încă îl mai simţea în nopțile în care visa ultimele cu- 
vinte ale lui Sandu: Doare, mama, doare! Buba! Fă să treacă! 

O lumină verde, spectrală, tremura câțiva metri mai 
jos, deslușind intrarea într-un tunel. Ştefan păși prin ar- 
cada pietruită și încremeni. 

— Exact cum credeam, murmură Anastasia, strecurân- 
du-se pe sub braţul lui. Mă întrebai unde suntem. După 
cum arată locul, ne aflăm în inconștient, locul unde sunt 
exilate toate acele nevoi și dorințe de care mintea trebuie 
să scape ca să-și poată vedea liniștită de mizeriile pe care 
ţine cu tot dinadinsul să le facă. 

Tunelul se continua cu un rând de celule din piatră, cu 
gratii din fier cât braţul de groase. În prima, un bărbat 
tânăr ale cărui trăsături aduceau cu cele ale lui Boris repeta 
la nesfârșit același discurs: 

— Puterea unei țări stă în inteligența oamenilor pe care 
îi poate atrage ori forma. Unor state cum este America le 
vine mai ușor să atragă profesioniști gata formați. Rusia 
n-are această posibilitate. Trebuie să-i formeze — apoi să 
fie în stare să-i păstreze — dacă vrea să-i aibă. Și n-ar trebui 
să fie imposibil. Nu tuturor trebuie să ne placă burgerii cu 
cartofi prăjiți, cu mult ketchup și maioneză. Din fericire 
încă mai există tineri care se dau în vânt după borş și pel- 
meni”, și n-ar schimba nici morți „Liberty bell” pe „Kalin- 
ka”. Pentru ei merită să rămânem în învățământ chiar dacă 
salariile nu sunt ce ar trebui să fie. Dacă toți mergem în seg- 
mentul privat, cine-i va mai învăţa pe cei care mâine ne vor 
lua locul? 

În celula următoare, holograma unei femei plângea și 
îşi frângea mâinile. Chipul îi era comun, rotund ca o lună 
plină, cu un nas prea mic și o gură prea mare. 


26 Fel de mâncare tradițional rusesc constând în colțunași cu carne. 

— Trebuie să-ți spun ceva care știu că te va răni. În- 
cearcă să mă ierţi, dacă poți. Acum două luni am întâlnit 
o persoană deosebită, un bărbat care mi-a adus aminte ce 
înseamnă să fii iubită din gesturi mărunte, și nu din biju- 
terii scumpe și haine de blană, pe care oricum nu am unde 
să le port. La început m-am opus, dar sentimentele pe care 
le-a sădit în mine s-au dovedit mai puternice decât dato- 
ria față de tine. Nu fi supărat. Cred că aşa e mai bine pen- 
tru toată lumea. În anul care a trecut au fost multe nopțile 
în care nu ai venit acasă. Deși nu ţi-am spus-o atunci, sunt 
sigură că m-ai înșelat cu alte femei. Îmi aduc aminte că 
într-o seară ai venit acasă cu trei dintre noii tăi prieteni. 
Eraţi toți beți și gălăgioşi. Unul dintre ei, o huidumă rasă 
în cap, mă dezbrăca din priviri. Nu ţi-a păsat. Mă tem că 
dacă ar fi avut curajul să ţi-o spună, mi-ai fi cerut să mă bag 
în pat cu el. Au fost vremuri grele pentru amândoi, dar au 
trecut. Sper să-ți regăsești și tu liniștea, așa cum eu mi-am 
regăsit-o pe a mea. 

Anastasia scutură din cap: 

— El idealist, ea romantică. Se au unul pe altul și nu le 
pasă de bani. El predă, ei îi place să citească. Totul merge 
bine până în clipa când el se loveşte de nedreptatea siste- 
mului care îi protejează pe cei cu bani și-i umilește pe cei 
cu posibilități modeste. Motivând dorința de a-i oferi ei 
o viață mai bună, se face hacker și începe să frecventeze 
lumea infractorilor digitali. Ura față de propria-i nepu- 
tință, scârba față de vechiul sine — de care ea se îndrăgos- 
tise atunci când i-a devenit soţie — dorința de înavuţire 
rapidă, îl rod pe dinăuntru ca un cancer, făcându-l să se 

îndepărteze de femeia pe care o iubise pe vremea când era 
doar un simplu profesor de matematică. Trist. Foarte trist! 

Celulă după celulă repetau la nesfârșit aceeași poveste, 
vorbind despre renunțările unui om care își vânduse su- 
fletul. Anastasia se opri. Privi înainte, în spate, apoi din 
nou înainte: 

— Presupunând că amintirile pe care le vedem aici sunt 
așezate în ordine cronologică, cele care ne interesează pe 
noi ar trebui să fie în față. Hai să mergem până la capăt și 
s-o luăm apoi în sens invers. Probabilitatea să dăm peste 
ce ne interesează e mai mare așa. 

Împreună o luară la fugă. 

w 

Boris măsură din ochi dulapul în care se găsea costumul 
anti-radiații. În foarte scurt timp drona va exploda asupra 
Washington-ului, marcând începutul sfârșitului. Perfid, 
nemilos, rapid. O jumătate de oră le va fi suficient celor 
o sută cincizeci de bombe nucleare americane staționate 
în Europa să cadă asupra Federației Ruse. Indiferent unde 
se afla Volkov, nu avea să scape de pedeapsa pe care i-o 
pregătise. 

Dinaintea ochilor îi apăru Piața Roșie, locul unde obiş- 
nuise să se plimbe deseori cu Raisa, în perioada când încă 
mai lucra ca profesor. Alungă cu ferocitate gândul. Timpul 
rămas până la destinație arăta puțin sub trei minute. 

% 

Sub ochii lor, o nouă celulă luă naștere. 

— Asta era! Vrea să distrugă Moscova cu o bombă nu- 
cleară! strigă Anastasia, arătând către Kremlinul distrus. 

Înălțându-se până în stratosferă, o imensă ciupercă ato- 
mică domina peisajul. 

Ştefan se apropie și se prinse cu mâinile de gratii. 

— Nu cred. Uită-te aici, nu-i doar una singură. În spa- 
tele primei explozii se putea vedea o alta, mai mică. Aces- 
tea sunt, mă rog, vor fi bombe NATO. Nu vrea să distrugă 
Moscova, ci vrea să-i oblige pe americani s-o facă! 

Se uită terifiat la Anastasia: 

— A fost o greșeală să venim aici! Nici una dintre aceste 
celule nu conține planurile lui Boris. Ar fi imposibil! Aici 
sunt doar regrete. Dulcele gust al răzbunării n-are cum 
să se găsească printre ele! 

O prinse pe Anastasia de mână și începu s-o tragă după 
el: 

— Trebuie să ne întoarcem! Acum!! 

Anastasia îl urmă cu inima bătându-i să-i rupă coastele. 
Groaza lui Ştefan i se transmisese și ei. 

La jumătatea scării îl întâlniră pe Țuțu care cobora pe 
cât de repede îi permiteau treptele acoperite de mâzgă: 

— Boss, Anuţo, veniţi repede! gâfâi el. Acu’ fo jumate 
de minut a apărut un ecran mare. Se văd mâinile hapciu- 
caliticului! 

— Planurile se combină cu realitatea! spuse Ştefan, zo- 
rindu-l pe Țuțu să se întoarcă. Trebuie că Boris e foarte 
aproape să reușească ce și-a pus în cap! 

Deasupra piedestalului lui Volkov plutea un ecran 
uriaș. Două mâini fine, cu degete de pianist, atingeau în 
viteză claviatura unui calculator. În centru, înconjurată 
de indicatori tehnici — viteza la sol, starea bombei, gradul 

de absorbție al undelor radar prin care trecea -— se afla 
schema dronei. 

— Ce-i asta, boss? 

Ştefan mai apucase să vadă o schiță asemănătoare cu 
ocazia unui târg, aviatic. 

— Un avion fără pilot. O dronă, probabil una militară. 

— Şi aia? E ce cred eu că e? 

Ştefan făcu un efort să înghită nodul din gât. 

— E o numărătoare inversă, da. Mai sunt patruzeci și 
două de secunde până la sfârşitul lumii. 

Ştefan o prinse pe Dorina de mână. Tânăra tresări și lăsă 
să-i scape un țipăt. 

— Vreau să-l faci pe ticălos să se răzgândească, înţelegi? 
spuse el. Fă-l să vadă copii arşi, femei ca Raisa târându-se 
oarbe, spintecându-și burțile și sânii în cioburile care 
abundă printre grămezile de moloz. 

— Boss, nu așa! O să leșine! strigă Nicu. 

Anastasia îl împinse cu șoldul pe Ștefan și-i luă locul. 
Își trecu un braţ după umerii Dorinei, ajutând-o să înge- 
nuncheze. Tânăra își umezea buzele des și tremura ne- 
controlat, din tot trupul. 

— Înghite-ţi lacrimile. Nu le da drumul aici. Pătrunde-i 
mai întâi în inimă, spuse Anastasia, lipind cu grijă, dar ferm, 
palmele Dorinei de podea. Așa, acum lasă-ți durerea, spai- 
ma, părerile de rău, să inunde sufletul nemernicului! 

Dorina încuviinţă slab din cap, apoi un spasm cumplit 
îi scutură trupul și începu să plângă. Țuțu se repezi s-o ia 
în brațe, dar Ștefan îi tăie calea: 

— Las-o, spuse el. E singura noastră șansă! 

Mică, aidoma unei rândunele săgetate în zbor, Dorina 
suspina în scobitura umărului, ștergându-și obsesiv ochii 
lipsiţi de lacrimi. 

% 

Valul de emoții se abătu asupra lui Boris ca un tsunami 
pe o plajă însorită. Durerea, disperarea, îl copleșiră, făcân- 
du-l să-și dorească să nu fi existat vreodată. Dinaintea 
ochilor îi apăru o fată — ar fi putut fi Aliona. Se poticnea 
desculță, ținându-și la piept ciotul brațului smuls de su- 
flul exploziei. O femeie cu ochii arşi de radiaţii, probabil 
mama ei, se târa printre ruine, lăsând o dâră de sânge în 
urma ei și chemându-și cu glas frânt copilul. 

Se văzu apăsând pe butonul de anulare a exploziei, dar, 
odată cu schimbările pe care le făcuse în programul dro- 
nei, acest lucru nu mai era posibil. 

— Nu! răcni el. Nu încă! 

Surdă la vocea rațiunii, ascultând doar de glasul inimii, 
mâna lui continua să se îndrepte către butonul fatidic. 
Boris deschise un sertar al biroului, scoase un pistol, și se 
lovi cu toată puterea peste braț. Durerea îi explodă ca o 
petardă în spatele pleoapelor strânse, sădindu-i în trup ne- 
voia de a urina. 

% 

— Nu pot! gemu Dorina, prăbușindu-se pe podea în po- 
ziție fetală. O clipă am crezut că l-am avut, apoi mi-a scăpat! 

Nicu întinse mâna, făcând să i se materializeze în palmă 
controller-ul unei console video. 

— Vin la tetea, să te înveţe el câte rotile are sania! scrâșni 
Țuțu printre dinți. 

Pe ecran, mișcările degetelor lui Boris își pierdură ele- 
ganţa, devenind robotice. Încet, luptând pentru fiecare 
centimetru, degetele lui se îndreptau către butonul roșu 
pe care scria Anulează. 

Ştefan și Tamara îl încadrară pe tânăr. 

— Bagă mare, boss, că e de bine! îi strigă Ştefan. 

Nicu simți cum i se blochează manetele cotrollerului, 
apoi butoanele. Aparatul începu să fumege, apoi luă foc. 

— Boss, ajută-mă! scânci el. 

Primul loc care îi veni în minte lui Ştefan fu stadionul 
echipei Steaua. Înșfăcă cu puterea gândului bucata de 
plastic în flăcări și o trimise acolo. 

Ceasul de pe ecran arăta că mai sunt nouăsprezece se- 
cunde. 

— Bestie! Canalie! urlă Anastasia, începând să lovească 
la întâmplare cu sabia în amintirile de pe piedestaluri. 

Ştefan întinse mâinile, dorindu-și mai mult decât orice 
să le poată controla pe ale lui Boris. Două coarne ca de mo- 
tocicletă țâșniră pe dată din podea, gata de a fi folosite. 

— De data asta nu mai ai scăpare! scrâșni el, înfigân- 
du-se cu toată puterea în ele. 

Pentru a treia oară în câteva secunde, Boris se simți 
străin în propriul său trup. Oricât de tare ar fi încercat să 
se opună, mâna lui se îndrepta către butonul de autodis- 
trugere al dronei. Trei centimetri, doi, apoi unul singur. 

Cât ar fi tancul de puternic, îl opreşti cu o lovitură bine țin- 
tită în șenile. La fel şi pe o mână trădătoare! scrâșni el, apucând 
orbește pistolul. Lipi țeava de podul palmei rebele și apăsă 
trăgaciul. Oase, mușchi, cartilaje, dispărură, transformate 
într-o ceaţă fină. 

Ghidonul se blocă, refuzând să se mai miște. Ștefan ri- 
dică neputincios privirea la ecranul fantomatic. Sub schema 
dronei, ceasul bătea neiertător secundele: 7, 6, 5... 

Boris își lăsă capul pe spate și începu să râdă, sfidând 
durerea. Drona se afla deasupra țintei în cădere liberă, 
apropiindu-se de altitudinea optimă de detonare. Izbu- 
tise! De unul singur învinsese ca pe nimic cel mai puternic 
sistem de securitate din lume. El, un fost profesoraș de ma- 
tematică, el, cel umilit și părăsit de soție pentru un prăpă- 
dit de ingineraș electronist, el realizase ceea ce nimeni 
înaintea lui nu reușise: îi acuzase, îi judecase, apoi îi con- 
damnase pe cei în fața cărora legea se dovedise de fiecare 
dată neputincioasă: generali, preşedinţi, eminenţe cenușii. 
Îşi desfăcu larg braţele, împroșcând în jur stropi de sânge. 
Arhanghelul Gavrilă putea să-și pregătească în ceruri trom- 
peta. Trădători din toate țările, muriti de frică! Răzbunarea e pe 
drum! Umanității îi sosise, în sfârșit, clipa judecății! 

Odată cu secunda a patra, drona renunţă la tăcerea radio 
care îi asigurase până în acel punct anonimatul și începu 
să transmită imaginile preluate de camera video montată 
în botul avionului. Chiar dacă ar fi fost detectată, timpul 
rămas până la explozie era insuficient pentru a între- 
prinde orice fel de măsură defensivă. Soarta țintei fiind 
pecetluită, succesul misiunii garantat, constructorii dro- 
nei socotiseră că în secundele rămase ar putea aduna in- 
formaţii valoroase despre condiţiile atmosferice, densi- 
tatea estimată a populaţiei aflată în epicentru în momen- 
tul detonării, cât și alte date care i-ar fi putut ajuta să cali- 
breze mai bine următoarele lovituri. 

Trei secunde. Ştefan își proiectă gândurile, încercând 
cu disperare să-și impună voința asupra laptopului, însă 
imaginea îi juca dinaintea ochilor, împiedicându-l să se 
concentreze. 

Două secunde. Se uită în jur, încercând să găsească 
printre piedestalurile cu amintiri ceva care să-i ofere un 
ascendent asupra lui Boris. Nimic. Turbat de furie, înhăță 
fotografia lui Volkov şi o aruncă cu toată puterea în ecran. 

O secundă. Altimetrul dronei arăta o cifră rotundă. 
Şase sute de metri mai jos, Casa Albă apărea luminată în 
toată splendoarea ei. Ştefan se uită la Nicu, la mâinile lui 
arse. Undeva pe gazonul echipei Steaua, controllerul pe 
care îl folosise tânărul fumega, un bulgăre din plastic de- 
format. 

Zero secunde. 

Timpul făcu un salt înapoi. 

— Tu vorbeşti serios? Scopul proiectului constă în a 
trage cu praștia minţii saci de ciment și găleți cu vopsea 
pe Lună? se auzi el spunând. 

— Nu numai. leleportarea ar constitui apexul. Ne mai 
interesează și — 

Șase sute de metri. Bomba se află la şase sute de metri deasu- 
pra Casei Albe! Cu ochii minţii, Ștefan decupă o bucată din 
cerul Washington-ului. 

— Tată, ce-i pata aia albă care se vede ca o boabă de fa- 
sole? 

Ştefan avea zece ani şi se uita pentru prima oară în 
viaţa lui prin obiectivul unei lunete. Era vară, cald, iar tatăl 
lui nu băuse decât vreo două beri. 

Chipul lui Lucian Babeș se lumină, redevenind pentru 
o clipă bărbatul plin de şarm care fusese odată. 

— Acela este craterul Tycho. Unii savanţi cred că s-a 
format în urma impactului cu un asteroid frate cu cel care 
a dus la dispariția dinozaurilor de pe Pământ. Are undeva 
la vreo optzeci și ceva de kilometri în diametru și vreo cinci 
în adâncime — 

În interiorul bulei izolate de Ștefan, forța destructivă a 
atomului clocotea, gata să se dezlănțuie. Cu o singură miş- 
care a mâinii, Ștefan o făcu să dispară. 

% 

Prăbușit în scaun, Boris urmărea stupefiat ce se întâm- 
pla pe monitor. Deși sistemele dronei încetaseră să mai 
transmită de îndată ce numărătoarea inversă ajunsese la 
zero — cum era și normal să se întâmple — imaginile pre- 
luate de camera video plasată în vârful obeliscului lui 
Washington continua să transmită nestingherită. Nici urmă 
de bila orbitoare de foc care ar fi trebuit să distrugă totul 
în calea ei. 

Explodase sau nu bomba? Exista o modalitate simplă de 
a afla. Pe rând, deschise site-urile principalelor rețele de te- 
leviziune din America: NBC, CBS, ABC, FOX, CNN. Toate, 
fără nicio excepție, își vedeau de programul lor obișnuit. 
Lipseau figurile îngrozite ale crainicilor, confuzia, știrile 
contradictorii. 

În stare de șoc, Boris porni să urce scara adăpostului 
anti-atomic. În urma lui rămase o baltă de sânge, laptopul 
pornit și lumina aprinsă. 

În spaţiul de relaxare de deasupra Hrubei se râdea, se 
mâncau sandvișuri și se bea cafea. Într-o canapea de pluș 
stăteau tolăniţi Nicu și Dorina. Într-o alta, similară, Ștefan 
și Anastasia. Igor și Tamara își luaseră fiecare câte un fo- 
toliu. 

— Boss, când am văzut cronometrul că se face din unu 
zero, mi-am umplut pantalonii. Am crezut că până acolo 
ne-a fost! 

— Nu ești singurul, spuse Tamara, servindu-se cu un 
medalion minuscul de somon. Or fi apucat americanii să 
simtă ceva? La o adică, aia era Casa Albă. Cu câte sisteme 
sofisticate or avea, mă gândesc că n-ar fi chiar imposibil... 

Ştefan scutură dispozitivul cu pilitură de fier, făcând 
să apară o prismă perfectă în interiorul lui. 

— Dacă apucau să detecteze ceva, ar fi fost deja prea 
târziu. Spre norocul nostru, am apucat să mut bomba îna- 
inte să explodeze. 

Nicu făcu un semn leneș către bursuc: 

— Boss, fă-mă cu barbă. Una d-aia de pirat șmecher, cu 
cercel în ureche şi tatuaje pe gât. 

— 'Țuţule, cel mult aş putea să te fac roșcat la păr. Din 
ce văd, aici „jos” nu pot să invenştez lucruri — mă credeți 

sau nu, acest cuvânt continuă să mă scoată din sărite — doar 
să le modific pe cele existente deja. Nici pistrui nu cred că 
aş putea să-ți dau la părul ăla roșu. 

— Fă-mă pe mine blondă, spuse Anastasia, lăsând o 
notă de lascivitate să-i înmoaie glasul. 

Ștefan o privi preţ de o clipă. Îi plăcea de ea roșcată; 
n-ar fi vrut s-o vadă blondă. Cu toate acestea, îl rodea cu- 
riozitatea dacă era în stare s-o facă. Îşi strânse pumnii, in- 
spiră profund, expiră, apoi îi deschise la loc. 

Anastasia izbucni în râs: 

— Boss, crez că tre’ să mai încerci o dată. Și mai cu ini- 
țiativă! Schimbi culoarea părului unei femei — o chestie de 
viață și de moarte, s-au purtat războaie pentru așa ceva! 
-nu dai la rindea o nenorocită de scândură. 

Ştefan îşi strânse din nou pumnii, imaginându-și-o pe 
Anastasia într-o ipostază demnă de o actriţă într-un film 
pentru adulți. 

— Vai, ce nuanţă de panaramă mi-ai făcut! izbucni tâ- 
năra, trăgându-și o şuviță blondă, aproape albă, dinaintea 
ochilor. Oribil! Fă-l înapoi! 

Ştefan râse și își lăsă bărbia în piept. 

— Eşti sigur că l-ai făcut ca înainte? se interesă circum- 
spectă Anastasia, adunându-și părul pe frunte precum 
un căţel flocos. Fetelor, Dorina, Tamara, nu vi se pare că 
era o nuanță mai acaju înainte să pună domnul la-mă- 
pierdut-la-spate mâna pe el? 

— Boss, da’ nici măcar un purcel cu măru-n gură ori 
un morman de clătite d-alea bune nu poți să faci să apară? 
se interesă Nicu. 

— Dacă aş şti unde se află bucatele respective, să le văd 
în mintea mea, poate aș putea să le transport aici. Dar, 
dacă o ţii în stilul ăsta, în curând o să-ți luăm bretele pen- 
tru burtă. 

— Da' ce, n-ai putea să-i faci şi ei vânt pe Lună, lângă 
bomba lui jupân Boris? 

— Ba da, împreună cu jumătate din aparatul tău diges- 
tiv și eventual cel reproducător. Ştii, Ţuţule, transportu- 
rile astea au defectul de-a nu fi tocmai exacte... 

— Pușchea pe limbă, boss! se cruci Țuțu, căutând o bu- 
cată de lemn în care să bată. Auzi, lasă purcelu'. E bună și 
salata. O să iepuresc cu Anuţa când mi-o fi foame. 

Igor tăcea, jucându-se absent cu ceașca de cafea. 

— Ce crezi că o să se întâmple acum? spuse Ştefan. Cât 
o să mai trebuiască să stăm la Conac, până să putem pleca 
la casele noastre? 

— Nu știu. În cel mai bun caz, pentru Oleg azi nu s-a în- 
tâmplat nimic. Boris va continua să rămână o ameninţare 
la adresa securității Federaţiei Ruse, până îi vom da din 
nou de urmă. lar când o vom face... 

— Îi va spune totul lui Oleg, oftă Ștefan. Ai dreptate. 
Cum o dăm, tot rău iese.. 

— Nu-i adevărat! Ce ne opreşte să-i luăm glanda? se 
răsti Nicu. Cât de greu ţi-o fi, boss, să-i teleportuiești o 
grenadă sub cur prima dată când se duce la umblătoare? 
Pentru câte a făcut — ori era să facă — ar fi o pedeapsă prea 
de domn! Ar trebui zdrelit în cur, belit de piele și apoi 
plimbat pe străzi, să-l vadă tot poporul cât de nenorocit 
și de jigodie este! 

Ștefan scutură din cap, prins în vâltoarea gândurilor. 
Cu doar câteva zile în urmă ar fi fost de acord cu Nicu. 

— Nu-i chiar așa de simplu, Ţuţule. Pentru că, vezi tu, 
două rele nu se anulează reciproc, doar fac un rău mai mare. 

În momentul de tăcere care se lăsă, se auzi un sunet 
metalic abia perceptibil. Anastasia ciuli urechile. Cineva, 
afară, vorbea în şoaptă. 

Ușa zbură de perete, iar înăuntru năvăliră şase soldați 
în ținută completă de comando. Anastasia își chemă sabia. 
Ştefan făcu să apară o toporișcă pe care obișnuia s-o poarte 
când urca pe munte. Împreună, ţâșniră în picioare. 

— Ladies and gentlemen, please remain seated, rosti 
o voce cu un puternic accent rusesc. Dont try anything 
funny. | know you do have the power to influence minds 
and alter things with your psychokinetic powers. If any 
of us gives as much as a strange sneeze, my colleagues will 
waste you on the spot. You are outnumbered and outgun- 
ned. Behave!” 

— Ilaroxa Bok3aarHnaa%, murmură înciudată Tamara. 

Soldaţii se dădură în lături, făcând culoar unui bărbat 
cu părul alb. Nu purta cagulă, iar când pășea o făcea atent, 
menajându-și articulațiile. 

— Vai, dar cât de urât sună asemenea cuvinte în gura 
unei doamne educate! râse el, continuând să folosească 


27 Doamnelor și domnilor, vă rugăm să rămâneţi așezați. Nu încercaţi 
nimic amuzant. Știu că aveți puterea de a influența mințile și de a modifica 
lucrurile cu puterea gândului. Dacă vreunul dintre noi dă fie și un strănut 
ciudat, colegii mei vă vor ucide pe loc. Sunteţi depășiți numeric şi ca forță 
de foc. Comportaţi-vă în consecinţă! 

28 Curvă de staţie de tren, de gară. 

limba engleză. Şi unde este mult-lăudata ospitalitate ro- 
mânească, despre care am tot auzit vorbindu-se? 

Igor îi ieși precaut în întâmpinare. Mâinile și le ţinea 
departe de corp, arătând că nu este înarmat ori periculos. 

— Oleg Mihailovici, cărui fapt îi datorăm onoarea vi- 
zitei dumneavoastră? se înclină el. 

— Nimic special. Eram prin zonă şi m-am gândit să văd 
ce mai faceți. Eram curios cum decurg cercetările. Merg 
bine? 

Capcana era evidentă. Prin mesajul lui de avertizare, 
Oleg îi informase de cum intrase că știe tot. 

— Nu prea, zise Ștefan, înainte ca Igor să poată răspun- 
de. Ne străduim, frecăm bursucul de dimineață până seara, 
dar nimic. Mă tem să nu fi fost defectă aplicaţia pe baza 
căreia ne-aţi selecționat. Bug-uri se întâmplă mai tot tim- 
pul în industria programării software. 

Oleg cloncăni încetișor: 

— Că nimic nu leagă prietenii mai puternice decât șuie- 
ratul gloanţelor inamice, surâse el, făcând câţiva pași cu 
mersul lui economic, bătrânesc. Foarte frumos că îi luaţi 
apărarea colegului dumneavoastră mai vârstnic. Un sen- 
timent nobil, în faţa căruia mă înclin! 

Şi Oleg chiar făcu o plecăciune. 

— Ştiţi cine se mai înclină, tinere? spuse el, continuând 
să zâmbească. Antreprenorii de succes, în momentul când 
ajung să ceară de pomană la colțul străzii. Norocul dum- 
neavoastră că Sir Thomas a primit indicaţii explicite să se 
poarte cu mănuși. Da, ne-am permis acest mic gest de mă- 
rinimie, într-adevăr. Şi că tot vorbeam de colegi mai vârst- 

nici, bănuiţi cui i-a venit ideea unei spargeri la sediul fir- 
mei dumneavoastră? 

Igor își lăsă privirea în pământ. Ștefan se uită îngrozit 
la el. 

— M-am văzut nevoit să-i dau dreptate — practic, Igor 
Vladimirovici m-a forțat să aprob lovitura! Mi-a demons- 
trat negru pe alb, cu cifre, că un om ca dumneavoastră nu 
și-ar lăsa niciodată firma pentru a participa la un experi- 
ment ce aducea periculos de tare cu Fata Morgana. 

— Divide et impera”, spuse Anastasia. Nu vă faceți de 
rușine prima meserie, domnule Oleg! 

— A doua, domnişoară, dacă vă referiți la cea de presti- 
digitator de secrete. Înainte să lucrez pentru KGB am fost 
soldat. Copil de trupă, mai exact. Dar, revenind la semi-acu- 
zaţia dumneavoastră, știți care e cea mai eficientă unealtă 
în jocul minciunii și al manipulării? Adevărul, frumoasă 
domnişoară. Nu-i așa, Igor Vladimirovici? 

Ştefan făcu un pas către Anastasia. Puștile soldaților se 
îndreptară către el, căutându-i pieptul. 

— Ai știut? se răsti el. 

— Nu, dar am bănuit că ceva n-a fost în regulă cu recru- 
tarea ta. Ieri prinţ, azi cerșetor. Prea convenabil ca să nu 
bată la ochi. 

— De ce nu mi-ai spus? scrâşni Ștefan, strângându-și 
pumnii. 

— Din mai multe motive. Întâi și întâi pentru că aveam 
nevoie de tine. Datele colectate de joc promiteau abilități 
cu mult peste tot ce întâlnisem până atunci; realitatea ne-a 


29 Dezbină și cucerește (lat.) 

demonstrat că nu s-au înșelat. Apoi, deși sună cusut cu aţă 
albă, ca să te protejez. Mi-a fost clar că cine fusese în stare 
de o asemenea lovitură, nu avea să se oprească până când 
nu te-ai fi alăturat proiectului. Și, în cele din urmă, pentru 
că mi-ai plăcut ca bărbat. 

— Adevărul, domnișoară, cea mai periculoasă unealtă 
a mincinosului de carieră, încuviinţă Igor. Învăţați repede. 
Felicitări! 

Ştefan închise ochii, adunându-și toată voința pentru a 
nu-i ucide cu mâinile goale pe cei doi trădători. Lovitura 
în coaste cu țeava mitralierei îi tăie răsuflarea. 

— Ţi-am zis să te abţii de la prostii și iniţiative perso- 
nale, plesni ca un bici vocea lui Oleg. Mai încearcă o dată 
ceva similar și o să te trezești împușcat într-un loc non-vital, 
dar foarte dureros. 

Decât să se dezvinovăţească în faţa lui Oleg, Ştefan ar 
fi ales să moară. 

— Ce vrei? rosti el cu greutate. 

— Pentru început, să aud povestea direct din gura calu- 
lui. Parcă așa zic prietenii noștri englezi. 

Ştefan avea nevoie de timp să-și pună în ordine gându- 
rile. Atât Igor, cât și Tamara avuseseră dreptate în pri- 
vinţa lui Oleg. De îndată ce bănuielile i se vor confirma, 
nici unul dintre cei prezenţi la Conac n-avea să mai vadă 
vreodată lumina soarelui. Vor fi închiși într-un bunker 
subteran și obligați să îndeplinească misiunile încredin- 
tate de noii stăpâni. 

— Doar dacă îmi spui cum de ai aflat despre succesele 
noastre. 

Oleg își încrucişă braţele şi îl scrută cu privirea: 

— Prima regulă în negociere: nu da niciodată ceva fără 
să ceri altceva în loc. Prea bine! Oricum, nu sunt prea multe 
de spus. Sistemul de supraveghere instalat de oamenii 
mei la Conac conţine un mecanism secret: stochează în- 
registrările dispozitivelor de supraveghere în două locuri, 
unul accesibil lui Igor și unul despre care habar nu avea. 
Continuarea ţi-o poți imagina și singur. 

— Înregistrările sunt și video sau doar audio? 

— Tu ce crezi? Dar, stai liniștit; nu ne interesează per- 
formanţele de dormitor. Nici ale tale cu domnișoara Anas- 
tasia, și nici ale lui Nicu cu Dorina. 

— Păcat, spuse Anastasia. V-aş fi rugat să ne trimiteţi 
filmul. Întotdeauna m-am întrebat dacă aș fi fost bună de 
vedetă porno. 

Pe chipul lui Oleg trecu o durere de neexplicat. 

— Da, probabil că aţi fi fost, murmură el, apoi glasul îi 
redeveni sec. E rândul dumneavoastră acum. Începeţi, vă 
rog, cu episodul în care a fost implicat soțul doamnei Ta- 
mara. Mă interesează în mod special acel aspect. 

Ştefan se sprijini de brațul canapelei și începu să poves- 
tească. După un timp, Anastasia schiță gestul de a-l lua de 
mână, dar fu oprită de unul dintre soldați. 

— Fantastic! murmură Oleg. Dacă nu aș fi fost deja in- 
format despre dispariția dronei, aș fi fost sigur că minţiţi. 
Clătină din cap, apoi își desfăcu larg braţele: Cât de bine 
se lămuresc toate! Știți, când am găsit încăperea din sub- 
teran — voi îi spuneţi „Hruba” — intrarea era acoperită cu 
o lespede pictată din piatră. Din păcate, s-a spart când am 

încercat s-o mutăm. Noroc că apucasem să facem câteva 
fotografii. 

— Ce reprezentau picturile? 

Oleg surâse în sinea lui. Și uite așa începe. Fiecare război- 
nic, fiecare Ahile, îşi are călcâiul său. Al tânărului Babeș este 
curiozitatea, setea de cunoaștere. Prin intermediul ei, îl vom 
convinge să ne pună lumea la picioare. 

— Povestea unui meteorit. Într-o noapte, o piatră cu 
aspect lăptos a căzut din cer. Când s-a răcit și a putut fi 
scoasă din craterul pe care îl făcuse, tribul care locuia în 
apropiere a constatat că strălucea în întuneric. Unii au 
crezut că e un dar, alţii un blestem. În cele din urmă, nepu- 
tând să cadă de acord, au spart meteoritul în mai multe 
bucăţi. Poţi să ghicești în câte? 

Că la nunta mea, a căzut o stea..., se trezi Ștefan gândind. 
Ar fi putut fi acel meteorit rămășițele unui zeu muribund? 
Era Pământul ultimul loc de odihnă al Creatorului însuși? 
Gândul îi dădea amețeli. 

— În cinci? şopti el abia auzit. 

— Întocmai. 

Jocul lui Oleg era simplu și pe față, și totuși Ștefan întâm- 
pina greutăți în a-i rezista: Adevărul, cea mai eficientă unealtă 
în jocul minciunii și al manipulării. 

— Și ce s-a întâmplat cu ele apoi? 

— Cinci tineri au primit misiunea să le poarte asupra 
lor zi și noapte, și să nu se despartă vreodată de ele. O vreme 
totul a mers bine, apoi au început să se petreacă lucruri 
ciudate. În lipsa altor opțiuni, cei cinci au fost de acord să 
părăsească tribul în direcţii diferite și să nu se mai în- 
toarcă vreodată — dar nu înainte de a — 

— De a construi Hruba, nu-i aşa? rosti Ștefan pe neră- 
suflate. 

Oleg surâse. 

— Mă întreb ce s-o fi întâmplat cu cele cinci pietre. Pe 
unde or fi ajuns ele?... 

Cea mai importantă parte rămăsese nespusă, dar Ștefan 
o auzi de parcă Oleg ar fi strigat în gura mare: Oare câte lu- 
cruri s-ar putea face cu ele, dacă le-am găsi? 

Îi căută privirea bătrânului. Oleg surâse, rămânând în 
așteptare. Mutările de temporizare se epuizaseră. Urma 
primul atac la rege. Șah! 

— Ce aveţi de gând cu noi? rosti Ştefan încrucișându-și 
braţele. 

Anastasia, Igor și Tamara deveniră atenţi. Nicu și Do- 
rina se înghesuiră unul în celălalt, încercând să-și dea seama 
despre ce se vorbea. 

Oleg mângâie țeava armei, amânând o clipă răspunsul. 

— Tinere, am o curiozitate: dumitale îţi place lumea în 
care trăiești? spuse el. Din ce am citit despre modul cum 
obișnuiai să-ți tratezi angajații, îmi pari mai curând un 
antreprenor de stânga decât un capitalist rapace. Așa este? 

Ştefan îl privi uimit: 

— Nu știu, nu m-am gândit niciodată la mine însumi în 
aceste coordonate. Stânga, dreapta; centru-stânga, centru- 
dreapta, îmi par mai curând termeni de bridge ori expresii 
preluate din repertoriul unui comentator de fotbal. Poli- 
tica, mai departe de faptul că o dată la patru ani îmi înde- 
plinesc datoria civică, votând un hoţ doar ca să nu iasă un 
bandit mai mare ca el, mă lasă complet rece. 

Oleg încuviință solemn. 

— Știai că cei mai bogaţi 1% din populaţia lumii dețin 
44% din bogăţia totală a acestei planete? 

Ştefan plescăi plictisit. Fiecare asociație de caritate care 
îl contactase încercase, mai devreme sau mai târziu, să-l 
facă să se simtă vinovat pentru averea pe care o strânsese. 

— Da. Și mai ştiu că pentru a construi o latrină în Africa 
îți sunt suficienți nouă dolari. Partea proastă este că după 
ce strâng cei nouă dolari pentru toalete, respectivele firme 
construiesc mall-uri comerciale dotate, bineînţeles, cu toa- 
lete. O chestiune de semantică, bănuiesc. 

Oleg își ascunse rânjetul în pumn. Recrutarea lui Ștefan 
mergea chiar mai repede decât se așteptase. 

— Ce ar fi dacă lucrurile n-ar trebui să stea așa? Gândeș- 
te-te: ar fi suficient să-i îndepărtăm de la conducerea socie- 
tății pe nenorociţii care de sute de ani se hrănesc din sudoa- 
rea celor care își rup spatele muncind! 

Ștefan se opri din căscatul ostentativ. 

— Şi pe cine aducem în locul lor? 

— Tineri deştepţi, modeşti, gata să le facă și altora parte 
din bucatele lor. Așa, ca dumneata. 

Două teorii sociale, una a lui Igor, cealaltă a lui Oleg. Asemă- 
nătoare, dar diferite până la punctul în care devin antagoniste. 
Ştefan se hotări să-și testeze intuiţia: 

— Prețul tinereții se măsoară în greșeli cauzate de lipsa 
experienţei. De ce să-i înlăturăm pe acei nenorociti, cum îi 
numiți dumneavoastră? De ce să nu-i convingem să ni se 
alăture? 

— O idee seducătoare, tinere domn, dar cumplit de pe- 
riculoasă. Acești oameni, cred că îţi imaginezi și dumneata, 
nu sunt de încredere. Orice le-ai face, oricât le-ai da, va fi 
doar o picătură într-un ocean pe lângă ce le-a fost luat. Pe 
faţă ori în secret, ei vor lupta pentru a-și recupera vechile 
privilegii, preferând mai curând să-şi piardă viața decât 
speranţa de a redeveni ceea ce au fost. Crede-mă, s-ar 
irosi timp și oportunități din cauza lor. 

Peste orașul debordând de soare și veselie al lui Igor 
se suprapuseră cartiere de blocuri gri, înghesuite și la fel, 
construite în perioada comunistă de „tinerii” lui Oleg, oa- 
meni fără experienţă, dar cu dosar bun. Cine nu învață din 
greșelile istoriei, riscă să le repete, oftă în sinea lui Ștefan. 

— Atunci, poate că nu-i metoda potrivită, spuse el. Poate 
ar trebui să căutăm alta, ori să mai așteptăm. 

Oleg clătină din cap ca și cum răspunsul lui Ștefan i-ar 
fi adus o mare decepțţie: 

— Ştii ce e mai rău decât un incompetent, tinere domn? 
rosti el cu glas egal, lipsit de inflexiuni. Un nehotărât. Pros- 
tului n-ai ce să-i reproșezi; aşa l-a lăsat pe el natura. Cu 
indecisul, însă, altfel stă treaba. O indecizie — mai exact a 
tatălui meu — a făcut să devin soldat, copil de trupă, la doar 
paisprezece ani. Locuiam cu părinții mei în casa noastră 
de lângă Kursk, când am auzit că nemții se îndreaptă 
într-acolo. Ar fi trebuit să fi luat puţina agoniseală pe care 
o aveam și să fi fugit, dar tata nu s-a îndurat să-l lase pe 
bunicul în urmă. Bătrânul era grav bolnav şi n-ar fi supra- 
viețuit drumului. Am tot amânat de pe o zi pe alta, min- 
țindu-ne unii pe alții că „mâine” vom pleca. În sinea lui, 

cred că tata spera ca bunicul să se stingă, ca să putem fugi 
și noi, dar nu s-a întâmplat aşa. Într-o seară, pe când ne 
pregăteam de culcare, ne-am pomenit cu o trupă SS peste 
noi. Pe bunicul l-au terminat primul. Oricum, abia mai 
respira. Nu constituia o jucărie potrivită. Tata, însă, n-a avut 
același noroc. L-au bătut de ușă cu ce cuie au găsit prin şo- 
pron, apoi le-au băgat la mijloc pe mama și pe sora mea. 

Oleg clătină din cap, iar ochii i se umplură de lacrimi: 

— Pe Alexandra o iubeam mai mult decât pe oricine în 
lume. Mi se părea atât de frumoasă, atât de gingașă! Blondă, 
cu ochi albaștri și păr lung, semăna cu domnișoarele pe 
care le vedeam pe coperţile cărților de dinainte de război. 
Pe ea şi pe mama, soldații nemți le-au pus pe genunchi și 
pe coate una în fața celeilalte. Biata mama, norocul ei că 
munca o urâţise; îi mărise șoldurile și îi lărgise umerii. 
Arăta mai curând a hamal decât a femeie. De ea s-au plic- 
tisit repede, n-a apucat să vadă până la capăt ce i-au făcut 
fetei ei. A fost ideea ofițerului. A pus-o pe Alexandra s-o 
țină pe mama cu amândouă mâinile de cap, în timp ce 
oamenii lui o violau pe la spate, promițându-i că dacă reu- 
șește să nu-i dea drumul, o să le lase în viață pe amândouă. 
Când mama a dat să leșine, ofiţerul a luat toporul tatei și 
i-a retezat capul dintr-o singură lovitură. 

Ştefan se abţinu în ultima clipă să nu vomite. Vocea lui 
Oleg continua să i se înşurubeze în creier, arătându-i ima- 
gini pe care ştia că n-avea să le mai poată uita vreodată: 

— Datorită stării de șoc în care se afla, Alexandra nu 
și-a dat seama ce tocmai se întâmplase. A continuat să țină 
capul lipsit de trup al mamei între palme, șoptindu-i să 

reziste, că mai e puţin și gata, că imediat ce o să se termine 
or să poată merge amândouă la culcare. În cele din urmă, 
ofițerul a lovit-o și pe ea cu toporul. Isprăviseră cu toții. 
Sora mea nu le mai era de niciun folos în viață. 

Ştefan ridică mâna: 

— Te rog, oprește-te! 

Oleg nu-l auzi. Privea cu ochi goi în puţul otrăvit din care 
îşi luase o viață întreagă puterea pentru a lupta împotriva 
dușmanilor patriei sale: 

— Pe mine, murmură el, ca să vezi de ce fapt mărunt 
poate să atârne viața unui om, mă trimisese tata în pod 
să-i aduc o ceapă. De acolo, printr-o gaură în podea, am 
putut urmări ce se întâmpla jos. Așa m-au găsit, câteva 
zile mai târziu, soldaţii noștri, mai mult mort decât viu. 
Norocul meu că unul s-a gândit să verifice dacă nu e ni- 
meni sus, înainte să dea foc casei. Ca să nu văd cadavrele 
împrăștiate pe podea, mi-au acoperit ochii cu o cârpă și 
m-au scos pe braţe. În ziua aceea, tinere domn, am învățat 
că nu trebuie să eziți. Indecizia, de cele mai multe ori, se 
măsoară în vieți irosite. Înainte să-ţi dai seama ce ţi se în- 
tâmplă, „mai târziu” s-a transformat deja în „prea târziu”! 

Ştefan își privi mâinile, întorcându-le și studiindu-le de 
parcă atunci le-ar fi văzut prima oară. Dacă mă auzi, ține-l 
de vorbă pe Oleg. Am nevoie de câteva clipe de linişte ca să-mi 
pun ordine în gânduri. 

— Domnule Oleg, mă puteți ajuta cu numele dumnea- 
voastră de familie? rosti brusc Anastasia. Tatăl meu obiş- 
nuia să spună că sună ciudat să i te adresezi unei persoane 
cu „domnule“ și numele mic. Cică „Domnu' Sandu” ar suna 

ca la casa de fete, deși nu pot să nu mă întreb de unde avea 
tata asemenea cunoștințe. 

Oleg continuă să-l fixeze cu privirea pe Ștefan. 

— Puteţi să-mi spuneți Oleg Mihailovici, după prenu- 
mele tatălui meu, mormăi el fără să se uite la Anastasia. 

— Oleg Mihailovici, după cum probabil știți din dosa- 
rul meu, sunt o persoană directă. Corect? 

Pe chipul lui Oleg trecu un nor de iritare. 

— Continuati, vă rog. 

— Nu-i așa că aveţi nevoie de noi pentru a face această 
utopie să devină realitate? 

— Nu înțeleg unde bateţi. Puteți fi puțin mai explicită? 

— De când v-aţi făcut într-un mod atât de dramatic apa- 
riția — mai lipseau costumele galbene de protecție bacte- 
riologică și vreo două elicoptere care să se învârtă pe dea- 
supra - aţi vorbit doar cu Ștefan. Nu văd nicio femeie în 
echipa dumneavoastră, lucru care îmi dă de gândit. Lumea 
despre care ne-aţi vorbit — pardon, i-ați vorbit doar lui 
Ştefan — o să fie un loc al bărbaţilor, un soi de fraternitate 
în care femeile sunt bune doar pentru sex, în gospodărie, 
și să plimbe câinele, în timp ce masculii comunității dis- 
cută unde să pună următoarea statuie a renumitului Ștefan 
Babeș ori Oleg Mihailovici? Aăă... îmi cer scuze, dar v-am 
uitat numele de familie. 

— Feodorov, completă Oleg cu un zâmbet amuzat flu- 
turându-i pe buzele palide. Oleg Mihailovici Feodorov. 

— Mulţumesc! Întorcându-ne la discuţia noastră, aces- 
tea vor fi fundamentele noii societăți în favoarea căreia 
încercaţi să ne câștigați cooperarea? 

Ținând ritmul cu discursul Anastasiei, având grijă să 
pară iritat, amuzat ori de-a dreptul ultragiat în momen- 
tele cheie, Ștefan inventaria modurile în care puteau să 
scape din situaţia în care se aflau. 

Cu coada ochiului fură spre arma soldatului de lângă 
el. Dacă îi blochez siguranța, nu va mai fi în stare să apese tră- 
gaciul. Îşi extinse degetele minții, pipăind piedica. Putea 
s-o lase ori s-o ridice, dar pentru a o bloca, ar fi avut nevoie 
să ştie în detaliu cum funcționează respectivul mecanism. 

— Frumoasă domnişoară, spuse Oleg, bazele societății 
ai cărei membri fondatori vă invit să fiți se bazează, în 
mare parte, pe principiile comuniste bune, în timp ce în- 
cearcă să le elimine pe cele rele. 

— Există principii comuniste bune? Mira-m-aș..., rosti 
Anastasia, lungind disprețuitoare cuvintele. 

Oleg surâse. Se simţea în elementul lui. Valorile pro- 
movate de către economia de consum, în forma în care evo- 
luase ea, erau mai greu de apărat decât păreau la prima 
vedere. 

— Domnişoară, zâmbi el, în orice doctrină, până și în 
cele de extremă dreaptă, există întotdeauna câteva idei de 
valoare. Nu vă lăsaţi indusă în eroare de propaganda ame- 
ricană. Socialismul, apoi fratele lui mai evoluat, comunis- 
mul, conțin principii care ar putea transforma lumea 
noastră într-un loc al păcii și al progresului, un adevărat 
Rai laic pe pământ. 

Rusul evolua cu eleganța unui spadasin experimentat, 
fandând brusc ori retrăgându-se în joacă doar din simpla 
plăcere a confruntării. Dar, ce te faci, monsieur Feodorov, 

dacă adversarul nu respectă regulile jocului? gândi Anastasia. 
Dacă în loc să încrucișeze cu tine sabia, smulge o ulucă din gard 
și te păleşte la genunchi? 

— Înainte să alunecăm în zona teoretică, spuneaţi ceva 
despre drepturile femeilor în noua și mirobolanta socie- 
tate. Aș fi curioasă să aflu mai multe, îl întrerupse ea abrupt. 

Sau aș putea să umblu la cuiul percutor. Ștefan se lăsă pe 
spătarul canapelei, mimând interesul pentru schimbul de 
replici dintre Anastasia și Oleg. Încet, continuând să zâm- 
bească ori să se încrunte, își închipui cum o pilă intră în 
contact cu mecanismul de declanșare al gloanţelor și în- 
cepe să-l scurteze. Soldatul tresări, încercă de câteva ori 
piedica, trăgaciul, căutând cu ochii către Oleg, neștiind 
dacă e cazul sau nu să-l informeze despre vibrația scurtă 
pe care o simțţise în patul armei. Ştefan se retrase cât putu 
de repede, abandonând cu totul ideea. 

— Domnișoară, rosti Oleg aspru, problemele pe care le 
întâmpină cultura vestică, în special cea americană, nu 
sunt — oricât ar încerca filmele de la Hollywood să ne con- 
vingă de contrariul — general valabile. În timp ce femeile 
lor și-au permis să stea acasă pentru a se îngriji de copii și 
de gospodărie, femeile din Rusia n-au avut parte de acest 
lux. Au pus mâna pe kKalașnikoave și au luptat cot la cot în 
război alături de bărbaţii lor. Soția mea, fie-i odihna ușoa- 
ră, a fost copil de partizani. Crede-mă când îţi zic că într-o 
zi proastă putea să bea pe nerăsuflate o sticlă de vodcă, 
apoi să bage opt gloanţe din zece în inima țintei. Într-una 
decentă, le nimerea pe toate zece, plus o lovitură cu baio- 
neta între ochi. Mi se înfioară carnea de groază doar gân- 

dindu-mă ce s-ar fi întâmplat dacă aş fi îndrăznit, fie şi 
doar pentru o singură secundă, s-o tratez pe Vika altfel 
decât ca pe egalul meu! Libertatea, domnişoară, se câştigă 
cu arma în mână, nu așteptând cuminte să-ţi fie înmânată 
pe o perniţă din catifea. 

Nu zice rău. Oare aş putea să-i fac să se împuște între ei? 
gândi Ștefan. Soldatul de lângă el măsura din priviri sta- 
tuia din Insula Paștelui. Ar fi fost suficient să se uite la 
același lucru ca să-i pătrundă în minte, dar, odată intrat, ar 
fi fost capabil să-l facă să apese trăgaciul? Puțin probabil. 

Răspunsul lui Oleg fusese categoric. În noua societate 
femeile vor fi egale în drepturi cu bărbații. Anastasia ridică 
mâna, căutând să tragă cât mai mult de timp: 

— Interesant! Acum, că ați menționat, puteți să-mi spu- 
neti — 

Vreme de douăzeci de ani, Oleg fusese unul dintre cei 
mai buni anchetatori ai KGB-ului. Abilitatea de a recu- 
noaște o mișcare de temporizare devenise a doua lui na- 
tură. 

— Vom continua discuţia de îndată ce vom ajunge la 
destinație, zise el rece. Din ce mi-a spus doctorul, soțul 
doamnei Tamara nu poate fi încă transportat. Nu este o 
problemă, o să ni se alăture și dânsul, în cel mai scurt 
timp cu putință. 

— O să ni se alăture unde? întrebă grăbită Anastasia. 

— La noul sediu al proiectului. O să vă placă. Condi- 
țiile de locuit sunt cel puţin la fel de bune — dacă nu chiar 
mai bune — decât cele de aici. 

— Mă îndoiesc că spitalele de boli nervoase dețin astfel 
de zone de relaxare, se forță Ştefan să deschidă gura. Oleg 

îl privea deja cu suspiciune. O secundă în plus de tăcere 
și situația ar fi putut să degenereze într-o nouă demon- 
strație de violență. Pentru că acolo ne veți instala, nu-i aşa? 

— În niciun caz! exclamă Oleg, zâmbetul revenindu-i 
pe chip. Următoarea perioadă ne-o vom petrece în vila de 
vacanţă a secretarilor generali ai partidului comunist. 
Hrușciov, Brejnev, Gorbaciov s-au numărat printre cei ce 
au locuit o vreme acolo. 

Legăturile dintre membrii grupului pluteau în aer, țe- 
sând o rețea nevăzută de gânduri și emoții. Ştefan le în- 
cercă pe rând trăinicia. Prea slabe. Dacă ar fi fost în Hrubă, 
poate ar fi încercat să-i înșface şi să-i tragă după el. La dracu! 
Pe cine prostesc eu aici? se enervă în sinea lui. Habar n-am 
despre mine însumi dacă sunt sau nu capabil să mă teleportez 
într-o altă locație, darămite dacă mai pot să mai iau şi pe altci- 
neva cu mine! 

— Vă rog să vă îmbrăcați, auzi vocea lui Oleg. Afară ne 
aşteaptă un elicopter care ne va duce până pe aeroportul 
din Cluj. De acolo vom fi preluaţi de o avionetă sanitară 
cu care vom zbura până la Chișinău. Restul detaliilor vi 
le voi comunica pe drum. 

— Fiţi rezonabil! nu se lăsă Anastasia. Permiteți-ne să 
ne luăm măcar câteva schimburi și periuța de dinți. 

Orice urmă de îndoială a lui Oleg se risipi. Femeia tră- 
gea într-adevăr de timp. Îi făcu semn unui soldat să se ocupe 
de ea, și altuia de Ștefan. 

— Şi doar v-am spus să vă abțineţi de la teribilisme ado- 
lescentine, spuse el cu tristețe în glas. 

Soldaţii se pregătiră deodată să lovească. Unul cu pum- 
nul, celălalt cu patul puștii. Oleg ridică arma la ochi. 

Ştefan strânse încă o dată din pumni, dorindu-și ca 
timpul să se oprească în loc. Nu apucă să-și termine gân- 
dul, că aerul deveni imobil, lăptos. Undeva deasupra, ro- 
tindu-se lent în jurul axei sale, apăru o clepsidră din cristal, 
plină pe jumătate cu un fluid multicolor. 

Tânărul îndrăzni să respire din nou. Fibrele mentale 
ale grupului erau la locul lor, prea slabe pentru a suporta 
greutatea trupurilor, dar suficient de puternice pentru a 
fi punte esenței interioare. 

— Ce făcuși, boss? Ne făcuși pă de doi? sări Țuțu ca ars. 

— Deci, aşa se văd trupurile noastre când călătorim în 
afara lor, spuse Anastasia inspectându-și cu ochi critic 
propriul corp. 

Tamara se opri la o distanţă de câțiva pași de clepsidră. 

— Cât timp avem? 

O picătură de fluid trecu dintr-o cupă a clepsidrei în cea- 
laltă, transformându-se în cenușă. 

— Nu mult, din câte se pare, spuse Ștefan. 

— Păi, boss, ce mai aștepți? Mai bagă înăuntru de-o dușcă, 
două. 

Ştefan întinse mâna, dorindu-și să fie clepsidra plină. 
Nu se întâmplă nimic, iar pumnul soldatului cobori un 
centimetru. 

— Nu merge. Va trebui să ne mulțumim cu cât avem. 

— În regulă, spuse Anastasia. Care-i următorul pas? 

Ştefan își duse mâna la frunte și făcu câțiva pași rapizi: 

— Nu știu, încă mă gândesc. Dorina, crezi că i-ai putea 
face pe cei care ne-au atacat să resimtă o tristețe profundă? 
Să vrea să-şi pună cap zilelor? 

Tânăra privi speriată în jur și ridică din umeri: 

— Nu știu. N-am mai făcut niciodată așa ceva dinadins. 
Aș putea să încerc... 

— Boss, am putea să le mătrășim pușcoacele? Nu știu, 
le udăm cartușele ori le îndoim ţevile. 

— La ceva similar m-am gândit și eu, dar ce facem după 
aia? Chiar și fără arme, sunt mai mulți și mai puternici 
decât noi. 

Nicu își puse mâinile în șolduri și începu să râdă: 

— Serios, boss? De asta ţi-e frică? Da’ cât de tare-n tupeu 
crezi că-i unu cu amândouă mâinile rupte? Ori cu gâtul, 
dacă stăm să ne gândim oleacă mai bine. 

Ştefan clătină din cap. Soldaţii erau la rândul lor oameni. 
Cineva, o soție, poate copiii, îi așteptau să se întoarcă acasă. 
Nu avea să-i rănească, dacă îi stătea în putere să evite acest 
lucru. 

— E riscant. Dacă mai sunt și alţii afară? Nu merge, 
trebuie să găsim altceva. 

— Orice ar fi, spuse Anastasia, am face bine să ne grăbim. 

Ştefan simţi stropi de transpirație rece spuzindu-i tâm- 
plele. Fluidul care marca timpul aproape se înjumătăţise, 
iar ei încă nu găsiseră o ieșire din situația în care se aflau. 

— Dacă am putea să ne transportăm cumța trupurile 
în Hrubă, spuse el, de acolo cred că am putea să călătorim 
în altă parte. Aici, sus, legile fizice sunt mult prea puter- 
nice pentru a permite așa ceva. 

— Oare ce s-o fi ales de pietrele acelea? murmură Anas- 
tasia. Mai există ele pe undeva, pierdute pe fundul vreu- 
nei prăpăstii, ori s-au distrus pe parcursul timpului? 
Ne-ar putea fi de ajutor... 

Ştefan privi neajutorat la clepsidră: 

— Aș avea nevoie să știu cum arată — și nici așa nu cred 
că ar merge. Râse fără veselie: O piatră nu scrie de mână 
și nici nu cred că se uită cu interes la panoul de la intrarea 
în Dorohoi. 

— Despre ce pietre e vorba, boss? 

În ultima clipă, Ștefan își aduse aminte că Nicu nu ştia 
engleză și renunţă să-l mai ia la rost: 

— Fragmentele unui meteorit. Ne-a spus Oleg despre 
ele. Se bănuiește că i-ar fi ajutat pe cei care au construit 
Hruba. 

— N-ar putea tanti Tamara să dea în cărți? Aşa cum fă- 
ceam pe vremea lui Zoltan? Știu că nu le ai cu desenatul, 
boss, dar măcar ne-ar putea da o idee unde să le căutăm 
-asta dacă ziceți că ne-ar fi de ajutor şi dacă or mai exista 
după atâta amar de vreme... 

Pumnul soldatului mai cobori un centimetru. Să în- 
cerce să dea de urma pietrelor însemna să riște nu doar 
viața lui, ci și a celorlalți membri ai grupului. 

— Voi ce ziceţi? La o adică am putea încerca să-i scoa- 
tem din circulație. Desigur, presupunând că nu mai sunt 
și alții afară. 

Anastasia rupse prima tăcerea: 

— Şi după aia, încotro? 

— Coborâm în Hrubă și încercăm să ne teleportăm un- 
deva unde să nu dea de noi. O insulă în arhipelagul poli- 
nezian ar putea fi un bun început. 

Tamara scutură din cap: 

— Ai auzit ce a zis Oleg; soțul meu este prea slăbit pen- 
tru a fi mutat. Mişu ar putea muri fie și doar din atât. 

— Să zicem că ne iese pasenţa, boss, că reușim să ne 
cărăbănim cu nenea Mișu cu tot, se băgă și Nicu. Ce-l 
oprește pe Oleg să-și trimită gealaţii să le facă felul fami- 
Jiilor noastre? Am două surori. Nu vreau să li se întâmple 
vreo nefăcută din cauza mea. 

Dorina își răsucea o șuviţă în jurul degetului, scufun- 
dată în gânduri. 

— Tu ce zici? o întrebă Ștefan. 

— De când mă știu, spuse tânăra privind în gol, am trăit 
într-o frică permanentă. Să nu plâng, să nu râd prea tare, 
să nu mă lovesc. Să nu-i rănesc pe alții. Aş prefera să mor 
acum și aici, decât să îmi petrec restul vieţii privind peste 
umăr ori, și mai rău, într-o pivniță unde să nu pot vedea 
lumina soarelui. Dacă pietrele alea de care ziceți ne pot ajuta 
să scăpăm de Oleg, eu zic să încercăm să le găsim. 

Echipajul era la posturi, gata să dea totul în bătălia care 
avea să urmeze. Ștefan îi îmbrățișă cu privirea. 

— Tanti Tamara, se întâmplă să ai cumva la îndemână 
cărțile de Tarot? 

— Nu știu, lasă-mă să verific, zâmbi ea, scoțând din bu- 
zunar o cutie jerpelită din carton. 

Anastasia făcu să apară un bloc de desen și o cutie de 
carioci. 

— Măcar cu atât să te ajut. Nu cred că în situația de față 
voi putea fi capabilă să văd în mintea ta. 

Ştefan înhăţă blocul de desen și o carioca. Fluidul din 
clepsidră era pe sfârşite. Tamara tăie grăbită pachetul și 
întoarse prima carte, un bărbat înveșmântat într-o mantie 
lungă, cu un felinar în mână. 

— Pustnicul, o carte cel puţin interesantă atunci când 
apare prima, spuse Tamara. Reprezintă detașarea de lumea 
reală în favoarea celei spirituale. 

Lumina felinarului îl atrăgea pe Ştefan ca un magnet. 
ÎI desenă din câteva mișcări, apoi schimbă carioca, adău- 
gându-i câteva tușe de galben. 

În cartea următoare, o femeie cu părul blond, complet 
goală, ținea în mână două pocaluri. Cu unul uda oglinda 
unui lac, cu celălalt, malul. 

— Steaua reprezintă îndrumarea, drumul înapoi către 
casă. Un călător — cu tot ce presupune acest rol, speranțe, 
oboseală, pericole, dezamăgiri — ar fi pierdut fără o stea 
călăuzitoare. În absenţa ei, cum și-ar mai putea el da seama 
dacă direcţia în care înaintează îl apropie de ţinta călăto- 
riei lui, în loc să-l abată? 

Tamara puse cartea jos: 

— Atenţie, însă, la sateliți, chiștoace de țigară aruncate 
de vecinul de deasupra, care pot părea pentru o clipă că 
indică Nordul. 

Ştefan trase cartea dinaintea lui, căutând să dea un sens 
simbolurilor pe care le vedea. În lipsă de ceva mai bun, 
copie cele șapte stele ce o înconjurau pe femeia blondă, 
apoi puse cartea deoparte. 

— Ah, ce bine! Începusem să mă satur de arcanele mari, 
spuse Tamara. Optul de cupe îl știi deja. Reprezintă ru- 
perea de trecut, tristețea călătoriei fără de întoarcere. Nici 
că se putea o carte mai potrivită, în contextul de față. 

Sub o lună cu ochi și cu sprâncene, un călător întorcea 
spatele unor cupe — opt la număr — pornind către muntele 
ce se ridica semeţ dinaintea lui. 

Ștefan luă cartea și începu s-o studieze. Undeva, pier- 
dută pe versantul acelui munte, mare cât un punct, se afla 
o peşteră. Brusc, o tristeţe cumplită îl copleși. Se simțea 
bătrân, obosit, consumat. Era ultimul purtător în viață. 
Ceilalţi muriseră, unii cu sute de ani, alții cu mii de ani în 
urmă. Pietrele lor se aflau deja acolo, în peștera cu pereți 
drepți și tavan jos; doar a lui mai lipsea. Tot ce avea de făcut 
era să-și dorească s-o trimită acolo, apoi se putea întinde 
pe pământ pentru somn. Somnul cel lung, fără vise, elibe- 
rat de nevoia de a-și controla clipă de clipă dorinţele și ne- 
voile. Nestăvilite, lacrimi grele porniră să-i curgă pe obraji. 
Oricât încercaseră să se piardă unii de ceilalți, el și tova- 
rășii lui de trib ajungeau până la urmă în același loc. Era 
voinţa pietrelor să stea împreună. Să i se opună, ar fi fost 
imposibil. Tot ce au putut face a fost să le trimită departe, 
foarte departe, într-un loc unde nu mai puteau face rău 
nimănui. Cu un ultim suspin, își luă rămas bun de la pia- 
tra lui, făcând-o să dispară. 

— Le-am găsit, şopti Ştefan. Îngrămădite unul lângă 
altul, cinci fragmente cu aspect lăptos luminau slab pereții 
unei peșteri. Unde sunteți, murmură el, unde e acest de- 
parte — foarte departe — unde v-au trimis cei ce s-au spe- 
riat de puterile voastre? 

Mai întâi ca o părere, apoi din ce în ce mai repede, o 
lumină spectrală îl învălui pe Ștefan, proiectându-i umbra 
pe solul sterp. Înainte să se întoarcă, tânărul știu ce urma 
să vadă. Lampadarul galben, stelele înconjurând-o pe fe- 
meia cu păr blond, optul de cupe. Dominând bolta ce- 
rească, în spatele lui răsărea majestuos Pământul. 


X k xk 


— Gata toată lumea? întrebă Ștefan. 

— Dă-i pedală, boss! mai apucă Nicu să spună, apoi clep- 
sidra își pierdu și ultima picătură de fluid. 

Într-un singur gest colectiv, cu inimile bătând la unison, 
cei cinci apucară fragmentele de meteorit, ridicându-le 
între palme ca pe o ofrandă. Soldaţii, cu Oleg în frunte, 
priviră stupefiați cum ţevile armelor lor se curbează ca 
niște biete macaroane. 

— Încet cu pianu’ pe scări, tătel, că faci buba la țurloaie, 
rânji Țuțu, îmbrâncindu-l cu un gest al bărbiei pe soldatul 
care dădea s-o lovească pe Anastasia. 

— Pun pariu că nici într-o mie de ani n-ai să ghicești unde 
erau, spuse Ștefan, arătându-i fragmentul de meteorit lui 
Oleg. 

Buzele bătrânului se adunară într-o expresie de dezgust: 

— Ai zice că până la vârsta mea ar fi trebuit să învăţ 
să-mi țin gura, dar se pare că nu-i așa. Felicitări. Acum bă- 
gaţi-le în buzunare și haideţi la elicopter — desigur, dacă 
nu cumva cunoașteți un mod mai rapid de a ajunge la des- 
tinație. 

Ştefan zâmbi, clătină de câteva ori din cap, apoi zâmbi 
din nou: 

— Oleg Mihailovici, sunteți un bărbat cel puţin intere- 
sant. Asemenea cutezanță, mai rar, spuse el. 

— Nu-i cutezanţă, tinere domn, ci un calcul cât se poate 
de simplu. Cu toate abilităţile pe care vi le oferă acele pie- 
tre, nu veți fi cu adevărat în siguranță decât ca parteneri 
ai unei țări solide, o putere la nivel mondial. Sperăm să fim 
noi aceia. 

— Dacă nu ați fost atent, spuse Ștefan pe un ton ușor 
agasat, tocmai am întors în favoarea noastră sorții unei 
situaţii fără ieșire. Pare că ne descurcăm destul de bine de 
unii singuri. De ce am avea nevoie de „o putere mondială” 
să ne apere? 

— Șase răcani și un bătrân cu un picior în groapă? Asta 
numiţi dumneavoastră „situație fără ieșire“? Vă amăgiți 
de unii singuri, tinere domn. Încercaţi cu șase milioane de 
soldaţi, vedeți dacă vă vine la fel de ușor. 

— Şi ce ne-ar putea opri? 

— Totul. Cât de înaltă va trebui să devină movila celor 
pe care veţi fi nevoiți să-i ucideți până când or să apară 
primele coşmaruri? Apoi, aţi face bine să vă înțelegeți de 
minune între voi, deoarece veţi fi unii pentru ceilalți sin- 
gura companie de care vă veți mai bucura vreodată. Res- 
tul omenirii, după caz, se vor uita la voi ca la o abominaţie, 
o ciudăţenie, ori ca la o ameninţare ce trebuie eliminată 
cu orice preț. Vă vor apăra pietrele de care sunteți acum 
atât de mândri, de tristețe, de însingurare, de lipsa prie- 
tenilor, dar și de paranoia care se va instala negreșit ca 

urmare a nenumăratelor tentative de asasinat la care veți 
fi supuși? Credeți-mă, tinere domn, nu există nici măcar 
un singur petic de pământ în lumea asta unde să fiți în si- 
guranță, unde, mai devreme sau mai târziu, să nu vă ajungă 
mâna lungă a celor ce vor vrea să vă piardă. 

Ştefan se afundă în muțenie, cântărind în palmă frag- 
mentul de meteorit. 

— Cred că aveți dreptate. Din clipa în care l-am oprit pe 
Boris, astfel de locuri au încetat să mai existe pentru noi 
în lumea aceasta, murmură el plecându-și capul. 

Profitând de momentul de neatenţie creat, Oleg scoase 
fulgerător de la spate un pistol și trase. Glonţul trecu nes- 
tingherit prin perna de pluș a canapelei și se înfipse în 
podea. Pe locul unde stătuse Ștefan nu mai era nimeni, 
iar odată cu el, dispăruseră și toți ceilalți membri ai grupu- 
lui, inclusiv Igor. 

Pe suprafața Lunii, la o distanţă sigură de locul unde 
explodase bomba lui Boris, şase domuri cu acoperișul din 
sticlă blindată înfruntau vidul cosmic. În cel din mijloc, 
așezat turcește într-o canapea din pluș ale cărei perne mai 
purtau încă urme de glonţ, stătea Ștefan. Pe genunchi 
ținea un laptop, urmărindu-i atent pe cei doi interlocutori 
ai săi. 

— Jefe, vorbi primul Nae, tocmai am terminat de insta- 
lat update-ul pentru Astrea. Sir Thomas îţi trimite salutări. 

— l-ai recomandat să le imprime mare pe hârtie de orez? 
ricană plină de dispreț Victoria Filotti. Fără să aștepte răs- 
punsul, continuă: Ştefane ești sigur de decizia ta? M-am 
uitat pe extrasele de cont. Cu excepția a ceva mărunțiș, văd 
că ţi-ai transferat toți banii personali în contul firmei. Eşti 
mai sărac acum decât erai după ce ne-a haiducit nenoro- 
citul de Thomas! 

Ştefan privi în jurul său. Oriunde se uita, putea vedea 
prezența Anastasiei, a lui Nicu și a Dorinei, a Tamarei și a 
lui Mișu. Zâmbi. Nu era adevărat. Niciodată în viaţa lui 
nu se simțise atât de bogat. 

Pe ecran apăru o fereastră cu fotografia lui Igor. 

— Mă scuzaţi, copii, dar trebuie să preiau acest apel. 
Ne auzim mai încolo. Bianca, strigă el după ce închise, o 
cafea tare, te rog! 

Cimpoiul care urmă îl înștiință că Bianca, probabil, era 
din nou în concediu medical. 

— Jack, o cafea, și ne abținem de la bancuri, da? Mă 
grăbesc. 

Cimpoierul nevăzut abandonă „Heilan Laddie”, marșul 
prin care regimentele scoțiene își anunțau venirea, înlo- 
cuindu-l cu rusescul „Katiușa”. 

— Jack, cafeaua! strigă Ştefan. 

— aBa py6a4%, nazaliză scoțianul. În fundal, ritmul se 
schimbă în „Călușarii”. 

Ştefan înjură cu năduf. Noile apucături ale aparatului 
de cafea i se datorau, nu avea niciun dubiu, lui Țuțu. Fos- 
tul băiat de cartier se dovedise un programator înnăscut, 
dotat cu o inteligență pe măsura ambiţiei lui. Cu Nae, șeful 
lui direct, vorbea doar în engleză, iar mai nou, tăbărâse pe 
Igor să-l înveţe rusă. 

Răspunsul aparatului veni să-i confirme bănuielile cele 
mai negre: 

— Your request has been successfully placed in the 
queue. Please be pacient. We are currently serving: Aalboa- 
iei Anton, Aalexoaiei Victor, Aamzăr Bumbescu-Tudor... 

Ștefan se luă cu mâinile de cap: Dumnezeule, a luat-o de 
la litera A — nu, de fapt, de la Aa!! — din cartea de telefon! mor- 
măi el siderat, neștiind dacă să râdă ori să plângă. 


30 Două ruble. 

Litania continua nestingherită: Aancuței, Aandriesei, 
Aanei... Ştefan împunse cu degetul ecranul, răspunzând 
apelului: 

— Veşti bune, intră Igor direct în subiect. Doi acţionari 
majoritari ai unui trust media ni s-au alăturat azi. Unul 
vrea să investească în educaţie pre-universitară, iar celă- 
lalt, în reconversie profesională. Este extraordinar! Vor- 
bim deja de sute de milioane de dolari! — iar săptămâna e 
abia la început! 

— Și ziceai că n-o să meargă. 

Igor schiță un surâs obosit: 

— Să le dai de ales potențaţilor lumii între a-și folosi 
banii în scopuri nobile și a-i pierde pe degeaba, împreună 
cu restul averii lor, a fost o lovitură de geniu, trebuie să recu- 
nosc. 

— N-a fost întocmai meritul meu, spuse Ștefan. În ziua 
de azi, cea mai mare parte a banilor mai există doar în formă 
digitală. Este suficient să afectezi câteva baze de date pen- 
tru a transforma peste noapte, vorba Anastasiei, un prinț 
în cerșetor. 

— Rămân, desigur, titlurile de proprietate imprimate 
pe hârtie. 

— Când ai încercat ultima dată să cumperi un plin de 
benzină cu un bon de tezaur ori cu contractul de cumpă- 
rare al casei? rânji Ștefan. Desigur, te-ai putea folosi de ele 
pentru a obține un credit, dar la ce bun? Ai rămâne fără 
banii obținuți, la fel de repede. 

— Se pare că te-ai gândit la toate, râse Igor. 

— Spune-mi care este situaţia internațională, schimbă 
Ştefan subiectul. 

— În urma ultimei surprize pe care le-ai făcut-o, tensi- 
unile au atins cote astronomice, dar în afară de înjurături 
și câteva schimburi ocazionale de pumni pe la frontierele 
fierbinţi, nu s-a întâmplat nimic notabil. Le-ai dezafectat 
armele nucleare, pe cele clasice le-ai transformat în gră- 
mezi de metal topit, cu ce ai vrea să se mai bată? 

— Săbii, cuțite, macete? Variante ar fi încă destule... 

— Sunt, dar le-a intrat frica în oase. Nu-i chiar simplu 
să-ți vezi întregul echipament militar, de care erai atât de 
mândru, redus la stadiul de fier vechi ori poate nici atât. 
Rămâne, desigur, problema șomajului. Este covârșitor cât 
de mulți oameni lucrau în armată ori în sectoarele conexe. 

— Nu-ţi face griji. Industria spaţială o să-i absoarbă în 
curând pe toţi. Colonia de pe Marte reprezintă doar înce- 
putul. Vor urma în curând și altele. 

— Anastasia, Tamara? 

— Se întorc mâine. Le-a intrat în cap că vor să vadă 
care-i treaba cu Gliese 667%, așa că l-au luat și pe Mişu şi au 
dat o fugă până acolo. 

— Interesantă fugă. Cât sunt până acolo, douăzeci de 
ani lumină? 

— Douăzeci și trei. 

Igor deveni brusc îngrijorat: 

— Și-au luat pietrele cu ele? 


31 Gliese 667 Cc este o exoplanetă care orbitează în zona locuibilă a stelei 
pitică roșie Gliese 667 C, la aproximativ 23,62 ani-lumină distanţă, în con- 
stelația Scorpionul (cf. Wikipedia). 

Pe Ştefan îl pufni râsul: 

— Da, mama, și le-au luat! Împreună cu șosetele flau- 
șate, căciulile cu urechi, și tuburile cu alifie contra țânța- 
rului de zăpadă. Eşti mai rău ca mine! 

Nicu și Dorina intrară în cameră ținându-se de mână. 
Tânăra se așeză cu grijă lângă Ştefan, protejându-și sar- 
cina avansată. 

— Bună seara! spuse ea. 

— Bună seara, copii! salută jovial înapoi Igor. V-aţi ho- 
tărât până la urmă ce nume o să-i puneţi? 

— Dacă e băiat, Matei, ca pe bunicul lui Țuțu. Dacă e fată, 
Ileana, ca pe mama mea, spuse Dorina, aprinzându-se în 
obraji. 

Ștefan făcu să apară un tort de ciocolată și îl împărți în 
trei. Stătu o clipă în cumpănă, apoi trimise cale de două- 
zeci şi trei de ani lumină o cupă de înghețată de vanilie ase- 
zonată cu pișcoturi crocante și mult sirop de căpşuni. Răs- 
punsul sosi instantaneu: Încerci să te pui bine cu mine? Dacă 
da, continuă. Eşti pe drumul cel bun! PS: Roagă-l pe Igor să or- 
ganizeze o conferință de presă. N-aveţi idee ce am găsit aici! 


SFÂRȘIT 

Boris Yakușkin, un om care 
nu mai are nimic de pierdut, 
este pe cale să scufunde 
lumea în haos. Singura mo- 
dalitate de a-l opri — pătrun- 
derea într-un loc misterios 
unde mintea poate obliga 
materia să i se supună. 


Că la nunta mea, a căzut 

o stea..., se trezi Ștefan 
gândind. Ar fi putut fi acel 
meteorit rămășițele unui zeu 
muribund? Era Pământul 
ultimul loc de odihnă al 
Creatorului însuși? 

Gândul acesta îi dădea 
ameteli. 

